Dr. Wayne W. Dyer 

FĂRĂ SCUZE! 

INTRODUCERE 

Mi-am petrecut anul 2006 cufundat în vechile 
învățături ale lui Lao Zi, studiind monumentala lucrare Tao 
Te Ching. Am citit, am meditat, am experimentat, apoi am 
dedicat câte un eseu fiecăruia dintre cele 81 de capitole 
ale cărţii Tao, pe care mulţi au considerat-o cea mai 
înţeleaptă carte scrisă vreodată. Colecţia de eseuri am 
intitulat-o Change Your Thoughts - Change Your Life: 
Living the Wisdom of the Tao. Am învăţat, şi până în ziua 
de astăzi practic, ce să gândesc, deşi nu pot descrie în 
cuvinte tot ce Lao Zi m-a învăţat în acel an. 

Îmi dau seama că acum gândurile mele sunt flexibile, 
nu rigide; maleabile, nu bătute în cuie. Gândesc cu 
modestie, nu cu aroganță; cu mintea, nu cu inima. Pornesc 
de la lucruri mărunte ca să ajung la lucruri însemnate, 
gândesc în armonie cu natura, nu cu egoul meu. Nu mă 
mai amestec şi nu mai împart sfaturi. Într-o dispută, aleg 
soluţia paşnică, în loc să mă cert. Apreciez satisfacția mai 
mult decât ambiția; scopul, mai mult decât efortul. Şi, cel 
mai important, gândesc în armonie cu Marele Tao 
(Dumnezeu), alungând iluziile de proprie importanţă 
create de egoul meu. 

Fără scuze! cartea pe care o citeşti acum, a fost şi ea 
scrisă sub influenţa eminentului maestru Lao Zi. După ce 
Tao Te Ching m-a învăţat ce fel de gândire se potriveşte cel 
mai bine eului meu superior, l-am întrebat pe Lao Zi cum 
să-mi schimb mentalitatea. Am observat că nu e suficient 
să ştii ce să gândeşti, ca să reuşeşti să-ţi reeduci gândirea. 
Aşadar, m-am inspirat din înţelepciunea lui Lao Zi, i-am 
studiat învăţăturile şi i-am cerut să mă îndrume cum să-mi 
schimb modul de gândire, astfel încât să nu-mi mai caut 
diverse scuze. Paradigma Fără scuze! am scris-o ca şi cum 
aş fi fost călăuzit de o forţă 

— Autorul foloseşte în această carte conceptul de ego 
pentru a defini latura personalităţii noastre rezultată din 
conjunctura culturală, familială, socială şi conceptul de eu 


superior pentru a defini latura nativă, de esenţă Divină 
(n.tr.). 

mai puternică decât mine, iar acest om pe nume Lao 
Zi, care a trăit cu 2500 de ani în urmă, ar fi colaborat pe 
măsură ce înaintam cu cartea. 

Paradigma funcţionează! Am cerut mai multor 
oameni să-mi răspundă la cele şapte întrebări care 
constituie acest exerciţiu nou şi captivant şi am văzut cum 
se produc, spre surprinderea mea - şi a lor -, schimbări 
mari. Am încercat chiar eu să fac experimentul şi mi-am 
schimbat unele idei ca prin minune. Analizând baza pe 
care oamenii îşi clădesc, începând din copilărie şi apoi pe 
parcursul anilor, sistemul de gândire şi trecând acest 
sistem de gândire deprins prin filtrul celor şapte paşi ai 
experimentului, am descoperit că scuzele încep să se 
rărească. Sunt înlocuite de gânduri care spun cu fervoare, 
aproape strigând: Da, poţi să renunţi la scuze, indiferent 
de cât de mult timp le-ai folosit şi de cât de adânc sunt 
înrădăcinate în sistemul tău de gândire! 

Am văzut bărbaţi şi femei care au reuşit să nu mai fie 
supraponderali sau dependenţi de tot felul de substanţe 
fiindcă au respectat principiile pe care le propune Fără 
scuzei. Dacă doreşti cu adevărat să îţi reeduci gândirea, 
astfel încât să nu mai simţi nevoia să te justifici, te 
sfătuiesc să urmezi paşii prezentaţi în această carte. 

Marele poet Rainer Maria Rilke a spus că „numele 
nostru conturează o lume; în spatele ei, se află ceea ce nu 
are nume: şinele originar, casa noastră”. Eu aş adăuga: „In 
spatele lumii pe care scuzele tale au conturat-o, se află 
Marele Tao; lasă-te călăuzit de el şi toate scuzele vor 
dispărea încetul cu încetul, până când, într-un final, te vei 
întoarce acasă o dată pentru totdeauna”. 

Wayne W. Dyer Maui, Hawaii Nu crede tot ce 
gândeşti! 

PARTEA I 

Identificarea şi eliminarea deprinderilor Lao Zi 

„Ne naştem cu o fire fără cusur, dar, după ani de 
trecere prin lume, ne lepădăm de ce ne-a fost dat şi 
învăţăm să ne prefacem”. 

CAPITOLUL. 1 

DA, POŢI SĂ SCAPI DE NĂRAVURI 

„Nu o sărutam. îi şopteam în gură”. 

Chico Marx 

(Scuza pe care i-a prezentat-o soţiei când a fost prins 
sărutând o fată din cor) 

„O scuză e mai rea şi mai urâtă decât o minciună...” 
Alexander Pope 

Se spune că de năravuri scapi greu, că e aproape 
imposibil să-ţi schimbi mentalitatea. Cu toate astea cartea 
pe o care o ai în mână a fost scrisă din convingerea că poţi 
să-ţi reeduci gândirea şi să scapi de obiceiurile deprinse. 
Cel mai uşor îţi schimbi mentalitatea acţionând asupra 
sistemului însuşi care a creat-o şi care o susţine. Acest 
sistem e format dintr-o serie de justificări şi moduri de 
apărare, care pot fi rezumate într-un singur cuvânt: scuze. 
Aşadar, titlul cărţii trebuie să coincidă cu intenţia ta faţă 
de acest sistem: aceea de a renunţa la... toate scuzele! 

Pot să-mi schimb radical modul de viaţă? Pot să scap 
de năravurile pe care le duc cu mine de când mă ştiu? Pot 
să fac un viraj de 180 de grade şi să mă reprogramez, 
chiar dacă nu ştiu să gândesc şi să mă comport altfel? 
Toată viaţa am fost deprimat (încăpățânat, supraponderal, 
speriat, neîndemânatic, ghinionist sau oricum te-ai 
considerat). Aş putea şi m-ar ajuta cu ceva să devin o altă 
persoană? 

Cartea de faţă este răspunsul meu la toate aceste 
întrebări. Da, există o soluţie, pe care o poţi aplica 
începând din acest moment. Poţi să scapi de ideile 
împrumutate şi care au ajuns să te definească. Fără scuze! 
prezintă o metodă eficace şi uşoară de eliminare a ideilor 
împrumutate care te împiedică să fii omul care vrei să fii. 


Convingerile se pot împotrivi enorm de mult 
schimbării. Ele se fixează adânc în mintea ta şi se strâng în 
jurul tău ca nişte liane, împiedicându-te să-ţi duci la capăt 
destinul. Scapă din strânsoarea lor şi transformă-le în 
aliaţii tăi, astfel încât să reuşeşti să depăşeşti limite despre 
care ai crezut, până acum, că sunt fundamentate ştiinţific. 
Mă refer, de exemplu, la codul genetic, la ADN sau la ce ai 
moştenit din perioada când ai fost embrion, sugar sau 
copil. Da, ai citit bine. 

Toate convingerile tale, toate acele modele 
energetice amorfe pe care le-ai împrumutat ca imagine 
proprie pot fi înlocuite cu altele, care să îţi dea puterea să 
învingi ghinioanele sau ceea ce presupui, cu tristeţe, că e 
destinul tău. 

Ştiinţele implacabile, precum genetica, medicina, 
psihologia şi sociologia, te pot face să te simţi incapabil să 
depăşeşti obstacolul unor fapte „dovedite”, despre care se 
spune că determină totul în tine. „Nu pot să-mi schimb 
felul în care gândesc... De când mă ştiu am gândit aşa. Aşa 
sunt eu şi nu mă pot schimba. Atât am moştenit din 
naştere şi cu asta încerc să mă descurc”. Toate astea sunt 
lamentările acelora care îşi caută scuze pentru 
nerealizările din viaţă. (Observaţie: Voi folosi cuvântul 
scuze ca să descriu ceea ce mulţi numesc reacţii 
condiţionate.) 

Fiecare limită a ta pe care o invoci ca pretext să nu-ţi 
trăieşti viaţa la maxim - astfel încât să te simţi împlinit, 
mulţumit şi că trăieşti cu adevărat - e ceva ce poţi învinge, 
indiferent cât timp a trecut de când ţi-ai impus-o şi cât de 
adânc este înrădăcinată în tradiţie, ştiinţă sau propria 
experienţă de viaţă. Chiar dacă pare un obstacol 
insurmontabil, îl poţi depăşi. Pentru început, încearcă să 
înţelegi mecanismul prin care te ţine pe loc. Apoi, 
eliminându-l, vei putea să te bucuri de o viaţă fără scuze, 
în care fiecare zi îţi poate aduce un miracol, o concepţie 
nouă! 

O nouă perspectivă asupra concepţiilor 

Ţi-ai dorit vreodată să schimbi o faţetă a 


personalităţii tale, dar o altă parte din tine a insistat că e 
imposibil, din cauza codului genetic, care e responsabil 
pentru felul în care gândeşti, ce simţi şi cum te comporţi? 
Această parte din tine crede în existenţa unor gene care te 
fac nefericit, timid, gras, ghinionist, printre multe altele, şi 
care sunt determinate biologic. Îţi spune că aşa ţi-a fost 
norocul, să ai un set de gene de nefericire, asortate cu o 
rezervă de gene de supraponderabilitate, dacă astea sunt 
aspectele pe care vrei să le schimbi. Partea aceasta nu 
urmăreşte decât să se facă utilă - dar, în timp ce încearcă, 
probabil, să te scutească de decepţia unui eşec, te ţine 
captiv într-o viaţă condusă de scuze. Scuza moştenirii 
genetice ca să nu faci nimic în privinţa trăsăturilor 
personale care nu îţi plac e cunoscută şi, evident, 
acceptată în zilele noastre. 

De exemplu, justifici spaima constantă şi deloc 
necesară în care trăieşti printr-un exces de celule ale fricii, 
sub pretextul că le-ai moştenit genetic. Astfel, ţi-ai 
formulat o scuză formidabilă. Nu-i de mirare că o parte din 
tine se indignează când încerci să fii curajos, din moment 
ce crede: nu-mi pot schimba structura biologică. Te 
încearcă un fel de neputinţă când vine vorba să schimbi 
ceva ce s-a fixat atât de adânc, încât simţi că face parte din 
tine. Acest fapt este mai vizibil atunci când e vorba de 
defecte pe care le ai de când te ştii. Ca să consolideze şi 
mai mult ideea că „aşa eşti tu”, atunci când arunci o 
privire de ansamblu asupra vieţii tale, partea din tine care 
îţi stabileşte limitele afirmă: Nu pot să fac nimic; la urma 
urmei, nu-mi pot schimba structura biologică. 

Scuză-mă, dar, datorită principiilor pe care vreau să 
ţi le împărtăşesc, mai mult ca sigur că vei reuşi! 

* 


Oamenii de ştiinţă care se ocupă cu studiul biologiei 
celulare au început să analizeze părerea că nu ne putem 
schimba structura biologică. Se pare că oamenii chiar au 
capacitatea să-şi modifice, parțial sau în întregime, harta 
genetică. Dacă eşti deschis şi curios şi îţi doreşti cu 
adevărat să scapi de scuze, poţi afla lucruri interesante 


despre predispoziția genetică. 

Unul dintre pionierii noii teorii a ADN-ului este Dr. 
Bruce Lipton, un specialist în biologie celulară, care a 
predat studenţilor de la medicină, înainte să-şi dea demisia 
ca să aibă mai mult timp să facă cercetări şi să ţină 
prelegeri. În cartea lui inovatoare, intitulată Biologia 
credinţei, el scrie că viaţa nu e controlată de gene şi că, de 
fapt, cercetările l-au condus la concluzia că acestea nu 
sunt decât un proiect, o schiţă. Energia invizibilă, amorfă a 
mediului în care trăiesc e arhitectul care transformă 
proiectul în acest mister căruia îi spunem viaţă. Punând 
cap la cap sute de rezultate ale cercetărilor lui, ajunge la 
concluzia că vechiul model oferit de medicină, potrivit 
căruia elementele esenţiale din care este constituit 
eşafodajul vieţii ar fi nişte particule fizice, te induce în 
eroare, fiind incomplet şi, de cele mai multe ori, fals. 
Tratarea bolilor mai mult sau mai puţin exclusiv cu 
medicamente sau prin intervenţii chirurgicale se impune 
să fie reexaminată. 

Concluziile la care a ajuns Lipton l-au determinat să 
îşi dea demisia de la Facultatea de Medicină a Universităţii 
din Wisconsin, pentru că a descoperit că ceea ce preda el 
(modelul particulelor fizice ca forţă motrice a vieţii) era 
greşit. A observat că atât corpul omenesc, cât şi universul 
însuşi, au o natură spirituală. Există un câmp de energie 
invizibilă, complet lipsit de proprietăţile fizice care 
definesc particulele denumite de noi „celule“, iar acest 
câmp invizibil are un rol determinant pentru corpul uman. 
Aşadar, din moment ce corpul nu e exclusiv o maşinărie, 
putem învăţa cu toţii cum să ne controlăm şi să ne 
influenţăm sănătatea. 

Mai surprinzătoare e concluzia lui că atât concepţiile, 
cât şi percepțiile noastre ne pot ajuta să păcălim 
moştenirea genetică şi ADN-ul. Putem influenţa particulele 
infinit de mici despre care credeam că ne determină 
fundamental viaţa. Adică, schimbându-ne sistemul de 
gândire şi învățând moduri noi de percepţie, ne putem, de 
fapt, schimba ADN-ul! 


Cu alte cuvinte, îţi poţi influenţa, şi chiar schimba 
structura genetică, prin felul în care te vezi pe tine şi locul 
pe care îl ocupi în acest mister numit viaţă. Percepţiile tale 
asupra lucrurilor au puterea să schimbe moştenirea 
genetică - convingerile tale pot, şi chiar îţi controlează, 
structura biologică. Poate că îţi sună radical sau chiar 
imposibil, dar tocmai conştiinţa acestui fapt te va ajuta să 
îţi iei la revedere de la scuzele pe care le-ai adoptat 
involuntar. 

Te sfătuiesc să studiezi Biologia credinţei2. Vei 
înţelege mai bine importanţa pe care concepţiile o au în 
determinarea a ceea ce poţi face, a sarcinilor pe care ţi le 
poţi asuma şi până unde poţi să ajungi. Hai să ne uităm 
acum la un alt studiu, care te va ajuta şi mai mult să-ţi dai 
seama de câte eşti în stare să realizezi. Efectul placebo 

Faptul că mintea controlează corpul e indiscutabil. Ai 
auzit, probabil, de studii documentate, în care pastile de 
zahăr date unui grup de indivizi care cred că acela e un 
leac pentru, să spunem, artrită s-au dovedit a fi la fel de 
eficiente ca medicamentul care se administrează pentru 
tratarea bolii. Acest efect placebo apare datorită încrederii 
în eficacitatea pastilei. Dar uite cât de puternic acţionează 
mintea chiar şi atunci când nu mai e vorba doar de simpla 
administrare a unei pastile de zahăr, ci de rezultatul unei 
intervenţii chirurgicale: 

Un studiu realizat de Baylor School of Medicine, 
publicat în 2002, în New England Journal of Medicine, a 
analizat efectul intervenţiei chirurgicale asupra pacienţilor 
cu dureri severe de genunchi (Moseley, et al., 2002). 
Coordonatorul studiului, Dr. Bruce Moseley, „ştia” că 
operaţia la genunchi îi ajuta pe pacienţi. „Toți chirurgii 
buni ştiu că nu e niciun efect placebo în operaţie”. Dar 
Moseley încerca să-şi dea seama care intervenţie ameliora 
mai mult starea pacienţilor. 

Pacienţii care au participat la studiu au fost împărţiţi 
în trei grupuri. Celor din 1 

primul grup Moseley le-a înlăturat cartilagiul afectat 
de la genunchi. Celor din cel de-al doilea grup le-a efectuat 


doar o spălătură articulară, ca să reducă efectul 
inflamator. Amândouă sunt intervenţii standard pentru 
artrita la genunchi. Cel de-al treilea grup a fost „operat 
fals”. Pacientul a fost sedat, Moseley a făcut trei incizii şi 
apoi a vorbit şi s-a comportat întocmai ca în timpul unei 
operaţii normale - chiar a pulverizat apă sărată, pentru a 
imita sunetul care se aude în timpul procedurii de spălare 
a genunchiului. După 40 de minute, a efectuat suturile, ca 
şi cum i-ar fi operat. Le-a prescris apoi tuturor celor trei 
grupuri acelaşi tratament postoperatoriu, constând într-un 
program de exerciţii. 

Rezultatele au fost uimitoare. Da, la grupurile care 
au fost operate, aşa cum era de aşteptat, simptomele s-au 
ameliorat. Dar la grupul placebo s-au observat rezultate la 
fel de bune ca la celelalte două grupuri! Deşi se fac anual 
650.000 de operaţii de artrită la genunchi, costând 
aproximativ 5.000 de dolari una, rezultatele au fost clare 
pentru Moseley: „Abilităţile mele de chirurg nu le-au fost 
de niciun folos acestor pacienţi. Singurul lucru care le-a 
ameliorat simptomele osteoartritei la genunchi a fost 
efectul placebo”. Buletinele de ştiri au prezentat 
rezultatele absolut uimitoare. Imaginile îi arătau pe 
membrii grupului placebo mergând sau jucând baschet, pe 
scurt, făcând lucruri pe care înainte de „operaţie” au spus 
că nu le pot face. Pacienţii placebo nu au aflat decât după 
doi ani că au fost operaţi fals. Un membru al grupului 
placebo, Tim Perez, care mergea cu ajutorul unui baston 
înainte de operaţie, acum putea să joace baschet cu 
nepoţii. El a rezumat tema acestei cărţi când le-a spus 
celor de la Discovery Health Channel: „În lumea asta, orice 
e posibil prin puterea minţii. Ştiu că mintea poate face 
minuni”. (Lipton, Biologia credinţei) 

Cred că acest studiu îţi oferă suficiente dovezi ca să 
te convingă să urmezi paradigma Fără scuze! 

O altă tehnică recentă a revoluţionat medicina 
tradiţională. Un bărbat şi-a tăiat accidental buricul 
degetului arătător şi, schimbându-i instrucţiunile genetice, 
o echipă a reuşit să facă să îi crească în patru săptămâni 


un nou vârf la deget, de aproximativ un centimetru şi 
jumătate. Degetele sunt programate genetic să prevină 
infecția în cazul unei răniri, aşa că echipa de medici i-a 
înlocuit capătul tăiat cu celule stern programate să 
crească un deget - bucata care a crescut avea ţesut, 
epidermă şi unghie. ADN-ul acestui om a fost modificat, 
prin introducerea noilor instrucţiuni. 

Mai multe studii despre depresia severă, bolile de 
inimă, artrita reumatoidă, ulcer şi chiar cancer arată că 
puterea minţii de a învinge aceste maladii depăşeşte 
capacitatea medicinei convenţionale, pentru că aceasta 
tratează celulele, şi nu mediul lor de viaţă. Noua biologie a 
demonstrat că propriile concepţii - dintre care unele sunt 
raţionale, dar cele mai multe sunt iraționale (adică sunt 
obişnuinţe) - determină atât sănătatea fizică şi mintală, cât 
şi fericirea şi succesul nostru. 

Scriitorul James Allen a observat: „Nu atragem ceea 
ce dorim, ci ceea ce suntem”. Am reflectat asupra acestei 
idei mult timp. Până nu demult, eram convins că ceea ce 
suntem e destul de mult influenţat de codul genetic şi de 
ADN-ul moştenite de la părinţi şi de la rude. Dar m-am 
răzgândit. Noua mea filosofie de viaţă este că ceea ce sunt 
e în primul rând determinat de ceea ce cred - şi asta mă 
face să mă concentrez conştient pe faptul că limitele sau 
trăsăturile moştenite de la strămoşii mei nu au absolut 
deloc ultimul cuvânt. Am găsit acum un alt înţeles în 
ambalajul cuvintelor lui James Allen: schimbându-mi 
concepţiile, mă schimb pe mine. Ca rezultat al acestei 
schimbări în concepţiile mele, au apărut câteva noi şi 
minunate schimbări în viaţa mea, inclusiv imboldul de a 
scrie această carte şi de a-ţi împărtăşi punctul meu de 
vedere. 

Pe măsură ce parcurgi paginile acestea, adu-ţi aminte 
că eşti ceea ce crezi, nu ceea ce ai moştenit genetic. Vei 
atrage acelaşi fel de energie ca sistemul de concepţii pe 
care ţi-l formezi. Pe măsură ce citeşti, să-ţi reaminteşti 
mereu că atragi ceea ce eşti, nu ceea ce vrei; şi ceea ce 
eşti înseamnă concepţiile, nu celulele tale. Aşa cum 


demonstrează Biologia credinţei, mintea e suficient de 
puternică să învingă particulele materiale şi concepţiile 
iraționale pe care le-ai adoptat involuntar, în prima parte a 
vieţii, în care te-ai format. 

Setările din copilărie 

Pe lângă codul genetic, o altă scuză frecventă de care 
ne folosim majoritatea dintre noi ca să ne justificăm 
nefericirea, problemele de sănătate şi lipsa succesului e 
faptul că familia şi societatea ne influenţează sistemul de 
gândire. În acest scop, a apărut un domeniu de cercetare 
fascinant, cunoscut ca memetică, ce se ocupă cu studiul 
minţii, analog geneticii, care se ocupă cu corpul omenesc. 
La fel cum unitatea de bază a geneticii este gena, unitatea 
de bază a memeticii este mema. Spre deosebire de atom 
sau electron însă, mema nu are nicio proprietate fizică. 
Richard Brodie, în lucrarea sa Virus of the Mind3, o 
defineşte ca fiind „o idee, o concepţie sau o atitudine din 
mintea noastră care se poate răspândi la şi poate fi 
preluată de la minţile altor oameni”. 

Richard Dawkins, biologul de la Oxford care a 
inventat cuvântul memă, descrie acest proces în cartea sa 
Gena egoistă. După cum am înţeles eu, cuvântul memetică 
vine de la a mima, adică a observa şi a imita un 
comportament. Acest comportament îl repetăm şi îl 
transmitem altora, şi aşa se perpetuează procesul de 
mimare. Ideea de bază este că: transmiterea unei idei, unei 
atitudini sau unei concepţii se face mintal. Nu vom găsi 
meme privind printr-un microscop - acestea se transmit de 
la o minte la alta, prin intermediul a sute de mii de imitări. 
Pe la vârsta de şase, şapte ani, suntem deja inoculaţi cu un 
stoc nesfârşit de meme, care se comportă foarte 
asemănător unor viruşi. Nu sunt neapărat bune sau rele; 
doar că se răspândesc cu uşurinţă în rândul populaţiei. 

Odată ce mema e în mintea noastră, poate - şi o va 
face - să ne influenţeze subtil comportamentul. Acesta este 
unul din mijloacele prin care dobândeşti o anumită 
categorie de scuze, care te închistează în gândire. Spre 
exemplu: „Memele m-au determinat să fac asta! Nu am ce 


să fac! 

Ideile (concepţiile, atitudinile) astea au trecut de la o 
minte la alta de generaţii întregi şi mi-au fost transmise şi 
mie şi nu pot să fac nimic în legătură cu felul în care 
gândesc. Memele sunt bazele minţii 

1 Publicată de Editura Paralela 45, în 2010, sub titlul 
Virusul minţii. 

mele şi nu mă pot reseta ca să scap de aceşti viruşi ai 
minţii care se reproduc şi se răspândesc încontinuu. Ideile 
astea au devenit o parte din mine şi mi-e imposibil să mă 
«curăţ» de efectele acestor viruşi mintali”. Fiecare scuză 
despre care o să citeşti în cartea de faţă nu e altceva, de 
fapt, decât o memă care ţi-a fost odată implantată în 
minte. 

Richard Brodie foloseşte cuvântul virus pentru a 
descrie ce înseamnă imitarea pentru mintea noastră. 
Scopul principal al unui virus e să se reproducă în cât mai 
multe copii, să penetreze orice spaţiu liber pe care îl 
găseşte şi să se răspândească la cât mai multe gazde cu 
putinţă. La fel şi tu eşti o gazdă pentru nenumărate meme; 
acestea sunt gândurile înrădăcinate şi caracteristicile 
comportamentale ale personalităţii tale. Ţi-ai petrecut ani 
în şir repetând şi reproducând idei care au circulat de la o 
minte la alta, răspândind aceste idei şi concepţii, la rândul 
tău, la mulţi alţii. 

E greu să scapi de meme, pentru că au devenit ceea 
ce crezi că eşti; a încerca să scapi de ele e ca şi cum ai 
încerca să înlături un organ vital, şi aceasta îţi ia din 
energia vieţii. Multe dintre meme ţi-au fost, de fapt, 
implantate de părinţi în prima perioadă a vieţii, când erai 
în formare - nu e de mirare că ti-au fost transferate cu 
uşurinţă de la părinţi sau bunici. Şi cum ideile prind 
rădăcini odată ce ajung de.la alte minţi în mintea ta, încep 
să devină o realitate pentru tine, adesea pentru toată viaţa. 

Eu unul găsesc fascinant faptul că există nişte unităţi 
invizibile, minuscule, cărora le-am dat voie să mi se fixeze 
în minte şi care continuă să-mi influenţeze şi astăzi felul în 
care gândesc şi mă comport. Mai mult decât atât, am luat 


aceşti viruşi, fără ştiinţa mea, şi i-am dat mai departe 
copiilor mei... fără să-mi dau seama, am devenit un 
purtător. 

Să vă dau câteva exemple de comportamente care 
persistă în viaţa mea: 

Am crescut cu o mentalitate determinată de Criză. 
Cu toate că m-am născut în 1940, spre sfârşitul Marii Crize 
Economice, părinţii şi bunicii mei au trăit vremuri grele 
din punct de vedere economic şi mi-au împărtăşit multe 
din grijile lor legate de bani. Nu chejtui nesăbuit; 

economiseşte, pentru că vin vremuri tot mai grele; e 
foamete peste tot; nu e suficientă mâncare; nu risipi nimic; 
mănâncă tot din farfurie; nu avem destui bani... ideile 
acestea mi-au fost transmise fără să ştiu în copilăria mea, 
în Vestul Mijlociu, în anii '40. Am preluat aceste idei şi m- 
am lăsat transformat într-un instrument al acestor viruşi 
mintali. S-au dezvoltat în mine, şi eu, la rândul meu, i-am 
împrăştiat pe unde m-am dus, până când au ajuns să se 
instaleze complet în mintea mea şi să ia forma apucăturilor 
mele. 

Deşi acum am peste 60 de ani, memele acestea sunt 
vii şi încă încearcă să se reproducă şi să se răspândească. 
Într-o anumită măsură, ele servesc la ceva, deşi, de multe 
ori, îşi depăşesc atribuţiile. Viaţa mea nu e ameninţată de 
sărăcie, spre exemplu, dar tot sunt un om atent cu banii, şi 
mai degrabă păstrez decât să arunc vreun lucru despre 
care cred că îmi mai poate folosi la ceva. Respect aceste 
atitudini, care fără îndoială îşi au originea în copilărie, în 
faptul că aşa am fost programat în subconştientul meu. 
Dar chiar e nevoie să scot din coş tubul de pastă de dinţi 
pe care l-au aruncat copiii şi să mai store cu 
conştiinciozitate pastă încă vreo două săptămâni... când 
am câştigat destul cât să cumpăr toată fabrica de pastă de 
dinţi? 

Un alt virus al minţii pe care l-am observat zilele 
astea: probabil imitam supărarea când nu reuşeam să 
obţin ce voiam când eram copil, fiind cel mai mic din cei 
trei fraţi câţi suntem, sau când locuiam prin orfelinate, 


pentru că îmi amintesc formele de manifestare de la 
maturitate, de pe la 30 - 40 de ani (mă enervam şi uneori 
tipam). Recent, eram singur în birou, nervos că nu găseam 
ceva ce-mi trebuia. Am început să devin din ce în ce mai 
irațional: am tipat, am protestat zgomotos (deşi nu mai era 
nimeni în birou), am înjurat şi am început să calc apăsat 
prin casă, până când a început să mă doară stomacul de 
nervi. Incidentul a durat un minut sau două, apoi m-am 
calmat şi am găsit cartea pe care o credeam vinovată de o 
întreagă tragedie. 

De ce îţi povestesc scena asta prostească, dacă îmi 
doresc să fiu privit ca un mentor spiritual raţional? Pentru 
că demonstrează ideea pe care vreau să ţi-o împărtăşesc în 
acest capitol de început. Probabil că la începutul vieţii, 
când am fost sugar sau copil, am văzut acest tip de 
comportament şi l-am imitat - mema m-a contaminat, 
transmiţându-se şi reproducându-se de la vreo rudă sau 
vreun prieten. Şi acum, şaizeci de ani mai târziu, aş putea 
avea o scuză foarte bună pentru purtarea mea puerilă şi 
care m-a făcut să mă ruşinez şi să mă simt rău. Scuza e la- 
ndemână, gata s-o folosesc: întotdeauna am reacţionat 
exagerat la nervi; aşa sunt eu. Nu mă pot abţine să merg 
apăsat şi să încep să dau vina pe cine ştie ce, să înjur şi să 
mă indispun, pentru că nu suport să mă simt frustrat. Aş 
avea nenumărate posibilităţi să-mi scuz comportamentul, 
dar întrebarea e: Chiar vreau să rămân cu obiceiurile 
astea, care, în ultimă instanţă, mă pot îmbolnăvi? 

* 

La fel ca mine, ai mii de concepţii şi comportamente 
imitate, preluate prin contactul cu persoane întâlnite în 
copilărie. Când viruşii mintali lucrează în favoarea ta, e o 
plăcere să-i observi şi să le mulţumeşti în gând. Dar când 
îţi chinuie viaţa, te împiedică să obţii ce-ţi doreşti, e semn 
că ar trebui să încerci să scapi de ei. Ideea e că aceşti 
viruşi mintali, sau meme, pot să-ţi pună piedici în 
nenumărate feluri, dar poţi să scapi de ei. Mă grăbesc să 
adaug aici că, devenind conştient de tendinţa mea de a 
manifesta la supărare aceleaşi reacţii de-o viaţă, pe care 


nu le consider nici raţionale şi nici practice, şi dorindu-mi 
să mă resetez, observ acum impulsurile infantile şi aleg o 
cale mai sănătoasă. Drept recompensă, am devenit mai 
eficient când caut lucrurile dispărute, care, până acum, mă 
scoteau din minţi! 

Gândul că vei fi întotdeauna sărac, ghinionist, prea 
gras sau prea slab, că o să fii un dependent toată viaţa, că 
niciodată n-o să-ţi găseşti sufletul pereche, că niciodată nu 
vei avea aptitudini pentru muzică, artă sau sport sau că vei 
fi toată viaţa un timid pentru că aşa ai fost dintotdeauna... 
sunt scuze. Când le vei percepe aşa cum sunt, vei putea să 
scap; de ele. În schimb, dacă le vei considera trăsături şi 
obişnuinţe adânc înrădăcinate, o să-ţi rozi unghiile şi o să 
plângi mai târziu, când viaţa n-o să se dovedească prea 
cooperantă. Crede-mă însă, e mult mai stimulant şi 
satisfăcător să practici paradigma Fără scuze! Formându-ţi 
alte obişnuinţe îţi vei îmbunătăţi viaţa, iar energia pe care 
o vei atrage va fi asemeni firii tale adevărate. 

In acelaşi timp, îţi vei schimba modul de viaţă, şi 
astfel va fi mai bine şi pentru cei din preajma ta, care sunt 
victime involuntare ale virusului Scuză. 

Ai fost o vedetă a mimei de când te-ai născut, ai 
împrumutat concepţii şi ai imitat comportamente atât ale 
membrilor familiei, cât şi ale celor din cercul tău social. Ai 
fost influenţat de educaţia religioasă, de cultura etnică, de 
emisiuni de televiziune, de reclame şi multe altele, iar 
aceste influenţe au devenit o parte fixă din subconştientul 
tău. Nu îmi propun să analizez toate mijloacele prin care ai 
căpătat anumite concepţii, fiindcă asta e ceva ce numai tu 
poţi să faci. Imi propun, prin cartea asta, să te fac 
conştient de scuzele pe care le foloseşti ca să te comporti 
într-un fel care te împiedică să fii sănătos, fericit şi să ai 
succesul pe care ţi-l doreşti. Sunt de acord cu împăratul 
roman Marc Aurel în, cunoscut pentru aptitudinile lui de 
conducător şi considerat un spirit viu. El ar fi spus: „Viaţa 
noastră e aşa cum ne-o făuresc propriile gânduri”. 

Modul de gândire îţi determină comportamentul - 
deci gândurile îţi pot, într-adevăr, îmbunătăţi sau distruge 


viaţa. În timp ce unele dintre ele operează la nivelul 
conştientului şi sunt uşor de recunoscut, altele sunt 
ascunse adânc, în subconştient. Prefer să numesc această 
a doua natură a ta, formată din automatisme, „mintea 
deprinsă”. 

Eu consider că subconştientul e o stare în afara 
conştiinţei, un fel de entitate misterioasă ce nu poate fi 
cunoscută. Şi, din moment ce tema centrală a acestei cărţi 
e că orice argument folosit ca să-ţi justifici modul de a 
gândi şi de a te comporta care îţi fac rău e o scuză, cred că 
numindu-l „subconştient” am sublinia, de fapt, idee că: Nu 
pot să influenţez, nu pot să vorbesc despre şi cu atât mai 
puţin să schimb ceva ce, la urma urmei, nu se află la 
nivelul existenţei mele, adică la nivelul conştiinţei. 

Mie unul mi-e greu să lucrez cu o parte din mine care 
nu se află la nivelul conştientului. Tocmai de aceea am 
numit acest uriaş rezervor de vid - un rezervor care ne 
îndepărtează de dharma Divină şi ne împiedică să fim 
sănătoşi, fericiţi şi să avem succes - „mintea deprinsă”. Şi, 
deşi aceste gânduri ţi se par inaccesibile, te asigur că vor 
ieşi la suprafaţă odată ce vei învăţa să trăieşti Fără scuze! 

Să ne luăm la revedere de la scuze 

Acest capitol de început ţi-a prezentat studii şi 
observaţii recente, care te ajută să înţelegi mai bine natura 
umană. Scopul meu e să îţi arăt cum să foloseşti 
informaţiile acestea ca să scapi de influenţa doctrinelor 
ştiinţifice depăşite şi să-ţi reeduci gândirea. Există, în 
principiu, două mari categorii de scuze de care ne folosim: 

Prima dintre ele este: Nu pot să mă schimb; nu ne 
putem schimba ADN-ul. Codul genetic e vinovat pentru 
ceea ce sunt. Noua biologie spune că există un câmp de 
energie în interiorul şi împrejurul celulelor tale, şi acest 
câmp e influenţat de modul în care gândeşti. Mai mult 
decât atât, din acest câmp sunt create toate particulele 
tale - e singura forţă care are un rol determinant pentru 
corpul tău. 95% dintre noi nu am moştenit gene care să 
cauzeze boala, depresia, frica sau alte stări. 

Acum, în secolul al XXI-lea, ştiinţa ne invită să nu ne 


mai considerăm victime ale unui cod genetic, pentru că o 
serie întreagă de studii demonstrează empiric că modul în 
care gândim ne poate influenţa genele. Te sfătuiesc să 
reflectezi la această idee, care te poate influenţa mai mult 
decât o pot face eu. În tine există o parte invizibilă, căreia 
poţi să-i spui inteligenţă, funcţie superioară, Tao, gândire, 
concepţie, Spirit, Dumnezeu... cum vrei tu. 

A doua mare scuză îşi are originea în prima perioadă 
a vieţii, când ai fost educat de familie. Scuza aceasta 
influenţează atât de multe aspecte ale vieţii tale, încât o 
simţi ca pe o parte din ţine de care nu poţi scăpa, ia-ţi la 
revedere şi de la scuza asta. Doar pentru că ai fost infectat 
cu o memă a tradiţiei şi programat să o preiei şi să o 
transmiţi la rândul tău generaţiilor viitoare nu înseamnă că 
nu poţi să te dezinfectezi şi să îţi reprogramezi mintea. 

Aceste non-lucruri mici şi ciudate numite meme sunt 
gânduri cărora le permiţi să te conducă şi nu e nicio 
îndoială că fiecare scuză pe care ai folosit-o până acum e o 
memă deghizată. Poţi să scapi însă de aceşti viruşi mintali. 
Un virus nu urmăreşte neapărat să facă rău sau bine, nu 
urmăreşte decât să-şi găsească un mediu propice unde să 
se reproducă şi să se răspândească. Dar nu trebuie să fii 
victima niciunui virus cu care o altă minte te-a contaminat. 
Gândurile tale te-au făcut să crezi că aceste meme sunt o a 
doua natură a ta. Din moment ce scuzele nu sunt decât 
gânduri sau concepţii, tu hotărăşti pe care le păstrezi ca să 
te călăuzească în viaţă. 

Un scurt citat din Dhammapada vorbeşte cu 
chibzuinţă despre calea pe care o străbat oamenii spre 
perfecţiune şi împlinire. Meditează la această înţelepciune 
veche din perspectiva modernă a geneticii şi memeticii: 
„Suntem rezultatul a ceea ce gândim. Cugetul este temelia 
noastră, materialul din care suntem construiți. Dacă 
vorbele şi faptele omului vin dintr-un gând curat, fericirea 
îl va urma pretutindeni, ca o umbră”. 

CAPITOLUL. 2 

CEI E DOUĂ MINŢI ALE TALE 

„Iadul care se îndură în viaţa de dincolo, despre care 


vorbesc teologii, nu e cu nimic mai rău decât iadul pe care 
ni-l creăm în lumea asta modelându-ne greşit caracterul... 
Ne putem conduce destinele, bine sau rău...” The 
Principles of Psychology, de William James 

Cu câţiva ani în urmă, am acceptat provocarea de a- 
mi schimba substanţial modul de gândire, studiindu-mi 
atitudinile şi comportamentele de-o viaţă. In acest scop, 
vreme de câţiva ani, am analizat cu atenţie tot ce făceam. 
Această activitate m-a făcut să pun la îndoială vechi 
concepţii potrivit cărora mediul de viaţă şi genetica ar 
reprezenta autoritatea legitimă în determinarea a ceea ce 
sunt şi ce pot să schimb. Datorită succesului pe care l-am 
avut în a-mi schimba concepţiile, şi ulterior, 
comportamentul, am creat un model de eliminare a 
obişnuinţelor vechi, nedorite. La prima vedere, mult din ce 
scriu aici poate părea radical şi superficial comparativ cu 
principiile academice psihologice şi sociologice 
încetăţenite. Fie. Dar asta cred eu - aşa văd eu lucrurile! 

Într-o piesă genială într-un singur act scrisă de Jean- 
Paul Sartre, intitulată cu uşile închise, personajul principal 
afirmă emfatic: „Omul este ceea ce vrea el să fie”. Ideea 
aceasta a puterii voinţei e subiectul multora dintre 
lucrările mele anterioare şi cred în continuare că toţi avem 
în noi o forţă invizibilă pe care o recunoaştem drept voinţă. 
Dar mai ştiu că sunt multe aspecte ale vieţii noastre care 
par să depăşească limitele voinţei - spre exemplu, nu e 
întotdeauna suficient să elimini obişnuinţele de-o viaţă. Ca 
să poţi identifica şi schimba unele concepţii, în special pe 
acelea pe care le ai dintotdeauna, ai nevoie de un proces 
de percepţie nou-nouţ. 

Ralph Waido Emerson contrazice ideea lui Sartre: 
„Omul e un izvor, a cărui sursă e necunoscută. Viaţa 
coboară în noi nu se ştie de unde”. Prin anul 1600, 
Benedict de Spinoza a spus următoarele cuvinte 
referitoare la mintea umană, cuvinte pe care le-am citit pe 
când eram student şi pe care n-am să le uit niciodată: 
„Mintea umană e o părticică din inteligenţa infinită a lui 
Dumnezeu”. Încă îmi repet aceste cuvinte în minte ori de 


câte ori mă întreb cum sau de ce m-am băgat în vreuna din 
numeroasele încurcături de-a lungul vieţii de adult. 

Mintea despre care vorbeşte Spinoza nu are formă, 
nici substanţă; funcţionează - chiar şi atunci când dormi - 
şi, cel mai important, e legătura ta cu Sursa. Privită din 
perspectiva asta, e componenta ta Divină, e întotdeauna cu 
tine şi întotdeauna gata să te ajute să conştientizezi un alt 
fapt pe care îl observă Spinoza: „Bunul cel mai de preţ al 
minţii e conştiinţa existenţei lui Dumnezeu”. Da, mintea e 
răspunzătoare pentru cine şi ce ai devenit, dar mai există 
şi o putere îngropată adânc în tine, într-un loc de unde 
răsar gândurile tale. Emerson spune că e un mister, care 
„coboară în noi nu se ştie de unde”. 

Aceste două idei despre natura umană se îmbină în 
noi şi formează ceea ce eu numesc cele două minţi: una, la 
care se face adesea referire ca „mintea conştientă”, e ceea 
ce numesc eu „conştiinţă creatoare”; cealaltă e mintea 
„deprinsă”, adică, aşa cum am explicat în capitolul 
anterior, mintea subconştientă. Cred că acele gânduri, 
indiferent că îşi au originea în conştiinţa creatoare ori în 
mintea deprinsă, care nu te ajută sau chiar te împiedică să 
te dezvolţi armonios, nu sunt altceva decât scuze. Aşa cum 
vei vedea, asta înseamnă că ai mult mai multă putere decât 
ai fost lăsat să crezi în a-ţi revizui şi schimba concepţiile 
sau ideile ineficiente şi dăunătoare. 

Conştiinţa creatoare în această paradigmă, 
conştientul e numit minte conştientă creatoare. Această 
minte de suprafaţă ia nenumărate hotărâri în legătură cu 
ce îmbraci, ce mănânci, la ce întâlniri te duci, la ce oră te 
culci şi mii de astfel de decizii cotidiene. Această parte 
invizibilă şi „fără loc” din creierul tău face şi desface 
planuri, adaugă altele noi şi lucrează încontinuu. 
Conştiinţa creatoare e mereu trează şi, chiar dacă ai vrea 
să o trimiţi la culcare, poate fi extrem de greu să faci 
asta... gândurile continuă să curgă. Ce binefacere fără 
margini e credinţa că mintea asta vastă, misterioasă, e de 
fapt o parte din Sursa ce creează totul, aşa cum spune 
Spinoza. 


Şi atunci, dacă mintea e un creator, aşa cum mintea 
lui Dumnezeu e creatorul universului, ea poate funcţiona la 
cel mai înalt nivel pe care ni-l putem imagina. Forţa 
creatoare nu cere nimic şi nu are ego - e doar o mână care 
dă, înzestrează, oferă încontinuu, fără să se gândească o 
clipă la ea. Am să o spun altfel: scopul suprem al minţii 
creatoare e să fie echivalentul uman al minţii lui 
Dumnezeu. Totuşi, cred că eşti de acord cu mine că 
gândurile tale se concentrează asupra universului relativ 
mărunt conturat de egoismului tău! 

Fii convins că poţi învăţa cum să-ţi cârmuieşti 
gândurile departe de ce să fac? Ce obţin din asta? sau Cât 
de repede pot obţine asta? ca să te apropii de conceptul lui 
Spinoza, al descoperirii părţii din tine care funcţionează la 
cel mai înalt nivel, care ştie totul. Poate să ţi se pară un pic 
dificil, dar te asigur că e, de fapt, o chestiune simplă să-ţi 
reprogramezi mintea conştientă creatoare. 

Gândurile egoiste sunt foarte aproape de suprafaţă şi 
pot fi, cu uşurinţă modificate. Vei avea ocazia să-ţi dai 
seama de asta când vei studia paradigma eliminării 
scuzelor, cuprinsă în partea a treia a cărţii. 

* 


Mintea conştientă creatoare poată să facă aproape 
orice o programezi: îţi poate schimba concepţiile dacă îi 
ceri, poate să spună ceea ce crezi tu, să hoinărească într-o 
binecuvântată meditare la invitaţia ta şi să dezvolte 
aproape orice nouă aptitudine dacă insişti. O poţi 
direcţiona să gândească încotro vrei. Prin disciplină, efort 
şi practică fără întrerupere, poate, de asemenea, realiza 
aproape orice lucru asupra căruia te concentrezi. 

Problema cu mintea conştientă creatoare e că 
schimbările ei permanente te pot copleşi. A mai fost 
denumită adesea 

„Mintea de maimuţă”, pentru că sare aproape 
continuu de la un gând la altul. O mare parte din această 
activitate mintală care se desfăşoară aproape de suprafaţă 
e încercarea eului de a dansa pe ritmurile şi influenţele 
care vin din afară, probabil nedorite şi inutile şi care îţi 


conduc viaţa fără permisiunea ta. Mintea creatoare a 
realizat o conexiune slabă, plină de paraziți, astfel că 
semnalele transmise dintr-o parte a intelectului infinit al 
lui Dumnezeu sunt bruiate de transmisiile generate de ego: 
Ce-am de câştigai? Cum arăt? Cât pot să câştig? Cum să 
merg mai departe? Pe cine trebuie să mulţumesc? De ce mi 
se cere atât de mult? Aceste gânduri apar iar şi iar, dispar 
un timp, apoi revin. 

S-a dovedit statistic că mintea conştientă ocupă 
aproximativ 5% din totalul activităţii creierului, lăsând 
restul de 95% subconştientului. Dar procentele nu mă 
interesează atât de mult. Mă interesează capacitatea de a- 
ţi considera mintea nu ca pe o componentă amorfă a fiinţei 
tale, care trece întruna de la un gând egoist la altul, ci mai 
degrabă ca pe o dovadă a firii tale sau a legăturii tale cu 
intelectul Divin infinit. Această legătură magnifică te ajută 
să îţi accesezi funcţia supremă a minţii. 

Mintea deprinsă (subconştientă) 

Potrivit lui Tor Norretranders, autorul cărţii The User 
Illusion, mintea subconştientă a fost calculată să proceseze 
milioane de stimuli ambientali pe secundă, în timp ce 
mintea conştientă poate procesa doar câteva duzini de 
stimuli ambientali pe secundă. Psihologia tradiţională 
spune că o mare parte din ce crezi despre tine, precum şi 
toate comportamentele tale cotidiene sunt programate în 
mintea  subconştientă sau  deprinsă. În majoritatea 
timpului, funcţionezi pe pilot automat, ca să spun aşa. De 
fapt, te poţi gândi la cele două minţi ale tale ca la doi 
copiloţi: mintea conştientă îşi poate controla gândurile, dar 
e al doilea jucător, ca un pilot adevărat când se 
antrenează, în timp ce subconştientul preia tot ce trebuie 
să gândeşti, să spui sau să faci. 

Nu sunt de acord cu această afirmaţie că mintea 
deprinsă ţine frâiele, că face tot ce mintea creatoare omite 
să facă. Potrivit acestei păreri, mintea deprinsă e ca un 
calculator care rulează de-a lungul întregii tale vieţi un 
program  downloadat-a fost programată continuu din 
momentul conceperii şi e aproape imposibil să o înlocuieşti 


cu un software nou, pentru a rescrie programele. Pur şi 
simplu nu cred că o parte din mintea ta a fost hrănită cu 
idei, imagini şi implanturi care continuă să-ţi fie necesare 
pentru subzistenţa de astăzi. Din punctul meu de vedere, 
aceasta e o concepţie falsă, care se transformă cu uşurinţă 
într-o scuză. Nu cred că cineva trebuie să persiste în ideea 
că are un program în mintea lui subconştientă, care nu 
poate fi rescris. Am să-ţi explic părerea mea despre acest 
subiect. 

Dacă eşti aşa cum eşti din cauza a ceva ce e 
subconştient - adică dincolo de nivelul conştiinţei - atunci 
e limpede că nu ai ce să faci în privinţa asta. Nici nu poţi 
să vorbeşti despre asta, din moment ce e dincolo de mintea 
ta conştientă. Din acelaşi motiv, nu poţi să înţelegi sau să 
provoci mintea subconştientă; şi, mai ales, nu poţi să o 
schimbi sau să o îndrepţi. Cum poţi îndrepta ceva ce e 
inaccesibil? Ar fi ca şi cum am încerca să reparăm un ceas 
încuiat într-un seif: evident, ne-ar trebui mai întâi 
combinaţia de cifre ca să pătrundem în acel spaţiu. 

Dacă ceva e subconştient, adică e un automatism, se 
presupune că nu ai de ales în acea privinţă. Or pentru 
mine lucrul cel mai trist cu privire la acest model de 
subconştient este: să crezi că nu ai de ales. Adevărul, cred 
eu, e că tot ce gândeşti, spui sau faci ţine de alegere - şi 
nu trebuie să gândeşti, să vorbeşti sau să te comporţi într- 
un fel pentru că aşa ai făcut-o dintotdeauna. Când renunţi 
să mai alegi, intri în lumea scuzelor. 

Chiar acum, în timp ce citeşti cartea, hotărăşte-te să 
începi să alegi în loc să-ţi cauţi scuze. Intr-o clipă poţi 
hotărî să te reprogramezi şi să-ţi îndrepţi viaţa spre 
fericirea, succesul sau sănătatea pe care le doreşti. 

* 

Am avut de mic un obicei downloadat, şi anume un 
mod mai deosebit de a lovi apa în timp ce înotam. Câţiva 
oameni care m-au văzut înaintând prin apă mi-au spus că 
înot de parcă aş fi lovit. Nu le-am prea dat atenţie, până 
când am observat că, din cauza felului în care loveam apa 
(folosindu-mă doar de piciorul drept, în timp ce stângul îl 


tineam nemişcat), îmi forţam inutil spatele, şi asta mă 
deranja când făceam exerciţiile de yoga şi, pur şi simplu, 
pentru că îmbătrânisem. 

Când am fost sfătuit să schimb modul în care înot şi 
să lovesc apa cu amândouă picioarele simultan, mi-am 
spus în gând: Nu pot să-mi schimb stilul de înot - înot aşa 
de aproape 60 de ani! înot chiar competitiv în „stilul Dyer”; 
stilul ăsta l-am perfecţionat în timpul a mii de ore de înot şi 
mi-a intrat în reflex. După ce am început să pun în practică 
însă ideile pe care ţi le împărtăşesc în această carte, am 
reuşit, cu uşurinţă chiar, să adopt un stil nou, chiar dacă 
aveam pe atunci 65 

de ani. 

Aşa cum eu am putut să-mi schimb cu uşurinţă un 
obicei vechi de 60 de ani, şi tu poţi corecta programul cu 
care funcţionezi, analizându-ţi gândurile. Mintea deprinsă 
preia controlul atunci când ignori gândurile conştiente şi 
te laşi condus de program. Dar stă în puterea ta să te 
schimbi, aşa cum ai schimba postul la televizor, şi să revii 
la mintea ta creatoare, ca să-ţi analizezi opţiunile. Nu 
trebuie să crezi vechea teorie că o parte din tine e 
inaccesibilă, inabordabilă sau îngropată atât de adânc 
înăuntrul tău, încât e imposibil să scapi de ideile fixe care 
ti-au fost înrădăcinate când ai fost mic. Nu vei reuşi 
niciodată să îţi resetezi computerul sau mintea doar 
spunându-i să înceteze să mai proceseze reziduuri. Vei 
rămâne blocat până când îţi vei schimba sistemul de 
operare cu unul nou sau vei descărca programe noi... dar 
mai întâi trebuie să ştii că ai această posibilitate. 

Gândeşte-te la multiplele feluri în care se manifestă 
personalitatea ta, mai ales la zona gri a gândurilor adânc 
înrădăcinate. Recunoaşte programele din mintea deprinsă 
care sunt atât de învechite, încât îţi blochează sistemul. 
Atitudinile, concepţiile, gândurile acelea dăunătoare nu 
sunt altceva decât scuze, pe care le poţi trimite la coşul de 
gunoi. 

Mark Twain a spus aceste cuvinte frumoase 
referindu-se la felul cum ne putem schimba modul de 


gândire şi apucăturile vechi, nedorite: „Obiceiul e obicei, şi 
înseamnă că nu se lasă aruncat pe fereastră de oricine, ci 
coborât pe scări, treaptă cu treaptă”. Obiectivul meu e să 
te ajut să cobori pe scări, până la uşă, modul de gândire 
care nu te lasă să îţi trăieşti viaţa din plin. Dacă te-ai 
descurajat, să ştii că nu trebuie să fie neapărat scări lungi, 
spiralate, care îţi iau ani întregi să le cobori. Sau, ca să 
continui metafora cu calculatorul, sistemul tău interior e 
capabil să se reseteze, la fel ca sistemele de operare 
moderne. Poţi să te eliberezi de obişnuinţele înrădăcinate, 
indiferent dacă sunt de natură genetică sau memetică, cu 
ajutorul paradigmei Fără scuze! prezentată în Partea a III- 
a. 

E mai uşor să ajungi la partea din mintea ta care 
funcţionează pe pilot automat pentru că ai fost programat 
- în primii ani de viaţă, în care te-ai format - să ai anumite 
reacţii, şi ele ţi-au intrat în reflex, decât să continui să 
trăieşti condus de ea. E mult mai uşor şi nu cere mult timp 
să-ţi schimbi vechile obiceiuri cu altele noi. Eşti o părticică 
din inteligenţa care creează lumea. De fapt, mintea ta este 
acea inteligenţă. Atunci, cum poţi să crezi că o parte din 
tine e inaccesibilă sau că nu poate fi reprogramată? Nicio 
parte din tine nu e inaccesibilă, indiferent cât de 
automatizată sau condiţionată a devenit cu timpul. 

Poate că ai impresia că o forţă de care nu eşti 
conştient determină anumite aspecte ale vieţii tale, că nu 
ai posibilitatea să alegi şi că eşti ţinut captiv de o mulţime 
de scuze: Nu mă pot abţine; aşa e firea mea; aşa am fost 
dintotdeauna. Nu e adevărat! Oricând doreşti, îţi poţi 
accesa mintea deprinsă şi poţi să începi să o reprogramezi, 
schimbând obişnuinţe care poate ţi-au fost utile odată, dar 
acum ti-au devenit nefolositoare. 

Cum să te priveşti printr-o altă lupă 

Citatul de la începutul acestui capitol a fost scris 
acum aproximativ 120 de ani, de părintele psihologiei 
moderne, William James, care ne îndeamnă să fim atenţi la 
pericolul de a ne trăi viaţa ca şi cum nu am avea de ales. 
Eu unul sunt convins că toţi avem puterea să devenim 


oameni importanţi, şi această putere depăşeşte tot ce am 
fost învăţaţi să credem, şi că fiecare om care a existat 
vreodată e, de fapt, o fărâmă din puterea atotcreatoare a 
intenţiei. Şi dacă toţi suntem fărâme din infinita Sursă 
Creatoare, ar trebui să ne spunem mereu în gând: 
„Dumnezeu m-a creat, şi pentru că trebuie să fiu asemenea 
Creatorului, sunt o parte a Divinităţii”. E imposibil să-ţi 
imaginezi că forţa spirituală atotcreatoare şi-ar putea 
căuta scuze, pentru că izvorul creaţiei este însăşi 
conştiinţa ei. 

Acum încearcă să te pui în situaţia următoare. Cu 
toate că mintea ta e o parte din Sursa fără margini, devine 
limitată atunci când crezi că e imperfectă, slabă, 
incapabilă sau în orice alt fel care nu se potriveşte cu 
energia creatoare. Când îi dai la o parte pe Dumnezeu în 
felul acesta, îl înlocuieşti cu ego-ul - numit „falsul eu” de 
toţi mentorii spirituali. 

Te sfătuiesc să schimbi lupa cu alta, care să-ți 
permită să-ţi vezi falsul eu, cu puzderia lui de scuze 
(despre multe dintre de voi vorbi în detaliu în capitolul 
următor) şi convingerea lui că este limitat. Când îl 
îndepărtezi pe Dumnezeu, eul fals te obligă să renunti la 
ideea că eşti o fiinţă spirituală supusă temporar unei 
experienţe umane. Egoul îţi furnizează argumentele şi 
justificările care, în cele din urmă, vor ajunge să îţi 
conducă viaţa. Ele se fixează atât de bine în ceea ce 
sociologii numesc subconştient, încât mintea deprinsă se 
transformă într-un automat de scuze. 

Acceptă să priveşti prin lupa care îţi dezvăluie natura 
spirituală, creaţia lui Dumnezeu. La început îţi poate părea 
straniu, dar fii deschis şi permite simţurilor să se adapteze 
la această nouă perspectivă asupra lucrurilor. Renunţă să 
mai crezi despre codul genetic că nu poate fi schimbat. 

Cu această nouă percepţie asupra sinelui, vei deveni 
un magician care îl va detrona cu uşurinţă pe cel 
subordonat falsului eu, eliminând automatismele care ţi-au 
fost implementate în prima parte a vieţii de oamenii din 
jurul tău care l-au înlăturat pe Dumnezeu. 


Pe măsură ce te obişnuieşti cu acest mod de a te 
privi, întreabă-te: Cine aş fi, dacă nimeni nu mi-ar fi spus 
cine sunt? Meditează în linişte la asta, petrecând un timp 
în vastele întinderi ale necunoaşterii. Imaginează-ţi că nu 
există mintea subconştientă şi niciun loc unde să se adune 
scuzele de-a lungul vieţii. Că împrejurul sinelui tău e doar 
un spaţiu deschis şi primitor - o tabula rasa sau o tablă 
nescrisă, magică, pe care nu se poate scrie nimic. 
Imaginează-ţi că mintea conştientă nu absoarbe părerile 
celor cu care ai crescut. În această mică fantezie, nimeni 
nu ţi-a spus vreodată cine eşti. Aşadar, cine eşti? 

Când am făcut exerciţiul acesta, am observat că 
răspunsul meu la întrebare era unul destul de simplu: în 
această clipă şi în toate clipele care vor veni aş fi cine aş 
hotărî eu şi numai eu să fiu. Cum spune cântecul, I've 
gotta be me (Trebuie să fiu eu însumi), şi asta înseamnă să 
mă debarasez de toate scuzele pe care le-am acumulat. 
Viaţa mea cotidiană nu s-ar desfăşura după niciun program 
învăţat în primii ani de viaţă, din moment ce nimeni nu mi- 
a spus vreodată cine sunt. Or, aşa cum spune Tao: 

Priveşte natura ca să înveţi să exişti. 

Priveşte-l pe marele şi misteriosul Tao (Dumnezeu), 
care nu face nimic şi nu lasă nimic nefăcut. Observă cum 
funcţionează întregul univers şi toate creaturile în care 
sălăşluieşte Tao. 

Creaturile în care sălăşluieşte Tao sunt deschise. Au 
încredere. Trăiesc acum, în prezent, şi, fără îndoială, nu au 
niciodată nevoie de scuze. 

O nouă perspectivă asupra celor mai întâlnite 
categorii de scuze 

Acum am să-ţi arăt la ce-ţi foloseşte noua perspectivă 
pe care ai dobândit-o privind prin altă lupă. Toate 
categoriile de scuze care se bazează pe genetică, 
memetică şi conştiinţă vor fi date pe uşă afară. 

Noua perspectivă asupra codului genetic 

Sunt convins că îţi sunt cunoscute măcar câteva din 
variantele acestei scuze extrem de răspândite: „Nu am ce 
să fac, e o trăsătură de familie”. Biologia modernă a 


dovedit însă că felul în care gândim ne poate influenţa 
ADN-ul, aşadar scoate acest fapt din categoria faptelor 
dovedite şi mută-l în „fişierul scuze”, schimbându-ţi 
părerea despre autenticitatea lui. Poţi schimba ceea ce 
considerai imuabil şi inaccesibil eliminând categoria de 
scuze genetice. 

Aşa cum Gregg Braden a scris în cartea sa 
impresionantă The Spontaneous Healing of Belief 
(Vindecarea spontană a credinței): 

Experimente demolatoare de paradigme, prezentate 
în presa de frunte, publicaţii atent revizuite, scot la iveală 
faptul că suntem cufundaţi într-un câmp de energie 
inteligentă, care umple ce se credea înainte a fi un spațiu 
gol. Descoperirile ulterioare arată clar că acest câmp ne 
răspunde - se rearanjează - în prezența sentimentelor şi 
concepţiilor izvorâte din inimă. Şi aceasta e revoluţia care 
schimbă totul. 

Îţi propun două exerciţii legate de paradigma 
genetică: 

1. Fii deschis la ideea dovedită ştiinţific că modul de 
gândire are puterea să schimbe lumea materială. Incepe 
prin a lăsa această idee să pătrundă în viaţa ta gândindu-te 
că mai multe lucruri de felul acesta sunt posibile şi nu le-ai 
trăit. Permite-le acestor idei noi despre sistemul tău 
biologic să pătrundă uşor în gândirea ta. Încurajează-te să 
consideri că modul în care gândeşti te afectează, poate mai 
mult chiar decât particulele fizice. Dacă vrei, poţi chiar să- 
ţi imaginezi gândurile ca pe nişte nonparticule din lumea 
nonmaterială sau spirituală. 

2. Creează-ţi un deziderat care să ateste această 
nouă filosofie de viaţă, în care scuzele genetice nu-şi mai 
au loc. Spre exemplu, ceva din lista de mai jos, dar eşti 
liber să-ţi cauţi unul original: 

bullet Pot să-mi corectez defectele fizice schimbându- 
mi părerile. 

bullet Pot să scap de vechile concepţii despre 
influenţa geneticii asupra destinului meu. 

bullet Dacă le sunt fidel şi trăiesc din inimă, 


gândurile mă pot ajuta să-mi descopăr noi talente. 

bullet Pot să mă vindec de orice, dacă îmi vindec mai 
întâi gândurile. 

bullet Vreau ca ţelurile mele să fie cât mai înalte şi 
nu voi mai da vina pe nimic din lumea asta materială 
pentru niciun neajuns. 

Noua perspectivă asupra setării memetice 

Aceasta este o altă categorie de scuze de care te-ai 
folosit ca să justifici de ce viaţa ta nu e aşa cum ţi-ai dori. 
lată cei mai periculoşi viruşi mintali din această categorie: 
Familia m-a făcut aşa şi nu pot schimba asta. Experiențele 
din copilărie şi toate criticile nedrepte pe care le-am primit 
mi-au slăbit încrederea în mine. Sunt blocat în stadiul ăsta 
pentru că faptele din jurul meu m-au infestat cu o mulţime 
de viruşi mintali, care mă fac incapabil să-mi împlinesc 
destinul. Cum pot să schimb ceva ce imit de atâta vreme? 
Am fost contaminat cu viruşi mintali şi mi-e imposibil să 
mă schimb. 

lată două experimente pe care să le faci asupra 
setărilor tale anterioare: 

1. Spune: Sunt convins că sunt perfect capabil să 
scap de setările din copilărie, pe care le-am considerat o 
parte a personalităţii mele şi a modului meu de viaţă 
actual. Să ştii că studiile au arătat că puterea gândului e 
aliniată cu mintea universală pe care mulţi o numesc „Tao” 
sau 

„Dumnezeu”. Deocamdată doar reţine ideea asta - o 
să ţi-o clarifici pe măsură ce înaintezi cu acest curs Fără 
scuze! 

2. Spune-ţi că tot ce a fost programat în mintea ta şi 
se comportă ca un virus poate să fie şters dacă hotărăşti că 
merită efortul. Aminteşte-ţi că, din moment ce acum nu est 
o victimă a concepţiilor pe care le-ai împrumutat de la alţii 
când ai fost copil, nu e bine să le foloseşti drept scuze. 
Deocamdată, nici nu trebuie să ştii cum să te resetezi. 

Tot ce trebuie e să crezi că eşti în stare şi să te 
convingi să începi de-acum încolo să te reprogramezi. 

lată o afirmaţie care îţi va trezi conştiinţa şi te va 


conduce la răspunsuri: Astăzi sunt mult mai puternic decât 
programele de demult şi viruşii minţii cu care m-am 
infectat în copilărie. Spunându-ţi asta, nu va întârzia să 
apară mentorul tău interior! 

Noua perspectivă asupra conştiinţei creatoare 

Activitatea zilnică a conştiinţei creatoare va prolifera 
şi ea scuzele. Probabil crezi că nu poţi controla gândurile 
care îţi apar necontenit în minte, dar gândeşte-te la 
această idee radicală: Gândurile nu iau naştere în capul 
tău. Gândirea este un sistem energetic, care nu se poate 
localiza în lumea materială. Universul însuşi şi tot ce se 
află în el are şi o natură mintală, spirituală. Prin gândurile 
tale, generezi un câmp de energie, şi acel câmp creează 
toate particulele sau ceea ce Lao Zi numeşte „lumea celor 
10.000 de lucruri”. Acest câmp de energie are un rol 
determinant pentru corp. Mintea conştientă lucrează şi se 
conectează permanent la acest câmp de energie din care e 
creat totul. 

Încearcă să faci următoarele două exerciţii: 

1. Linişteşte-ţi mintea meditând zilnic. Aşa cum 
Sogyal Rinpoche a scris în Cartea tibetană a vieţii şi a 
morţii: „Darul de a învăţa să meditezi e tel mai mare dar 
pe care ţi-l poţi oferi în viaţă. Căci numai prin meditaţie 
poţi să porneşti în călătoria de descoperire a adevăratei 
tale firi, şi astfel să-ţi găseşti echilibrul şi încrederea de 
care ai nevoie ca să trăieşti şi să mori liniştit”. Găseşte o 
cale să-ţi oferi acest dar şi accesează-ţi mintea creatoare 
conştientă eliminând prin meditaţie gândurile inutile, 
nedorite. 

2. Rosteşte în fiecare zi afirmaţii pozitive, care să îţi 
îmbunătăţească viaţa şi să te pună în armonie cu Sursa 
iubitoare a tuturor lucrurilor. În loc să laşi gândurile să 
insiste că ceva nu e în regulă cu tine sau că îţi lipseşte, 
antrenează-ţi mintea creatoare conştientă cu gânduri 
precum: Ce-mi doresc există deja, doar că nu m-am 
conectat cu el încă. Nu există cale de întors, pentru că 
gândurile mele sunt în armonie cu mintea sau intelectul lui 
Dumnezeu. 


Noua perspectivă asupra minţii deprinse în această 
categorie intră scuze precum: Nu pot să fiu altfel, pentru 
că am foarte multe idei cu care am fost programat. Sunt în 
subconştientul meu, aşa că nici măcar nu am acces acolo, 
darămite să mă reprogramez. Dacă crezi că mintea ta e 
dincolo de nivelul conştiinţei, ţi-ai creat o scuză pe care o 
vei folosi ori de câte ori ţi-e greu să-ţi schimbi modul de 
gândire. Şi dacă aceste autolimitări te-au însoţit ani 
întregi, pare o scuză perfectă. Aşadar, redenumeşte-ţi 
subconştientul mintea deprinsă. 

Deprinderea înseamnă că ai făcut aceleaşi alegeri de- 
a lungul timpului, iar sistemul de gândire şi 
comportamentul s-au obişnuit cu un anume mod de viaţă. 
Dar mai sugerează şi că poţi să-ţi faci gândurile mai puţin 
maşinale şi să le pui în concordanţă cu alegerile. Mai 
târziu vei afla că trezirea conştiinţei este unul dintre 
factorii cheie care te pot ajuta să foloseşti aceste gânduri 
în experienţele cotidiene. Deocamdată însă încearcă să faci 
următoarele exerciţii, care te vor ajuta să începi să elimini 
scuzele din mintea deprinsă: 

1. Încearcă să observi cum gândeşti, ca să-ţi slăbeşti 
astfel încrederea în scuza că totul se petrece în 
subconştient. Te-ar putea ajuta să repeţi aceste citate: 
„Fiecare mărire a orizontului de cunoştinţe a fost posibilă 
pentru că am transformat subconştientul în conştient” 
(Friedrich Nietzsche) şi „Subconştientul... e periculos 
numai atunci când atitudinea noastră conştientă faţă de el 
devine fără speranţă de falsă” (din Modern Man în Search 
of a Soul, de Carl Jung). Doi dintre cei mai mari dascăli ai 
lumii afirmă că poţi schimba obişnuinţele care anterior se 
aflau în subconştient şi să le aduci în mintea conştientă. E 
şi fals, şi periculos să te bazezi pe scuza că ai o minte 
subconştientă care de controlează. 

De ce să nu-ți creezi o versiune proprie a acestor 
citate? încearcă ceva în genul: „Sunt perfect capabil să 
pătrund în minte şi să schimb absolut orice e determinat 
de obiceiuri, chiar dacă la vârsta mea par automatisme”. 
Spune-ţi adevărul, într-un mod care să te ajute să scapi de 


acele scuze. 

2. Fă din aceste cuvinte un motto pentru sistemul tău 
de gândire: Fă lucruri bune, şi nu face lucruri rele!” 
Gândurile rele te plafonează; gândurile bune, în schimb, îţi 
stimulează dorinţa de a fi sănătos, fericit şi de a avea 
succes. 

lată o povaţă din China antică, atribuită unui 
personaj fictiv pe nume Cuib-de-Pasăre: 

Cu mult timp în urmă, locuia în China un călugăr 
care obişnuia să se caţere într-un copac anume în fiecare 
zi, ca să mediteze. Vânturi puternice şi ploi puteau să 
scuture copacul, călugărul se aşeza confortabil, cât mai 
sus, pe crengi. Din pricina asta, oamenii din satul învecinat 
l-au poreclit Cuib-de-Pasăre. 

Mulţi dintre sătenii aceştia treceau pe sub copacul 
unde era călugărul când mergeau la vânătoare sau la 
adunat vreascuri din pădure şi, după o vreme, s-au 
obişnuit cu el. Unii au început să se oprească şi să-i 
povestească lui Cuib-de-Pasăre grijile lor. Le plăceau 
lucrurile pe care le spunea şi în curând a devenit faimos 
pentru vorbele bune şi pline de înţelepciune. 

În câţiva ani, s-a răspândit vestea înţelepciunii 
călugărului în tot ţânutul. Veneau străini în pădurea 
îndepărtată ca să-i ceară sfatul. Până şi guvernatorul 
provinciei s-a hotărât într-o zi să îl viziteze pe Cuib-de- 
Pasăre, ca să discute cu el lucruri importante. Aşadar, într- 
o dimineaţă de primăvară, guvernatorul a pornit în 
căutarea călugărului. 

După ce a călătorit mai multe zile, a găsit într-un 
final, în pădurea deasă, copacul lui Cuib-de-Pasăre. 
Călugărul stătea liniştit, cocoţat pe ramurile din vârf, 
bucurându-se de  ciripitul păsărilor şi de căldura 
primăverii. 

Privind în sus, guvernatorul a strigat: 

„Cuib-de-Pasăre! Sunt guvernatorul acestei provincii 
şi am bătut drum lung ca să vorbesc cu tine! Am o 
întrebare extrem de importantă!” Cuvernatorul a aşteptat 
un răspuns, dar a auzit numai sunetul plăcut al frunzelor 


foşnind, agitate de vântul uşor. Cuvernatorul a continuat: 

„Lată întrebarea mea: spune-mi, Cuib-de-Pasăre, care 
este învăţătura cea mai de preţ pe care au rostit-o toţi 
înţelepţii? Poţi să-mi spui care e lucrul cel mai important 
pe care i-a spus Buddha?” 

O pauză lungă - din nou, s-a auzit numai foşnetul 
frunzelor. 

În cele din urmă, călugărul a răspuns, din copac: 
„lată răspunsul la întrebarea dumneavoastră, domnule 
Guvernator: să nu faci lucruri rele. 

Să faci întotdeauna numai lucruri bune. Asta au 
gândit toţi Buddha din lumea asta”. 

Dar guvernatorul s-a gândit că nu se poate să fi 
călătorit două zile pentru un răspuns atât de simplu! 
Enervat, a bodogănit: „Să nu faci rele, să faci întotdeauna 
numai fapte bune! Asta o ştiu de când aveam trei ani, 
călugăre!” 

Privind în jos la guvernator, Cuib-de-Pasăre i-a 
răspuns, zâmbind amar: „Da, copilul de trei ani ştie lucrul 
ăsta, dar omului de optzeci de ani încă îi pare dificil să o 
facă!” 

Atunci când ţi se pare greu să faci fapte bune, caută-l 
în tine pe copilul de trei ani la care s-a referit Cuib-de- 
Pasăre. Oferă-ţi darul de a auzi gândurile din copilărie, 
când deprinderile tale nu erau încă înrădăcinate. 

1 

Cartea a apărut şi în limba română la Editura For 
You. 

CAPITOLUL. 3 

CATALOGUL SCUZELOR 

„Nu cunosc fapt mai încurajator decât capacitatea de 
netăgăduit a omului de a-şi înnobila viaţă printr-un efort 
conştient”. Henry David Thoreau, Walden 

Mă simt legat sufleteşte de experienţa de comunicare 
cu natura pe care Henry David Thoreau a avut-o la lacul 
Walden din Massachusetts, l-am vizitat casa din oraşul 
Concord de multe ori, am meditat la biroul lui şi m-am 
aşezat pe patul lui, ca să intensific legătura magică. Citatul 


de mai sus e atât de plin de semnificaţie pentru mine, încât 
m-a inspirat să scriu această carte! 

De mai multe ori am fost acuzat că sunt o Pollyanna, 
că le ofer speranţă celor care au pierdut-o definitiv. Unii 
consideră naivă filosofia mea privind capacitatea omului de 
a-şi îmbunătăţi viaţa şi de a dobândi linişte, dragoste, 
mulţumire. Nu mă deranjează însă să fiu comparat cu 
Pollyanna. La urma urmei, era o fetiţă care a ajuns într-un 
oraş cu oameni trişti şi pesimişti, al căror orizont era 
ameninţat de nori negri. La scurtă vreme, energia 
Pollyannei a înviorat comunitatea - entuziasmul ei era 
contagios, iar oamenii au început să simtă cum speranţa, 
pasiunea şi dragostea luau locul disperării şi neputinței. 
Aşadar, dacă e să fiu comparat cu cineva, mă simt onorat 
să fiu văzut ca Pollyanna. Cred că mulţi dintre 
contemporanii domnului Thoreau i-au aplicat şi lui aceeaşi 
etichetă. 

Thoreau a părăsit lumea coruptă a oamenilor, ca să 
trăiască în mijlocul naturii, cu copacii, animalele şi vremea 
ca mentori. A trăit experienţa extatică a conştientizării 
suflului de viaţă care străbate planeta, şi asta i-a redat 
încrederea în potenţialul uman. Mesajul lui este, în esenţă, 
acesta: Descoperă aspectul incognoscibil şi uimitor al 
existenţei tale. Să ştii că acest element Divin e o parte 
intrinsecă a sinelui tău. Încearcă să ai încredere în firea ta 
din străfunduri, devenind conştient de ea. Cu alte cuvinte, 
renunţă la... scuze! 

Aş vrea să subliniez patru cuvinte din citatul care 
reprezintă mottoul: încurajator, de netăgăduit, a înnobila şi 
conştient: 

1. Cartea de faţă te încurajează să-ţi schimbi modul 
de gândire şi să devii conştient de viaţa care se află 
dincolo de scuzele tale. Spune-ţi că trebuie să scapi de 
ideile închistate şi conştientizează că nimic nu te împiedică 
să-ţi trăieşti viaţa din plin. 

2. Ai capacitatea de netăgăduit să scapi de scuze. 
Acestea vor dispărea când le vei da în vileag adevărata 
natură, de idei false. Să nu te îndoieşti de asta! 


3. Îţi înnobilezi viaţa când îţi asumi responsabilitatea 
a ceea ce eşti şi a ceea ce alegi să devii. Poţi depăşi tipicul, 
lumescul şi mediocrul prin gânduri mai pline de fericire şi 
de semnificaţie. Tu hotărăşti dacă îţi înnobilezi viaţa sau 
dacă le permiţi scuzelor să o deteriorareze. Depăşeşte 
nivelul la care eşti acum. 

4. Îţi poţi aduce dorinţele în conştient deconectându- 
ti subconştientul, astfel încât să nu mai poată să-ţi conducă 
viaţa. Mintea subconştientă (deprinsă) e accesibilă, aşa că 
dezgroapă scuzele îngropate adânc în sinea ta. Fii 
conştient! 

Lasă-te încurajat de puterea de netăgăduit pe care o 
ai de a-ți înnobila viaţă printr-un efort conştient. 
Aminteşte-ţi aceste patru cuvinte pe măsură ce citeşti lista 
următoare, care cuprinde câteva dintre cele mai frecvente 
scuze, de care probabil ai vrea să scapi. 

Un catalog al celor mai frecvente scuze în calitate de 
psiholog, profesor şi părinte, am auzit multe argumente pe 
care oamenii le folosesc ca să-şi justifice nefericirea... şi 
aproape toate intră, inevitabil, într-o categorie uriaşă, pe 
care o numesc „scuze”. Restul capitolului îţi va prezenta 
18 dintre cele mai frecvente scuze, împreună cu un scurt 
comentariu pe seama fiecăreia dintre ele. Acesta constituie 
un material pregătitor înainte să începi să înveţi metoda 
Fără scuze! prezentată în detaliu în restul cărţii, iată-le, în 
ordine aleatorie: 

1. Va fi greu 

Deşi poate părea un motiv suficient de bun, nu e 
decât o scuză deghizată, destinată să te descurajeze. Dacă 
eşti sincer cu tine însuţi în legătură cu greutăţile prin care 
treci din cauza dependenței,  supraponderabilităţii, 
depresiei, timidităţii, neîncrederii în tine, singurătăţii sau 
oricărui alt aspect al vieţii tale, îţi dai seama de suferinţa 
inutilă la care te supui. Dacă oricum îţi e greu, atunci de 
ce să nu alegi o suferință utilă! De fapt, nu ai absolut nicio 
dovadă incontestabilă că ce ţi-ai dori să schimbi la tine va 
fi într-adevăr greu de schimbat. La fel de bine poate să fie 
uşor. 


Acum câteva zeci de ani, când am hotărât să renunţ 
la fumat, de exemplu, am folosit principiile din Fără scuze! 
A fost încurajator să descopăr că mult mai greu era să 
continui să fumez, decât să renunţ. Ca fumător, trebuia să 
am întotdeauna un pachet de ţigări la mine şi o scrumieră 
la îndemână, să am chibrituri sau brichetă, trebuia să 
arunc scrumul, să mă spăl pe mâini pentru că miroseau 
urât, să mă ocup de dinţii pătaţi, să câştig bani ca să am cu 
ce plăti obiceiul acela dezgustător, să am grijă să expir 
fumul nociv, să expectorez reziduurile de nicotină din 
plămâni, să cumpăr rezerve de gaz pentru brichetă şi aşa 
mai departe. Era cu adevărat greu să continui să fumez, în 
vreme ce să renunţ la obiceiul meu nu însemna decât un 
lucru: să nu fumez. 

Asta e valabil, de fapt, pentru toate deprinderile tale. 
Părerea că o să-ţi fie greu să scapi de ele e doar o părere! 
Să cata-loghezi în minte ceva ca fiind greu de făcut înainte 
ca măcar să fi făcut cel mai mic efort înseamnă să-ţi cauţi 
scuze. Nimic pe mm 

lume nu e greu pentru cei care îşi pun în minte să 
facă un lucru, a spus un maestru taoist din antichitate. 

2. E riscant 

Acesta pare să fie şi el un argument solid, dar, de 
fapt, să te convingi singur că ceva implică un risc mai 
mare decât îţi poţi asuma e o scuză subţire ca să nu faci un 
lucru. Incontestabil e doar faptul că ai opţiunea să alegi ce 
să gândeşti despre risc. 

De-a lungul timpului, foarte mulţi oameni mi-au 
mulţumit pentru că mi-am asumat riscul de a-mi exprima 
convingerile cu voce tare. Asemenea gesturi de mulţumire 
continuă să mă uimească şi astăzi - niciodată nu m-am 
gândit că a spune ce gândeşti e un act de curaj. Chiar dacă 
unele dintre afirmaţiile sau părerile mele ar fi putut fi 
considerate jignitoare de foarte mulţi oameni, niciodată nu 
mi-a trecut prin cap că a dori să fiu eu însumi şi să spun ce 
gândesc ar implica un risc. 

Nu cred că poţi vreodată să fii sigur că ceva e 100% 


lipsit de riscuri. Să taci, de teamă că vei fi condamnat sau 
criticat, poate, de fapt, să fie mai primejdios decât să spui 
ce crezi. Nu înseamnă neapărat că vei fi judecat dacă îţi 
deschizi sufletul. La urma urmei, în aproape 99% din 
situaţii, am fost întâmpinat de o reacţie pozitivă şi plină de 
căldură din partea oamenilor. 

Spaima cu care rămâi după ce ai încercat să evaluezi 
riscul nu face decât să te împiedice să te apuci de treabă. 
Dacă eşti convins că trebuie să eviţi să îţi asumi riscuri, 
atunci nu mai e cazul să te schimbi. Dacă faptul că încerci 
să mulţumeşti pe toată lumea îţi dă un sentiment de 
siguranţă, eşti victima unei scuze pe care ţi-ai creat-o 
singur. 

Vreau să spun că, dacă ţi-e frică de părerea celorlalţi 
- sau de eşec sau de succes -, vei avea impresia că tot ce 
gândeşti sau faci implică un risc. Dar, dacă îţi doreşti să 
trăieşti conform principiilor tale şi să îţi împlineşti propriul 
destin, atunci ceea ce alţii consideră riscant pentru tine 
sunt doar mijloace de care te foloseşti ca să-ţi 
îmbunătăţeşti viaţa. Şi chiar dacă crezi că e riscant să-ţi 
schimbi. modul de gândire, ce-i cu asta? Vei fi mult mai 
liniştit dacă ignori spaima că există un risc, decât dacă 
rămâi în continuare ancorat de o idee care nu e decâto 
scuză. 

Scriitorul Logan Pearsall Smith a spus: „Ce e mai 
umilitor decât să ştii că n-ai gustat o prună fiindcă ţi-a 
lipsit curajul să scuturi pomul?” 

3. O să-mi ia foarte mult timp 

Să fie oare un motiv întemeiat sau o scuză de evitat? 
Dacă vrei să îţi îmbunătăţeşti viaţa, chiar nu contează cât 
durează până reuşeşti, nu-i aşa? îţi dai seama de asta 
atunci când conştientizezi că îţi trăieşti fiecare părticică 
din viaţă numai şi numai în prezent. Nu avem nimic altceva 
decât momentul de faţă. Fiecare gând îţi răsare în minte 
numai în clipa aceasta şi fiecare schimbare are un moment 
declanşator. Adesea e nevoie de cineva sau ceva din jurul 
tău, ca să te ajute să-ţi dai seama de acest lucru. 

Exact asta face încântătorul psihiatru pe nume dr. 


Murray Banks în dialogul pe care îl poartă cu o pacientă 
care nu mai doreşte să reia studiile, pe motiv că va fi prea 
bătrână când o să le termine. 

„Ce vârstă o să ai peste cinci ani, dacă începi studiile 
de licenţă acum?”, a întrebat-o. 

„Patruzeci şi nouă”, a răspuns. 

„Şi ce vârstă o să ai peste cinci ani dacă nu reiei 
studiile acum?” 

„Patruzeci şi nouă”, a. răspuns, vizibil confuză... dar 
cu privirea cuiva care a devenit, dintr-odată, conştient de 
scuza pe care şi-a căutat-o ca să nu-şi îmbunătăţească 
viaţa. 

Nu ţi-a păsat cât timp ţi-a luat să-ţi formezi năravul, 
ai făcut-o încetul cu încetul, pas cu pas. Nu există absolut 
nicio dovadă că ceva o să-ţi ia mult timp, fiindcă însăşi 
ideea de „perioadă lungă de timp” e o iluzie - există numai 
prezentul. Păstrează această revelaţie în conştiinţa ta. Tao 
Te Ching întăreşte această idee, în poate cea mai renumită 
frază din această monumentală operă: „O călătorie de o 
mie de mile începe cu un singur pas”. îmbunătăţeşte-ţi sau 
schimbă-ţi viaţa nu gândind în ansamblu şi în perioade 
lungi de timp, ci concentrându-te asupra prezentului. 

4. Va genera o dramă în familie 

De-a lungul multor ani în care am practicat terapia 
de familie, am văzut cum oamenii rămân blocaţi într-un 
sistem de gândire închistat, pentru că se tem de criticile 
pe care le-ar putea aduce schimbarea. De asemenea, 
primesc o mulţime de telefoane în timpul emisiunii mele 
săptămânale de radio (HayHouse Radio.come) de la 
oameni care persistă în această gândire închistată, din 
cauza acestei scuze. Când îi încurajez să încerce să-şi 
schimbe concepţiile, aud adesea: „Mi-ar plăcea să încerc 
ce-mi sugeraţi dumneavoastră, dar asta i-ar omori pe 
părinţii mei” sau „Familia m-ar renega dacă aş face asta! 
Aş plăti un preţ prea mare”. Nu puţini au fost cei care au 
recunoscut chiar că ar suporta mai uşor dacă soţul sau 
soţia ar muri, decât dacă s-ar schimba! 

Vreau să fiu foarte bine înţeles: Cred în familie. Am 


opt copii frumoşi, o mamă de peste 90 de ani, pe care o 
ador, şi doi fraţi, pe care îi iubesc nespus; şi îmi preţuiesc 
atât rudele apropiate, cât şi pe cele mai îndepărtate... 

Oricum - şi acesta e un lucru foarte important -, să-ţi 
trăieşti viaţa aşa cum îţi doreşti implică, incontestabil, mai 
multă voinţă să faci faţă săgeţilor pe care le trimite propria 
rațiune, decât să faci faţă opiniilor familiei tale. Samuel 
Butler a simţit probabil ceva similar când, spre sfârşitul 
vieţii sale, în 1902, a scris: „Cred că aceasta este, mai mult 
decât oricare alta, sursa unei mari nefericiri - să încerci să 
prelungeşti cu de-a sila o legătură de familie şi să obligi 
oamenii să rămână în mod artificial împreună, când în mod 
natural nu ar face-o”. 

Nu eşti proprietatea familiei tale; eşti un membru al 
unei familii umane. Nu eşti proprietarul copiilor tăi, nici 
proprietatea părinţilor. Nu eşti obligat să îndeplineşti 
dorinţele lor sau să urmezi un destin dictat de rudele tale. 
E important să fii conştient de faptul că eşti pe pământul 
ăsta ca să-ţi creezi propria muzică, pe care nu, trebuie să o 
duci cu tine în mormânt. Sigur, asta poate, într-adevăr, 
genera o dramă în familie, dar tot atât de bine poate să fie 
doar o scuză ca să nu-ţi urmezi calea. Din experienţa mea 
îţi spun că mi-am atras mai mult respect decât reproşuri 
din partea familiei ori de câte ori am reuşit să-mi trăiesc 
viaţa aşa cum doream. 

Pentru asta, trebuie să renunţi la scuzele de genul: 
„Nu-mi pot dezamăgi bunicii sau părinţii. De ce să fiu 
singurul rebel din familie care să vrea să se mute din oraş? 
Sau de ce să fiu singurul care-şi schimbă profesia? Sau să 
se căsătorească cu cineva de altă religie (sau orice altceva 
ce poate aduce critici din partea familiei)?” Toate acestea 
sunt gânduri sau meme determinate de spaimele tale şi pe 
care ţi le-ai însuşit în copilărie, atunci când păreau 
singurul mod de a-ţi asigura un loc în „trib”. Cu toate 
astea, ceea ce au fost motive pentru copilul de atunci, 
trebuie recunoscute ca scuze de adultul de astăzi. Nu lăsa 
teama sau perspectiva unei drame în familie să te 
împiedice să-ţi schimbi modul de gândire deprins. 


5. Nu merit mai mult în Revoluţia interioară: Cartea 
respectului de sine, Gloria Steinem spune că: „respectul de 
sine nu e totul, dar fără el nu se poate face nimic”. Eu cred 
că lipsa respectului de sine naşte scuza „nu merit mai 
mult”. Am auzit-o în contexte precum: „Parcă nimic nu 
merge în viaţa mea”, „Fac tot ce pot, dar nu-mi merge bine 
deloc... probabil nu merit mai mult” sau „Alţii realizează 
ce-şi propun, probabil că eu nu sunt suficient de bun ca să 
reuşesc”. 

Aceste scuze au la bază convingerea că eşti nedemn 
de mai mult. E ca şi cum o parte din tine vrea să te apere 
de (ceea ce presupui că e) durerea insuportabilă care te 
încearcă atunci când simţi că poate ceilalţi au dreptate şi 
nu merit mai mult. Dacă întrebi acea parte din ţine de ce 
face asta, probabil va avea motive întemeiate. Dar acele 
motive sunt, de fapt, minciuni şi, dacă te laşi în voia lor, 
înseamnă că trăieşti în minciună. Nu trebuie să îţi câştigi 
demnitatea - eşti egalul tuturor în tot ceea ce această lume 
glorioasă are de oferit. 

Părerea că nu eşti suficient de bun ca să meriţi 
fericire, succes sau sănătate deplină e o minciună colosală, 
care nu are nicio legătură cu viaţa ta adevărată. Te 
descurajează sub pretextul bine intenţionat că te apără de 
ceva rău. Dar de fapt nu te apără. I e împiedică să devii 
conştient de demnitatea ta incontestabilă. Scuza asta nu 
mai trebuie să facă parte din viaţa ta! 

6. Aşa sunt eu 

Scuzele care intră în această categorie sună cam aşa: 
„M-am născut cu trăsăturile astea de caracter”, „Asta e 
firea mea, nu am ce să fac”, „Nu am gândit niciodată 
altfel” sau „Aşa sunt eu şi trebuie să mă împac cu gândul”. 
Mai la începutul cărţii, am explicat ce am înţeles eu dintr- 
un studiu recent, care demonstrează că genele şi memele 
pe care le-ai moştenit pot fi schimbate. 

Dacă ai voinţa să faci un efort conştient ca să-ţi 
schimbi modul de gândire, care e suportul a ceea ce 
numeşti fire, vei descoperi că scuza „aşa sunt eu” o să 
dispară. 


Cred cu tărie că eul tău interior e dotat să te ajute să- 
ti îndeplineşti destinul firesc. Doar faptul că nu-ţi aminteşti 
ca vreodată să fi fost altfel de cum eşti astăzi nu e o 
dovadă că nu te poţi schimba. Am să-l citez din nou pe 
Henry David Thoreau: „E impresionant cât loc ar fi în 
natură, dacă fiecare ar merge pe calea lui”. Înţeleg, prin 
asta, că natura însăşi se va adapta schimbărilor tale când 
vei începe să conştientizezi capacitatea incontestabilă pe 
care o ai de a-ţi îmbunătăţi viaţa. Acceptă sfatul lui 
Thoreau şi urmează-ţi calea. Recunoaşte scuzele de genul: 

„Dintotdeauna am fost aşa; aşa sunt eu. Mi-ar plăcea 
să mă schimb, dar cum să mă schimb dacă aşa e firea 
mea? Aşa sunt de când mă ştiu, bănuiesc că trebuie să 
rămân aşa cum sunt”. 

Sesizezi că acest raţionament te ţine captiv în 
aceeaşi gândire închistată? însuşi faptul că ai fost într-un 
anume fel toată viaţa e un motiv perfect să-ţi spui: M-am 
săturat să fiu fricos, timid, sărac, nefericit, folosit de alţii, 
compătimit, gras sau să nu fiu în formă. Aşa mă ştiu 
dintotdeauna şi mi se trage de la modul în care gândesc şi 
de la concepţiile despre care am ajuns să cred că sunt firea 
mea. Dacă asta e într-adevăr firea mea, atunci am s-o 
schimb, începând chiar din acest moment. Filosoful 
Bertrand Russell a reuşit să pătrundă în profunzimea 
acestor noţiuni. El a scris: „Dacă firea umană ar fi 
imuabilă, aşa cum încă mai cred ignoranţii, situaţia ar fi 
într-adevăr fără speranţă... Ceea ce trece drept fire umană 
e cel mult a zecea parte din aceasta, celelalte nouă o 
reprezintă educaţia”. 

Aşadar, indiferent care crezi că e firea ta, hrăneşte-o 
aşa cum ti-ar plăcea, Fără scuze! Nouă părţi din firea ta 
sunt deprinderi şi obişnuinţe, dar tu poţi să le cobori pe 
scări, treaptă cu treaptă. 

7. Nu-mi permit 

Sunt puţine zile în care să nu aud o variantă a acestei 
scuze, precum: „Nu am urmat o facultate, pentru că nu mi- 
am permis”, „Nu am putut să călătoresc, pentru că 
niciodată nu am avut suficienţi bani” sau „Nu am putut să 


pornesc afacerea pe care mi-aş fi dorit-o, pentru că a 
trebuit să rămân unde eram şi să câştig bani ca să mă 
întreţin”. Eu spun că scuza asta e subţire şi şovăielnică, 
însă toată lumea pare să creadă că e veridică. 

Te-ai născut într-o lume bogată, la ale cărei bogății şi 
tu ai, fără nicio îndoială, acces. Ori de câte ori te 
descurajezi spunându-ţi că situaţia financiară te împiedică 
să faci ceva, te foloseşti de o scuză. Dacă, în schimb, te 
hotărăşti să aduci sentimentul bogăției la nivelul 
conştientului tău, îţi schimbi gândurile de felul Nu-mi pot 
permite cu Tot ce am nevoie ca să mă călăuzească în viaţă 
nu numai că există, dar deja e în drum spre mine. Atunci 
vei urmări conştient să găseşti mijloacele de care ai 
nevoie, dar îţi vei aminti şi că bogăţia îţi poate înnobila 
viaţa. 

Conştientizează faptul că ai puterea să creezi în 
interiorul tău un rezervor de energie şi fericire, o insulă 
interioară plină de mulţumire, care nu are nimic de-a face 
cu banii. Fii recunoscător pentru lucrurile esenţiale din 
viaţă, care au fost create ca să te bucuri de ele absolut 
gratuit. Acestea sunt aerul, apa, focul, soarele şi luna; 
pământul pe care calci; bătăile neîncetate ale inimii; 
inspirarea şi expirarea; digestia; văzul şi auzul şi aşa mai 
departe. Fii recunoscător din tot sufletul pentru tot ce ai 
primit de la natură şi care nu ţi-au fost date pentru că 
„erau pe stoc”. Stabileşte-ţi apoi bine ţelurile, hotărăşte 
unde ţi-ar plăcea să trăieşti şi ce bunuri lumeşti îţi doreşti. 

De exemplu, când am luat decizia să urmez cursurile 
unei universităţi după ce mi-am petrecut patru ani în 
armată, am ştiut în sufletul meu că banii nu vor fi un 
obstacol care să mă împiedice să-mi îndeplinesc ţelurile. 
Am calculat ce costuri implică să urmez o facultate şi nu 
m-am lăsat descurajat de perspectiva lipsei de bani sau de 
gândul că nu-mi puteam permite - am acţionat convins în 
sinea mea că într-adevăr voi studia la o universitate. 
Această convingere m-a ajutat să caut sprijin financiar la 
guvern, în calitate de veteran, să-mi deschid un cont de 
economii din care să-mi plătesc taxele de şcolarizare şi să- 


mi cumpăr cărţi, să vorbesc cu gestionarii de fonduri de la 
universitate şi să-mi fac un plan de rezervă, de a urma 
cursurile unei şcoli publice, dacă planul A nu se putea 
materializa. Eram sigur în sinea mea că argumentul „nu-mi 
pot permite” era o scuză de care mulţi oameni care nu se 
consideră bogaţi se folosesc ca să se dezvinovăţească 
pentru că viaţa lor a ajuns într-un impas. 

Oscar Wilde a făcut această afirmaţie, în 1891: „Doar 
o pătură a societăţii se gândeşte la bani mai mult decât 
bogaţii, şi aceasta este sărăcimea. Săracii nu se mai 
gândesc la nimic altceva”. Eu aş adăuga că ei se gândesc 
la asta din regret că nu vor avea niciodată bani. Te 
sfătuiesc să scapi de mema asta şi, în schimb, să-ţi refaci 
legăturile între gânduri şi să le conectezi cu ceea ce 
intenţionezi să faci, indiferent de situaţia ta financiară 
actuală. 

Indiferent care simţi că e dharma ta şi indiferent cât 
de tare simţi că te atrage o chemare, dacă vei continua să 
crezi că n-o poţi realiza, te asigur că aşa va fi. Am să-l 
parafrazez pe Henry Ford: ai dreptate şi când crezi că îţi 
permiţi să faci un lucru, şi când crezi că nu. 

8. Nimeni nu mă va ajuta 

Scuza asta chiar mă întristează, fiindcă nu conţine 
nicio fărâmă de adevăr. Adevărul e că în lume sunt o 
mulţime de oameni gata să-ţi sară în ajutor la prima 
strigare, indiferent ce ai vrea să faci. Dar, dacă persişti în 
convingerea falsă că nimeni nu va fi lângă tine dacă vei 
avea nevoie de ajutor, experienţele tale se vor potrivi cu 
convingerea asta. 

Dacă eşti de prea mulţi ani  supraponderal, 
dependent înrăit, adâncit în sărăcie, sau oricum altcumva, 
trebuie să înţelegi că mingea e la tine - gata cu scuzele! Pe 
măsură ce începi să-ţi reeduci gândirea, vei vedea că va 
veni şi ajutorul, dar prima mişcare numai gândurile tale o 
pot face. Spune-ţi: oamenii mă vor ajuta. 

Incepe să te încurajezi cu mesaje care să-ţi sprijine 
convingerile şi să le îmbunătăţească, precum: Pol să fac 
totul de unul singur, dacă e nevoie; Ştiu că oamenii 


potriviţi se vor ivi la momentul oportun sau Lumea e plină 
de oameni care m-ar sprijini cu drag. Astfel de gânduri te 
vor ajuta să te aliniezi cu Sursa de energie, care e 
întotdeauna la îndemâna eului tău intuitiv. Sporeşte-ţi şi 
mai mult încrederea cu fragmentul acesta dintr-o pagină 
de jurnal scrisă de Ralph Waldo Emerson, în noiembrie 
1843: „Dacă îmi pierd încrederea în mine, Universul se 
întoarce împotriva mea”. Tu eşti universul. Originea ta se 
află într-o lume invizibilă a Spiritului. Când te îndoieşti de 
tine, te îndoieşti de inteligenţa universală pe care o 
reprezinţi, şi atunci ţi se pare că nimeni nu te poate ajuta. 

Am să îţi dau un exemplu din viaţa mea: de fiecare 
dată, înainte să ţin un discurs, îmi repet în gând aceste 
cuvinte din Cursul de miracole: „Dacă ai şti cine te 
însoţeşte în orice moment pe drumul acesta pe care ţi l-ai 
ales, nu ai mai simţi niciodată teamă sau neîncredere”. În 
timp ce mă apropii de podium şi apoi de microfon, îmi 
reamintesc că sunt un instrument, din care răsar cuvinte şi 
idei. Încrederea mea nu pune la îndoială înţelepciunea 
care m-a creat. Cu alte cuvinte, ştiu că nu sunt niciodată 
singur. Nimeni nu mă va ajuta este o scuză falsă. 

Am certitudinea că tot ce am nevoie o să apară şi mă 
încurajez conştient spunându-mi acest lucru. Şi atunci, 
ajutorul pare să curgă din toate părţile: banii de care am 
nevoie apar cumva, apar oamenii potriviţi şi se creează 
circumstanţe care îmi sunt extrem de favorabile - aproape 
ca şi cum ar acţiona un fel de forţă sincronizatoare, care 
mă  năuceşte cu frumuseţea tuturor lucrurilor! Mă 
încurajează puterea mea incontestabilă de a ieşi din orice 
situaţie. 

9. Niciodată nu s-a întâmplat cum mi-am dorit 

„Nu fi sclavul trecutului tău”, a scris colegul meu de 
litere, Ralph Waldo Emerson, în jurnalul său. Faptul că 
„dintotdeauna” ai fost într-un anume fel nu e o explicaţie 
rezonabilă pentru situaţia ta actuală. De fapt, e o scuză 
prin care încerci să justifici ceea ce simţi că sunt 
neajunsuri. 

Trecutul e o dâră pe care o laşi în urmă, foarte 


asemănătoare cu un siaj. E o urmă care se şterge apoi, dar 
care îţi arată unde te afli la un moment dat. Siajul nu 
afectează drumul unui vapor - e limpede că nu poate, din 
moment ce apare doar în urma lui. Aşa că gândeşte-te la 
această imagine atunci când susţii că trecutul e motivul 
pentru care nu mergi mai departe. 

Logica ideii Niciodată nu s-a întâmplat cum mi-am 
dorit sau corolarul ce decurge din aceasta, la fel de 
descurajant, întotdeauna mi se întâmplă ce nu-mi doresc, 
îşi au originea în convingerea că Trecutul e un fapt 
consumat, care nu mai poate fi schimbat. Dar ce s-a 
întâmplat o dată o să se mai întâmple, aşa că astăzi sunt 
călăuzit în v/aţă de ceva ce nu poate fi schimbat; e 
imposibil să mă schimb. E prea târziu. Dacă ce îmi doresc 
nu s-a îndeplinit până acum, nici de acum înainte n-o să se 
îndeplinească. Asta se întâmplă atunci când trăieşti în 
urma ta: convins că trecutul e motivul pentru care nu te 
poţi schimba, te ţii de ideea asta, ca să te eschivezi de la a 
gândi altfel. 

Formează-ţi conştient alte gânduri, care să te 
încurajeze să crezi în puterea ta de a te ridica deasupra 
trecutului. Încearcă să-ţi spui: Pot să realizez tot ce îmi 
propun acum, în prezent. 

Trecutul meu nu are nicio legătură cu ceea ce vreau 
şi pot să realizez. Dacă nu s-a îndeplinit până acum ce mi- 
am dorit, acesta trebuie să fie doar un motiv în plus să fac 
să se întâmple acum. Am să încetez să mai fiu sclavul 
trecutului meu. Analizează scuzele pe care le ai în minte ca 
să eviţi riscul, eşecul, criticile, ridicolul sau opiniile 
negative ale celorlalţi. Sesizează cum le creezi după 
structura memelor. Da, am spus meme - acele idei fixate în 
mintea ta prin imitarea ideilor altora până când s-au 
transformat în viruşi ai minţii. Când vor fi trecute prin cele 
şapte filtre din Partea a III-a a paradigmei Fără scuze! se 
vor spulbera sub ochii tăi, pentru că nu au substanţă. 

Nu cred că această idee pe care vreau să ţi-o 
împărtăşesc ar putea fi mai bine rezumată decât în 
ultimele versuri din poezia lui Carl Sandburg, Prairie: 


Vă spun că trecutul e doar o urnă de cenuşă. 

Vă spun că ziua cea de ieri e vânt răpus, e soare 
scăpătat în asfinţit. 

Vă spun că nu-i nimic în lumea asta decât oceanul 
zilelor de mâine, cerul zilelor de mâine. Nu mai privi peste 
umăr, la urna de cenuşă. 

Recent, am petrecut o după-amiază înotând cu 
delfinii din Riviera Mexicană. Nu mai făcusem asta 
niciodată, în cei 68 de ani câţi am. Dar, în loc să-mi spun că 
nu pot să fac o astfel de ieşire pentru că niciodată nu am 
mai făcut asta, am inversat logica şi mi-am spus Dacă 
niciodată nu am mai făcut asta, vreau să mi-o adaug la 
palmares şi să trăiesc această experienţă unică chiar 
acum. Şi a fost senzaţional! 

Adoptă modul acesta de gândire pentru indiferent ce 
„nu ai mai făcut niciodată”. Deschide-te unor perspective 
care să te conducă pe un drum nou în viaţă, unde te bucuri 
de belşug, sănătate şi fericire în prezent. 

10. Nu sunt destul de puternic 

Scuza „nu sunt destul de puternic” te ţine, fără 
îndoială, prizonier al modului de gândire cu care te-ai 
obişnuit. Anii în care ai crezut că eşti slab ţi-au consolidat, 
de fapt, ideea că nu eşti un individ apt din punct de vedere 
emoţional, spiritual sau fizic. Sunt suficiente câteva critici 
ca să te descurajeze şi să te facă să crezi: Nu sunt un om 
puternic, deci mă voi mulţumi cu sinele meu, care e slab. 
Gânduri precum acela că nu eşti suficient de dur pentru o 
anumită profesie, să ţii piept unei persoane care îi 
intimidează pe alţii sau unui escroc, să ai grijă de tine, să 
înfrunţi viaţa sau să călătoreşti singur sunt viruşi mintali, 
scuze la îndemână pentru momentele în care viaţa se 
înăspreşte. Acelaşi lucru e valabil şi pentru colectivităţi. 

Timp de câţiva ani am predat istoria Americii, 
insistând asupra Americii coloniale. Intotdeauna m-a 
intrigat cum au reuşit Statele Unite să scape de sub jugul 
unei insulițe aflate de cealaltă parte a oceanului, care le-a 
condus atâţia ani cu o mână de fier. Mesajul pe care l-au 
trimis întotdeauna britanicii a fost acela că: „Noi suntem 


puternici, iar voi, pui abia ieşiţi din găoace, sunteţi 
neputincioşi”. Rezultatul a fost un fel de robie, devenită 
scuză pentru colonişti, dar pe care au înlăturat-o în cele 
urmă, o dată pentru totdeauna. 

Transformarea a avut nevoie de o schimbare de 
paradigmă, al cărei rezultat a fost reeducarea gândirii. 
Totul a început cu renumita grupare a Părinților Fondatori, 
de la nord la sud, care a slăbit virusul mintal ce le dicta că 
ei erau slabi, iar britanicii puternici. Când mai mulţi lideri 
curajoşi şi-au împărtăşit gândurile în legătură cu forţa 
americană, o nouă memă a început să se infiltreze, să se 
reproducă şi să se răspândească prin cele 13 colonii, iată 
un fragment din discursul ţinut de Patrick Henry înainte de 
A Doua Convenţie Revoluționară a statului Virginia, din 
1775: „Nu suntem slabi, dacă vom folosi cu pricepere 
resursele pe care Dumnezeul naturii le-a pus în mâinile 
noastre... Războiul, domnilor, nu e numai pentru cei 
puternici - e şi pentru cei vigilenţi, activi, curajoşi”. 

Alungă din minte ideea că eşti prea slab. Fii vigilent 
şi activ şi arată un nou fel de curaj. Spune-ţi că te eliberezi 
de gândurile care te-au convins că nu eşti un om puternic, 
lată câteva lucruri pe care ce ar trebui să ţi le spui: N-am 
să mă mai văd niciodată ca un om slab. Nu mă interesează 
ce crezi despre mine. Puterea mea stă în conexiunea cu 
Sursa existenţei, şi ea nu cunoaşte slăbiciunea. 

Încearcă să conştientizezi faptul că, atunci când 
percepi acest gând ca pe o scuză, îi vezi şubrezimea, şi 
asta îţi dă curaj. Tu ai suficientă forţă de caracter, minte şi 
putere fizică să te bucuri de fericire, sănătate şi 
prosperitate deplină. Lasă-te inspirat de cuvintele lui 
Mahatma K. Ghandi: „Puterea nu vine dintr-o înzestrare 
fizică. Vine dintr-o voinţă de neînfrânt”. 

11. Nu sunt destul de inteligent 

Inteligența ta vastă nu poate fi evaluată printr-un test 
IQ, nici nu poate fi analizată după foaia matricolă. Ideile şi 
concepţiile tale despre ce ai vrea să fii, să realizezi sau să 
atragi sunt adevăratele dovezi ale geniului tău. Dacă eşti 
capabil să îţi imaginezi toate astea, acest act de creaţie, 


împreună cu ambiția de a-ţi transforma ideile în realitate, 
sunt tot ce ai nevoie ca să îţi stimulezi geniul. Dacă crezi 
că e imposibil să te consideri un geniu, aş vrea să te 
întreb: De ce? Te-ai născut în condiţii de egalitate cu toţi 
oamenii care trăiesc pe acest pământ. Mintea ta e o 
componentă a minţii lui Dumnezeu sau a lui Tao universal, 
aşadar cum poate ea să fie altceva decât sclipirea 
Creatorului? Nu ai fost creat din acest ocean vast de 
inteligenţă invizibilă? Sunt ideile tale inferioare în vreun 
fel sau incapabile să se materializeze în această lume? 
Deşi o parte din tine continuă să se agaţe de pretextul „Nu 
sunt destul de inteligent”, cealaltă parte din tine 
recunoaşte adevărul. 

Când spui: „Niciodată n-am fost prea deştept”, spui 
de fapt: „Am dobândit conceptul şi criteriile de evaluare a 
inteligenţei de la familie şi de la educatorii mei”. În loc să 
te laşi influenţat de mesajele descurajatoare din trecut, 
mai bine lasă-te încurajat de gândul că inteligenţa nu 
poate să fie măsurată niciodată, fiindcă nu are limite. Dacă 
pui pasiune în ideile tale şi eşti perseverent, îţi vei 
cunoaşte latura genială. 

Chiar dacă eşti de părere că scuza asta e justificată 
de faptul că nu ai o inteligenţă peste medie, gândeşte-te la 
concluziile pe care le oferă Sharon Begley în cartea sa, 
Train Your Mind, Change Your Brain, iată ce spune despre 
puterea creierului de a se schimba nu prin medicamente 
prescrise, ci prin voinţă: „Actul conştient al cuiva de a 
gândi altfel despre anumite idei schimbă înseşi circuitele 
din creier care realizează acea gândire...” şi „Puterea 
gândurilor şi concentrării de a schimba fizic creierul 
ilustrează una dintre cele mai remarcabile teorii ale 
budismului: că voinţa e o forţă reală, fizică, ce îţi poate 
schimba creierul”. 

Aşadar, chiar dacă vrei să te agăţi de scuza unor 
deficienţe chimice pe care crezi că le are creierul tău, să 
ştii că ai în tine puterea să-i schimbi structura materială - 
îţi poţi îmbunătăţi modul de gândire, astfel încât să 
corespundă arhetipului de geniu. De ce să nu gândeşti că 


ideile pe care le ai sunt produse de geniul tău, în loc să-ţi 
spui că sunt produsele unei inteligenţe limitate? Lasă-te 
încurajat de cuvintele pe care Oscar Wilde i le-a spus unui 
agent vamal din New York. Când acesta l-a întrebat dacă 
are ceva de declarat, a răspuns: „Nu am nimic de declarat, 
în afară de geniul meu”. Şi, din multe puncte de vedere, a 
avut perfectă dreptate. 

Când ai încredere în tine, ai încredere în însăşi 
înţelepciunea care te-a creat. Fă un efort conştient să nu 
subestimezi înţelepciunea creatoare originară. La fel ca 
Oscar Wilde, să ai numai geniul tău de declarat. Ai 
încredere în gândurile tale rafinate, mai ales în acelea care 
îţi stârnesc pasiunea, apoi comportă-te ca şi cum ar fi 
incontestabile. 

12. Sunt prea bătrân (Sunt prea tânăr) 

Vârsta corpului tău pare să fie un obstacol destul de 
mare în calea reeducării gândirii, mai ales din cauză că ţi-a 
fost inoculată încă de timpuriu o listă lungă de meme. În 
funcţie de locul unde ai crescut, ai auzit fraze de tipul: „Nu 
poţi să mergi pe bicicletă până la şapte ani”, „Nu poţi să 
rămâi la cineva peste noapte până, nu împlineşti zece ani”, 
„Nu poţi să conduci o maşină până la 16 ani” şi „Nu poţi să 
taci sex decât după ce te căsătoreşti”. Până la un moment 
dat, când ai descoperit că, din prea mic, ai devenit prea 
mare! apoi ai început să auzi fraze de genul: „Nu mai poţi 
să-ţi schimbi locul de muncă după 35 de ani”, „Nu mai poţi 
să-ţi schimbi profesia, fiindcă ai trecut de prima tinereţe”, 
„Nu te mai poţi îndrăgosti la vârsta ta”, „E prea târziu să 
mai scrii cartea sau să compui simfonia la care ai visat 
dintotdeauna” şi, bineînţeles. 

„Câinele bătrân lucruri noi nu-nvaţă”. Şi toate 
memele astea devin adevărul tău. 

Scuza vârstei vine din tendinţa de a te identifica mai 
degrabă cu numărul de călătorii pe care le-ai făcut în jurul 
soarelui, decât cu partea eternă din tine, care trăieşte în 
afara vârstei trupului. O parte din tine are o minte fără 
vârstă şi care e cu desăvârşire nepăsătoare la procesul 
fizic de îmbătrânire - şi e disponibilă, trebuie doar să o 


încurajezi, acceptând conştient să facă parte din viaţa ta. 

Când ai fost copil, ai visat cu ochii deschişi la ce ai 
putea să inventezi, să desenezi, să scrii sau să creezi. 
Viruşii mintali care te-au asaltat zilnic au făcut ca vârsta să 
devină adevărul tău. „Aşteaptă până mai creşti, ca să faci 
lucrurile alea” părea să fie o sentinţă irevocabilă, care 
mult prea repede s-a transformat în: „Eşti prea bătrân; 
comportă-te aşa cum se cade la vârsta ta; e prea târziu”. 

Undeva între cele două vârste, destinul tău firesc nu 
a ocupat o poziţie importantă. _ 

Ai vârsta pe care o ai - punct. Însă gândurile care ţi 
se învârtesc în minte, care îţi dau târcoale, sunt veşnic 
tinere. Ele nu au formă. Nu au limite. Nu au început. Nici 
sfârşit. Când vorbeşti de vârstă, vorbeşti de trup, acest 
lucru finit, care găzduieşte esenţa ta invizibilă. Această 
scuză are legătură cu eul fizic şi e, fără îndoială, o creaţie 
a minţii. Ai vârsta perfectă chiar acum, în acest moment, 
iar corpul tău nu poate să aibă nicio altă vârstă decât cea 
pe care o. are. Identifică-te cu ceea ce Lao Zi numeşte 
„tărâmul subtil” sau domeniul invizibil al Spiritului, 
spunându-ţi: Suni veşnic tânăr şi pot să-mi antrenez trupul 
să mă ajute să-mi ating orice scop. Vârsta mea de azi nu 
mă poate împiedica să-mi îndeplinesc visele. Mintea mea e 
liberă şi o pot educa să-mi asculte dorinţele, în loc să 
urmeze şabloane de scuze. 

Am simţit în viaţă două chemări stăruitoare. Prima a 
fost să urmez cursurile unei facultăţi, indiferent dacă voi fi 
cel mai bătrân boboc din campus. Vârsta nu avea nicio 
importanţă pentru mine. De fapt, am reuşit, în cei opt ani 
cât am petrecut în diverse universităţi, să studiez şi să 
obţin cele trei diplome universitare pe care le deţin în 
parte tocmai datorită faptului că nu mi-a păsat de vârstă. 
Îmi urmam visul, iar restul a trecut pe locul doi. 

A doua chemare am avut-o la vârsta de 65 de ani şi o 
zi. Mi-am impus să mă detaşez de bunurile materiale pe 
care le-am acumulat de-a lungul multor decenii şi m-am 
descotorosit de haine, mobilă, cărţi, casete, premii, 
fotografii şi suveniruri de tot felul. In timp ce studiam Tao 


Te Ching şi puneam acele principii în practică, am dedicat 
câte un eseu fiecăruia dintre cele 81 de capitole, în cartea 
pe care am intitulat-o Change Your Thoughts - Change 
Your Life. Pur şi simplu niciodată nu mi-a trecut prin cap 
că aş putea fi prea bătrân pentru asta. 

Dacă privesc în urmă, constat că am luat în viaţă 
multe decizii, mai mărunte, în care am refuzat să ţin seama 
de factorul vârstă. La 42 de ani, m-am hotărât să devin 
alergător de fond şi să particip la o cursă de maraton. La 
vârsta de 17 ani, m-am hotărât să scriu primul roman; la 
vârsta de 9 ani, am minţit că eram mai mare, ca să pot să 
distribui ziare (10 ani era vârsta „minimă cerută”). Acum, 
la 68 de ani, nici prin cap nu-mi trece că sunt prea bătrân 
ca să fac ce-mi place. Continui să-mi trăiesc viaţa fără 
scuza asta, urmându-mi dharma şi destinul firesc. De fapt, 
tocmai am terminat studiile pentru o profesie nou-nouţă; 
am devenit actor şi producător de film - vă recomand să 
vedeţi The Shift şi să-mi spuneţi dacă credeţi că am fost 
prea bătrân pentru un astfel de proiect. 

13. Nu se cade să fac asta 

Poate cea mai cunoscută dintre reflecţiile lui Henry 
David Thoreau e cea din concluzia cărţii Walden: „Dacă un 
om nu ţine ritmul cu companionii lui, poate că aude un alt 
toboşar”. 

Thoreau se referă la faptul că e puţin probabil ca 
întotdeauna să mărşăluieşti pe acelaşi ritm cu toţi ceilalţi. 
Există momente în viaţă când trebuie să asculţi ritmurile 
regulilor din interiorul tău. Dar poate te-ai împotmolit în 
ideea că regulile societăţii sunt atât de sacre, încât dacă le 
încâlci însemnă că treci o barieră pe care nici tu, nici 
nimeni altcineva nu ar trebui să o treacă vreodată. 
Cuvintele care urmează apoi în fragmentul din Walden te 
îndeamnă şi mai mult să trăieşti o viaţă Fără scuze!: 
„Lăsaţi pe fiecare să danseze pe muzica pe care o aude, 
indiferent cât de ritmată sau lentă e”. Nu vreau să spun că 
trebuie să încalci regulile doar de dragul 
nonconformismului - te încurajez să renunţi la ideile 
împrumutate care îţi impun să urmezi anumite reguli sau 


să te supui unor legi care te împiedică să îţi îndeplineşti 
destinul. 

Bertrand Russell a observat că „după ce trec de 
copilărie, minţile bărbaţilor şi femeilor devin convenţionale 
şi sterile”. Acest lucru se întâmplă din cauza legilor, scrise 
sau nescrise, pe care ai învăţat să le respecţi pe măsură ce 
ai trecut prin viaţă. Multe dintre aceste reguli sunt simpli 
trebuie: „Trebuie să faci lucrurile aşa cum s-au făcut 
întotdeauna în familia noastră”, „Trebuie să taci şi să faci 
ce ţi se spune”, „Trebuie să te conformezi şi să urmezi 
cursurile pe care le oferă şcoala”, „Trebuie să asculţi de 
autorităţi, indiferent dacă tu ai o altă părere”, „Trebuie să 
vrei să rămâi lângă familie, în loc să te muţi în alt oraş sau 
în altă ţară” şi aşa mai departe. Toţi aceşti trebuie sunt 
meniţi să te împiedice să asculţi muzica ta, pe care, dacă 
continui să o ignori, s-ar putea să ajungi la rezultate 
dezastruoase. 

Supunerea oarbă la reguli şi legi e periculoasă atât 
pentru societate în ansamblu, cât şi pentru individ, fiindcă 
poate constitui un obstacol de netrecut în calea sănătăţii 
sau fericirii. Vezi tu, mintea subconştientă poate fi 
programată astfel încât să permiţi acestor meme sau viruşi 
mintali să-ţi dicteze opţiunile în viaţă. Dacă recunoşti că 
eşti o portavoce pentru supunerea oarbă la reguli şi legi şi 
că faci întotdeauna numai ce ţi se spune, trebuie să 
recunoşti şi că le transmiţi şi altora viruşi mintali 
asemănători cu cei care îţi limitează propria viaţă. Unele 
dintre cele mai odioase fapte din istoria omenirii s-au 
petrecut sub protecţia „legii” sau a „regulilor”. Şi multe 
concepţii şi păreri sunt pur şi simplu scuze prezentate ca 
reguli sau legi. 

Ascultă-ţi inima şi respectă doar acele reguli care 
sunt compatibile cu cea pe care tu o consideri a fi cea mai 
importantă dintre toate. Supune-te legilor care îţi permit 
ţie şi celorlalţi să vă împliniţi fără să încălcaţi regulile date 
de Dumnezeu. Cu o atitudine Fără scuze! nu vei fi 
niciodată îngrădit de legi, reguli sau de trebuie. Aşa cum 
spune al optsprezecelea verset din Tao Te Ching: 


Când simţi măreţia lui Tao (Dumnezeu), faptele tale 
vin din inimă. Când nu simţi măreţia lui Tao (Dumnezeu) 

faptele tale se supun regulilor dictate de „bunăvoință 
şi justiţie”. 

Lasă măreţia lui Tao să trăiască în inima ta şi apoi fă 
din acel loc nobil obârşia faptelor tale. 

14. Mă copleşeşte 

Scuza „Mă copleşeşte” e atât de eficientă, încât cade 
ca un potop peste oameni şi îi imobilizează. Poate că, 
surprinzător, această scuză trebuie doar inversată. Dacă 
crezi că oamenii au succes pentru că se gândesc la lucruri 
însemnate, vreau să îţi spun că succesul presupune să te 
gândeşti la lucruri mărunte! încearcă să conştientizezi 
asta, şi atunci lucrurile care odată ţi s-au părut foarte 
însemnate ţi se vor părea mărunte. Printre aceste gânduri 
se află: faptul că eşti supraponderal, lupta cu dependenţa 
de substanţe legale sau ilegale, o trăsătură a ta care nu îţi 
place, să obţii diploma universitară, să îţi construieşti o 
casă nouă, să scapi de datorii, să îţi îmbunătăţeşti relaţia 
cu mama sau să dobândeşti încredere în tine. 

Versetul 63 din Tao explică limpede şi subtil ceea ce 
vreau să spun: 

I începe să rezolvi o problemă dificilă cât încă e 
uşoară; fă lucruri măreţe cât sunt încă mărunte. I 
înțeleptul nu încearcă să facă nimic grandios şi astfel 
dobândeşte măreţia. 

Deşi par paradoxale, cuvintele de mai sus sunt, fără 
îndoială, răspunsul la acest tip de scuză. 

În timp ce scriu aceste rânduri, o clădire cu 
douăsprezece etaje se ridică vizavi de locuinţa mea. 
Fireşte, trebuie că au avut gânduri mari cei care au 
conceput-o şi au proiectat-o. Cu toate astea construcţia 
efectivă a acestei clădiri noi şi frumoase se realizează după 
principiul ce se poate aplica şi aici - pas cu pas, cu fiecare 
cărămidă, cu fiecare lopată de mortar. Ce metaforă 
frumoasă la care să recurgi când eşti copleşit de 
amploarea a ceea ce vrei să realizezi. Nu poţi să pierzi 
douăzeci de kilograme sau să renunţi la fumat într-o 


singură zi, să obţii diploma mâine sau să scapi de toate 
datoriile pentru totdeauna... astfel de țeluri sunt într- 
adevăr prea greu de atins, şi asta te determină foarte uşor 
să revii la vechiul mod de gândire. 

Paradigma Fără scuze! te provoacă să-ţi schimbi 
modul de gândire şi te încurajează să obţii succese. 
Aşadar, recunoaşte că nu poţi face lucruri grandioase într- 
o zi, dar poţi să faci primul pas. Nu poţi să obţii diploma 
universitară astăzi, dar te poţi înscrie la cursurile care 
încep săptămâna viitoare, şi cam asta e tot ce poţi să faci 
în momentul de faţă ca să-ţi atingi țelul. 

Gândeşte-te la lucrurile mărunte, pe care le poţi face 
acum. Nu te poţi lăsa de alcool sau de fumat pe zece ani de 
acum încolo, dar poţi să refuzi să cedezi viciilor astăzi, sau 
chiar mai puţin, în momentul ăsta. Asta poţi să faci. Şi 
exact aşa se poate schimba un mod de gândire învechit: 
gândind şi făcând lucruri mărunte în momentul acesta şi 
trăind în singurul fel în care cineva poate trăi cu adevărat 
- trăind fiecare minut, fiecare oră, fiecare zi la momentul 
ei. Conştient de toate acestea acum, poţi începe să 
gândeşti în aşa fel încât să ai curajul să elimini scuzele şi 
să ai succes. 

15. Nu am destulă energie 

Să spui că nu ai energia necesară ca să-ţi îndeplineşti 
telul este, în parte, un fel de răspuns învăţat. Sunt obosit, 
Sunt epuizat, Sunt istovit sau sunt lihnit sunt doar câteva 
variante ale unui virus mintal cu care ai fost infectat, 
conştient sau nu. Acestea sunt, de obicei, scuze 
neintenţionate, diferite de explicaţiile justificate pentru că 
nu faci ce ai vrea să faci. 

Acceptând ideea că nu ai destulă energie ca să faci 
schimbări însemnate în viaţa ta, adopti o strategie 
şubredă, deşi foarte eficientă, pentru a-ţi conserva 
neglijenţa. 

Pretextând că eşti obosit, îţi poţi păstra obiceiurile 
confortabile. Mi-ar plăcea să-mi înfrumuseţez aspectul 
fizic, dar sunt prea epuizat ca să fac ce trebuie în sensul 
ăsta. Sau Vreau să mă calific pentru noua slujbă, dar sunt, 


pur şi simplu, prea obosii ca să merg la şcoală noaptea. 
Convingerea că eşti „lipsit de energie” devine suficientă, 
până când te oboseşte şi ea, pentru că poate fi destul de 
obositor să-ţi tot cauţi atâtea scuze! 

Am observat că mulţi ne folosim de pretextul că 
suntem lipsiţi de energie atunci când nu ştim să ne 
înfrângem inerția şi am mai descoperit că, atunci când 
supunem lipsa de energie unui test, nu îl trece. Am văzut 
cu ochii mei cum o lipsă de energie se transformă într-o 
adevărată ayalanşă într-o clipă. De exemplu, când copiii 
mei obişnuiau să se plângă că sunt plictisiţi sau prea 
obosiţi ca să facă mişcare, tot ce trebuia să fac era să le 
sugerez o vizită la parcul de distracţii acvatic, să mergem 
să cumpărăm o bicicletă nouă sau orice altceva li se părea 
distractiv şi oboseala lor se transforma ca prin minune în 
entuziasm, cât ai clipi din ochi. La fel se întâmplă cu noi 
toţi. Folosim pretextul „nu am destulă energie” ca motiv să 
ne agăţăm de un mod de viaţă inert şi vrednic de milă. 

Un antidot pentru asta e să găseşti o modalitate de a- 
ţi inocula gânduri pline de energie în gândurile tale de zi 
cu zi. Unul dintre biografii lui John F. Kennedy, Arthur M. 
Schlesinger Jr., îl citează pe fostul preşedinte spunând: 
„Cred că dacă ai fi nevoit să alegi doar o singură calitate 
pe care să o ai, aceasta ar trebui să fie: vitalitatea”. 
Vitalitatea nu e numai suma atomilor cu nivel 
energeticiidicat care se mişcă în interiorul tău - eu o 
sconsider un mod de gândire. Poţi învăţa să controlezi 
plictiseala gândurilor cu un nivel scăzut de energie şi să o 
înlocuieşti cu o percepţie pozitivă asupra lumii, care te 
ajută să îţi îndeplineşti scopul în viaţă. 

În general, un nivel scăzut al energiei nu e o 
problemă legată de compoziţia chimică a corpului tău - e o 
funcţie care depinde de lunga istorie a gândirii deprinse, 
care are nevoie de scuze ca să rămână aşa. Poţi învăţa să 
adopţi un mod de gândire mai bun pentru tine şi mai 
vibrant, care îţi va trezi entuziasmul şi, în cele din urmă, 
va da naştere unui mod de viaţă plin de energie şi folositor. 
Indiferent care e vârsta ta biologică, poţi să te foloseşti de 


gândurile tale ca să te bucuri de fericire, succes şi 
sănătate deplină. Gândind Fără scuze! reuşeşti să trăieşti 
fiecare moment cu însufleţire, eliberat de vechea oboseală 
zilnică. 

Refuză să accepti un nivel energetic scăzut al 
activităţii mintale. Fii hotărât să îţi concentrezi gândurile 
nu pe ce nu poţi să faci, ci pe ce vrei să creezi. Rămâi în 
acest cadru mintal şi nu vei mai vrea niciodată să te 
foloseşti de scuza că eşti lipsit de energie. Întreţine-ţi 
conştient un nivel energetic ridicat pentru ce vrei să 
realizezi şi observă cum se transmite tuturor celor cu care 
comunici. Un nivel ridicat al energiei e contagios şi îşi are 
originile într-o concepţie de viaţă nealterată de viruşii 
mintali. 

16. De vină e trecutul familial întotdeauna ai avut un 
loc stabilit în familie şi, indiferent de părerea ta, nu se 
poate face nimic ca să îl schimbi. Dacă ai fost cel mic şi 
întotdeauna ţi s-au dat dispoziţii, trebuie să înţelegi că asta 
e doar ceva ce s-a întâmplat în copilărie. De fapt, statutul 
tău în cadrul familiei (copil singur la părinţi, copilul cel 
mare, cel mijlociu sau cel mic) sau orice altă problemă 
familială - inclusiv că faci parte dintr-o familie dezbinată, 
că părinţii tăi sunt divorţaţi sau ai doar un părinte, eşti 
adoptat, ai părinţi alcoolici, provii dintr-o familie cu un 
statut socioeconomic precar, părinţii tăi sunt de rase 
diferite sau oricare din nenumăratele combinaţii de factori 
- aparţine trecutului şi gata! Rudele tale au făcut ce au 
putut, conform circumstanțelor din vieţile lor. Recunoaşte 
asta, apoi trăieşte-ţi viaţa în prezent. Priveşte problemele 
de familie prin care ai trecut ca pe o binecuvântare. O 
binecuvântare, da! A fost ceva prin care a trebuit să treci 
ca să ajungi unde eşti astăzi. 

Felul în care ai fost tratat sau maltratat te-a făcut 
mai puternic şi mai încrezător în forţele tale. Experiențele 
din copilărie nu au rolul să ne tragă în urmă când viaţa nu 
e aşa cum am vrea să fie - ele nu sunt motive ca să ne 
împotmolim! Dar scuza referitoare la trecutul familial are 
mulţi adepţi, aşa că nu eşti singurul care o foloseşte ca să- 


şi justifice de ce astăzi nu este cine sau ce şi ar dori să fie. 

Faptul că părinţii tăi au divorţat când ai fost copil 
probabil te-a învăţat multe lecţii de viaţă, dar în mod sigur 
te-ai infectat şi cu unul dintre viruşii mintali culturali care 
sună cam aşa: Copiii care provin din familii destrămate 
sunt traumatizaţi şi rămân cu sechele. O parte din tine 
crede şi susţine această me-mă, pentru că pare mai uşor 
decât să treci prin suferinţa care ţi-ar canaliza mintea spre 
o gândire mai sănătoasă şi mai puternică. Această parte 
din tine crede probabil că te protejează de experienţa 
extrem de dureroasă din copilărie. Astfel, te convingi 
rapid: Şansele mele să am o relaţie fericită sunt aproape 
nule după ce am văzut cât de mizerabil a eşuat căsătoria 
părinţilor mei. 

Poţi să schimbi toate astea dacă îţi spui, pur şi 
simplu, că poţi să-ţi schimbi atitudinea şi concepţiile. 
Acordă-ţi conştient un timp ca să retrăieşti experienţele 
prin care ai trecut în copilărie în cadrul familiei, indiferent 
cât de traumatizante sau dificile au fost. Nu ai avut 
posibilitatea când ai fost copil să te împaci cu ele, dar o ai 
acum. Apreciază şi mulţumeşte-le acelor părţi din tine care 
au supravieţuit şi încă vor să meargă mai departe. 
Incurajează-le refuzând să te laşi pradă „soluţiei simple” a 
scuzelor. 

De exemplu, anii pe care i-am petrecut în diverse 
orfelinate mi-au dat o experienţă de viaţă care m-a ajutat 
să învăţ milioane de oameni cum să se bizuie pe propriile 
puteri. Faptul că l-am văzut pe tatăl meu vitreg cum bea 
până nu se mai ţinea pe picioare, precum şi efectele pe 
care alcoolul le-a avut asupra familiei, a fost pentru mine 
(şi încă mai este) o lecţie de viaţă importantă, care mă ţine 
astăzi departe de băutură. Lipsa banilor şi a hranei în 
copilărie m-au ajutat să pot aprecia astăzi tot ce am 
dobândit şi acum pot asigura partea din mine care e 
conştientă de riscul sărăciei: Aşa a fost atunci, acum e 
altfel. 

Fără scuze! te va ajuta să te împaci cu tot ce s-a 
întâmplat în viaţa ta până acum, inclusiv cu experienţe 


dureroase, precum abuzul, abandonul şi lipsa de respect. 
Dacă continui să te agăţi de acelaşi mod de gândire, îţi faci 
singur rău: 

> Vei fi mai slab şi mai bolnav. Biografia ta va descrie 
exclusiv evoluţia organismului; adică, agăţându-te de 
suferinţele şi amintirile de atunci, rămâi într-un stadiu în 
care atragi boala (sau neliniştea) asupra corpului tău. 
Toată acea frustrare, ură, îngrijorare generează vibrații 
care pot atrage boli grave... acţionează după legea 
atracției. Dacă te tot gândeşti la ce ţi-a lipsit sau la ce nu 
ţi-a plăcut în prima parte a vieţii, universul îţi va trimite 
experienţe care să intre în rezonanţă cu gândurile tale. 
Ceea ce ţi-a lipsit sau nu ţi-a plăcut îţi va inunda viaţa, sub 
forma bolii. 

> Te vei împotmoli în trecut. Dacă nu îţi poţi înnobila 
gândurile referitoare la trecutul care continuă să te facă 
nefericit, lipsit de succes sau bolnav, vei rămâne 
împotmolit în stadiul în care eşti. Pentru tine a devenit un 
mod de viaţă să păstrezi vii amintirile nefericite din trecut, 
păstrezi în continuare rămăşiţe din mânia, ura sau 
tristeţea de atunci. De exemplu, dacă urai faptul că tatăl 
tău nu îţi acorda destulă atenţie şi te foloseşti de asta ca 
să-ţi justifici timiditatea din perioada maturității, te-ai 
împotmolit în propriul mod de gândire. 

Astăzi, ai puterea incontestabilă să-ţi determini 
conştiinţa să exploreze moduri de a scăpa de timiditate şi 
să atragi oamenii cu care vrei să fii, în loc să continui să îţi 
explici că nu poţi atrage aceşti oameni pentru că tatăl tău 
nu ţi-a acordat suficientă atenţie. Nu uita, viaţa ta se 
petrece acum, în prezent. 

17. Sunt prea ocupat înainte să scriu acest catalog de 
scuze, i-am rugat pe vizitatorii paginii mele de internet să 
îmi trimită un e-mail şi să îmi scrie cum justifică ei faptul 
că nu-şi pot trăi viaţa din plin. Am fost, mai ales, interesat 
de scuzele pe care ei înşişi le-au folosit de-a lungul vieţii. 
„Sunt prea ocupat” era în capul listei. 

Dacă te suprasoliciţi, să ştii că tu vrei să fie aşa. 
Toate activităţile din viaţa ta, inclusiv cele care îţi ocupă 


părţi importante din timp, sunt doar rezultatul opţiunilor 
tale. Dacă responsabilităţile din familie sunt problema, tu 
ai ales să-ţi faci astfel priorităţile în viaţă. Dacă agenda ta 
e prea plină, tu ţi-ai ales un astfel de orar încărcat. Dacă 
sunt mult prea multe detalii de care numai tu te poţi 
ocupa, să ştii că şi asta e tot o alegere pe care ai făcut-o tu. 

Unul dintre principalele scopuri în viaţă e, fireşte, să 
fii fericit. Dacă te foloseşti de scuza că eşti prea ocupat ca 
să fii fericit, tu singur ai vrut să fii ocupat şi, prins în 
vâltoarea evenimentelor, te-ai eschivat să îţi trăieşti viaţa. 
Dacă ai renunţat să-ţi îndeplineşti activ şi fericit destinul în 
favoarea unei agende aglomerate, trebuie să îţi 
reexaminezi priorităţile, iată ce spune mentorul meu, 
Thoreau: „Majoritatea bărbaţilor [sau femeilor] sunt 
angajaţi în tot felul de lucruri care îi ţin ocupați cea mai 
mare parte a timpului, pentru că sufletul nu suportă vidul, 
iar ei nu au descoperit încă niciuna dintre îndeletnicirile 
nobile ale oamenilor”. 

Nu-ţi lăsa corpul să lâncezească, neîmplinit, într-un 
vid. Reexaminează-ţi priorităţile. Nimicurile din viaţă te ţin 
departe de un destin care merită toată atenţia ta. 
Încurajează-te cu aceste idei ca să lupti cu scuza „Sunt 
prea ocupat”: 

> Ştiu că nu sunt un părinte rău dacă nu îmi duc şi 
aduc copiii acasă cu maşina în fiecare zi până sunt adulţi. 

> Am dreptul să nu dau curs solicitărilor care îmi 
răpesc timp şi mă împiedică să îmi urmez scopul în viaţă. 

> Nu există aşa ceva: „un loc pentru fiecare lucru şi 
toate la locul lor”. 

> Nu există un mod corect de a face ceva. 

> Pol să fac lucrurile cum cred eu de cuviinţă, pentru 
că nu există reguli general valabile. 

Nu intentionez să descriu în amănunt toate modurile 
prin care să te descotoroseşti de această categorie de 
scuze. Poţi transfera altcuiva sarcinile, poţi cere altora 
ajutorul sau poţi găsi şi alte posibilităţi să-ţi faci timp 
pentru tine. Thoreau are dreptate când spune că sunt 
îndeletniciri mai nobile, cărora merită să le acorzi atenţie, 


în afara tuturor nimicurilor care îţi ocupă viaţa. Dacă ţie 
frică de acea parte din sufletul tău care te cheamă spre 
înălţimi, atunci probabil vei continua să te foloseşti de 
această scuză. 

Schimbă-ţi modul de gândire încercând să nu mai 
spui sau să laşi să se înţeleagă că eşti prea ocupat. 
Renunţă pur şi simplu la scuza asta, înlocuieşte-o cu 
următoarea afirmaţie: Vreau să-mi rezervtimp pentru 
mine, să trăiesc viaţa pe care am venit aici, pe lumea asta, 
să o trăiesc şi intenţionez să fac asta fără să-mi ignor 
responsabilităţile de părinte, soţ sau angajat. 

Am învăţat o tehnică prețioasă din cartea Peace Is 
Every Step a marelui bodhisattva vietnamez Thich Nhat 
Hanh. Repetă-ţi aceste cuvinte ori de câte ori poţi fura 
câteva minute din programul zilnic: „Inhalând, îmi liniştesc 
trupul. Expirând, zâmbesc”. Hahn scrie: «,„Inhalând, îmi 
liniştesc trupul”. A rosti aceste cuvinte e ca şi cum ai bea 
un pahar de limonadă rece într-o zi toridă - simţi cum 
liniştea îţi pătrunde în corp... „Expirând, zâmbesc...” Când 
porţi un zâmbet pe faţă înseamnă că simţi că numai tu eşti 
stăpânul tău.» Acest exerciţiu simplu te ajută să îţi 
stabileşti în pace priorităţile. Apoi, poţi să vezi liniştit ce 
trebuie să faci ca să scapi de scuza că eşti prea ocupat. 

La afişierul sălii de yoga unde merg adesea e un 
poster nemaipomenit, care arată importanţa de a spune 
„Gata!” acestei scuze atât de cunoscută nouă. Sub 
imaginea unui doctor care vorbeşte cu un pacient, scrie: 
„Ce se încadrează mai bine în programul tău aglomerat? 
Să faci exerciţii o oră sau să fii mort 24 de ore pe zi?” 
Aceste cuvinte rezumă modul în care sugerez eu că trebuie 
să fie abordată această scuză. Imbunătăţeşte-ţi modul de 
gândire în fiecare zi, indiferent cât eşti de ocupat sau de 
important. În loc să persişti în a-ţi spune că eşti prea 
ocupat ca să faci exerciţii, gândeşte, de exemplu: Fac 
exerciţii pentru că sunt mult prea ocupat ca să-mi permit 
să tiu bolnav. 

18. Mi-e prea frică 

După ce am apelat din nou la corespondenţii mei prin 


e-mail, iată ce altceva mi-au mai spus: 

„Întotdeauna mi-a fost frică să rămân singur”, „Mi-e 
frică de eşec, de când am fost copil”. 

„Lumea e înspăimântătoare şi cineva ar putea să-mi 
facă rău”, „Mă tem că ceva rău ne pândeşte pe mine sau 
familia mea”, „Mă tem că cineva o să ţipe la mine şi nu pot 
să fac faţă criticilor” şi 

„Mă tem că ajung sărac sau că mi-aş putea pierde 
slujba şi nu voi putea să obţin alta”. În mod evident, frica e 
o problemă mărişoară în catalogul de scuze. 

O modalitate de a scăpa de scuza „Mi-e prea frică” 
ne-o oferă Cursul de miracole. Îndrăgesc în mod deosebit 
această carte voluminoasă care ne spune că putem trăi 
doar două emoţii: iubirea şi frica. Tot ce e iubire nu poate 
să fie frică. Dacă găsim posibilitatea să rămânem într-un 
spaţiu plin de iubire, îndreptată mai ales asupra noastră, 
atunci e imposibil să ne fie frică. 

Cred că frica e un virus mintal care susţine că eşti un 
ratat dacă suferi un eşec şi se transmite de la o minte la 
alta, până devine o deprindere. Încă de la o vârstă foarte 
fragedă eşti învăţat să simţi că: Dacă nu reuşesc să fac tot 
ce îmi propun să fac, sunt un ratat - şi mi-e o frică de 
moarte că va trebui să trăiesc cu gândul ăsta. Virusul 
acesta ţi-a fost transmis de la alte minţi, care, şi ele la 
rândul lor, au fost determinate să ajungă la acelaşi 
raţionament... şi continuă să se infiltreze, să se reproducă 
şi să se transmită mai departe, până când se transformă 
într-o reacţie condiţionată. 

Gândurile tale sunt pline de teamă, şi atunci foloseşti 
aceleaşi gânduri ca să explici ce nu merge bine în viaţa ta. 
Te comporti ca şi cum ar fi într-adevăr reale, când, de fapt, 
nu sunt nimic altceva decât nişte scuze. 

Ideea pe care se bazează celebrul discurs inaugural 
al lui Franklin D. Roosevelt, „Singurul lucru de care 
trebuie să ne fie frică e frica însăşi”, a fost inspirată din 
observaţia lui Thoreau, şi anume că „de nimic nu ar trebui 
să ne temem mai mult ca de frică”. Aceşti bărbaţi, care au 
crezut în la o au avut dreptate - chiar nu avem de ce să ne 


fie frică. Când vei începe să aplici paradigma Fără scuze! 
pe care o vei găsi în Partea a III-a a acestei cărţi, nici „Mi-e 
prea frică”, nici oricare alta dintre celelalte scuze amintite 
în acest capitol nu vor rezista. 

Am să-ţi dau un exemplu personal: în practica yoga 
Bikram, care e o parte obişnuită din viaţa mea, există două 
poziţii în care practicantul trebuie să se întindă spre spate 
şi să reziste în această poziţie timp de aproximativ treizeci 
de secunde. Când am început această practică, am simţit 
cum creştea frica în mine în timp ce încercam să îmi apuc 
călcâiele cu mâna din poziţia stând în genunchi. Îmi 
amintesc că i-am spus instructorului meu: „Pur şi simplu, 
nu mă pot îndoi spre spate; simt că îmi pierd echilibrul. De 
fapt, n-am fost niciodată în stare să fac o scufundare cu 
spatele într-o piscină în toată viaţa mea”. Aveam o memă 
de foarte mult timp, care îmi spunea: 

E înfricoşător să mergi cu spatele - îţi pierzi 
controlul, nu vezi pe unde mergi, poţi să cazi, poţi să te 
răneşti grav şi aşa mai departe. Fiecare din aceste 
argumente era o scuză care mă împiedica să reuşesc să fac 
poziţiile noi. 

Frica mea provenea din lipsa de încredere în mine, 
fundamentată pe nişte viruşi mintali pe care îi aveam de-o 
viaţă. Când mi-am setat mintea să nu mai simtă frică, ci 
iubire, s-a întâmplat un lucru incredibil, care m-a eliberat 
din strânsoarea unui mod de gândire deprins: am simţit o 
prezenţă plină de iubire, în braţele căreia m-am cuibărit. 
Mi-am spus atunci aceste cuvinte, pe care nu mi le mai 
spusesem niciodată: „Wayne, poţi să faci exerciţiile astea 
două; tu eşti o părticică divină dintr-o inteligenţă 
atotştiutoare. Incepe să te iubeşti pe tine şi să ai încredere 
în această înţelepciune, apoi eliberează-te şi primeş-te-l pe 
Dumnezeu”. Odată ce am început să simt iubire, frica a 
dispărut, şi 60 şi ceva de ani în care mi-am tot inventat 
scuze au zburat pe fereastră. 

Astăzi, îmi face plăcere să le arăt începătorilor 
poziţiile Cămila şi Forma Fixă. Din toate cele 26 de poziţii, 
acestea două îmi dau cel mai mult senzaţia de mulţumire şi 


de realizare. Există şi o zicală: „Frica a bătut la uşă. Când 
dragostea a ieşit să răspundă, nu mai era nimeni”. 
* 


Să facem o recapitulare a celor mai cunoscute 18 
scuze şi să vedem un contraargument pentru fiecare. 
Contraargumentele te vor ajuta garantat să faci un efort 
conştient şi să prinzi curaj, astfel încât să îţi schimbi în 
bine gândurile! 

1. E prea greu: Pot să realizez, liniştit şi uşor, tot ce 
îmi propun. 

2. E riscant: Nu implică niciun risc să fiu eu însumi. 
Este viaţa mea şi mi-o asum fără frică. 

3. O să îmi ia foarte mult timp: Răbdarea mea nu are 
margini când e vorba să-mi îndeplinesc destinul. 

4. Va genera o dramă în familie: Mai bine să fiu urât 
pentru ceea ce sunt, decât iubit pentru ceea ce nu sunt. 

5. Nu merit mai mult: Sunt creaţia Divinului, o 
fărâmă din Dumnezeu. De aceea nu pot să fiu nedemn de 
ceva. 

6. Aşa sunt eu: Firea mea originară e fără cusur. 
Revin la această fire. 

7. Nu-mi permit: Am o Suisă nelimitată de belşug. 

8. Nimeni nu mă va ajuta: Circumstanţele şi oamenii 
potriviţi o să se ivească la momentul oportun. 

9. Niciodată nu s-a întâmplat cum mi-am dorit: Vreau 
să atrag spre mine, chiar din acest moment, tot ce îmi 
doresc. 

10. Nu sunt destul de puternic: Am o putere fără 
margini, pe care mi-o dă legătura cu sursa existenţei mele. 

11. Nu sunt destul de inteligent: Sunt creaţia unei 
minţi Divine; lotul e perfect şi sunt îndreptăţit să mă 
consider un geniu. 

12. Sunt prea bătrân (sunt prea tânăr): Sunt o fiinţă 
eternă. Vârsta corpului meu nu are nicio legătură cu ce 
fac, nici cu cine sunt. 

13. Nu se cade să fac asta: îmi trăiesc viaţa 
respectând legile sfinte. 

14. Mă copleşeşte: Mă gândesc doar la ce pot să fac 


acum. Pornind de la lucruri mărunte, pot realiza lucruri 
însemnate. 

15. Nu am destulă energie: Sunt entuziasmat de viaţa 
mea, iar acest entuziasm mă umple de emoție şi de 
energie. 

16. De vină e trecutul familial: Trăiesc în prezent şi 
sunt recunoscător pentru toate experienţele de viaţă pe 
care le-am dobândit când am fost copil. 

17. Sunt prea ocupat: Restabi lin du-mi priorităţile în 
viaţă, îmi permit să răspund chemărilor sufletului meu. 

18. Mi-e prea frică: Pot să fac tot ce îmi propun, 
pentru că ştiu că nu sunt niciodată singur. 

Aici se încheie Partea I. Am identificat împreună 18 
dintre cele mai frecvente scuze şi am văzut argumentele 
care ne ajută să ne eliberăm de ideile deprinse care ne-au 
împiedicat până acum să ne trăim viaţa la maxim şi să ne 
bucurăm de succes, fericire şi sănătate deplină. In Partea a 
Il-a, vei descoperi cele şapte principii care te vor călăuzi 
spre o viaţă Fără scuze! 

PARTEA A II-A 

PRINCIPIILE DE VIAŢĂ FĂRĂ SCUZE! 

„Fiecare minte trebuie să înveţe lecţia pe de-a- 
ntregul de una singură - trebuie să străbată tot terenul. Ce 
nu a văzut, ce nu a trăit, nu va şti”. 

Ralph Waldo Emerson 

INTRODUCEREA PĂRŢII A II-A 

Fiecare capitol cuprins în Partea a Il-a ilustrează 
unul dintre cele şapte principii ale existenţei Fără scuze! 
pe care le-am cercetat chiar eu şi le-am aplicat în viaţa 
mea. Cu toate acestea, las în urmă orice amintire a 
persoanei preocupate de studiu şi, în schimb, îmi exprim 
entuziasmul fără margini faţă de noul meu mod de viaţă. 
Întrucât ţi-am împărtăşit descoperirile mele, sper că şi tu 
vei simţi acelaşi entuziasm după ce vei trăi propria 
experienţă. La sfârşitul fiecărui capitol am introdus o serie 
de exerciţii, care te vor ajuta să pui în practică aceste 
principii capabile să îţi schimbe viaţa. 

CAPITOLUL. 4 


PRIMUL PRINCIPIU: CONSTIENTIZAREA 

„Să gândeşti fără să fii conştient de ce gândeşti e cel 
mai mare paradox al existenţei umane”. Eckhart Tolle 

„Conştientizarea faptului că... ai ajuns într-un punct 
mort e cea care te ajută să îţi revii”. Fritz Peris 

Modul de gândire format de-a lungul vieţii, adânc 
înrădăcinat, te ţine într-un punct mort, adesea chiar fără 
ca tu să-ţi dai seama! întrucât acest gen de activitate 
mintală nu te ajută să îţi schimbi direcţia, primul lucru pe 
care trebuie să îl faci ca să scapi de scuze pentru 
totdeauna este să începi să gândeşti conştient. 

Conştientizarea este primul pas către „deschiderea 
sinelui” şi cunoaşterea eului autentic. Faptul că îţi trăieşti 
viaţa, zi de zi, an de an, fără să fii conştient de gândurile şi 
concepţiile tale, încurajează şi amplifică egoul sau eul fals. 
Eckhart Tolle spune: „conştiinţa şi egoul nu pot să 
coexiste”, deoarece conştiinţa încurajează şi scoate la 
iveală eul autentic, astfel încât el să devină centrul 
experienţelor tale de viaţă. Deşi eul fals şi cel autentic se 
exclud reciproc, cred că este importantă atât cunoaşterea 
unuia, cât şi a celuilalt. In opinia mea, dacă vrei să trăieşti 
Fără scuze! trebuie să ai o relaţie perfectă cu eul autentic. 

Esenţa ta îşi are originea într-o lume amorfă, 
invizibilă. Oamenii de ştiinţă recunosc faptul că toate 
particulele (inclusiv cele care te compun) provin dintr-un 
câmp de energie al nimicniciei. Spiritul e cel care dă viaţă, 
şi la Spirit se întoarce fiecare viaţă. Dacă priveşti existenţa 
din această perspectivă, rămâne foarte puţin loc pentru 
ego, deoarece el susţine ideea că ceea ce ai dobândit şi 
realizat reprezintă esenţa ta. Dezvăluindu-ţi adevărata 
esenţă, devii conştient de măreţia, de natura Divină şi de 
puterea unică pe care o ai de a-ţi crea orice destin vrei pe 
planeta asta, dincolo de orice scuză. 

Când începi să gândeşti conştient, nu mai trebuie să- 
ţi justifici lipsurile sau ocaziile ratate. Prin urmare înlături 
dominaţia egoului şi treci într-o altă dimensiune, a 
conştiinţei superioare. Am să încerc să o spun mai simplu 
şi mai direct: conştientizează faptul că te-ai împotmolit în 


obişnuinţe, altfel ele vor persista şi te vor domina. 

Capitolul acesta îţi va explica ce înseamnă să trăieşti 
conştient o viaţă nobilă. De la scuze la conştienţă 

Ca să scapi de obişnuinţe, trebuie să îţi dai seama că 
ţi-ai creat singur piedici şi că aceste piedici s-au 
transformat în justificări pentru nişte aşa-zise lipsuri. Spre 
exemplu, când fugi de riscuri şi ai tendinţa să alegi calea 
cea mai sigură sau mai uşoară, îţi ridici bariere mintale. 
Aceste bariere, pe care eu le numesc „scuze”, îţi oferă o 
portiţă de scăpare. Şi astfel, în momentul în care ai avea 
ocazia să încerci ceva nou - să faci un pas care se poate 
solda cu un eşec, o ploaie de critici, pierderea unui 
concurs sau orice altceva, dar te-ar putea face să devii o 
persoană mai puternică şi mai încrezătoare în tine - vii cu 
aceeaşi scuză veche şi eviţi riscul. Totul începe şi se 
termină în mintea ta: atunci când aduci argumentul că 
ceva ai moştenit sau ţi-a fost inoculat de nişte părinţi bine 
intenţionaţi (dar prea grijulii), gândeşti aşa cum ai fost 
învăţat. 

Simpla conştientizare a faptului că tu eşti cel care 
creează aceste scuze îţi va deschide un orizont vast de 
posibilităţi. Poți începe procesul de conştientizare 
observând cu mai multă atenţie latura falsă a ta care crede 
în lipsuri. Observă-ţi gândurile şi semnalele din corp şi 
constată când nu corespund cu eul tău adevărat. Nu 
trebuie să schimbi sau să îmbunătăţeşti acum gândurile şi 
simţirile acestea. În momentul în care devii conştient de 
eul tău adevărat, nu trebuie să fii critic, ci doar foarte 
atent la eul tău vanitos, pentru că lumina conştiinţei tale îl 
va face să se retragă gradat şi firesc. Nu uita, nu eşti doar 
cochilia temporară pe care o numeşti „corp” - eşti o esenţă 
Divină, care nu are lipsuri, este infinită şi fără formă. 

Ascultă cu atenţie ce îţi spune egoul şi vei descoperi 
că ai puterea să înfrângi obişnuinţele şi vei începe să vezi 
tot ce nu ai putut vedea până acum fiindcă ai fost orbit de 
scuzele pe care le-ai creat. Conştienţa te călăuzeşte spre 
eul superior; egoul te conduce spre eul lumesc. Când vei 
lăsa divinul să te cuprindă, vei trăi conştient toate 


aspectele vieţii tale. 

Odată cineva i-a spus unui adept hindus: „Aşa cum 
floarea piere singură pe măsură ce creşte fructul, tot aşa 
eul tău inferior va pieri pe măsură ce se dezvăluie esenţa 
divină”. Pentru ca esenţa ta divină să se dezvăluie, trebuie 
să dai dovadă de sinceritate, de solicitudine, de bunătate şi 
de respect pentru tot ce înseamnă viaţă. Străduindu-te să 
devii conştient, faci să apară şi să înflorească în lumea ta 
interioară gânduri care sunt numai ale tale, şi astfel eul 
tău inferior va dispărea pe măsură ce se dezvăluie latura 
divină. 

x 

Lasă-mă să-ți povestesc în ce măsură m-a ajutat pe 
mine conştiența să-mi schimb modul de gândire. In 
capitolul introductiv al acestei cărți, ţi-am descris două 
scuze importante 

(una genetică, alta memetică) pe care mulți dintre 
noi le folosim ca să ne explicăm eşecul în eliminarea 
obişnuinţelor care ne infectează. Când am citit Biologia 
credinţei, cuvintele percepțiile noastre ne controlează 
genele m-au atras foarte mult. M-au făcut atent la ceva la 
care nu mă mai gândisem până atunci: la ideea că modul în 
care gândesc şi percep lumea poate învinge ADN-ul şi 
moştenirea genetică. 

Asta înseamnă că îmi pot reconecta circuitele interne 
şi că pot să îmi percep problemele fizice sau de sănătate 
dintr-o cu totul altă perspectivă. Dacă aş fi rămas 
inconştient de puterea de a-mi influenţa moştenirea 
genetică, aş fi rămas împotmolit în ideea că aceasta nu 
poate fi schimbată. Aşadar, am devenit din ce în ce mai 
conştient că mintea are influenţă asupra corpului meu - 
ceea ce înseamnă că, atunci când corpul pierde direcţia, e 
din cauză că au deraiat gândurile. Toată viaţa am auzit că 
singurul lucru pe care nu îl poţi schimba e ADN-ul şi 
întotdeauna am dat din cap, semn că sunt de acord. Acum 
însă, când am devenit conştient de puterea percepţiei, o 
nouă lume s-a deschis pentru mine. 

De exemplu, făceam în mod frecvent o infecţie, 


simţeam o jenă în piept şi pe căile respiratorii şi 
începusem să cred că e o zonă mai sensibilă, de care 
trebuie să am grijă. Ori de câte ori simţeam o uşoară 
durere în gât, începeam să tuşesc, să expectorez şi 
respiram greu, făceam acelaşi lucru: mă duceam să 
cumpăr antibiotice şi le luam până când infecția şi jena 
dispăreau. Însă de când fac cercetări pentru cartea asta, 
ceea ce presupune şi să pun în practică ce învăţ şi ce scriu 
în ea, m-am transferat într-o altă stare mintală. Acum mă 
încurajez să fiu conştient în loc să urmez aceeaşi rutină, şi 
se pare că am început să sar peste antibiotice şi peste 
acele zile enervante, de disconfort. 

De fapt, abordez tot ce are legătură cu corpul meu 
dintr-o nouă perspectivă, conştientă. In loc să recurg 
imediat la rutina pe care o practicam când simţeam 
primele simptome ale unei boli fizice, acum m-am 
transferat la un nivel care îmi permite să îmi suspend 
mintal egoul şi chiar corpul. 

Atunci îmi spun ceva de genul: „Percepţiile îmi 
controlează mediul (corpul, care e mediul tuturor bolilor), 
structura genetică şi ADN-ul. Văd această situaţie altfel 
decât o făceam înainte. În interiorul meu se află o putere 
înnăscută de a crea un mediu care să nu fie propice 
bolilor”. Când ştiu că am opţiunea să fiu conştient, pot să 
evit un posibil episod dureros. 

Imi folosesc toată puterea pe care mi-o dă această 
nouă perspectivă ca să-i vorbesc diferit corpului meu, şi nu 
numai în legătură cu infecțiile respiratorii. La fel fac şi 
când e vorba de dureri de articulaţii, întinderi musculare, 
cârcei sau oricare altă problemă de natură fizică ce poate 
apărea într-un corp de 60 şi ceva de ani căruia îi place să 
facă sport zilnic - mai ales înot, alergare, plimbări şi yoga. 
Secretul e să ştii că ai capacitatea de a gândi conştient, în 
loc să te foloseşti de modul de gândire deprins, uzat şi 
dominat de ego. Faptul că sunt „conştient de propria 
conştienţă” mă conectează cu o ipostază a mea care ştie 
că: prin conştienţă, toate lucrurile devin posibile. Această 
afirmaţie spune tot, inclusiv că am puterea de a mă. 


realinia cu Sursa şi de a-mi familiariza genele cu un nou 
set de concepţii. 

Ideile ştiinţifice de ultimă oră pe care le-am citit şi le- 
am analizat m-au ajutat să intru în lumea conştienţei. Dar 
numai datorită voinţei mele de a insista să le aplic în locul 
vechilor obişnuinţe am reuşit să ajung la acest nivel, în 
care simt că un prieten atotştiutor mă însoţeşte 
pretutindeni. Acest prieten e conştienţă. 

lată încă un exemplu al puterii conştienţei de a 
schimba idei închistate: 

Până şi numai faptul de a fi conştient că faci exerciţii 
îţi poate îmbunătăţi condiţia fizică. 

Un studiu recent, realizat de Universitatea Harvard, 
publicat într-un număr din februarie 2007 al publicaţiei 
Psychological Science, a analizat sănătatea a 84 de 
cameriste angajate la şapte hoteluri diferite şi s-a ajuns la 
concluzia că cele care şi-au considerat munca un exerciţiu 
fizic sau bucurat de o îmbunătăţire semnificativă a 
sănătăţii. 

Femeile au fost împărţite în două grupuri: unora li s-a 
spus că munca lor atingea nivelul de activitate fizică 
zilnică recomandat, în timp ce al doilea grup (grupul ţintă) 
a continuat să îşi perceapă munca aşa cum o făcea de 
obicei. Deşi niciunu! din cele două grupuri nu şi-a 
schimbat comportamentul, femeile care au depus această 
activitate fizică în mod conştient au scăzut semnificativ în 
greutate, au înregistrat o scădere a tensiunii arteriale, a 
colesterolului, a raportului talie-şolduri şi a indicelui de 
masă corporală în doar patru săptămâni. La grupul ţintă 
nu s-au observat niciun fel de îmbunătăţiri, deşi au 
efectuat aceeaşi activitate. 

Studiul arată cât de profund poate afecta atitudinea 
unei persoane starea ei fizică. Astfel, dacă activităţile tale 
zilnice presupun mişcare, începe să le percepi ca exerciţii. 
Ar putea fi suficient ca să atingi condiţia fizică dorită. 

(revista Experience Life, mai 2008) 

Observă fraza de început a articolului: „Până şi 
numai faptul de a fi conştient că faci exerciţii îţi poate 


îmbunătăţi condiţia fizică”. Conştienţă te scoate din modul 
de gândire deprins. 

Cât despre mine, de când mi-am refăcut conexiunile 
în minte astfel încât gândurile să-mi influenţeze corpul şi 
chiar ADN-ul, viaţa mi s-a schimbat semnificativ. Acum, ori 
de câte ori simt o jenă în piept sau mă doare gâtul, mă dor 
articulațiile sau capul, mai întâi observ, fără să trag 
concluzii. Sunt doar atent, observând obiectiv şi 
concentrându-mă curios, liniştit asupra durerii. 
Indreptându-mă spre eul superior, frica egoului începe să 
pălească în lumina lui. Când devin conştient - adică nu mă 
las pradă gândurilor egoului că mă doare ceva, că nu 
merge ceva, că sunt nervos sau alte gânduri care-mi 
creează bariere mintale - simptomele trec mai departe în 
sistemul meu, care e într-o stare de conştiinţă superioară. 

Dacă odată eram convins că nu am puterea să-mi 
modific genele în funcţie de modul cum percep realitatea 
sau să-mi rescriu codul genetic, acum trăiesc cu totul 
altfel. Ori de câte ori simt vreo disfuncţie în corp, observ 
liniştit ce crede egoul despre asta. Conştienţă mă ajută să 
gândesc complet diferit de ego, şi tot ea m-a făcut să mă 
recuperez instantaneu de multe ori. 

Multele căi ale conştienţei 

Conştienţă nu înseamnă numai rațiune. Hafiz, un 
poet persan din Evul Mediu, a spus: „Oh, voi cei care vreţi 
să cunoaşteţi miracolul iubirii din cartea raţiunii, tare mă 
tem că nu veţi reuşi niciodată”. Cu alte cuvinte, nu e 
suficient să citeşti aceste pagini şi să memorezi părţile 
componente ale conştienţei, trebuie să o trăieşti. Aşadar, 
încearcă un timp să observi unde şi ce simţi în corp. Acesta 
e primul pas spre dobândirea conştientei despre care 
vorbeşte Lao Zi: „Tehnicile mistice prin care se obţine 
nemurirea nu se dezvăluie decât acelora care rup orice 
legătură cu tărâmul lumesc viciat al dualității, conflictelor 
şi dogmelor”. 

E un mesaj grăitor. Mă consider un nemuritor 
îndrumat cum să fie conştient mai ales pentru că mă rup 
de majoritatea legăturilor cu lumea dualității, conflictelor 


şi dogmelor. Nu pot descrie în cuvinte bucuria de a trăi 
astfel. Imi aminteşte că exist într-un loc unde toate 
lucrurile sunt posibile şi privesc vechile concepţii din 
această perspectivă. Te sfătuiesc să faci la fel. 

Eii conştient de faptul că eşti un suflet care 
sălăşluieşte într-un trup, şi nu invers, şi încearcă să 
înţelegi că tocmai conştienţa acestui fapt reprezintă biletul 
tău spre schimbarea gândurilor care te împiedică să 
renunţi la ceea ce Lao Zi numeşte „ambiţii lumeşti 
superficiale”. Conştienţa îţi aminteşte ce eşti capabil să 
devii. Tot ce ai nevoie va apărea atunci când conştienţa va 
înlocui vechile gânduri. 

* 

Cuvintele posibilități infinite apar ca nişte flash-uri 
pe ecranul meu interior aproape în fiecare oră. Mă asigură 
continuu că nimic din ce îmi pot imagina nu e imposibil 
dacă trăiesc conştient, în loc să mă folosesc de scuze. 
Conştienţa mă ajută să întrevăd posibilităţi în locul 
dificultăţilor, să mă simt conectat la Sursa existenţei şi să 
văd finalitatea lucrurilor, nu eşecul. Simt o explozie de 
bucurie ameţitoare când mă gândesc că nu mai trebuie să 
folosesc scuzele care mi-au fost transmise de familie, de 
şcoală, de educaţia religioasă, de sistemul politic, şi aşa 
mai departe. Mesajele erau toate la fel: „Astea sunt 
limitele tale”, „Asta poţi să faci, asta nu”, „Asta e lumea în 
care trăim, o lume a competiţiei, suferinţei, violenţei, fricii 
şi urii” şi aşa mai departe. Aceste idei m-au influenţat 
foarte mult, dar vă spun că acum am o perspectivă cu totul 
nouă şi binevenită asupra lumii, pe care o consider o lume 
a posibilităţilor infinite. 

Când devii conştient, încetezi să mai fi o victimă a 
nenumăraţilor viruşi mintali care în mod evident te 
împiedică să te simţi complet împlinit. Nu mai crezi că e 
greu să îţi schimbi modul de gândire atât de familiar, dar 
care te împiedică să îţi trăieşti viaţa din plin şi să te bucuri 
de succes, fericire şi sănătate. Te bucuri conştient de 
faptul că nici memele, nici genele, nici nimic din lumea 
asta materială nu deţine controlul absolut asupra ta... şi că 


ai posibilităţi nelimitate. Reacţia ta imediată la orice 
situaţie dificilă care te pune la încercare nu mai e una 
dintre cele 18 categorii de scuze din capitolul anterior - ci 
recurgi conştient la conştienţă şi îţi spui: „ia stai. Trebuie 
să fie ceva în spatele situaţiei acesteia, ceva de care nu îmi 
dau seama şi am să încerc să găsesc mai întâi acel ceva”. 

Madame Blavatsky, care a avut un rol hotărâtor în 
introducerea religiilor estice în Occident, a încurajat acest 
tip de gândire, lată ce a spus referitor la acest subiect: „Ai 
răbdare, Candidatule, căci cui nu-i e frică de eşec, nici nu 
va cunoaşte succesul. Fixează-ţi privirea Sufletului asupra 
stelei a cărei rază eşti, stea ce străluceşte ca o flacără în 
adâncurile întunecate ale veşniciei”. 

Sugestii pentru a începe să devii conştient 

>  Setează-ţi mintea să se deschidă tuturor 
posibilităţilor. Nu elimina posibilitatea de a folosi 
conştienţa ca instrument principal pentru combaterea 
concepţiilor învechite. Când eşti deschis conştienţei, te vei 
bucura de o conştienţă superioară. Aşa cum am spus în 
capitolul acesta, din noua perspectivă, toate lucrurile sunt 
posibile, fără excepţie. 

> încearcă să fii conştient în ritmul tău, în felul tău, 
în situaţii care se ivesc de-a lungul vieţii tale de zi cu zi. 
Încearcă să dai în loc să ceri tot mai mult; încearcă să nu 
mai critici pe alţii, ci să le oferi ajutorul în situaţiile în care 
înainte doar îi criticai. Doreşte-i aproapelui ceea ce îţi 
doreşti ţie, chiar mai mult, şi vei reuşi să elimini gândurile 
egocentrice care ţi-au solicitat atenţia până acum. 

> în copilărie, ca să-ţi fixezi cunoştinţele, probabil că 
repetai foarte mult. Poate că îţi aminteşti cum rugai 
insistent pe cineva să îţi citească şi recitească o carte sau 
o poveste până când o ştiai pe de rost. Tot aşa, repetă-ţi 
acum, iar şi iar, această afirmaţie, ca să ţi se fixeze în 
minte; transferă-te din mintea subconştientă, deprinsă, în 
inima minţii conştiente: Renunţ la vechiul mod de gândire 
şi devin conştient. 

> Când simţi nevoia să foloseşti o scuză, încearcă să 
fii conştient că nu mai ai nevoie de ea. E de ajuns să fii 


conştient de această nouă conştienţă. 

CAPITOLUL. 5 

AL DOILEA PRINCIPIU: ALINIEREA 

Numai devenind asemenea lui Dumnezeu îl putem 
cunoaşte - iar ca să devenim asemenea Lui trebuie să ne 
identificăm cu elementul divin, care constituie de fapt 
esenţa noastră, dar pe care, de cele mai multe ori voit, îl 
ignorăm. Aldous Huxley, Filosofia perenă 

Scuzele pe care le folosim şi pe care ni le dictează 
egoul nu ar exista dacă am fi în stare să acceptăm sfatul de 
mai sus al lui Huxley, care îl parafrazează pe Platon şi care 
rezumă perfect importanţa celui de-al doilea principiu de 
viaţă Fără scuze! Dacă am „deveni asemenea lui 
Dumnezeu” şi am gândi constant în armonie cu Sursa 
universală a vieţii (care e esenţa noastră), nu ar mai trebui 
să ne folosim de scuze dictate de ego. 

Alinierea e un adevăr fundamental care se aplică 
fiecăruia dintre noi şi dezleagă misterul apariţiei fiecărui 
lucru din viaţă. Poţi să înveţi cum să îţi reeduci gândirea 
astfel încât să se alinieze cu esenţa firii tale şi să te pună 
în armonie cu energia Sursă... această armonie te ajută să 
obţii tot ce doreşti. Aliniază-te cu Sursa şi te vei bucura de 
o viaţă fără scuze. 

Poţi să începi să te aliniezi chiar din acest moment. 
Pentru început, analizează-ţi gândurile şi încearcă să le 
depistezi pe cele care nu sunt aliniate, din cauza 
năravurilor. Apoi încearcă să scapi de obişnuinţe şi să-ţi 
reeduci gândirea. După ce îţi schimbi modul de gândire şi 
îl aliniezi cu esenţa firii tale, poţi percepe aproape fizic 
această energie. 

Trăim într-un univers care înseamnă energie. Totul 
vibrează, iar frecvenţa acestor vibrații influenţează toate 
lucrurile, inclusiv corpul nostru, care are componente 
energetice măsurabile şi ne sesizează gândurile. Universul 
nostru fizic şi toate componentele sale sunt surse de 
vibrații. 

Însuşi actul creaţiei, transformarea nonexistenţei în 
existenţă, se caracterizează printr-o frecvenţă de vibraţie 


proprie. Când am conştientizat acest lucru, am trăit o 
senzaţie copleşitoare, pentru că am înţeles că am puterea 
să mă armonizez cu Sursa de vibrații şi să activez orice 
asupra căruia mă concentrez. Şi cred că fiecare dintre noi 
are puterea aceasta. 

Există un câmp de energie, care este originea tuturor 
lucrurilor. Datorită primului principiu al unei vieţi Fără 
scuze! acela al conştienţei, te poţi realinia cu frecvenţa de 
vibraţie a acelui câmp de energie şi te poţi bucura de ceea 
ce eu numesc „îndrumarea divină”. De ce? Datorită a ceea 
ce pare să fie o lege a un versului, care spune că două 
frecvenţe apropiate se atrag una pe alta, iar cele care sunt 
diferite nici măcar nu se recunosc. Fiind atent şi, 
monitorizându-ţi continuu gândurile, vei reuşi să observi 
ce frecvenţă transmiţi şi primeşti. Astfel, vei putea corecta 
orice gând nealiniat; în felul acesta, vei reuşi să atragi 
îndrumarea divină, pentru că acum gândeşti la aceeaşi 
frecvenţă cu energia Sursă. 

Lao Zi a spus acum 2500 de ani: „Când renunţi la 
ideea că eşti separat de mintea atotştiutoare a universului, 
îţi vei recăpăta puterea de a pătrunde în miezul lucrurilor 
şi vei putea vedea dincolo de orice iluzie... Tao vorbeşte în 
şoaptă, dar cei care sunt în armonie cu el aud destul de 
clar”. Lao Zi ne explică ce înseamnă recuperarea - 
redescoperirea originii -, şi scopul nostru trebuie să fie pur 
şi simplu acela de a ne armoniza gândirea cu Tao (sursa 
Divină). Aşadar, cum gândeşte Tao? 

Dacă ai putea-o măsura, ai vedea că energia Sursă 
este un invizibil mecanism creator, generos, bogat, iubitor, 
vesel, încrezător în toate posibilităţile. Oferă fără încetare, 
ajută fără să obosească şi este o rezervă nesfârşită. 
Concret nu face nimic, cu toate astea nimic nu rămâne 
nefăcut. La o anumită frecvenţă, face ca din nonexistenţă 
să apară existenţa - ceea ce trebuie să faci tu e să te 
aliniezi cu această frecvenţă şi simultan să dezactivezi 
frecvențele de gândire joase, proprii egoului. Atunci când 
spui că lipsurile, şansele ratate, ghinionul te-au 
împotmolit, când eşti mult prea ocupat şi aşa mai departe 


înseamnă că nu eşti aliniat cu frecvențele firii tale 
originare. Sunt sigur că ai prefera să fii conectat cu mintea 
divină atotcreatoare, în loc să fii la cheremul scuzelor. 

Când te foloseşti de o scuză înseamnă că nu eşti 
aliniat întoarce-te la Capitolul 3 şi recapitulează cele 18 
scuze pe care le-am prezentat amănunţit. Parcurge lista şi 
vei observa că toate se concentrează pe ce „nu poţi” să faci 
sau ce „niciodată” nu s-a întâmplat aşa cum ai dorit. O 
scuză nu îţi oferă altceva decât o viaţă diferită de cea pe 
care ti-ar plăcea să o ai. Cuvinte precum dificil, riscant, nu 
pot, nu sunt puternic, nu sunt deştept, reguli, prea 
complicat sau copleşitor te ajută să justifici de ce nu ai 
devenit omul care ţi-ar plăcea şi care ai fost destinat să fii. 
Analizează cum funcţionează energia Sursă. Chiar crezi că 
Dumnezeu poate gândi că ceva „e imposibil de făcut”? 
Bineînţeles că nu. 

Logica e foarte clară: armonizează-te cu energia care 
poate să facă absolut orice, fiindcă aceasta e originea ta. 
Scuzele sunt dovada că ai discreditat un mod de gândire 
atotputernic în favoarea unuia limitat în toate. Cu alte 
cuvinte, e absolut necesar ca tu să elimini gândirea 
controlată de ego (care îţi oferă în special scuze) şi să 
optezi pentru o gândire aliniată cu ideile de genul „totul e 
posibil”. 

* 


Una dintre cele mai frecvente idei deprinse prin care 
îți faci singur rău e legată de bani. Nu am destui bani e un 
mod de gândire nealiniat, pentru că banii sunt o resursă 
inepuizabilă în lumea asta. Sunt atât de mulţi, încât ar fi 
imposibil de inventat un calculator suficient de performant 
care măcar să îi numere! 

Ca să recepţionezi ce se transmite, frecvențele 
gândurilor trebuie să coincidă. Energia de gândire e 
preluată de un receptor acordat la o anumită frecvenţă, iar 
dacă energia Sursă transmite la o frecvenţă de 95, 1 FM, 
iar receptorul e reglat la 610 AM, nu vei reuşi să auzi ce 
vrei să auzi. La fel, e imposibil să recepţionezi ceea ce 
energia Sursă universală transmite dacă nu te aliniezi şi 


nu schimbi frecvențele ca să poţi recepta. Stai un moment 
şi receptează gândurile acestea: Originea ta este o Sursă 
de o bogăţie fără limite. Ea emite aceeaşi idee şi astăzi - tu 
eşti pur şi simplu defazat faţă de ea. Dar când te vei 
întoarce la frecvențele Sursei tale, vei reuşi să le 
recunoşti. Vor începe să îţi pară familiare. Şi, în final, te 
vei armoniza cu ea, vei cânta din nou muzica pe care o 
cântai cu mult înainte să capeţi un ego şi să îţi începi 
călătoria spre nealiniere. 

Am folosit exemplul cu banii, dar acest raţionament 
se aplică tuturor gândurilor deprinse sau scuzelor pe care 
le foloseşti ca să explici de ce viaţa ta nu e aşa cum ţi-ai 
dori-o. Aşadar Trebuie să mă vindec atrage o vibraţie că 
Nu mă bucur de o sănătate perfectă, iar Dumnezeu ţine 
departe de mine puterea Lui de a vindeca. Tu eşti o 
extensie fizică a Sursei vieţii, iar acea Sursă nu e decât o 
stare de bine. Dar nu poţi atinge această stare de bine 
dacă vibrezi la o altă frecvenţă! 

Imi doresc pe cineva care să se ridice la nivelul 
aşteptărilor mele şi să mă iubească aşa cum mi-aş dori să 
fiu iubit ca să fiu fericit e un alt gând dezacordat. Şi în 
prezent, energia Sursă înseamnă numai iubire. Meister 
Eckhart spunea în secolul al XIII-lea: „Tot ce vrea 
Dumnezeu de la tine e ca tu să ieşi din sinele tău... şi să-L. 
laşi pe El să fie Dumnezeu în tine”. Aşa că haide, trezeşte- 
te! Nu trebuie decât să laşi energia Sursă să fie energie 
Sursă în tine. lar energia Sursă nu are nicio scuză în 
alcătuirea ei. Ea nu spune decât că tu eşti iubire şi că eşti 
iubit şi că tot ce trebuie să faci e să vibrezi la aceeaşi 
frecvenţă cu iubirea. Sau, aşa cum spune Rugăciunea 
Sfântului 

Francisc: „Lasă-mă să semăn iubire acolo unde este 
ură (sau orice altceva străin Sursei)”. Când vei vibra la 
aceeaşi frecvenţă cu Sursa şi vei porni pe această cale, vei 
vedea cum dorinţele ţi se vor îndeplini imediat. 


Alinierea înseamnă să fii conştient 
Probabil îţi aminteşti ce am spus în capitolul anterior, 


şi anume că reprezentarea eului tău superior, a eului care 
se simte cu adevărat o prelungire fizică a Divinului, Sursa 
invizibilă a tuturor lucrurilor, este conştiinţa. Alinierea 
înseamnă evoluţia spre această stare de conştienţă. 

A te alinia e un verb - adică implică o acţiune, aceea 
de a-ţi schimba literalmente gândurile deprinse încât să se 
armonizeze cu conştiinţa ta sau de a-ţi schimba 
comportamentul astfel încât să gândeşti şi să te comporti 
asemenea unei creaţii a lui Dumnezeu care urmează 
paradigma Fără scuze! 

După ce te vei alinia, gândurile tale nu se vor mai 
concentra asupra a ceea ce nu vrei, ci asupra a ceea ce 
vrei să faci în calitate de co-creator cu Sursa. Cel mai bun 
mod de a începe să îţi stăpâneşti mintea e să gândeşti 
conştient aliniat, aşadar gândeşte-te la următoarele: 

> Sursa universală a existenţei nu se gândeşte 
niciodată că îi lipseşte ceva. Dar tu? 

> Niciodată nu se gândeşte că nu poate avea sau 
face ceva. Dar tu? 

> Niciodată nu se gândeşte că aşa ceva n-a mai făcut 
până acum. Dar tu? 

> Niciodată nu se gândeşte la ce vor gândi, vor 
spune sau vor face alţii. Dar tu? 

> Niciodată nu se gândeşte la ghinion sau la faptul 
că ceva aşa a fost dintotdeauna. Dar tu? 

De câte ori vorbeşti despre lipsurile pe care le ai, 
despre ghinionul tău, despre ceva ce ţi s-a întâmplat 
mereu, despre cum alţii nu te înţeleg, şi aşa mai departe, 
dovedeşti o mentalitate nealiniată, bazată pe scuze. 
Aminteşte-ţi că misiunea ta e să te real în iezi. 

Asta îmi aminteşte de o poveste pe care mi-a spus-o 
un preot din Maui. A trăit odată o familie, care avea un 
copil de cinci ani foarte energic, iar părinţii se temeau că 
acesta i-ar putea face rău din neatenţie frăţiorului său nou- 
născut. Într-o noapte, în timp ce aruncau o privire în 
camera copiilor ca să se asigure că cel mic, care dormea, 
era în siguranţă, l-au auzit pe fiul lor mai mare întrebându- 
şi fratele: „Îmi spui, te rog, cum arată Dumnezeu? Cred că 


încep să uit”. Într-adevăr, mulţi dintre noi am uitat cum e 
Sursa existenţei noastre, şi asta se vede mai cu seamă din 
scuzele pe care le folosim de obicei. 

* 

Eu am convingerea că universul nu numai că îţi va 
da, ci trebuie să îţi dea lucrurile la care te gândeşti. 
Aşadar, dacă te plângi că îţi lipseşte ceva - inclusiv banii 
despre care crezi că sunt puţini în lumea asta -, vei avea 
parte de experienţe care se potrivesc acestei energii. 
Atunci când spui: „Imi iubesc meseria, dar niciodată nu mă 
voi îmbogăţi din asta”, te aliniezi cu o frecvenţă care îţi va 
da exact ceea ce gândeşti. Cred că de aceea bogatii devin 
adesea şi mai bogaţi... cu siguranţă aşa s-a întâmplat şi în 
cazul meu, de când am renunţat să mai fiu sărac, cu vreo 
60 de ani în urmă. 

Atunci când mă concentrez pe ceea ce vreau să fac, 
când cred că universul îmi poate oferi totul şi consider că 
merit să mă bucur de beneficiile nelimitate ale Sursei 
existenţei, nu fac altceva decât să atrag prosperitatea. Iar 
când nu mă mai gândesc la ce-mi poate aduce viitorul, 
adică nu vreau să am tot mai mult şi mai mult, sunt mai 
relaxat. Ceea ce pentru atât de mulţi e un mister, pentru 
mine e un adevăr simplu. 

Încearcă să fii mereu recunoscător şi lasă puterea 
incredibilă, dar inexplicabilă a lui Tao să nu facă nimic şi 
lotuşi să nu lase nimic nefăcut. În loc să ceri tot mai mult - 
ceea ce implică lipsuri şi, prin urmare, atrage prin 
frecvenţa de vibraţie şi mai multe lipsuri, concentrează-te 
asupra a ceea ce ai şi fii recunoscător pentru tot ce ai 
primit în viaţă. 

Ţine minte un „clasament al fericirii” care a fost 
recent realizat în diferite ţări de pe glob. Clasamentul 
arată că Nigeria, una dintre cele mai sărace ţări din lume, 
cu cele mai puţin oportunităţi moderne, apare pe primul 
loc în statistica oamenilor fericiţi. Statele Unite au un 
punctaj de 46 din 50, deşi au unul dintre cele mai ridicate 
standarde de viaţă din lume. După cât se pare, în Nigeria 
nu predomină vocea egou-Lui, care cere mai mult şi mai 


mult. Nevoia predominantă de a avea mai mult a atras 
ideea de lipsuri, de Nu am destul. Prin urmare, când te 
gândeşti la mai mult, devii o atracţie pentru şi mai multe 
lipsuri... fie că-ţi place sau nu! 

Gândeşte tot timpul aliniat 

Când te gândeşti la principiul alinierii, ţine minte că 
energia Sursă e întotdeauna prezentă şi că ai întotdeauna 
puterea să te armonizezi cu esenţa firii tale. Ceea ce eşti tu 
cu adevărat e o conştiinţă superioară întrupării tale 
lumeşti. Ideea asta simplă - că nu eşti o întrupare a 
egoului, ci o întrupare a energiei Divine - te va ajuta să îţi 
reglezi din nou nivelul de energie. Odată ce îţi recunoşti 
originea divină, vei gândi tot timpul aliniat. Atunci când 
eşti nealiniat, te concentrezi pe ce nu e bine sau pe ce îţi 
lipseşte în viaţă, pe ceea ce ţi-au spus alţii că reprezintă 
limitele tale, pe care a fost dintotdeauna, pe ce obişnuia să 
fie şi aşa mai departe. 

Întrucât totul e un răspuns la vibrația de energie, 
scapă de vibraţiile joase şi lasă-te inundat de vibraţiile 
Sursei. E deja aici; Trebuie doar să mă conectez cu ea. 
Nimic nu mă poate împiedica să îmi materializez ideile. Am 
alungat orice îndoială. În curând semnele mă vor călăuzi 
pretutindeni... iată un mod de gândire diferit. Deşi îţi 
poate părea prea simplist sau naiv, te încurajez cu atât mai 
mult, cu cât ştiu că ai o şansă să îţi reeduci mintea. 

Începe să observi că puterea energiei non-fizice se 
revarsă peste tot. E în tine, dar şi în fiecare copac, în 
fiecare floare, în fiecare insectă, în fiecare planetă şi în tot 
ce vrei să atragi. Energia non-fizică e pur pozitivă, şi 
numai gândurile tale se pot deconecta sau se pot nealinia. 
Curge peste tot în acelaşi timp. Şi întotdeauna creează, 
iubeşte, dă viaţă. Singurul lucru care o poate determina să 
nu te ajute e gândul că nu se poate, nu se va întâmpla sau 
nu s-a întâmplat ceva niciodată până atunci - cu alte 
cuvinte, scuzele tale. 

Vei conştientiza imediat importanţa enormă pe care 
trebuie să o acorzi alinierii gândurile tale. 

Poţi face apel la energia Sursă orbde câte ori tinzi să 


fii nealiniat: gândeşte-te din nou la posibilităţi, întâmplări 
şi la ceva personal care te face să te simţi bine (care e 
doar încă un mod de a simţi prezenţa lui Dumnezeu). 

Dacă ţi se pare greu să adopţi atitudinea asta de 
aliniere, fii atent la eul tău senzitiv când îţi doreşti ceva. 
Spre exemplu, dacă ceea ce simţi mai acut este aceeaşi 
veche lipsă banilor, probabil că eşti în continuare supărat 
din cauză că tot mai crezi că mai mulţi bani ar fi o dovadă 
pentru tine că alinierea funcţionează. Fă ceva şi lasă 
energia a ceea ce simţi să dezvăluie ce anume împiedică 
alinierea. Chiar dacă trebuie să împrumuţi câteva sute de 
dolari numai ca să îi ai la tine şi să ai senzaţia de bogăţie, 
faptul că te simţi prosper, în siguranţă şi optimist în ceea 
ce priveşte banii te va alinia încetul cu încetul cu o Sursă a 
abundenței. Aşa fac eu de când am fost copil. 

Am atras banii în viaţa mea pentru că întotdeauna m- 
am simţit prosper şi am simţit că merit. Sentimentul acesta 
m-a motivat să acţionez şi îmi plăcea să car alimente, să 
colectez butelii de suc sau să tund gazonul. Micul meu 
cont în bancă creştea, în timp ce fraţii şi prietenii spuneau 
adesea că nu au destui bani. Şi astăzi tund gazonul şi 
colectez butelii de suc, doar că la o scară mult mai mare, 
iar prosperitatea nu a încetat niciodată să curgă în viaţa 
mea. Ştiu, în adâncul sufletului, că drumul de la disperare 
la speranţă şi mai apoi la prosperitate şi bogăţie poate fi 
parcurs realiniindu-ţi gândurile. Şi asta o ştiu pentru că o 
fac de-o viaţă şi am avut încredere în mine în situaţii în 
care nu s-ar fi putut prezice că voi ajunge un om pe a cărui 
carte de vizită să scrie bogăţie neînchipuită. 

Nimeni altcineva nu poate face acest exerciţiu de 
realiniere în locul tău. Trebuie să te hotărăşti tu singur să 
trăieşti un sentiment de iubire, prosperitate, bunăstare sau 
orice altceva îţi doreşti şi să laşi sentimentul acesta să te 
pătrundă. Adu-ţi aminte că întotdeauna obţii ceea ce 
gândeşti, fie că vrei sau nu. Gândeşte la posibilităţi 
infinite, în loc să te laşi cuprins de sentimente negative - 
frica, îngrijorarea, ura şi ruşinea indică faptul că te-ai 
separat de eul tău autentic. Când te reîntorci la el, va lucra 


întruna ca să îţi dea orice lucru la care te gândeşti. 

Repetă-ţi în gând: „Primesc lucrurile la care mă 
gândesc, şi de acum încolo voi gândi în armonie cu Sursa 
existenţei mele, până când aceasta va deveni o 
obişnuinţă!” Asta înseamnă alinierea. 

Sugestii ca să te realiniezi 

> Verifică dacă te bucuri de îndrumarea Divină. 
Gândeşte în armonie cu energia Sursă începând un mic 
proiect. Alege un subiect - bondari, becuri, pene, monede, 
absolut orice - şi nu face nimic altceva decât să te gândeşti 
la el. Generează numai energie pozitivă în jurul acestui 
subiect: imaginează-ţi cum apare pana sau moneda şi 
bucură-te pentru asta. Lasă-ţi mintea să se acomodeze cu 
acest subiect, şi apoi încearcă mai mult să observi decât să 
ceri şi fii atent la ce se întâmplă. 

Adoptă o atitudine care să nu fie critică sau 
revendicativă, ci de acceptare deplină. Aliniază-te apoi cu 
un câmp de posibilităţi infinite şi vei vedea apărând în 
viaţa ta acel lucru cu care eşti aliniat în minte. Renunţă la 
orice idee cum că ai fi incapabil să faci ceva, pentru că eşti 
co-creatorul vieţii tale. 

> încearcă să te surprinzi în timp ce gândeşti 
negativ. Analizează orice gând care sună în genul: Nu se 
poate, Nu se va întâmpla sau Nu am noroc şi schimbă-l cu 
un gând aliniat, precum o să se întâmple, Trebuie să se 
întâmple sau Există ceea ce-mi doresc, şi Dumnezeu o să 
mi-l trimită la momentul oportun. Schimbă-ţi puţin câte 
puţin, cu fiecare minut, cu fiecare oră, cu fiecare zi care 
trece, gândurile nealiniate (scuzele) 

> Spune: Sunt aliniat cu Sursa în toate gândurile, şi 
atunci când îl ai pe Dumnezeu de partea ta totul e posibil. 
Repetă-ţi asta de cât de multe ori poţi într-un interval de 
cinci minute. Repetarea face ca gândul de a te alinia să 
devină o deprindere. În curând, vei spune apăsat: „Fără 
scuze!” 

CAPITOLUL 6 

AL TREILEA PRINCIPIU: PREZENTUL 

„Amintirile şi speranţele există doar acum, şi, astfel, 


să te străduieşti să trăieşti numai în prezent înseamnă că 
te zbaţi pentru ceva ce ai deja”. 

Alan Watts 

Ai mai auzit aceste cuvinte, de fapt le-ai auzit de atât 
de multe ori, încât au devenit un clişeu: Trăieşte în 
prezent. Nu avem decât prezentul. Uită trecutul; s-a 
terminat. Nu-ţi face griji pentru viitor; nu există decât ziua 
de azi. Deşi ne sunt cunoscute aceste cuvinte, aproape 
tuturor ne e greu să trăim în prezent. Poate că e uşor de 
spus, dar e foarte complicat să faci asta zi de zi. Şi totuşi, 
Alan Watts are perfectă dreptate în citatul de mai sus, 
când spune că este „ceva ce ai deja”. De aceea e atât de 
complicat să trăieşti în prezent. 

Când te gândeşti la trecut, nu mai trăieşti în 
prezent... dar prezentul e singurul timp în care putem 
gândi la trecut! Când te gândeşti la viitor şi eşti mustrat 
pentru că nu eşti cu picioarele pe pământ... clipa de faţă e 
singura în care te poţi cufunda în acea stare delicioasă de 
visare. Şi uite-aşa, după cum îţi reaminteşte Alan Watts, te 
zbaţi pentru ceva ce ai deja. Nu poţi să trăieşti altfel decât 
în prezent. Dar adevărata problemă nu e să trăieşti în 
prezent, ci cum să trăieşti prezentul în prezent - şi nu să îl 
iroseşti reflectând asupra trecutului sau făcânduc-ţi griji în 
privinţa viitorului. Şi, dacă analizezi cu atenţie cele 18 
categorii de scuze descrise în Capitolul 3, vei descoperi că 
fiecare dintre ele încetează să mai fie valabilă atunci când 
stăpâneşti arta de a fi prezent. 

Egoul, scuzele şi prezentul care îţi scapă printre 
degete 

După ce mi-am petrecut mai multe zile pregătindu- 
mă să scriu capitolul acesta, când am obosit, din cauză că 
m-am concentrat foarte tare fiind atât de important, m-am 
hotărât să mă duc să înot în ocean. În timp ce mă 
apropiam de apă, am simţit o durere de stomac. Nimic 
grav - e doar un disconfort pe care îl simt adesea când am 
multe lucruri de făcut sau când am de luat decizii. Când 
am vrut să plonjez, gândul mi-a zburat la ceea ce tocmai 
citisem despre psihologia prezentului. 


M-am hotărât să încerc să văd dacă puteam să mă 
cufund în prezent (ceea ce însemna, desigur, să mă zbat 
pentru ceea ce „am deja”, din moment ce nu aveam un alt 
moment decât acela), numai că de data asta voiam să fiu 
pe de-a-ntregul prezent, să las totul să fie aşa cum era. Să 
nu mă îngrijorez în privinţa durerii, să nu mă gândesc la 
cât de rece era apa sau care era direcţia curentului, să nu 
trec în revistă toate lucrurile de pe agendă pe care le 
aveam de făcut. Să trăiesc doar în prezent. 

M-am detaşat, într-adevăr, de tot şi m-am concentrat 
asupra clipei aceleia, asupra locului, asupra 
împrejurimilor. Şi s-a întâmplat ceva ciudat şi minunat 
totodată: a dispărut durerea de stomac, m-am relaxat, au 
dispărut toate grijile şi m-am simţit complet refăcut. În 
următoarele aproximativ 60 de minute, am înotat reuşind 
să rămân sută la sută prezent. In momentul în care m-am 
hotărât să fiu pur şi simplu acolo, să alung orice gând din 
minte, disconfortul pe care îl simţeam a dispărut. Mai mult 
decât atât, am înotat mai liniştit ca niciodată şi am ieşit din 
apă complet reconfortat. 

Concluzia mea e că prezentul e un antidot împotriva 
suferinţei şi dificultăţilor prin care trecem, pe care de 
obicei încercăm să le alinăm cu ajutorul raţiunii şi al 
justificărilor. Când trăim numai şi numai în prezent, 
urmăm o cale Fără scuze! unde nu avem nevoie de niciun 
mod de gândire deprins. 

De fapt, scuzele nu sunt decât ceva ce ai creat tu, ca 
să-ţi justifici momentele prezente care umplu golul dintre 
trecut şi viitor. Dacă trăieşti cu adevărat în prezent, nu mai 
vrei să schimbi ceea ce ah când gândurile tale sună aşa: „o 
să fie greu... o să-mi ia mult timp... nu sunt destul de 
deştept... sunt prea bătrân”, îţi iroseşti clipe din prezent, 
cu scuze care nu ţin de prezent! Şi când îţi vin în minte 
aceste gânduri? Ai ghicit - singurul moment în care se 
naşte un gând e în prezent. Şi atunci, dacă îţi iroseşti 
prezentul justificându-te de ce acum nu gândeşti corect 
(adică îţi creezi scuze), îţi mai rămâne timp să faci ceva 
constructiv? Bineînţeles că nu! 


Scuzele nu sunt altceva decât eschivări care te 
împiedică să preiei controlul sau să îţi schimbi modul de 
gândire. Dacă nu ai trece în revistă scuze, ci te-ai cufunda 
în schimb în prezent, te-ai simţi şi tu binecuvântat şi 
vindecat, aşa cum m-am simţit eu în timpul înotului magic. 
Vezi, când am îndepărtat egoul din prezent, am încetat să 
mă gândesc la mine şi m-am concentrat să fiu pe de-a- 
ntregul prezent - şi atunci am reuşit să fiu cu adevărat 
aici, fără scuzele create de egoul meu. Aveam o mulţime de 
explicaţii pentru durerea pe care o simţeam în stomac, dar 
când m-am transferat complet în prezent, fără să mă mai 
gândesc la nimic altceva, scuzele au dispărut, şi, odată cu 
ele, durerea. 

x 


Egoul e un eu fals, care crede că nu trebuie să se 
subordoneze nimănui. Luptă să învingă şi să obțină cât mai 
mult, mereu dorind ceva în plus. La fel cum nu poate exista 
laolaltă cu conştiinţa şi cu alinierea, nu poate supravieţui 
nici în prezent. Când te bucuri de prezent, nu mai ai 
altceva ce să ceri, cu atât mai puţin să ceri mai mult. Să 
trăieşti în prezent înseamnă să fii pe deplin mulţumit cu ce 
ai. Mintea nu rătăceşte cu gândul la cum ar trebui să fie 
lucrurile, nici la ceţi lipseşte. Şi nu invoci scuze. Aşadar, ai 
conştiinţa eului tău superior. 

Simţi, de asemenea, o conexiune profundă cu 
Dumnezeu, care nu face nimic altceva decât ce făcea cu o 
oră sau cu un veac în urmă sau decât va face peste un 
mileniu. Energia ta Sursă e întotdeauna aici şi acum. Nu 
ştie să fie altfel. Nu-şi face planuri, nu o încearcă 
regretele, nu îşi face griji pentru viitor, nu se simte 
vinovată pentru ce s-a întâmplat în trecut. Pur şi simplu, 
există. Şi Dumnezeu, El ce face? Nimic. Şi ce lasă nefăcut? 
Nimic. 

Rămânând în prezent şi într-o stare de recunoştinţă 
pentru tot ce ai şi tot ce eşti, îţi îmblânzeşti egoul şi atingi 
o stare în care nici nu mai iei în consideraţie scuzele. De 
ce scuză ai nevoie când eşti pe de-a-ntregul prezent? De 
niciuna. La ce îţi foloseşte egoul, acel eu fals, când eşti cu 


Sursa ta în acea clipă? Nu-ţi irosi prezentul cu regrete sau 
griji, iar recompensa va fi că vei dobândi o conştiinţă 
superioară. Când egoul e cel care deţine controlul, practic 
orice gând îl foloseşti ca să inventezi o scuză, pentru că te 
gândeşti la ce a fost dintotdeauna sau la ceea ce 
întotdeauna se va întâmpla. Dar când eşti atent cu 
prezentul, îţi iei la revedere de la acel ego care îţi face 
probleme. 

Nu se pune problema să alegi să trăieşti sau nu în 
prezent, pentru că adevărul adevărat e că acesta e 
singurul moment pe care îl avem la dispoziţie ca să trăim. 
Trecutul s-a consumat tot într-un prezent. Viitorul, care nu 
va fi decât tot un moment prezent, e singurul pe care îl ai 
la dispoziţie. Adevărata problemă e cum foloseşti clipele 
preţioase din viaţa ta. Poţi să te bucuri de o conştiinţă 
superioară şi să înlături gândurile legate de viitor sau 
prezent pe care ţi le dictează egoul renunțând să te mai 
bazezi pe scuze. Te cufunzi pe de-a-ntregul în esenţa 
prezentului atunci când te plasezi cu adevărat faţă în faţă 
cu Sursa existenţei tale. De aceea e atât de important să 
înveţi să trăieşti cu adevărat prezent. 

Imblânzeşte prezentul 

Prezentul e adesea privit de ego ca un mijloc prin 
care poţi să atingi un scop, ceva ce trebuie să înduri ca să 
ajungi la un punct din viitor. Asta înseamnă că nu o să 
ajungi niciodată să trăieşti pe de-a-ntregul în prezent, din 
moment ce îl foloseşti ca să anticipezi ce-ţi rezervă viitorul. 
Desigur, viitorul va fi întotdeauna doar în faţa noastră - 
asemeni gândurilor noastre -, şi ne împiedică să ne 
bucurăm de ce avem, făcându-ne să aşteptăm mereu ceva. 

Fără scuze! însă te învaţă cum să urmezi un alt drum, 
să adopţi o altă atitudine: în loc să-ţi iroseşti timpul 
stresându-te din cauză că trebuie mereu să îţi faci planuri 
de viitor, te învaţă să te opreşti şi să îţi aminteşti să fii aici 
acum, aşa cum ne îndrumă prietenul meu Ram Dass în 
titlul faimoasei sale cărţi, Be Here Now. Pentru asta, 
îmblânzeşte prezentul. Încearcă să îl vezi ca pe un aliat al 
tău - ca singurul loc în care ai fost vreodată, sau în care 


vei fi vreodată, şi meditează câteva minute la faptul că 
această experienţă e tot ce ai. 

Una dintre tehnicile mele preferate de a mă alinia cu 
prezentul este să încerc să-mi imaginez ce fac toate 
făpturile frumoase create de Dumnezeu în fiecare moment 
din viaţa lor. Ele nu-şi fac griji că or să moară - savurează 
euforia prezentului. Fiecare clipă e trăită complet. Nu mai 
văd alte făpturi care să urască atât ceea ce fac, să-şi 
blesteme soarta sau să se mustre pe ele însele sau pe alţii 
pentru situaţia lor. Nu văd viaţa ca pe un duşman şi nu-şi 
irosesc clipele preţioase într-o stare de anxietate sau 
depresie. 

Cu câţiva ani în urmă, am avut privilegiul să particip 
la o expediţie de vânătoare în regiunea nordică a Africii de 
Sud. Într-o seară, toţi membrii grupului ne adunaserăm la 
un loc ca să cinăm, când am observat şase sau şapte zebre 
păscând puţin mai încolo de cortul nostru. Uitându-mă mai 
îndeaproape, am observat ceva ce mi s-a întipărit în minte 
şi-mi aminteşte mereu să păstrez o relaţie de prietenie cu 
prezentul şi să nu îl mai consider un obstacol în drumul 
meu spre altceva. 

Una dintre zebre fusese atacată în timpul nopţii, iar 
coapsa dreaptă şi piciorul arătau de parcă ar fi fost 
sfârtecate de un leu înfometat. Animalul acesta frumos 
părea să pască liniştit, complet absorbit de prezent, deşi 
unul dintre picioare ii-fusese rănit cu o noapte înainte. Şi 
mi-am spus atunci: dacă animalul acela era în stare să fie 
pe deplin prezent în asemenea condiţii, cum puteam eu să- 
mi fac griji în privinţa a ceea ce s-ar putea sau nu întâmpla 
în viitor sau cum puteam să fiu supărat pe ceva din trecut? 
Zebra aceea părea să spună: „Aceasta e singura clipă pe 
care o am. Atât mi-a rămas şi o să trăiesc pe deplin fiecare 
moment, până când voi părăsi păşunea asta a vieţii”. 

Deşi e un exemplu poate prea dur, mă ajută 
întotdeauna, mai ales atunci când apelez la scuzele 
obişnuite şi sunt tentat să le folosesc dacă mai greşesc 
uneori şi tratez momentul prezent ca pe un duşman în loc 
să-l tratez ca pe un bun tovarăş. Mă gândesc la zebra 


aceea schilodită, şi totuşi atât de frumoasă, şi revin 
imediat în prezent. Şi sunt acolo într-aşa fel încât nu-l 
irosesc cu supărări din cauza vreunui lucru trecut, şi nici 
cu griji pentru ce o să fie. 

* 


Relația noastră cu prezentul defineşte relația noastră 
cu însăşi viaţa. Unul dintre cele mai profunde lucruri pe 
care le-am înțeles este că percepția pe care o avem asupra 
timpului e cea mai mare iluzie. Mă gândesc aşa: tot ce s-a 
întâmplat în trecut - indiferent cu cât de mulți ani sau 
secole sau milenii în urmă - toate s-au petrecut într-un 
prezent. Numai în prezent. Astfel, ideea cum că ceva s-a 
întâmplat în trecut trebuie că e o iluzie, din moment ce 
totul se întâmplă doar acum. „Chestiunea de timp” e o 
mare iluzie. 

Aceeaşi logică se aplică şi pentru viitor - indiferent 
ce ne închipuim că are să se întâmple cândva, se va 
întâmpla tot într-un prezent. Nu avem decât acum-acum- 
acum. Timpul pe care credem că îl putem măsura cu 
ceasuri, orologii sau calendare nu e, de fapt, decât un lung 
şir de clipe prezente. 

Mesajul pe care vrea să ţi-l transmită atunci 
paradigma Fără scuze! e că trăind în prezent vei reuşi să 
elimini toate explicaţiile pe care ţi le dai atunci când te 
întrebi de ce nu trăieşti cum ţi-ai dori. Relaţia ta cu viaţa 
însăşi se reflectă în relaţia cu prezentul, iar dacă mintea ți- 
e plină de frustrări în legătură cu ce nu se întâmplă şi ai 
vrea să ţi se întâmple sau cu felul în care vezi lumea, 
atunci nici relaţia ta cu viaţa nu e una prea bună. lar dacă 
relaţia ta cu viaţa nu merge nu înseamnă nimic altceva 
decât că nu merge nici relaţia cu prezentul. Şi atunci, 
repet: viaţa nu se poate trăi decât în prezent. 

În loc să vezi prezentul ca pe un obstacol, încearcă să 
îl vezi ca un miracol suprem. „Wayne, acesta e singurul 
moment pe care îl ai”, îmi spun adesea ca să rămân prieten 
cu prezentul. 

Gândeşte-te numai: e singurul moment pe care îl ai. 
Când înţelegi semnificaţia acestor cuvinte îţi vine imediat 


să îţi schimbi atitudinea, într-una de respect şi 
recunoştinţă pentru tot, indiferent ce se întâmplă. Imi spun 
adesea asta şi în timpul exerciţiilor de yoga, mai ales când 
trebuie să stau într-o poziţie dificilă. E destul de greu să 
stai într-un picior, cu celălalt întins şi să îţi ţii mâinile 
împreunate pe talpă. Şi atunci îmi spun în gând: „Fii acum 
aici, Wayne. O să vină şi timpul când să te simţi epuizat, şi 
timpul când să te odihneşti, dar nu acum, aşa că rămâi în 
prezent”. Şi, bineînţeles, trece şi momentul acela, dar 
următorul care vine, ca să vezi, e tot un moment prezent... 
şi următorul la fel. Şi aşa se întâmplă cu fiecare moment 
din viaţă. 

Nu mai judeca totul 

Am observat că reuşesc mai bine să fiu pe de-a- 
ntregul prezent când nu mai judec tot ce se întâmplă în jur. 
În loc să clasific automat o întâmplare ca fiind o experienţă 
rea sau bună, o consider doar prezentă. Adică mi-e mult 
mai de folos ce simt decât să mă gândesc de ce momentul 
acela nu e aşa cum cred că ar trebui să fie. Astfel, accept/ 
prezentul, în loc să i te împotriveşti. Chiar dacă îmi doresc 
să pot schimba momentul acela, e mult mai folositor să îl 
accept, fără să îl judec, şi apoi să observ fiecare detaliu 
care îl compune. 

Cu cât reuşesc să mă ţin mai la distanţă de 
obişnuinţa de a judeca lucrurile, cu atât mai mult reuşesc 
să fiu prezent. Îmi place atât de mult să observ clipa fără 
să o judec. Păsările acceptă tot ce le iese în cale, fie că 
bate vântul sau plouă, şi mă străduiesc să fiu şi eu ca 
făpturile acestea uimitoare. Incerc să fiu aşa întrebându- 
mă: „Ce se întâmplă aici şi acum, indiferent de ce cred eu 
despre asta?” Apoi observ totul - cerul, vântul, sunetele, 
lumina, insectele, temperatura, oamenii, gândurile... totul. 
Fără nicio părere despre ele, doar constatând. In 
momentele acelea, nu mai am nevoie de nicio scuză pentru 
nimic. 

Chiar şi acum, când stau aici şi scriu, practic 
exerciţiul de a fi prezent şi încerc să las cuvintele să curgă 
nestingherite din inimă în mâna cu care scriu, şi apoi pe 


pagină, fără să mă gândesc la absolut nimic. Şi când 
mănânc prânzul la fel, mă concentrez să fiu doar prezent şi 
recunoscător pentru mâncare şi pentru că am posibilitatea 
să mănânc, în loc să irosesc acele clipe gândindu-mă la tot 
ce am de făcut în după-amiaza ce urmează sau să 
comentez gustul, culoarea sau mirosul mâncării. Încerc să 
tin minte că, ori de câte ori reacţionez faţă de forma pe 
care o îmbracă viaţa în momentul acela, consider prezentul 
ostil sau chiar duşmănos. 

Când eram copii ştiam cum să fim prezenţi. Încearcă 
să îi observi pe copii. Vei vedea că ei nu reacţionează la 
orice agitaţie din jur, ci trăiesc momentul, apoi pe cel 
următor, şi aşa mai departe. Poţi folosi felul acesta de 
prezenţă pasivă ca să-ţi schimbi modul de a fi cu unul fără 
justificări. Această cufundare deplină în prezent, fără a 
judeca lucrurile - adică doar să te laşi să trăieşti - e o 
metodă foarte bună să scapi de obişnuinţe, pe care eu le 
numesc „scuze. 

Încearcă să nu mai judeci lucrurile şi nu vei mai simţi 
niciodată nevoia să te foloseşti de vreo scuză cu care să îţi 
iroseşti clipele preţioase, precum Nu s-a întâmplat 
niciodată cum m-am dorit... Sunt prea bătrân... sau Mi-ar 
lua prea mult timp. În schimb, vei trăi în prezent, 
bucurându-te de un tovarăş permanent, Sursa existenţei 
tale, care nu cunoaşte scuze şi nu ştie să fie altundeva 
decât aici şi acum. Unul dintre predecesorii mei spirituali a 
scris: „Unul dintre cele mai tragice defecte ale firii umane 
e că toţi tindem să evităm viaţa. Toţi visăm la o grădină 
magică de trandafiri, care să apară undeva la orizont, în 
loc să ne bucurăm de trandafirii care se deschid astăzi în 
faţa ferestrei noastre”. 

Trăieşte în aceeaşi clipă cu toţi trandafirii care se 
deschid în viaţa ta. 

Sugestii pentru a-ţi forma o conştiinţă a prezentului 

> Exersează să fii conştient de reacţiile tale atunci 
când cineva încearcă să îţi perturbe gândurile în vreun fel. 
Unde te poartă gândurile? La ce te gândeşti în acele clipe? 
Vei descoperi, probabil, că gândurile tale se întorc în 


trecut sau se proiectează în viitor, aşa că încearcă să revii 
în prezent, întreabă-te în momentul în care apare acel 
factor perturbator: Ce simt acum? în loc să te întrebi Ce o 
să simt mai târziu? sau Ce simţeam atunci? Spunânducţi 
asta în momentul în care simţi acel disconfort, te vei 
readuce în prezent, la ce se întâmplă acum, în momentul 
de faţă. 

Observă cum dispare disconfortul în momentul în 
care revii în prezent. Continuă să exersezi cum să revii în 
prezent şi aminteşte-ţi în acel moment că aceasta e relaţia 
ta cu viaţa. 

Acceptă prezentul şi găseşte perfecțiunea, care e 
neatinsă de timp. 

> Oferă-ţi luxul de a învăţa să trăieşti în prezent 
adoptând următoarele două practici, pe care să le 
transformi în activităţi zilnice: 

1. Meditaţia. Scapă de scuzele pe care le-ai folosit 
până acum, că un lucru e prea greu, că nu ai timp sau 
energie ca să-l faci şi aşa mai departe. Începe chiar azi să 
exersezi orice formă de meditaţie, care îţi place mai mult. 
Vei reuşi tot mai bine să faci să alunece pe lângă tine 
gândurile care te perturbă, în loc să încerci să le opreşti 
sau să le schimbi. 

2. Yoga. Caută un centru de yoga şi oferă-ţi şansa să 
încerci această practică străveche. Cuvântul yoga 
înseamnă „uniune”, iar practicarea ei te ajută să te 
reuneşti cu Sursa şi să te eliberezi de multe dintre 
gândurile deprinse, deloc folositoare. Yoga te ajută să 
priveşti în sufletul tău şi să trăieşti în prezent. Vei simţi 
cum toate lucrurile se află... în armonie, vei înlocui scuzele 
cu liniştea sufletească. 

> Repetă-ţi: Vreau să trăiesc în prezent, căci acesta 
este singurul loc în care îl pot întâlni pe Dumnezeu. Repetă 
în gând această frază timp de cinci minute şi îţi vei întări 
convingerea că e foarte important să trăieşti în prezent. 
Repetiţia e crucială! Transform-o într-o activitate obişnuită 
şi vei vedea că în cele din urmă acesta va deveni modul tău 
de a fi. 


> Trăieşte în prezent: fiecare secundă, fiecare minut, 
fiecare oră. Fiecare zi din viaţa ta e plină de momente 
prezente, care au o valoare nepreţuită. Pe Dumnezeu n-ai 
să-l găseşti nici în trecut, nici în viitor - Sursa existenţei 
tale se află întotdeauna aici şi acum. 

CAPITOLUL 7 

AL PATRULEA PRINCIPIU: MEDIITAŢIA 

„Meditaţia este cea mai nobilă îndeletnicire”. 
Aristotel 

Orice nouă descoperire e legată de conceptul crucial 
al meditaţiei. Gândeşte-te la avioanele care cântăresc sute 
de tone şi fac înconjurul lumii într-un timp relativ scurt. Cu 
un secol în urmă, să spunem, nu existau, apoi a apărut 
mecanica aeronautică. Cu ajutorul unei elice care se 
roteşte cu o turație foarte mare şi împinge aerul în sus, ce 
să vezi, obiecte mai grele decât aerul plutesc în înalt! Când 
fraţii Wright au ajuns la Kitty Hawk, nu s-au gândit cum să 
menţină lucrurile pe pământ - s-au gândit la ridicarea şi 
mişcarea lucrurilor în aer. Şi astfel, datorită lor şi a altor 
oameni asemenea lor care s-au gândit cu seriozitate la 
ceva ce nu exista încă, s-a ajuns ca transportul aerian să 
devină o realitate în zilele noastre. 

Meditaţia este activitatea mintală căreia i se 
datorează toate invențiile, toate lucrurile care au fost 
create până acum. Prin urmare, te sfătuiesc din toată 
inima să devii foarte conştient de cum îţi foloseşti mintea, 
pe măsură ce analizezi acest al patrulea principiu Fără 
scuze! şi felul în care îţi influenţează comportamentul. E 
important să înţelegi că poţi să obţii viaţa pe care ţi-o 
doreşti numai dacă te concentrezi asupra a ceea ce vrei să 
atragi. Odată ce vei înţelege ideile care ţin de acest 
concept, vei renunţa să îţi foloseşti mintea ca să inventezi 
scuze. Vei vrea să o foloseşti ca să te gândeşti la ce doreşti 
să ţi se întâmple cu adevărat, şi apoi să-ţi imaginezi cum 
devine realitate. 

Tot principiul meditaţiei stă şi la baza progresului 
oamenilor în plan cultural, politic şi social. Spre exemplu, 
ideea că sclavia este o pată îngrozitoare pentru natura 


spirituală a omenirii a fost conştientizată mai întâi de un 
singur om, apoi de altul, până când sclavia a fost abolită 
definitiv. Ideea că femeile trebuie să aibă dreptul să voteze 
la fel ca bărbaţii s-a născut, de asemenea, mai întâi în 
minţile câtorva oameni înainte să devină realitate. La toate 
aceste idei cineva a meditat mai întâi, iar despre soarta lor 
Victor Hugo a spus: „Nimic nu e mai puternic decât o idee 
căreia i-a venit vremea”. 

Meditaţia şi atracţia 

Scuzele pe care eşti tentat să le foloseşti includ 
probabil şi ele câteva idei la care ai meditat până acum, 
de-a lungul vieţii. Da, chiar şi scuzele de tipul o să fie 
greu... Nu-mi pot permite... sau Nu merit mai mult... intră 
în ceea ce Aristotel numeşte „cea mai nobilă îndeletnicire”. 
Cu cât te gândeşti mai mult că ceea ce-ţi doreşti e 
imposibil de înfăptuit, cu cât te plângi mai mult că viaţa e 
nedreaptă, cu cât te superi mai mult că aceleaşi lucruri 
continuă să se întâmple în viaţa ta, cu atât mai mult acele 
lucruri îţi vor contura realitatea. Pentru că atunci când te 
gândeşti intens la ceva, se va împlini inevitabil - fie că e 
vorba de ceva ce vrei sau nu vrei. Aşadar, dacă te gândeşti 
sau vorbeşti mereu despre lucrurile care nu merg în viaţa 
ta - atunci vei atrage exact ce nu-ţi doreşti. 

Să abordezi viaţa în stilul Fără scuze! înseamnă să 
refuzi cu îndârjire să te laşi angrenat în ritmul acesta 
dăunător. Trăind Fără scuze! înveţi să te plasezi într-un alt 
tărâm, în care gândurile tale sunt privite ca realităţi 
posibile, şi tu ai datoria sacră să meditezi numai asupra a 
ceea ce izvorăşte din eul tău autentic. Acesta este un lucru 
la care poţi să începi să meditezi chiar din acest moment. 

Am învăţat cu mult timp în urmă de la unul din 
mentorii mei, Abraham Maslow, că oamenii care se simt 
împliniţi nu-şi folosesc niciodată mintea ca să se 
gândească la ce nu vor să atragă. Nu-şi fac griji că se 
agravează o boală, că nu au bani, că îi afectează o criză 
economică, că au pierdut într-o afacere, că au probleme 
copiii lor şi aşa mai departe. Mintea lor se concentrează 
asupra împrejurărilor pe care vor să le creeze - apoi 


norocul, oamenii potriviţi, circumstanţele potrivite sau 
cumva lucrurile se sincronizează şi meditaţia lor conduce 
spre o oportunitate. Toţi devenim aşa cum ne imaginăm, 
aşa că e destul de important să fii atent la acele gânduri. 

Adu-ţi aminte şi ce a spus odată Aldous Huxley: 
„Meditaţia e acea stare de pasivitate vigilentă, în care 
sufletul se deschide Tărâmului divin dinăuntru şi dinafară, 
Divinitatea imanentă şi transcendentă”. E ca şi cum 
gândind la ce îţi doreşti eliberezi milioane de albine 
lucrătoare mici, invizibile, dar agere, care te călăuzesc în 
procesul de creaţie. Şi în loc să te concentrezi asupra unei 
scuze proaste, îţi aliniezi mintea cu atotştiutoarea 
„Divinitate transcendentă”. Iar când îţi foloseşti mintea 
astfel, vor apărea miracole. 

pd 

Asta mă face să mă gândesc la o întâmplare recentă 
din viaţa fiicei mele Serena. După ce a absolvit 
Universitatea din Miami, ea şi prietena ei Lauren îşi 
doreau să realizeze o emisiune de televiziune despre 
alimentaţia sănătoasă, gătit şi în general despre modul de 
viaţă al persoanelor de vârsta lor. Ni le imaginam toţi pe 
Serena şi Lauren moderând emisiunea, iar ele au mers 
până acolo încât au trimis o ofertă de colaborare 
prezentându-şi ideea într-un format TV. Din păcate, nu 
reuşeau să găsească persoana sau agenţia potrivită care să 
le reprezinte. 

Am rugat-o pe Serena să se gândească la ce voiau ea 
şi Lauren să atragă şi să ignore scuze precum o să fie 
greu... Nu am mai făcut asta... F. prea mult... sau sunt prea 
tânără, l-am amintit că trebuie doar să continue să cugete, 
pentru că asta e cea mai nobilă îndeletnicire. Niciunul 
dintre noi nu a anticipat ce se va întâmpla. Dar ca să 
înţelegi trebuie să îţi spun o scurtă poveste. 

Cu vreo 15 ani în urmă, cea mai bună prietenă a fiicei 
mele, Jesse Gold, împreună cu familia ei au petrecut o 
seară în reşedinţa noastră de vară din Maui. În acea seară, 
Serena, care avea pe atunci şapte ani, a făcut întregul 
grup într-o clipă să plângă, apoi în cealaltă să izbucnească 


în hohote de râs, amuzându-ne cu talentul ei actoricesc 
înnăscut. Tatăl lui jesse. 

Harry, a întocmit chiar un contract, spunând că 
atunci când Serena va veni la Los Angeles să devină 
actriţă, i-ar plăcea să o reprezinte. A semnat contractul şi i 
l-a dat soţiei mele, care la păstrat - fără ca Serena să ştie - 
toţi aceşti ani. 

Să revin la prezent. Trecuse un deceniu şi jumătate 
de atunci şi întârziam la o întâlnire în Burbank, unde urma 
să discut despre o emisiune de televiziune cu câţiva 
producători. Traficul era aglomerat, apoi abia am găsit un 
loc de parcare şi părea că nimic nu-mi merge bine şi că nu 
voi reuşi să ajung la timp la această întâlnire. Când am 
ajuns într-un final în holul clădirii unde urma să aibă loc 
întâlnirea, uşile liftului au început să se închidă în timp ce 
mă îndreptam spre ele. Slavă Domnului însă că cineva le-a 
ţinut deschise ca să pot prinde liftul. 

Am răsuflat uşurat, căci mă îndreptam în sfârşit spre 
întâlnirea de la etajul 14. Şi atunci am observat că Harry 
Gold, care se întâmplă să fie unul dintre agenţii de top de 
pe Coasta de Vest, fusese cel care ţinuse uşile liftului 
deschise ca să pot intra! Deşi nu ne văzuserăm de ani buni, 
a insistat să mă duc să o salut pe Jesse, care studia şi în 
acelaşi timp lucra cu jumătate de normă într-un restaurant 
din clădire. Ne-am îmbrăţişat cu toţii, am râs, şi ne-am 
minunat de şirul de întâmplări care ne-au adus faţă în faţă 
pe Harry şi pe mine. În acel moment, în acel lift. Iar când 
am sunat-o mai târziu pe mama Serenei, ea a amintit de 
micul contract scris în glumă cu vreo 15 ani în urmă. 

Cred că fiica mea, gândindu-se la situaţiile pe care 
voia să le atragă, a făcut ca lucrurile să se alinieze în aşa 
fel încât să ajung târziu la întâlnirea aceea tocmai în 
momentul în care Harry putea să îmi ţine uşile liftului 
deschise. Pură coincidenţă? Poate. Dar ce coincidenţă 
frumoasă. Prin atâtea aparente ghinioane am trecut pentru 
ca toate astea să se întâmple! Serena se poate bucura 
acum de o şansă de a-şi realiza emisiunea de televiziune, 
după ce ideea ei a fost susţinută de cineva care a acceptat 


asta în scris când avea şapte ani... cineva care i-a fost tot 
atât de aproape ca un membru al familiei când a fost mică. 

Nu mă preocupă câtuşi de puţin urmările aventurii 
Serenei. Ceea ce vreau să spun e că, atunci când meditezi, 
pui în mişcare o forţă imensă - te laşi condus de marea 
minte universală sau Tao. Nu mă îndoiesc deloc că, dacă 
fiica mea va continua munca de meditaţie interioară, 
evitând orice tip de scuză şi concentrându-se numai asupra 
a ceea ce vrea să se întâmple, va vedea cum astfel de 
întâmplări vor deveni ceva obişnuit. Ce va face cu ele şi 
unde vor duce acestea ţine de felul în care va reflecta. 

Mecanismele meditaţiei 

Atât Aristotel, cât şi Aldous Huxley ne oferă două 
puncte de vedere minunate referitoare la principiul 
meditaţiei. Amândoi ne arată că numai meditaţia asupra 
unei idei, oricare ar fi ea, pune în mişcare procesul de 
creaţie - un element esenţial pentru a trăi o viaţă Fără 
scuze! Aşa cum ştim, Aristotel spunea: „Meditaţia e cea 
mai nobilă îndeletnicire”. Huxley a nimerit la ţintă când 
ne-a amintit că tocmai acest proces îi permite sufletului 
nostru să fie receptiv la îndrumarea Divină care acţionează 
simultan înăuntrul nostru şi peste tot în univers. 

Am fost, de asemenea, influenţat în ceea ce priveşte 
acest subiect de eminentul cărturar Thomas Troward. În 
1910, a ţinut o serie de prelegeri, transformate ulterior în 
cărţi, care au schimbat pentru totdeauna felul în care 
privim mecanismele creaţiei şi înfăptuirii. Lucrările lui ne 
pot ajuta să înţelegem puterea meditaţiei, mai ales în 
raport cu creaţia însăşi. Te sfătuiesc să citeşti lucrarea The 
Creative Process in the Individual. 

În prefaţă, Troward scrie: „In volumul de faţă m-am 
străduit să-i prezint cititorului succesiunea secvenţelor 
activităţii creatoare care începe cu formarea globului şi 
culminează cu perspectiva unor posibilităţi infinite ce pot fi 
atinse de oricine urmează linia corectă pentru dezvăluirea 
lor”. În paginile următoare, spune că întregul cosmos a 
fost creat prin meditaţie interioară şi că ne sunt accesibile 
posibilităţi infinite dacă urmăm un plan potrivit de acţiune 


creativă. Oricine poate realiza orice doreşte dacă are 
voinţa să urmeze „calea dreaptă”. 

Troward îţi cere să îţi ordonezi bine în minte paşii 
procesului de creaţie, întrucât depind de meditaţie, şi apoi 
să urmăreşti cum scuzele dispar, şi apar rezultatele 
eforturilor tale. Reflectează asupra acestui plan succint din 
patru părţi, numit de asemenea calea cea dreaptă: 

1. Spiritul e creat prin meditaţie interioară. Procesul 
transformării nonexistenţei în existenţă implică o Sursă 
invizibilă, pe care o numim „Spirit”, care se hotărăşte să se 
întrupeze în lumea formelor. Acesta este modul în care 
Dumnezeu se manifestă în toate lucrurile materiale. 

Astfel, datorită originii, orice şi oricine este rezultatul 
meditaţiei interioare a Spiritului şi manifestării sale sub 
formă de viaţă, iubire, lumină, putere, pace, frumuseţe şi 
bucurie ca o parte a lumii materiale. 

2. Tot ce îţi imaginezi că se va întâmpla, se va 
întâmpla. 

Meditaţia Spiritului rezultă din înfăptuirea a ceea ce 
a meditat. Troward acordă un spaţiu considerabil în cartea 
sa pentru a explica idealul Divin şi faptul că însuşi 
cosmosul este un rezultat al angrenării Spiritului originar 
(Tao sau Dumnezeu) în procesul de meditaţie, cu scopul de 
a crea viaţa. 

3. Tu eşti Spiritul individualizat. Acum eşti îndemnat 
din nou să-ţi recunoşti propria Divinitate. Şi tu ai fost 
transformat din nonexistenţă (Spirit) în existenţă (formă), 
datorită meditaţiei interioare a Spiritului însuşi. 

Iar Spiritul e un tot unitar, indivizibil. Întrucât eşti o 
părticică Divină, ca să spun aşa, Troward ajunge la 
următoarea concluzie: 

4. „Prin urmare, ceea ce consideri prin meditaţie că e 
legea existenţei tale devine legea existenţei tale”. Şi 
continuă apoi spunând că trebuie să îţi foloseşti puterea 
creatoare a gândului ca să păstrezi legătura cu Spiritul, şi 
nu ca să creezi un eu separat de Spirit, limitat şi sărac. Cu 
alte cuvinte, atât timp cât reuşeşti să foloseşti puterea 
meditaţiei şi să te menţii în armonie cu felul în care 


Spiritul însuşi meditează, vei avea exact aceleaşi puteri 
creatoare. 

În definitiv, în sensul cel mai adevărat al cuvântului, 
eşti la fel ca Spiritul din care te-ai născut - eul separat 
despre care vorbeşte Troward vine de la acel ego care îţi 
creează numai probleme. 

Ca să înţelegi puterea meditaţiei, trebuie să consideri 
legea existenţei tale drept una care îţi permite să îţi 
foloseşti gândirea ca să rămâi aliniat cu Spiritul şi energia 
Sursă. 


Recunosc că informaţiile din această parte îţi pot 
părea un pic prea esoterice, dar, dacă citeşti cu atenţie 
lucrările lui Thomas Troward - şi dacă începi să îţi vezi 
puterea de creaţie ca un individ care doreşte să-şi dezvolte 
personalitatea - vei vedea că meditaţia e o unealtă 
puternică, pe care probabil ai scăpat-o din vedere până 
acum. Şi asta din cauză că te-ai concentrat asupra egoului 
tău şi asupra scuzelor pe care le-ai folosit până acum ca să 
îţi explici lipsurile. 

Încearcă să-ţi imaginezi că totul îşi are originea într-o 
energie amorfă pe care am numit-o împreună „Spirit”, apoi 
imaginează-ţi Spiritul ca pe o forţă creatoare care, prin 
meditaţie, se întrupează într-o formă materială. Tu eşti o 
expresie individualizată a acestei meditații, aşa că şi tu 
poţi să faci exact acelaşi lucru. Singura condiţie e să nu îţi 
înlături esenţa spirituală şi să o înlocuieşti cu un eu fals. 
Eul fals meditează asupra lucrurilor prin prisma scuzelor, 
pentru că nu are energia creatoare necesară să îşi 
construiască o viaţă aşa cum îşi doreşte. 

Mecanismele meditaţiei sunt următoarele: 

> Meditaţia înseamnă să gândeşti neîntrerupt. 

> Gândurile tale sunt, de fapt, ca nişte lucruri care 
au rolul de a începe procesul de materializare. 

> Dacă gândurile tale se armonizează cu Spiritul din 
care ai fost creat, ai aceleaşi puteri ca el. 

> Atunci când vibraţiile pe care le produce meditaţia 


se potrivesc cu cele ale Spiritului din care provii, vei 
coopera cu mintea Divină şi vei reuşi să atragi tot ce îţi 
doreşti şi să îţi împlineşti dorinţele. 

> Meditaţia e, prin urmare, o acţiune în sine, care 
pune în mişcare toate forţele creatoare ale universului. 

> Când te bazezi pe scuze, laşi eul fals (egoul) să se 
concentreze asupra a ceea ce nu vrei sau asupra motivelor 
pentru care nu poţi realiza ceea ce vrei. 

> Prezenţa scuzelor în viaţa ta e o dovadă că te 
concentrezi asupra a ceea ce nu poţi să faci sau nu poţi să 
ai, în loc să te concentrezi asupra posibilităţilor infinite 
inerente eului tău creator Divin. 

> Ca să scapi de scuze, trebuie să înveţi să meditezi 
la ce îţi doreşti să se întâmple şi, în acelaşi timp, să te 
detaşezi de rezultat. 

> Meditează aşa cum face Dumnezeu, întrebându-te 
cu ce pot fi de folos? în loc de ce am de câştigat? 

> Aminteşte-ţi faimoasa frază a lui Troward: „Legea 
plutirii corpurilor nu a fost descoperită meditând la cum se 
scufundă ele...” Cu alte cuvinte, când meditezi la ceva ca şi 
cum l-ai avea, universul îţi va oferi în cele din urmă 
conjuncturi care se vor potrivi cu ceea ce ai gândit. 

Sugestii pentru a învăţa să meditezi altfel 

> Thomas Troward ne recomandă să îmbrăţişăm 
ideea că a medita la Spirit ca la o putere e un mod prin 
care omul poate genera aceeaşi putere în interiorul lui. 
„Toţi o avem în noi”, spune el. 

„Depinde numai de noi să o determinăm să se 
exteriorizeze”. 

Mintea ta întotdeauna reflectează la ceva, meditează 
asupra unui lucru sau a altuia. O dată pe zi (sau chiar de 
mai multe ori) meditează la Spirit ca la o putere, în loc să 
continui dialogul interior care, de obicei, nu face decât să 
te lege şi mai mult de scuze. Încearcă să gândeşti aşa: 

Puterea creatoare şi inteligentă se manifestă perfect 
în univers. Eu sunt un rezultat al acestei puteri. Mă simt 
conectat cu ea, şi ştiu că mă va ajuta să-mi creez viaţa pe 
care mi-o doresc. Încearcă să îţi vezi mintea ca pe o 


putere, care se află în armonie cu aceeaşi putere ce a creat 
totul. Meditează asupra acestei idei şi îţi vei crea o 
cosmologie proprie Fără scuze! 

> începe să vezi meditaţia ca pe o acţiune propriu- 
zisă, în loc să o consideri o activitate mintală pasivă. 
Preţuieşte-ţi mintea, consider-o un mare dar de la Creator, 
un dar atât de minunat pentru că are în el şi mintea 
Creatorului însuşi, încearcă să vezi momentele de 
meditaţie la fel ca momentele în care exersezi ca să îţi 
îmbunătăţeşti performanţele. Să joci popice o oră pe zie o 
acţiune care te ajută să îţi îmbunătăţeşti performanţele în 
acest joc; meditând câteva minute de mai multe ori pe zi la 
ce ai de gând să realizezi într-un domeniu al vieţii tale va 
avea exact acelaşi efect asupra performanţelor tale de a 
realiza ceva. Meditaţia e o acţiune. Ai nevoie să îţi 
antrenezi mintea ca să realizezi orice ar fi ceea ce îţi 
doreşti. 

> Repetă-ţi următoarea mantra timp cel puţin cinci 
minute pe zi: îmi imaginez că mă aflu deja în situaţiile pe 
care vreau să le atrag în viaţa mea. Spune-o repede şi de 
mai multe ori, chiar dacă ţi se pare ridicol. Repetiţia te va 
ajuta să începi să-ţi imaginezi oamenii şi circumstanţele 
potrivite, banii de care ai nevoie sau orice ar fi ceea ce îţi 
doreşti. Rămâi detaşat şi lasă universul să se ocupe de 
detalii. Incetează să te mai concentrezi asupra scuzelor şi 
începe în schimb să cooperezi cu mintea universală 
atotcreatoare care poate să facă orice şi e parte integrantă 
a eului tău Divin. 

> închei capitolul cu un sfat pe care ni-l dă Thomas 
Troward, care pe mine m-a ajutat foarte mult de când am 
aflat pentru prima dată de contribuţia lui Troward în 
domeniul ştiinţei mentale. Practica aceasta o folosesc de 
peste câteva decenii ca să îmi împlinesc dorinţele. Lasă 
cuvintele lui Troward despre manifestarea dorințelor inimii 
tale să intre în rezonanţă cu tine, chiar dacă exprimarea 
lui îţi va părea un pic întortocheată şi neobişnuită: 

[Foloseşte] pur şi simplu singura metodă proprie 
Procesului de Creaţie, adică meditaţia interioară a 


Spiritului. Ştim deja că suntem Replici ale Spiritului Divin, 
centri în care El îşi găseşte subiecte noi de meditaţie; 
aşadar singurul mod de a ne ridica la înălţimea acestui 
Model Suprem e meditând la el [şi/sau considerându-l] ca 
fiind Standardul propriei noastre Personalităţi 
[individualităţi], încearcă să reflectezi asupra paragrafului 
de mai sus până când ţi se întipăreşte în minte. Dobândeşti 
puterea de creaţie considerându-te ceea ce eşti deja! 

CAPITOLUL. 8 

AL CINCILEA PRINCIPIU: VOINȚA 

„Dacă îţi doreşti să ţi se întâmple ceva, îl vei vedea în 
toate lucrurile, chiar şi în cele mai neînsemnate”. 

Lao Zi 

Voința este un concept destul de cuprinzător. 
Probabil ţi-ai spus automat: Bineînţeles că vreau... Vreau 
să gândesc şi să fac orice ca să am o viaţă fericită, plină de 
succes şi o sănătate perfectă. Cu toate astea, experienţa 
mea de peste 40 de ani în care am acordat ajutor de 
specialitate oamenilor, precum şi experienţa mea ca om 
care încearcă să se ajute pe el însuşi în timp ce scrie 
despre asta, m-au dus la o cu totul altă concluzie. 
Majoritatea dintre noi, în realitate, doar spunem că vrem 
să ne ridicăm la un nivel de conştiinţă superior; nu 
întotdeauna vrem însă şi să facem paşii necesari ca să ne 
creăm viaţa pe care ne-o dorim. Din acest motiv, m-am 
hotărât să analizez împreună cu tine acest al cincilea 
principiu de viaţă Bără scuzei: voinţa, un element absolut 
necesar ca să-ţi atingi scopul, acela de a-ţi trăi viaţa din 
plin. 

Patru întrebări cheie referitoare la voinţă 

O gândire deprinsă e, în mare parte, rezultatul 
memelor care s-au instalat în mintea ta. Singurul scop al 
acestor viruşi mintali e să se înmulțească necontenit, şi 
apoi să se infiltreze şi să se răspândească peste tot. Nu 
ştiai, probabil, că poţi să respingi aceste meme, dar asta 
nu înseamnă că posibilitatea nu exista. Ţi-a fost foarte greu 
să nu te laşi influenţat în copilărie, poate ai crezut că era 
ceva mult prea dificil şi obositor, şi nici nu ai vrut să faci 


asta. 

Renunţă la indolenţă şi treci, măcar acum, de partea 
voinţei. Începe din momentul acesta să cobori pe scări 
vechile scuze, treaptă cu treaptă. 

Pune-ţi următoarele patru întrebări, care te vor ajuta 
să ai mai multă voinţă: Vreau să îmi asum întreaga 
responsabilitate pentru tot ce mi se întâmplă? 

Observă cât de mult dai vina pe alţii şi pe 
circumstanţe pentru că nu te bucuri de succesul, fericirea 
şi sănătatea pe care ţi le-ai dori - vrei să nu mai faci asta? 
Faptul că îi învinovăţeşti pe alţii pentru lipsurile tale sau 
pentru o situaţie din viaţă te împiedică să îţi îndeplineşti 
cu succes destinul. 

Fiecare face în viaţă exact ce ştie, în funcţie de 
împrejurări. Eu m-am hotărât să privesc din această 
perspectivă şirul de întâmplări prin care am trecut până 
acum. Spre exemplu, mama a rămas singură cu trei copii, 
niciunul mai mare de 4 ani, când soţul alcoolic şi hoţ a 
părăsit-o, fără să-i mai ofere vreodată sprijin. împreună cu 
unui din fraţi, am crescut prin diverse orfelinate, iar 
celălalt frate a fost crescut de bunica din partea mamei 
până la vârsta de zece ani. Însă întâmplarea asta nu e 
pentru mine un motiv de suferinţă, de a învinovăţi pe 
careva sau de autocompătimire; toate astea au trebuit să 
mi se întâmple, ca să pot învăţa că în viaţă nu mă pot bizui 
decât pe propriile puteri. Pentru că am fost nevoit să 
trăiesc sprijinindu-mă pe forţele proprii şi apoi am început 
să învăţ alte milioane de oameni cum să facă şi ei asta, nu 
învinovăţesc pe nimeni pentru nimic din ce mi s-a 
întâmplat. 

Consider că toate experienţele din copilărie au fost 
nişte daruri foarte utile, chiar şi cele care mi-au pricinuit 
multă suferinţă şi tristeţe. Trecutul meu nu a fost presărat 
cu trandafiri, dar, în fapt, trecutul nimănui nu e presărat 
numai cu trandafiri. Sunt situaţii când viaţa ne pune la 
încercare, când norocul se transformă în ghinion, când 
trandafirii mor... aşa e viaţa. Nu trebuie să dăm vina pe 
nimeni, fiindcă nu ne ajută cu nimic, doar ne creăm astfel o 


mulţime de scuze. 

Trebuie să vrei să-ţi asumi responsabilitatea pentru 
fiecare aspect din viaţă. Nu ai moştenit trăsăturile de 
caracter de la nimeni din trecut - singur te-ai procopsit cu 
ele, chiar dacă poate nu ştii cum şi de ce. Dacă eşti timid 
sau extravertit, fricos sau hotărât, iubitor sau ranchiunos, 
bun sau rău, pasiv sau violent, învaţă să spui: Aşa am vrut 
eu să fiu până acum. Dacă eşti înglodat în datorii, înfundat 
în sărăcie, dacă te-ai plafonat într-o profesie care nu îţi 
aduce satisfacţii, eşti prins într-un parteneriat puţin 
avantajos sau eşti plictisit de moarte, fiindcă trebuie să 
urmezi o profesie care nu îţi place, dar ţi-au impus-o 
părinţii, opreşte-te o clipă şi întreabă-te dacă vrei să îţi 
asumi toată responsabilitatea pentru situaţia în care te afli. 
Concentrează-te asupra următoarelor aspecte: 

> Starea fizică. Eşti supraponderal, nu eşti în formă, 
ai anumite stări de disconfort, eşti obosit tot timpul sau 
expus la multe boli, din cauza mediului poluat în care 
trăieşti? îţi faci un imens deserviciu dacă nu vrei să îţi 
spui, cu convingere: „Intr-un fel, nu înţeleg cum, am 
transmis vibrații care mi-au adus împrejurările astea şi 
sunt gata să îmi asum toată responsabilitatea pentru 
aceste situaţii. Nu e vina nimănui pentru ce mi se 
întâmplă. Singurul responsabil sunt eu”. 

> Tot ce eşti, tot ce ai (sau nu ai) şi tot ce ţi s-a 
întâmplat. 

Da, e mult mai uşor să arunci vina pe altcineva. Dar 
când alegi să trăieşti conform principiilor de viaţă Fără 
scuze! volanul e din nou în mâinile tale, acolo unde trebuie 
să fie. Sunt conştient că uneori poate fi greu să-ţi asumi 
responsabilitatea - accidentele, maltratările, abandonul 
sau alte împrejurări triste pot să ne facă viaţa grea, cu 
siguranţă. A avea voinţă însă înseamnă să nu-ți fie ţie 
ruşine şi să nu te simţi tu vinovat pentru lucrurile rele pe 
care ţi le-au făcut alţii şi să nu crezi că soarta s-a răzbunat 
pe tine în felul acesta. Probabil ai suferit din cauza unor 
oameni needucaţi, prost informaţi sau a unor vicioşi 
incurabili. Tu nu ai avut nicio vină. 


Cu toate astea, fără să te consideri vinovat, te 
sfătuiesc să accepţi tot ce ţi s-a întâmplat ca şi când ţi-ai fi 
asumat responsabilitatea pentru existenţa lor. Fii pregătit, 
sau măcar încearcă, să accepţi totul aşa cum ai accepta să 
îngrijeşti un copil nedorit, pe care ai ajuns să îl creşti prin 
nişte întâmplări neprevăzute. 

Avem o lecţie de învăţat din fiecare situaţie grea. Fii 
gata să-ţi spui în fiecare zi: „lţi mulţumesc, Doamne, 
pentru experienţele prin care a trebuit să trec”. Caută 
binecuvântarea în orice situaţie şi aminteşte-ţi că nu mai 
eşti un copil, şi că trebuie să te comporţi ca un individ 
matur, gata să îşi asume orice responsabilitate pentru viaţa 
lui. 

* 

În secolul I d.Hr., Epictet, un sclav care a ajuns 
filosof, ne oferă următoarele vorbe înțelepte: 

„Numai un om neinstruit aruncă vina asupra altora 
pentru traiul lui mizer; acela care e la începutul instruirii 
dă vina pe el însuşi; iar acela a cărui instruire e 
desăvârşită nu învinovăţeşte nici pe alţii, nici pe el însuşi”. 

Desăvârşeşte-ţi educaţia urmând principiile de viaţă 
Fără scuze! Trebuie să scapi de obişnuinţa de a arunca 
vina asupra altora şi să o înlocuieşti cu aceea de a observa 
tot ce ţi se întâmplă şi de a-ţi spune: Eu am atras şi am 
creat toate astea şi sunt fericit să îmi asum 
responsabilitatea deplină. Un vechi proverb hindus spune: 
„Cel care nu ştie să danseze, pretinde că podeaua 
alunecă”. Dacă nu ştii să dansezi, înseamnă că aşa ai vrut 
tu. Dar dacă vrei să îţi dai drumul şi să te distrezi, nimeni 
nu te reţine... doar scuzele tale. 

2. Sunt gata să renunţ? 

Ca să scapi de scuze trebuie să îţi alegi un alt ţel, mai 
măreț, şi să scapi de cel mărunt, impus de ego. Dacă vrei 
să trăieşti viaţa care aşteaptă să se împlinească, trebuie 
doar să vrei să renunţi la cea la care tot lucrezi de mulţi 
ani. Lao Zi spune aceste cuvinte simple: „Dacă vrei să 
primeşti totul, trebuie să renunţi la tot”. Deşi poate îţi va 
părea ciudat ce am să-ţi spun, să ştii că puterea ta constă, 


de fapt, în renunțare. 

În prima parte a capitolului, te-ai întrebat dacă eşti 
cu adevărat pregătit să îţi asumi responsabilitatea deplină 
pentru toate împrejurările din viaţa ta. Acum trebuie să 
descoperi dacă eşti îndeajuns de pregătit să renunti la tot, 
şi renunţarea să devină a doua ta natură. 

Abandonându-te unei forţe superioare, reuşeşti să-ţi 
apropii şinele: eul adevărat, infinit, co-creator. 

Dacă eşti prins în iţele egoului, probabil nu ai nici 
cea mai vagă idee despre ce înseamnă să respecţi principii 
înalte. Dacă aşa este, eul fals e pentru tine alfa şi omega, 
toată existenţa ta. La finalul acestui scenariu nu vei scăpa 
de scuze, aşa că repetă-ţi fraza asta: „Sunt gata să mă 
abandonez acelei forţe atotcreatoare răspunzătoare pentru 
toate formele de viaţă din lumea asta, şi o las pe ea să 
trăiască în mine, în loc să trăiesc eu în ea”. 

Imi plac cuvintele lui Ramana Maharshi, care spune 
că această forţă nu ţine de nimic din exterior, ci mai 
degrabă de o parte nobilă a ta: „Să te abandonezi 
înseamnă să atingi scopul originar al existenţei. Nu te 
amăgi imaginându-ţi că Sursa aceasta e vreun Dumnezeu 
din exterior. Sursa noastră e în noi înşine. Abandonează-i- 
te”. 

Secretul e să laşi să trăiască acea parte nobilă din 
tine. Aşa cum spune Lao Zi în citatul de la începutul 
capitolului: „Dacă îţi doreşti să ţi se întâmple ceva, îl vei 
vedea în toate lucrurile, chiar şi în cele mai neînsemnate”. 
In timp ce egoul pisălog îţi şopteşte întruna că tu trebuie 
să ţii frâiele, acest mentor spiritual şi cu mine te încurajăm 
să faci contrariul. De ce să nu încerci să te abandonezi 
acestei idei şi să laşi să trăiască prin tine spiritul creator 
care sălăşluieşte în interiorul tău? Renunţă la tot... 
recunoaşte că nu ai nimic, că nu faci nimic şi cu toate 
astea totul se face sub ochii tăi. Abandonează-i-te, renunţă 
la ideea pe care ţi-a inoculat-o egoul, că lumea e prea dură 
cu tine. Aşa e ea, punct. 

Ai venit pe lumea asta când ţi-a fost dat să vii şi o vei 
părăsi când îţi va sosi clipa, indiferent ce crezi tu despre 


asta. Îţi vezi corpul îmbătrânind şi ştii că tu nu ai făcut 
aceste schimbări - dar schimbările se văd. Prin trupul tău 
trăieşte marele Tao, Sursa atotcreatoare. Dacă stăpânul 
tău ar fi în adevăr egoul, nu ţi-ar mai apărea riduri, nu ai 
mai vedea cum îţi apar pete pe piele din cauza vârstei, nu 
ti-ar mai încărunţi părul, nu ai mai muri. Fie că îţi place 
sau nu, ceva mai puternic decât egoul deţine controlul. 

Acum extinde acest raţionament la tot ce ţine de 
viaţa ta, dincolo de trup, şi abandonează-te acestei Surse 
incredibile de energie. Mentorul meu Nisargadatta 
Maharaj a spus odată: „Maturitatea spirituală constă în 
capacitatea pe care o ai să renunţi la tot. Renunţarea e 
primul pas. Dar adevărata renunțare constă în a-ţi da 
seama că de fapt nu renunti la nimic, pentru că nimic nu îţi 
aparţine”. Oricât de greu ţi-ar fi să conştientizezi asta, să 
ştii că atunci când renunţi, te îmbogăţeşti. Voința de a 
renunţa înseamnă să nu mai ai nevoie niciodată de scuze. 
La urma urmei, toate lucrurile sunt aşa cum sunt. 
Dumnezeu nu are nevoie de scuze, iar pentru că tu şi 
Dumnezeu sunteţi unul şi acelaşi, nici tu nu ai nevoie de 
ele. 

3. Vreau să păstrez ceea ce e în imaginaţia mea? 

Într-un moment de inspiraţie, poţi să-ţi imaginezi ce 
vrei să faci în viaţă sau ce fel de om vrei să fii. Dar e cu 
totul altceva să îţi iei angajamentul că vei urma această 
viziune indiferent ce obstacole îţi vor apărea în cale. Dacă 
vrei să transformi această viziune în realitate, trebuie să 
nu faci compromisuri în privinţa a ceea ce-ţi doreşti. Asta 
înseamnă că eşti pregătit să faci faţă criticilor şi unei lumi 
care nu pare să fie prea cooperante. 

Ca să ajungi la nivelul acesta, trebuie să elimini mai 
întâi nişte clişee foarte puternice, pe care le duci cu tine 
din perioada copilăriei... clişee pe care probabil le vei găsi 
în catalogul ce cuprinde cele 18 tipuri de scuze, despre 
care am scris în Capitolul 3. Scuzele nu sunt doar nişte 
cuvinte prin care îţi justifici lipsa succesului în diverse 
aspecte ale vieţii - mai pot apărea şi ca nişte imagini sau 
viziuni pe care le duci cu tine, o serie de fotografii pe care 


le vezi proiectate pe ecranul tău interior. judej? 

Aceste imagini sunt puternice, pentru că au apărut 
pe ecranul tău de atâtea ori şi în atâtea situaţii, încât au 
devenit o realitate. Deşi nu sunt altceva decât nişte imagini 
bazate pe scuze şi care îţi definesc falsul eu cu toate 
lipsurile lui, au devenit pentru tine repere de referinţă. Au 
rezistat testului timpului şi au fost consolidate de mulţi 
prieteni binevoitori şi de membrii familiei tale. 

Sunt ca nişte confidenţi de încredere, care îţi dau 
sfaturi şi te încurajează să faci faţă vieţii din perspectiva 
că nu poţi realiza anumite lucruri, că eşti un ghinionist, că 
eşti oropsitul sorții, că a trebuit să treci prin experienţele 
prin care ai trecut. Sunt destul de pricepuţi să-ţi arate cum 
să renunţi sau să mai scazi din pretenţii. 

Imaginile vechi nu par să dispară repede, iar ecranul 
pe care sunt proiectate nu mai poate să arate nimic 
altceva. Aceste clişee ale destinului tău au ajuns în cele din 
urmă să te definească - le priveşti de atât de mult timp şi 
te-ai obişnuit atât de mult cu ele, încât ai uitat că sunt 
false, de fapt. Spre exemplu, dacă te vezi incapabil de 
succes în plan financiar, îţi formezi imaginea 

„Nevrednic de mai mult”. Faptul că acesta e un virus 
mintal pe care l-ai luat de la alţii nu mai are importanţă. 
Continuă să te definească pe tine şi să te împiedice să 
proiectezi alte imagini despre tine. 

Îţi poţi regla contorul voinţei astfel încât să ai o altă 
viziune spunându-ţi: Merit să atrag bogăţie şi prosperitate 
în viaţa mea, indiferent de experienţele prin care am 
trecut până acum. Mă gândesc şi proiectez numai imagini 
care sunt în armonie cu această viziune. La urma urmei, e 
ecranul tău interior şi numai al tău. Nimeni din trecut nu 
are drepturi exclusive asupra a ceea ce se proiectează pe 
acest ecran - poţi proiecta orice consideri potrivit şi poţi 
şterge orice vrei. 

Acum hai să ne întoarcem la cea de a treia întrebare 
din acest capitol. Chiar dacă nu eşti convins că poţi 
schimba sau că poţi face ca ceva ce nu ţi s-a mai întâmplat 
să se întâmple, vrei să ai o viziune nouă? Dacă răspunsul 


tău nu e un „Da!” hotărât, atunci vezi dacă nu e vreo 
imagine veche pe ecranul tău interior. Dacă e, priveşte-o, 
şi pe măsură ce o priveşti observă cum se şterge. In cele 
din urmă, vei fi gata să ai despre tine viziunea că eşti 
inteligent, energic şi că meriţi tot ce are viaţa mai bun să 
îţi ofere. Când se va întâmpla asta, vei atrage vibraţiile 
Sursei tuturor lucrurilor, iar această nouă receptivitate va 
deveni noul tău mod de viaţă Fără scuze! 

Aşa cum scrie şi în Biblie: „Fără vedenie de proroc, 
poporul e fără de stăpân” (Proverbe 29: 18). Eu aş adăuga 
că şi atunci când ai o viziune eronată, bazată pe scuze şi 
meme, eşti tot fără stăpân. Nu în sensul propriu, desigur - 
dar dacă continui să fii un om care trăieşte o viaţă în care 
nu se simte împlinit, atunci eul tău autentic, cel care e 
destinat să aibă măreție, fericire, succes şi sănătate va 
pieri. 

Formează-ţi o viziune care să se potrivească cu 
aceste afirmaţii: „Am dreptul să fiu respectat, iubit şi 
fericit; am dreptul să fiu mulţumit şi prosper; să mă 
perfecţionez şi să mă bucur de fiecare moment din viaţa 
mea! Asta e viziunea mea şi sunt mai mult decât sigur - 
sunt foarte convins că asta o să primesc”. Dacă apare ceva 
ce nu se potriveşte cu această viziune, urmează sfatul lui 
Lao Zi: „Ca să elimini influenţele negative, pur şi simplu 
ignoră-le”. Sunt câteva cuvinte atât de simple, şi totuşi atât 
de profunde. 

4. Pot să nu mă mai încăpăţânez? 

Încăpăţânarea poate avea o pondere mai însemnată 
decât voinţa atunci când încerci să adopti un stil de viaţă 
Fără scuze! Aşadar, ce anume nu ai fi dispus tu să faci 
pentru ca visurile şi dorinţele să ţi se împlinească? 

Nu eşti dispus să îţi schimbi reşedinţa şi să te muţi 
într-un alt oraş? Să pleci de lângă familie sau de lângă 
copiii care sunt deja mari ca să începi să trăieşti viaţa la 
care ai visat dintotdeauna? Să renunţi la actualul loc de 
muncă pentru că ai pierde nişte avantaje? Să pui capăt 
unei relaţii care durează de mult din cauză că ai putea 
pricinui cuiva supărări? Să cheltuieşti banii pe care i-ai 


economisit pentru eventuale situaţii de urgenţă ca să 
investeşti astăzi în visul tău? Să îţi depăşeşti frica de a 
începe un nou regim nou de exerciţii care ştii că ţi-ar 
prinde bine? Să te înscrii la o facultate pentru că te temi 
că eşti prea bătrân să înveţi ceva nou? Să apelezi la 
ajutorul de care ai nevoie ca să scapi de o dependenţă care 
continuă să îţi distrugă viaţa? Să îţi înfrunţi membrii 
familiei sau colegii de serviciu care continuă să te trateze 
nedrept? După cum vezi, exemplele pot continua la 
nesfârşit. 

Fă-ţi o listă cu lucrurile pe care nu eşti dispus să le 
faci ca să îţi refaci viaţa. Apoi caută o gumă de şters şi 
şterge toate aceste scuze de pe hârtie. După ce ai scris 
titlul TOATE LUCRURILE PE CARE NU SUNT DISPUS SĂ 
LE FAC CA SĂ TRĂIESC VIAŢA PE CARE Mi-o DORESC - 
VIAŢA CARE MI-A FOST DESTINATĂ ÎNCĂ DINAINTE SĂ 
VIN PE LUME, pune hârtia asta mâzgălită şi mototolită 
undeva la vedere. Foloseşte-o ca să-ţi aminteşti mereu că 
trebuie să  ştergi din conştiinţa ta conceptul de 
încăpățânare. 

Imi amintesc că în 1975, când am scris primea carte 
destinată publicării, agentul meu Artie Pine m-a întrebat: 
„E ceva ce nu eşti dispus să faci ca să creezi genul de 
frenezie naţională care să facă din cartea ta una de 
succes?” Am răspuns nu, eram dispus să fac orice: să 
suport eventuale cheltuieli, să călătoresc în toată ţara, să 
stau treaz toată noaptea, nopţi în şir, să răspund la 
întrebări adresate de cititori la radio, să dau 12, 14 
interviuri pe zi, să-mi iau familia cu mine în aventura asta 
şi să cumpăr primele două tiraje ca să le distribui singur. 
In tot timpul ăsta, eram mai fericit ca niciodată, urmând 
ceea ce consideram că e într-adevăr țelul meu, vorbind 
oricui era dispus să mă asculte despre ideile cu care am 
umplut paginile cărţii Your Erroneous Zones (Zonele tale 
eronate). 

De asemenea, când am început să înregistrez 
conferinţe pentru televiziunea publică, eram hotărât în 
sinea mea să nu las nimic pe lista lucrurilor pe care nu le- 


aş face. Am vizitat peste 1 70 de posturi de televiziune ca 
să le prezint ideile mele şi să strâng bani prin toată ţara 
pentru PBS - niciun post de televiziune nu mi s-a părut 
prea neînsemnat, le-am vizitat pe toate. Eram dispus să mă 
angajez ca, perioade lungi, şapte zile din şapte, să 
călătoresc cu avionul din oraş în oraş, să stau până târziu 
şi să mă trezesc în toiul nopţii ca să merg în următorul 
oraş, în majoritatea timpului plătindu-mi singur cheltuielile 
de drum, bucuros că-mi trăiesc pasiunea. 

Şi deşi acum am 68 de ani, continui să nu am nimic 
pe lista lucrurilor pe care nu sunt dispus să le fac. Când 
vine vorba de filmul meu, The Shift, nimic nu m-ar reţine 
să povestesc lumii întregi despre el, atât de mult îl iubesc. 
Ştiu că, dacă îl văd destui oameni, filmul meu poate să 
schimbe nu doar câteva vieţi, ci planeta întreagă. 

* 

Răsplata pentru că nu ai nimic pe lista lucrurilor pe 
care nu eşti dispus să le faci e imensă. Cea mai mare şi cea 
mai importantă e că nu vor exista scuze la care să recurgi 
când încerci să justifici ceva ce îţi lipseşte. Nu ai cui să-i 
găseşti defecte şi pe nimeni pe care să dai vina. Faci pur şi 
simplu tot ce e necesar ca să îţi împlineşti visurile şi îţi vei 
putea permite luxul de a nu mai trebui să te justifici 
nimănui. Probabil vrei să incluzi câteva lucruri în lista ta, 
precum faptul că nu eşti dispus să minţi, să furi, să trişezi, 
să fii imoral, să încalci legea şi aşa mai departe. Nu am 
scris despre asta pentru că am considerat că asemenea 
comportamente nu se potrivesc cu firea ta de fiinţă aliniată 
cu Sursa. 

Acum dă-mi voie să te întreb: ce anume nu eşti 
dispus să gândeşti sau să faci ca să îţi creezi viaţa pe care 
ti-o doreşti? Orice îţi trece prin minte, probabil că se 
găseşte în catalogul din Capitolul 3. Mi-ar fi luat prea mult 
timp, aşa că nu m-am înscris la curs. Ar fi pricinuit o 
supărare prea mare familiei mele, aşa că nu mi-am urmat 
intuiţia. Sunt prea bătrân pentru asemenea schimbări, aşa 
că nu am fost dispus să răspund unei noi provocări. Nu 
aveam bani suficienţi şi nu se justifica aşa o cheltuială în 


momentul acela. Aceste scuze şi multe altele îţi par motive 
suficient de serioase ca să nu îţi urmezi chemarea 
interioară, adevărata dharma, scopul suprem. 

Nu are nimic de-a face cu raţiunea ceea ce îţi propun 
să faci acum, nu îţi propun un exerciţiu intelectual - nu 
vreau să mă adresez minţii, ci inimii tale. Când simţi că 
trebuie să faci ceva neapărat, că acea voce interioară nu se 
va linişti până nu îl vei face, uită-te pe foaia de hârtie care 
reprezintă ceea ce nu eşti dispus să faci ca să îţi 
îndeplineşti destinul. Rămâi cu orice preţ aliniat cu Sursa 
existenţei tale şi trăieşte în perspectiva lui Dumnezeu, dar 
aminteşte-ţi: Ca să îmi transform visele în realitate, nu 
există nimic la care să nu fiu dispus să mă gândesc sau pe 
care să nu fiu dispus să-l fac (atât timp cât e aliniat cu 
Sursa mea). Când renunţi la încăpățânare, vei fi condus 
spre un loc... Fără scuze! 

Sugestii pentru realizarea setărilor de voinţă 

> Renunţă o dată pentru totdeauna să mai dai vina 
pe alţii, începe să vezi toate trăsăturile personale şi toate 
situaţiile prin care treci ca pe nişte opţiuni, în loc să le vezi 
ca pe nişte factori care s-au declanşat din cauza unor 
circumstanţe externe. Gândeşte-te la tot ce ţine de viaţa ta 
folosind fraze de genul: „Am vrut să ascult ce spuneau 
părinţii mei când eram copil şi continuă să mă influenţeze 
şi astăzi în diferite feluri ce am auzit de la ei atunci”, în loc 
să spui: „Nu-mi pot schimba felul de a fi. Aşa am fost 
dintotdeauna şi asta e, în mare parte, vina educaţiei” 
Spune-ţi, de asemenea: „Mi-a fost întotdeauna frică să 
renunţ la slujba pe care o am sau să plec din oraş, pentru 
că părerile altora au ajuns să fie mai importante pentru 
mine decât propria părere”, în loc să-ţi spui: „Intotdeauna 
voi fi un fricos aşa am învăţat de la părinţii mei, care 
întotdeauna s-au temut să încerce să facă ceva nou”. 

Fii gata să îţi spui aceste cuvinte şi să crezi în ele: 
„Tot ce am făcut în viaţă până acum reprezintă opţiunile 
mele. Nu pot să dau vina pe nimeni pentru nimic din ce mi 
s-a întâmplat, nici chiar pe mine”. 

> Străduieşte-te să îţi păstrezi viziunea. Pentru asta, 


imaginează-ţi scene în care alţii nu sunt de acord cu noua 
ta viziune. Nu te certa cu membrii familiei sau cu 
partenerii care cred că e o prostie să ai o viziune a ta care 
nu se potriveşte cu cea pe care o au ei despre tine. 
Răspunde în acele situaţii astfel: „Vă mulţumesc că îmi 
împărtăşiţi părerea voastră; întotdeauna e binevenită”. 
Apoi - şi asta e foarte important - păstrează-ţi în 
continuare viziunea şi fă toate eforturile necesare ca să-ţi 
urmezi planul fără să te cerţi cu nimeni. Dacă te-ai hotărât 
să obţii o diplomă universitară sau să faci un curs de 
specializare pe care ţi-ai dorit dintotdeauna să-l faci, iar 
cei din jurul tău cred că ambitiile tale sunt ridicole, spune- 
ţi în gând: Nu mă interesează ce credeţi voi despre mine. 
Apoi continuă să te ţii de planul tău. Viziunea şi dorinţa de 
a-l duce la capăt deşi ceilalţi sunt împotrivă e crucială într- 
un mod de viaţă Fără scuze! 

> Fă o listă cu lucrurile pe care nu eşti dispus să le 
faci ca să ţi împlineşti destinul. Apoi şterge totul din listă, 
mai puţin titlul: LUCRURILE PE CARE NU SUNT DISPUS 
SĂ LE FAC CA SĂ DEVIN CEEA CE-MI DORESC. Pune 
foaia de hârtie într-un loc în care să o poţi vedea în fiecare 
zi, şi astfel să-ţi reamintească de angajamentul pe care ţi l- 
ai luat de a nu te mai încăpăţâna. Când eşti pus la 
încercare şi îţi vine să recurgi la obişnuinţe, uită-te la foaia 
goală de hârtie şi repetă-ţi următoarea frază timp de cel 
puţin cinci minute: Nu există niciun lucru pe care nu sunt 
dispus să îl fac sau să îl gândesc ca să fiu aşa cum îmi 
doresc. Repetarea acestei mantra interioare va funcţiona 
ca un comutator de energie şi te va conduce pe drumul 
spre reuşită. 

Virginia Wolf a spus odată o frază care mi-a călăuzit 
toţi paşii la maturitate: „Găseşte locul potrivit pentru toate 
piesele care îţi apar în cale”. i-o împărtăşesc împreună cu 
un avertisment: trebuie să fii dispus în viaţă să iei toate 
piesele care îţi apar în cale şi să le găseşti locul astfel încât 
acest aranjament să fie favorabil, nu defavorabil pentru 
tine. Totul e să vrei. Piesele vor apărea - întotdeauna au 
apărut şi vor continua să apară. Voința de a le aranja în loc 


să te plângi sau să apelezi la scuze îşi va arăta roadele. 

CAPITOLUL. 9 

AL ŞASELEA PRINCIPIU: PASIUNEA 

„Când omul îşi doreşte cu adevărat să facă un lucru, 
Dumnezeu îl ajută”. Eschil 

Reţine aceste patru cuvinte: pasiunea păcăleşte 
întotdeauna scuzele! Nu uita însă că atunci când spun 
pasiune nu mă refer la înţelesul romantic pe care îl mai 
poate avea acest concept. Mă refer la un entuziasm 
extraordinar pe care îl simţi în adâncul sufletului şi care nu 
e uşor de explicat sau de definit. Această pasiune te 
propulsează spre atingerea ţelului asemenea unei forţe 
motrice pe care nu o poţi controla. E acea bucurie 
interioară pe care o simţi când te ştii pe drumul tău, când 
ştii că faci ce îţi place şi ce ai fost destinat să faci. 

Sunt convins că simplul fapt că pasiunea e prezentă 
în viaţa ta - alături de entuziasmul care vine odată cu ea - 
e suficient ca să îţi îndeplineşti visurile. Hai să analizăm 
puţin cuvântul entuziasm. Scriitoarea Madame de Staël a 
spus, în 1810: „Înţelesul pe care grecii îl dau acestui 
cuvânt reprezintă cea mai nobilă definiţie a sa; 
entuziasmul înseamnă Dumnezeul din noi”. 

Mai devreme am spus că Dumnezeu nu are nevoie 
niciodată de scuze. Spiritul creator Divin poate să 
realizeze toate lucrurile la care se gândeşte, iar tu şi cu 
mine suntem întruparea a ceea ce a gândit el. Aşadar, 
atunci când simţim o emoție copleşitoare pe care ne-o 
produce un gând al nostru, simţim cum e să fii 
Dumnezeu... şi nimic nu ne poate sta în cale. Entuziasmul 
devine co-creatorul nostru. 

Să ne întoarcem la cele patru cuvinte cu care am 
început capitolul: pasiunea păcăleşte întotdeauna scuzele. 
Întreţine vie flacăra pasiunii şi vei trăi cu siguranţă o 
viaţă... fără scuze! 

Entuziasmul învinge scuzele 

Pasiunea e un sentiment care îţi spune: Asta trebuie 
să fac. Nimic nu îmi poate sta în cale. Nu contează ce spun 
alţii. Sentimentul acesta e atât de plăcut, încât nu pot să-l 


ignor. Am să-mi urmez drumul spre fericire şi am să fac 
aşa cum îmi dictează acest sentiment minunai de bucurie. 

Scuzele însă transmit mesajul opus: Nu trebuie 
neapărat să fac asta - oricum, e aşa de plictisitor. Probabil 
nu e foarte important să îl fac, altfel m-aş simţi 
entuziasmai de lucrul ăsta. Am să-l las baltă un timp. Pot 
să îl reiau mai târziu. De fapt, nu e potrivit pentru mine. O 
să termin cât mai repede şi o să scap de el. 

Să revenim un pic la definiţia dată de scriitoarea 
Madame de Staël entuziasmului, şi anume că acesta 
înseamnă Dumnezeul din noi. Imaginează-ţi-l pe Dumnezeu 
creând viaţa (forma) din nonviaţă (Spirit) şi vei înţelege 
cuvintele lui lisus, care spune că „totul e posibil cu 
ajutorul lui Dumnezeu”. Şi atunci, dacă totul e posibil cu 
ajutorul lui Dumnezeu, şi Dumnezeu se află în noi, sub 
forma unui entuziasm extraordinar, de ce să ai nevoie de 
scuze? 

Când ceva te entuziasmează, nimic nu pare greu. 
Când te pasionează ceva, nu există riscuri: teama că s-ar 
putea isca o ceartă în familie devine absurdă, banii nu mai 
sunt o problemă, ştii că ai puterea şi eşti suficient de 
inteligent să-ţi îndeplineşti visul, iar regulile stabilite de 
alţii nu te mai pot afecta în niciun fel. Asta se întâmplă 
când îţi asculţi chemarea. Acea parte din tine care îi 
răspunde e partea cea mai nobilă din tine sau Dumnezeul 
tău lăuntric. 

Cel mai mare dar pe care l-ai putea primi în viaţă e 
pasiunea. Când e aliniată cu Spiritul, trateazo ca pe un 
miracol, fă tot ce poţi să o urmezi. Am sentimentul acesta 
atunci când scriu. Am învăţat de-a lungul timpului că, 
atunci când ceva izvorăşte din pasiune, nu există forţă în 
univers care să mă poată împiedica să nu-mi duc la capăt 
proiectul. Trăiesc şi respir pentru asta, mănânc, conduc, 
fac yoga sau dorm cu carneţelul alături ca să pot nota 
ideile. Viaţa mea e consumată de pasiunea pe care o simt 
pentru ceea ce fac - cu toate astea ştiu că, atât timp cât 
simt asta, trăiesc prin Dumnezeul din mine. 

Simt că entuziasmul îmi oferă infinite şanse de 


colaborare, de co-creare. Îmi vin ideile în somn, mă trezesc 
şi le trec repede pe hârtie. Îmi vin în timpul cursului de 
yoga, şi îmi fac o notiţă în minte, ca să mi le amintesc când 
termin exerciţiile. Sunt dornic şi înverşunat, şi nu doar în 
privinţa scrisului - la fel simt şi când fac mişcare ca să mă 
menţin în formă, când sunt cu familia, când mă pregătesc 
să fac un film, când ţin o conferinţă sau orice altceva. Aşa 
cum spunea dramaturgul grec Eschil în citatul de început 
al capitolului, când un om dă dovadă de pasiune şi voinţă, 
„Dumnezeu îl ajută”. De aceea spun că pasiunea e atât de 
importantă. Nu ne ajută numai să emulăm mintea 
atotcreatoare Divină, ci ne permite, de asemenea, să 
redevenim una cu ea. 

Când eşti pasionat de ceva, nu mai ai nevoie de 
scuze, pentru că entuziasmul înlătură orice justificare ce îţi 
poate trece prin minte. Entuziasmul te ajută să faci ce ţi-ai 
propus cu atât de multă plăcere, încât nu mai ai nevoie de 
nicio scuză care să te reţină să nu îl faci. Deşi nu îţi 
garantează că aventura ta va avea succes din punct de 
vedere financiar sau că va fi bine primită, îţi garantează, în 
schimb, că vei duce până la capăt proiectul, întrucât forţa 
care te împinge din spate e Dumnezeul din tine. 

Entuziasmul elimină scuzele. Când vei simţi prezenţa 
Spiritului tău creator şi vei fi pasionat de absolut tot ce 
faci, vei reuşi să înlături toate piedicile şi să te bucuri de 
prezenţa Lui. 

Cum să aprinzi flacăra pasiunii 

Luxul şi confortul sunt, de obicei, principalele 
condiţii de viaţă ale egoului. Priorităţile lui sunt bogăţia, 
succesul şi părerea celorlalţi. Gândeşte-te la altceva ce te- 
ar putea face fericit, uită de dorinţele superficiale ale 
egoului. Singurul lucru de care ai nevoie ca să trăieşti 
sentimentul de bucurie e să fii pasionat de ceva. Ceva de 
suflet... care să nu se stingă... care să radieze în tine... 
care să te facă să simţi o frenezie de stări plăcute, fiindcă 
îţi dă sentimentul că eşti împlinit şi conectat la Sursa 
existenţei. Indiferent ce te pasionează. Singura condiţie e 
să simţi o emoție puternică pentru acel lucru şi să fii gata 


să începi să îl faci cu entuziasm, trezind Dumnezeul din 
tine. 

Abraham Maslow a spus despre oamenii împliniţi: „Ei 
au devenit ce puteau să devină”. Gândeşte-te câteva clipe 
acum la ce poţi să fii şi compară cu ce ai fost până acum. 
Aşadar, ce poţi să fii? Poate că te pasionează forma ta 
fizică, pe care vrei să o aduci la o stare foarte bună. Poţi să 
urci câteva etaje fără să-ţi pierzi răsuflarea? Poţi să alergi 
15 kilometri fără să fii extenuat pe urmă? Eşti 
supraponderal? îţi tratezi corpul ca pe un templu, 
încercând să fii atent la nevoile lui cele mai importante? 
Poţi să duci o viaţă sănătoasă? 

Poate ai o idee pe care o porţi în gând de zeci de ani, 
cum ar fi să scrii o carte care crezi că trebuie scrisă şi pe 
care numai în ai înţelepciunea să o scrii. Poţi să devii atât 
de pasionat de ea şi de realizarea acestui gând încât să-l 
convingi pe Dumnezeu să te ajute să-ţi împlineşti visul? Nu 
uita, doar pasiunea, nimic mai mult, e o dovadă că spiritul 
creator Divin e treaz şi activ în tine. 

De atât ai nevoie: să dai frâu liber pasiunii, ca să se 
trezească din amorţeală. Nu trebuie să ştii cum să îţi 
trezeşti entuziasmul sau pe ce anume să te concentrezi. 
Nu trebuie decât să spui da semnalelor din interior, 
Dumnezeului lăuntric care vrea să se trezească. 

Am prețuit întotdeauna remarcile cunoscutului 
scriitor grec Nikos Kazantzakis, unul dintre scriitorii mei 
preferaţi. În fiecare pagină a romanului său minunat Zorba 
grecul, Kazantzakis descrie în detaliu cum arată un om cu 
adevărat pasionat, cum vorbeşte şi cum se simte, prin 
intermediul personajului său principal, care trăieşte fericit 
şi simte prezenţa lui Dumnezeu în fiecare clipă. Am afişate 
în casă aceste cuvinte ale lui Kazantzakis de mai bine de 
un deceniu, dar în fiecare zi continui să le citesc şi să 
reflectez asupra lor: „Crezând cu pasiune în ceva ce nu 
există încă, îl creăm. Ceva ce nu există e ceva ce nu ne-am 
dorit suficient de mult”. Acel „ceva ce nu există încă” ţi l-ai 
justificat probabil de foarte multe ori, printr-o grămadă de 
scuze, iar pentru ce „nu ne-am dorit suficient de mult” 


înseamnă că nu am simţit pasiunea. 

x 

Să ne întoarcem o clipă la ce am spus în ultimul 
capitol, şi anume să încerci în acelaşi timp să îţi urmezi 
visul şi să îl încredinţezi unei forţe mai puternice decât 
tine - o forţă la care, de altfel, eşti conectat în permanenţă. 
Ori de câte ori sunt întrebat care e secretul meu de am 
reuşit să înving un munte de năravuri în viaţă, răspund: 
„Am lăsat totul pe seama unei forţe superioare şi am 
început să cred cu pasiune în ceva ce nu există încă”. Am 
ajuns să consider pasiunea sinonimă cu Dumnezeu. Când 
am început să îmi urmez cu fervoare chemarea, am primit 
îndrumarea Divină, care m-a canalizat pe alt drum, departe 
de lucruri şi obiceiuri nocive: am trăit brusc împrejurări în 
care nu existau vicii, am început să întâlnesc oamenii 
potriviţi, iar cei nepotriviţi, „în chip misterios”, au dispărut 
din drumul meu. 

Dă-i o şansă acestei viziuni entuziaste. Crede nu 
numai în puterea ei de a aprinde flacăra în tine, dar şi de a 
o păstra aprinsă. Schiţeaz-o, mi roase-o, simte-o, zâmbeşte 
când te gândeşti la ea şi imaginează-ţi-o zburând spre tine 
cu aripi de înger. Alungă toate scuzele obositoare pe care 
le-ai folosit de atâtea ori pentru a justifica ce nu ai putut să 
faci până acum şi urmează exemplul personajului Zorba, 
care e un model de om pasionat. Incepe să crezi în eul tău 
care nu există încă, în loc să crezi că o parte din tine a 
ajuns într-un impas şi trăieşte din scuze. Lasă visul acesta 
să te entuziasmeze şi observă că, privite din alt unghi, 
lucrurile se schimbă. Cultivă în tine pasiunea şi vei vedea 
nu numai că lumea o să arate altfel, ci că o să se şi 
comporte altfel faţă de tine. 

Entuziasmul te inspiră 

Entuziasmul te menţine „inspirit” sau inspirat. Şi, la 
fel cum se întâmplă cu toate lucrurile (inclusiv cu scuzele), 
cu cât îl stârneşti mai des şi îl cultivi, cu atât el devine un 
mod de viaţă. Cele mai bune lucruri pe care ţi le aduce 
acest mod de viaţă e bucuria şi fericirea care vin odată cu 
el. James 


Baldwin a scris despre asta că: „nu poţi să aprinzi o 
flacără din cenuşă, la fel nici entuziasmul nu poate fi 
stârnit de oameni secati de spirit”. 

Ca să păstrezi vie pasiunea, trebuie în primul rând ca 
relaţia cea mai bună din viaţa ta să fie cea pe care o ai cu 
Sursa existenţei. Lasă-te surprins şi tulburat de orice şi 
oricine cunoşti. Trăieşte într-o stare permanentă de 
recunoştinţă şi apreciază ce ţi se dă - mulţumeşte pentru 
tot ce îţi oferă natura şi pentru numeroasele miracole pe 
care le vezi întâmplându-se în fiecare zi. Eu fac asta zilnic 
şi am observat că acesta e factorul cel mai important care 
mă ajută să îmi păstrez pofta de viaţă vie şi întreagă. 

Eu sunt cel care conduce afacerea asta pe care o 
numim viaţă. Stau la masă şi scriu, şi cu toate astea nu am 
nicio idee despre cum se întâmplă asta. Cuvintele se aştern 
pe hârtie de nicăieri, dintr-odată sunt acum aici. De unde 
vin? Mă călăuzeşte cineva oare? Dar pe copacii aceia din 
spatele geamului sau pe fiinţa asta ce îşi târâie corpul 
minuscul pe pagina cărţii pe care tocmai am deschis-o şi 
care au aceeaşi forţă vitală în ele câtă am şi eu? Dar 
stelele şi galaxiile de acolo sus... chiar suntem singuri în 
universul ăsta vast, infinit? Aş putea să scriu la nesfârşit 
despre milioane de lucruri care ne-ar putea pasiona. Vreau 
să spun că sunt nenumărate lucruri care pot să ne inspire. 
Şi, rămânând în această stare de mirare, tulburare şi mai 
ales recunoştinţă, simt bucuria de a trăi. lată o cu totul 
altă atitudine, diferită de cea pe care o adoptăm atunci 
când ne folosim de scuze ca să ne justificăm neîmplinirile. 

Cu cât îmbătrânesc, cu atât învăţ mai mult să las 
forţele nevăzute să facă minuni cu mine şi în jurul meu, şi 
cu atât mă îndoiesc mai puţin de toate astea. Am 
abandonat ideea că sunt pentru totdeauna separat de 
mintea atotştiutoare a universului, în această stare de 
uimire, simt pasiunea tot timpul. Nu trebuie să fac nimic - 
o simt în fiecare chip pe care îl privesc, în fiecare noapte 
înstelată, în fiecare floare care se deschide. Cele mai 
intense momente de entuziasm le simt atunci când încerc 
să gândesc şi să fac întocmai ca Sursa atotştiutoare, 


generoasă a vieţii; când mă eliberez de ego, atunci sunt 
într-adevăr capabil de pasiune. 

Lao Zi spunea: „Dacă nu poţi oferi numai bucurie şi 
fericire, nici nu le poţi primi. Aceasta este manevra subtilă 
a lui Tao”. Dorinţa de a oferi fericire poate fi fără margini. 
Rămânând aliniat cu Tao atotcreator, eşti tot timpul 
entuziasmat şi totul capătă mult mai mult sens. Când 
rămâi aliniat cu Dumnezeu şi gândeşti cum gândeşte el 
faci ceea ce ar face Dumnezeu. Trăieşti „inspirit” - şi cu 
mult entuziasm. 

Cum să îţi hrăneşti pasiunea 

Faptul că simţi în corp emoția pasiunii e un indiciu că 
îţi împlineşti destinul care ţi-a fost dat poate chiar înainte 
să vii din lumea nefiinţei în lumea fiinţei. Primele rânduri 
din Vechiul 

Testament ne spun că „Dumnezeu” şi „binele” sunt, 
în esenţă, sinonime, aşadar atunci când ne simţim bine, 
înseamnă de fapt că îl simţim pe Dumnezeu. 

A fi pasionaţi (a ne simţi bine) e ca şi când l-am fi 
trezit pe Dumnezeul din noi. Gândeşte-te la această 
prezenţă ca la cineva căruia trebuie să-i acorzi mereu 
atenţie şi să îl hrăneşti, ca să nu adoarmă din nou sau să 
dispară întru totul. Cu alte cuvinte, trebuie să menţii 
flacăra pasiunii veşnic prezentă, veşnic aprinsă în viaţa ta. 

Te sfătuiesc să-ţi consumi cât mai multă energie 
ajutând alţi oameni. Aminteşte-ţi mesajul lui Lao Zi: 
primeşti atâtea bucurii câte eşti în stare să oferi. Să ştii că 
cea mai mare bucurie o simt atunci când îi ajut pe alţii. 
Simt o mare bucurie când sprijin financiar oameni ca să-şi 
împlinească visele, care altfel ar fi rămas neîmplinite, sau 
trimit CD-uri ori cărţi la diverse spitale, închisori sau şcoli. 
Chiar şi atunci când îmi invit mama de 92 de ani la cină în 
oraş şi suntem doar noi doi simt fiori de plăcere. 

Ajutându-i pe alţii faci un prim pas important ca să îţi 
descoperi propria pasiune. Am avut, de exemplu, recent 
ocazia să petrec o dimineaţă într-o clasă de-a întâia (am 
fost invitat să citesc Unstoppable Me! una dintre cele 
patru cărţi pentru copii pe care le-am scris împreună cu 


Kristina Tracy). M-a umplut de bucurie faptul că am putut 
intra în contact cu copiii şi le-am putut asculta întrebările, 
dar la fel de mult m-a impresionat învăţătoarea lor, 
doamna Wimmer. Am văzut o femeie care îşi trăia fiecare zi 
cu pasiune, în slujba copiilor acelora de clasa întâi - o 
femeie care radiază de bucurie, hrănindu-i fiecăruia dintre 
elevii ei dragostea de a învăţa, şi se entuziasmează atunci 
când vorbeşte despre băieţii şi fetiţele pe care are onoarea 
să-i îndrume. 

Copiii pur şi simplu o adoră pe învăţătoarea lor, şi 
cine îi poate condamna? îi duce după ore în excursii în 
natură, îi ajută să scrie cărţi ilustrate, le organizează 
ceremonii de sfârşit de an elaborate şi se aşază cu ei pe 
podea ca să fie cât mai aproape de ei şi să le arate cum să 
se apuce de treabă. Fiecare lecţie predată e o dovadă de 
creativitate. 

Doamna Wimmer, de asemenea, îşi cheltuie cu 
plăcere banii pentru ca toţi copiii să se poată bucura de 
acţiunile care se organizează cu clasa, dacă unii nu pot 
participa din motive financiare. Pur şi simplu nu există 
nimic ce nu ar face ca să le ofere elevilor ei de clasa întâi o 
experienţă de neuitat. Asta înseamnă să îți hrăneşti 
pasiunea! 

În loc să ne irosim zilele doar prefăcându-ne că 
facem ceva dar suntem veşnic plictisiţi, ar trebui cu toţii să 
ne trăim viaţa cu aceeaşi pasiune ca doamna Wimmer. La 
urma urmei, cum ne putem aştepta să găsim pasiune, dacă 
suntem, în mod evident, captivi într-o lume anostă, care 
reprezintă viaţa noastră de zi cu zi? Trebuie să descoperim 
bucuria şi satisfacția pe care le simţim atunci când ne 
hrănim pasiunea - e o idee mult mai bună decât aceea de a 
ne duce zilele agăţându-ne mereu de scuza că „viaţa e o 
mare plictiseală”. 

x 

Poate ţi-ar fi mai uşor dacă te-ai gândi la pasiunea pe 
care o simţi pentru ceva ca la o dovadă că Sursa creatoare 
e prezentă în tine. Vorbeşte-i acestei prezenţe invizibile, şi 
cu toate acestea reale, şi mulţumeşte-i că ţi-e mereu 


alături. Plimbă-te împreună cu ea şi chiar imaginează-ţi că 
vă ţineţi de mână. Pune-i întrebări şi ascultă ce are să-ţi 
spună, şi fii atent cum te călăuzeşte. Fii recunoscător 
pentru faptul că această prezenţă e reală şi lasă-te condus 
în direcţia în care vrea să te ducă. 

Să-ţi aminteşti întotdeauna că pasiunea e o dovadă că 
Dumnezeu există în tine şi că poţi să faci din ea o 
experienţă personală. Nu trebuie să îţi dezvălui emoția 
interioară niciunui om despre care crezi că ar putea să-ţi 
înece visele. Dar promite-ţi că vei acorda atenţie pasiunii 
tale, că vei face cel puţin un lucru, oricât de mărunt, în 
fiecare zi pentru ca să devină realitate. Chiar dacă nu faci 
altceva decât să meditezi la visul tău, să scrii un paragraf 
din cartea la care lucrezi, să dai un telefon ca să te 
interesezi cum ai putea să porneşti afacerea la care visezi, 
fă-o. Acordă-i atenţie pasiunii - nu o ignora niciodată. 
Vorbeşte-i, astfel încât să nu trebuiască să apelezi la scuze 
ca să justifici de ce ţi-a fost imposibil să îţi urmezi 
chemarea. 

Aminteşte-ţi că pasiunea trebuie să fie hrănită ca să 
supravieţuiască; niciodată nu te va dezamăgi dacă o 
hrăneşti. Cum ar putea să te dezamăgească? E Dumnezeul 
din tine. Şi pentru Dumnezeu nimic nu este imposibil... şi 
nici nu are nevoie de scuze. 

Câteva sugestii pentru o viaţă plină de pasiune 

> Fă ceva în fiecare zi ca să-l împiedici pe Dumnezeul 
din tine trezit la viaţă să adoarmă din nou. Nu uita că 
entuziasmul e o consecinţă a felului în care gândeşti şi că 
atunci când gândurile tale sunt în armonie cu energia 
Sursă începi să simţi pasiunea. De aceea, trebuie mereu să 
ai grijă la felul în care gândeşti. Fă-ţi un jurnal, în care să 
scrii ce te pasionează - cu cât scrii mai mult, cu atât vei 
întreţine mai mult flacăra pasiunii. 

Caută pe internet şi vizitează site-uri care conţin şi 
promovează ideile care te pasionează. Încearcă să iei 
legătura, printr-un telefon sau printr-un e-mail, cu cineva 
care are aceeaşi pasiune ca tine. Deschide-ţi un cont 
privat, în care să pui bani ca să îţi finanţezi pasiunea. 


Orice ai face, aminteşte-ţi că asta e pasiunea ta şi trebuie 
să o hrăneşti în fiecare zi. Pe măsură ce începe să devină 
un mod de viaţă, o să vezi cum universul va începe să te 
ajute şi să-ţi ofere situaţii care să fie în armonie cu ceea 
ce-ţi doreşti. 

> Fii liber să simţi o stare de uimire, care duce la 
apariţia pasiunii, începând să priveşti orice lucru ca şi cum 
l-ai vedea pentru prima dată. Nu lăsa cuvântul plictiseală 
nici măcar să ţi se strecoare în gânduri. 

Am participat la mii de interviuri, de tot soiul, în 
ultimele patru decenii. Am fost adesea întrebat: 

„Nu te plictiseşti să ţi se pună mereu aceleaşi 
întrebări?”. Răspunsul meu din inimă, de fiecare dată, e: 
„N-am mai fost niciodată intervievat de persoana aceasta, 
în momentul acesta, pe tema asta, în împrejurările astea”. 
Astfel, fiecare interviu e o provocare nouă, şi asta îmi 
menţine trează pasiunea. Tot aşa gândesc înainte de a ţine 
aceeaşi conferinţă a zecea oară în două săptămâni - 
fiecare prezentare în faţa unui public e o experienţă nouă. 

Încearcă să vezi viaţa astfel: fă dragoste cu soţul sau 
soţia ta ca şi cum ar fi pentru prima dată. Citeşte-le o 
poveste copiilor la culcare ca şi cum în fiecare seară o faci 
pentru prima oară. Fiecare clipă e un dar de la Tao 
atotcunoscător, iar atunci când trăieşti ca şi cum fiecare 
experienţă şi fiecare moment e nou, vei simţi pasiunea 
despre care îţi vorbesc în cartea de faţă. 

> Fă o pauză de cinci minute astăzi şi repetă-ţi 
următoarea frază: îl rog pe Dumnezeu să fie cu mine sub 
forma Pasiunii. Astfel, îţi vei aminti că fiecare clipă de 
entuziasm pe care o trăieşti e o dovadă că în acel moment 
te călăuzeşte Dumnezeu. Menţine această stare şi vei 
cunoaşte o viaţă Fără scuze! 

Sfântul Toma de Aquino a spus: „Adevărata pace o 
cunoaştem când suntem una cu voinţa lui Dumnezeu”. 
Toate clipele noastre de fericire, entuziasm şi pasiune sunt 
momente de conectare. Încearcă să îţi găseşti adevărata 
pace. Scuzele, în schimb, te îndepărtează de pasiunea ta 
sau de voinţa lui Dumnezeu. Ele sunt deprinderi de-o viaţă 


care te îndepărtează de liniştea interioară. Ai de ales între 
pasiunea, pacea şi alinierea cu Dumnezeu, ori scuze, scuze 
şi iar scuze. 

CAPITOLUL. 10 

AL ŞAPTELEA PRINCIPIU: COMPASIUNEA 

„Compasiunea adevărată înseamnă mai mult decât să 
arunci o monedă unui cerşetor... înseamnă să restructurezi 
societatea care produce cerşetori”. 

Martin Luther King Jr. 

Există o poveste foarte cunoscută, care ne vorbeşte 
despre importanţa compasiunii. Povestea spune că o 
femeie care a trăit toată viaţă în armonie cu Tao a găsit pe 
malul unui râu din munţi o piatră prețioasă, pe care a pus- 
o în desagă. 

A doua zi, un călător înfometat s-a apropiat de femeie 
şi i-a cerut ceva de mâncare. Când femeia a scotocit în 
desagă după o coajă de pâine, călătorul a zărit piatra 
prețioasă şi s-a gândit că, dacă ar avea-o, ar deveni bogat 
pentru tot restul vieţii. A rugat-o aşadar pe femeie să îi dea 
lui comoara, iar femeia i-a dat-o şi i-a mai dat şi ceva de 
mâncare. Apoi călătorul a plecat, fericit că norocul a dat 
peste el şi că a scăpat de griji pentru totdeauna. 

Câteva zile mai târziu, s-a întors şi i-a înapoiat femeii 
înțelepte piatra. „M-am gândit mai bine”, i-a spus. „Deşi 
ştiu cât e de prețioasă, ţi-o înapoiez, dar sper că îmi vei da 
ceva şi mai preţios în schimb”. 

„Ce anume?”, a întrebat femeia. 

„Te rog să-mi dai acel ceva care te-a făcut să îmi oferi 
piatra”. 

Femeia din poveste îşi trăia viaţa după un principiu 
sacru, acela al compasiunii... al şaptelea şi ultimul 
principiu de viaţă Fără scuzei 

Compasiunea şi scuzele 

E imposibil să ai nevoie de scuze când motoul tău în 
viaţă este: Cu ce pot să-i ajut pe ceilalţi? Să te gândeşti la 
alţii înainte de toate - adică le întinzi o mână de ajutor 
indiferent dacă te-ar deranja în vreun fel - îţi aduce 
bucurie, adică ceea ce căuta de fapt călătorul înfometat. 


Când îi ajuţi pe alţii şi în loc să ceri renunti la nişte lucruri, 
te simţi cu adevărat bun (adică simţi că eşti asemenea lui 
Dumnezeu). 

Vina dispare atunci când trăieşti ca să faci bine. Căci 
scuzele, indiferent de forma pe care o îmbracă, de la vină 
pornesc. Apar când dai vina pe trecut. Pe economie. Pe 
defectele personale. Pe Dumnezeu. Pe părinţi. Pe copii, pe 
soţ sau soţie. Pe ADN. Şi aşa mai departe, nu ducem lipsă 
de circumstanţe, oameni sau întâmplări pe care să le 
învinuim - şi nu mai terminăm cu vinile. 

Când începi să simţi compasiune, vina dispare. Astfel, 
indiferent ce ţi-ai dori pentru tine, încearcă să te schimbi 
şi să-i doreşti asta altcuiva poate chiar mai mult. În acel 
moment de meditaţie, compasiunea te va împiedica să mai 
arăţi cu degetul şi scuzele vor dispărea. Şi vei începe să 
gândeşti aşa cum gândeşte Dumnezeu: că e bine să fii 
serviabil, darnic, generos şi iubitor, fără să aştepţi nimic în 
schimb. 

Femeia înţeleaptă din munţi care i-a dat piatra 
prețioasă străinului nu s-a gândit la sărăcie sau la 
nefericire, nu a fost cinică faţă de lăcomia oamenilor, nici 
nu a simţit nevoia să justifice cum îşi trăia viaţa. De ce? 
Pentru că egoul dispare cu desăvârşire din imagine când 
eşti milos, şi predomină iubirea şi solicitudinea. 

Am descoperit că, atunci când sunt bun şi binevoitor, 
totul în viaţa mea emană pace şi armonie, ca să nu mai 
spun cât de bine mă simt atunci când ofer, în loc să aştept 
să primesc. 

Am auzit discursul despre compasiune al lui Dalai 
Lama cu câţiva ani în urmă, iar mesajul atingea, în esenţă, 
aceste două puncte: 

1. Compasiunea e cea mai importantă calitate de 
care trebuie să dea dovadă omenirea. Aceasta este calea 
spre fericire, sănătate şi succes. 

2. Violenţa şi războaiele ar dispărea într-o generaţie, 
dacă, începând de la vârsta de cinci ani, copiii ar învăţa să 
mediteze asupra compasiunii timp de o oră pe săptămână, 
pentru tot restul vieţii. Aşadar, în viaţă e foarte important 


să dai dovadă de compasiune, adică să te gândeşti cu 
adevărat la alţii şi să trăieşti după vechea Regulă de Aur. 

În secunda în care simţi că eşti tentat să recurgi iar 
la scuze, repetă-ţi mantra Cum îi pot ajuta pe alţii? apoi 
procedează în funcţie de răspunsurile pe care le primeşti. 
Te vei alinia cu mintea universală, care e întotdeauna 
generoasă, iar universul te va răsplăti întrebându-te la 
rândul lui: 

„Cum pot să te ajut eu pe tine?” Când compasiunea 
pe care le-ai arătat-o altora se va întoarce la tine, să îţi 
aminteşti adevărul pe care l-am spus de multe ori în cartea 
asta: Nu atragi ceea ce vrei, atragi ceea ce eşti. Fă în aşa 
fel încât să fii milostiv. 

Trei întrebări 

De câţiva ani, sărbătoresc Ziua Tatălui într-un mod 
care reflectă ceea ce vrea să îţi spun în acest capitol: 
oferindu-le eu cadouri deosebite celor opt copii ai mei, în 
loc să primesc cadouri de la ei. Unul dintre cele mai mari 
privilegii, de care mă bucur de peste 40 de ani, e acela de 
a fi tată. 

Consider că e o mare onoare şi o datorie sacră să le 
fiu părinte celor şase fete frumoase ale mele şi celor doi 
băieţi minunaţi, aşa că eu le mulţumesc lor pentru că m-au 
ales să le fiu tată şi pentru că mi-au îngăduit să am acest 
rol important în vieţile lor. 

Consider responsabilitatea de a creşte şi a ajuta un 
copil un dar minunat, pentru că a putea să ajuţi întru totul 
o altă fiinţă te face să te pui în locul lui Dumnezeu. La 
urma urmei, când Dumnezeu ne dă viaţă, nu ne ajută 
El/Ea, şi nu ne lasă opţiunea de a trăi sau nu o viaţă plină 
de compasiune? 

Anul trecut de Ziua Tatălui le-am dăruit copiilor mei 
câte un exemplar din volumul de nuvele al lui Lev Tolstoi, 
Trei întrebări. Tolstoi ne povesteşte despre un rege care 
era convins că, dacă ar şti care e întotdeauna cel mai bun 
moment ca să faci ceva, cei mai potriviţi oameni pe care 
să-i asculţi şi, mai ales, cel mai import lucru care trebuie 
făcut, nu ar mai da niciodată greş. 


Aşa că a dat de veste că îl va răsplăti generos pe 
acela din regatul său care-i va da răspunsul la aceste trei 
întrebări. Mulţi învăţaţi au venit să-l vadă pe rege, dar cum 
toţi au răspuns diferit - şi cum nu a fost de acord cu 
niciunul dintre ei - nicicare nu a fost răsplătit. Dar regele 
îşi dorea în continuare foarte mult să afle răspunsul la cele 
trei întrebări, aşa că s-a hotărât să consulte un pustnic 
foarte renumit în regatul lui. 

Bătrânul pustnic nu primea la el decât pe oamenii de 
rând, aşa că regele şi-a pus haine simple, şi-a lăsat gărzile 
mai încolo, a descălecat şi s-a dus singur să îl vadă pe 
sihastru. Când regele deghizat a ajuns la pustnic, i-a pus 
cele trei întrebări, dar bătrânul nu a răspuns. Văzând că 
pustnicul era foarte firav şi că încerca să facă nişte cuiburi 
pentru flori, regele a luat sapa şi a săpat el pământul 
câteva ore. Când a încercat din nou să îi pună cele trei 
întrebări bătrânului, pustnicul a observat un bărbat cu 
barbă care ieşea din pădure ţinându-se cu mâna de 
abdomen, unde avea o rană din care curgea mult sânge. 

Călugărul, împreună cu regele, l-au dus înăuntru şi i- 
au îngrijit rana. În dimineaţa următoare, bărbatul i-a cerut 
regelui să îl ierte, deşi regele era sigur că nu îl mai văzuse 
niciodată pe omul acela. 

Bărbatul rănit i-a spus: 

Nu mă cunoşti, dar eu te cunosc. Sunt un duşman al 
tău, care a jurat să se răzbune, pentru că i-ai executat 
fratele şi i-ai confiscat averea. Am aflat că ai plecat singur 
să îl vezi pe pustnic şi m-am hotărât să te omor pe drumul 
de întoarcere. 

Dar a venit seara şi nu te-ai mai întors. Atunci am 
ieşit din ascunzătoare ca să te caut şi am dat peste gărzile 
tale, ele m-au recunoscut şi m-au înjunghiat. Am reuşit să 
scap din mâna lor, dar sângele pierdut mi-ar fi adus 
moartea, dacă nu mi-ai fi pansat rana. Eu voiam să te 
omor, iar tu mi-ai salvat viaţa. Acum, dacă scap cu viaţă, şi 
dacă vrei, îţi voi fi cea mai credincioasă slugă, şi aşa am să 
le poruncesc şi copiilor mei să facă. Iertare! 

Regele nu numai că l-a iertat, dar a spus chiar că îşi 


va trimite servitorii şi pe medicul personal să îl îngrijească 
şi a făgăduit să-i înapoieze averea care i-a fost luată. 

Apoi, regele a ieşit afară şi l-a văzut pe pustnic 
punând seminţe în cuiburile pe care le făcuse el cu o zi 
înainte. S-a hotărât să încerce să-i pună bătrânului înţelept 
cele trei întrebări pentru ultima dată şi a rămas surprins 
când bătrânul i-a răspuns că a aflat deja răspunsul la 
întrebările lui: 

„Cum am aflat răspunsul? Ce vrei să spui?, a 
întrebat regele. 

„Nu vezi”, a răspuns pustnicul. „Dacă nu ţi-ar fi fost 
milă de slăbiciunea mea ieri şi nu ai fi săpat cuiburile astea 
în locul meu, ci ţi-ai fi văzut de drum, bărbatul acela te-ar 
fi atacat şi te-ai fi căit că nu ai rămas cu mine. Aşadar, cel 
mai important moment a fost atunci când ai hotărât să sapi 
cuiburile, eu am fost omul cel mai important, iar cel mai 
important lucru pe care puteai să-l faci era să îmi faci un 
bine. Apoi, când bărbatul a alergat spre noi, cel mai 
important moment a fost cel în care ai hotărât să îi 
îngrijeşti rănile, căci altfel ar fi murit fără să se împace cu 
tine. 

Astfel, el a fost omul cel mai important şi ce ai făcut 
pentru el a fost lucrul cel mai important pe care îl aveai de 
făcut. Aminteşte-ţi, aşadar: un singur moment e important 
- prezentul! E cel mai important moment, pentru că e 
singurul în care avem puterea în mâinile noastre. Omul de 
care ai cea mai mare nevoie e cel cu care eşti în momentul 
respectiv, căci nu se ştie dacă îl vei mai întâlni: iar cel mai 
important lucru e să îi faci bine, căci acesta e scopul 
pentru care am fost trimişi pe pământ!” 

Hai să reluăm cele trei întrebări, fiindcă ele conţin 
răspunsul la întrebarea cum să îţi trăieşti viaţa arătând 
compasiune. În timp ce citeşti această parte, gândeşte-te 
ia lecţiile pe care le-a învăţat regele de la pustnic, 
înțeleptul lui mentor. Gândeşte-te, de asemenea, la ce 
învățături poţi să tragi din exemplul femeii care i-a dăruit 
piatra prețioasă unui călător. 

1. Care e cel mai potrivit moment să faci un lucru? 


Atât pustnicul, cât şi femeia luminată au înţeles ce a 
vrut Tolstoi să spună atunci când a scris: 

„Aminteşte-ţi, aşadar: un singur moment e important 
- prezentul! E cel mai important, pentru că e singurul în 
care avem puterea în mâinile noastre”. Îţi aduci aminte că 
cel de-al treilea principiu de viaţă Fără scuze! spunea 
faptul că doar în prezent putem manifesta compasiune. 
Numai în prezent se întâmplă toate lucrurile. Aşadar, 
relaţia pe care o ai cu viaţa e, de fapt, relaţia pe care oai 
cu prezentul. 

Îmi place foarte mult definiţia pe care istoricul 
Arnold Toynbee o dă compasiunii: „Compasiunea e ceea ce 
îl face pe eul individual să nu se mai preocupe doar de 
sine, ci să preia grijile eului universal”. 

În fiecare moment când uiţi de tine ca să ajuţi pe 
cineva manifeşti compasiune... şi astfel e imposibil să 
recurgi la scuze. Ştii acum secretul pe care îl căuta regele 
lui Tolstoi şi pe care femeia înţeleaptă l-a aplicat din 
instinct: Acum e momentul să nu te mai preocupi doar de 
tine, ci grija ta să se extindă asupra eului universal, care 
include pe oricine, dar mai ales pe omul care se află în faţa 
ta. 

Ţi-i poţi închipui pe femeia aceea milostivă sau pe 
pustnicul înţelept venind cu scuza că viaţa lor nu e aşa 
cum şi-ar fi dorit? încearcă să fii ca ei şi recunoaşte că 
puterea ta se află în clipa de faţă - însuşeşte-ţi-o şi fii plin 
de compasiune, fără să te gândeşti la tine. Şi nu uita că 
viaţa îţi dă întâlnire numai în prezent. 

2. Care sunt cei mai importanţi oameni pentru care 
să faci ceva? 

Adesea auzim, şi reacţionam în consecinţă, despre 
importanţa de a oferi ajutor oamenilor care au cel mai 
mare nevoie de el, din locuri foarte îndepărtate. Încercăm 
să obţinem pacea mondială şi intrăm în organizaţii care se 
ocupă de îmbunătăţirea vieţii celor mai nevoiaşi. Cu toate 
astea, nu acesta e cel mai adecvat răspuns la cea de-a 
doua întrebare. 

Aproapele tău e cea mai importantă persoană pe care 


să o ajuţi, fie că ţi-e prieten, rudă, coleg sau complet 
străin. Fii bun cu oricine ar fi cel care se află în faţa ta în 
acel moment. Aşa cum spune Tolstoi, nu ştim dacă ne vom 
mai întâlni sau nu vreodată cu el. Nu există decât acum, 
iar cea mai importantă persoană e cea care se află în faţa 
ta. Femeia înţeleaptă ştia asta prea bine - nu a păstrat 
piatra prețioasă pentru ea, nici pentru cineva care ar fi 
meritat-o poate mai mult, nici pentru vreo rudă. l-a dat 
piatra din toată inima unui om pe care nu l-a mai văzut 
niciodată. Învățătura pe care trebuie să o tragem de-aici e 
că nu trebuie să privim dincolo de clipa de faţă. 

Acum e cea mai bună ocazie. Tratează cu compasiune 
pe cel care se află lângă tine, indiferent cine ar fi el. 

Aşa cum spune maestrul vietnamez Thich Nhat Hanh: 
Dacă nu îţi poţi face propriul copil fericit, cum crezi că vei 
putea să faci fericit pe altcineva? Dacă prietenii tăi înrolați 
în mişcarea pentru pace sau în organizaţii de binefacere de 
orice fel nu se iubesc şi nu se ajută între ei, pe cine potei 
iubi şi ajuta? Dorim într-adevăr să ajutăm alţi oameni sau 
doar să facem parte dintr-o organizaţie? 

3. Care e cel mai important lucru pe care trebuie să îl 
fac în orice moment? 

Faptele pline de compasiune ale pustnicului şi ale 
femeii înțelepte ne dovedesc că ei au ştiut foarte bine 
răspunsul la această întrebare. Tolstoi, în concluzia la Trei 
întrebări, ne explică de ce faptele pline de compasiune faţă 
de o altă persoană într-un anumit moment sunt aşa de 
importante: „căci acesta e scopul pentru care am fost 
trimişi pe pământ!” Aşa cum am văzut în capitolul anterior, 
să faci bine înseamnă să faci precum Dumnezeu. Nu am 
venit pe lumea asta să cucerim pe alţii, să purtăm 
războaie, să construim temple impozante zeităților 
noastre, să fim cei mai buni, să câştigăm sau să îi 
înfrângem pe alţii. Nu, suntem aici ca să fim precum 
Dumnezeu, buni - să fim săritori, să-i ajutăm pe ceilalţi, să 
lăsăm de la noi, să nu intervenim şi să fim modeşti în orice 
împrejurare. 

Renunţă la ego şi fii milostiv cu ceilalţi, fii un om 


cumsecade. Regele a învăţat asta când a renunţat la 
importanţa lui - făcând bine, şi-a salvat viaţa. lar femeia 
din munţi a reuşit să-l înveţe pe un om dominat de ego 
cum să fie fericit, printr-o simplă pildă de bunătate. 

* 

Am să închei acest capitol cu o altă poveste, de data 
asta despre mine şi fiica mea Sommer. In timp ce o 
conduceam la aeroport, pentru că trebuia să se întoarcă la 
facultate după un lung weekend petrecut acasă, îmi 
admira ceasul nou pe care mi-l cumpărasem. Nu-mi mai 
cumpărasem un ceas de cel puţin zece ani. Imi plăcea, 
pentru că era negru cu sclipiri de oțel, şi, în timp ce mă 
uitam la el, îmi spuneam că îmi plăcea cel mai mult dintre 
toate ceasurile pe care le-am avut. 

Dar simţeam că lui Sommer i-ar fi drag să-l poarte, 
fiindcă ceasurile de bărbaţi erau ultimul capriciu în 
materie de modă pentru tinere. 

După ce am oprit maşina şi am ajutat-o pe fiica mea 
cu bagajele, am simţit imboldul să-mi scot ceasul şi să i-l 
dau ei, deşi era lucrul la care ţineam cel mai mult (mai ales 
că nu mai aveam aproape niciun obiect la care să ţin, 
darămite unul la care să ţin atât de mult). 

Sommer mi-a răspuns: „Nu, tată, tu ţii la ceasul 
ăsta!” 

Am insistat să-l ia, răspunzându-i că aş fi şi mai 
bucuros să-l ştiu la ea şi să-l preţuiască. l-am mai spus şi 
că ar simboliza că suntem uniţi în timp, deşi ne aflăm la 
mii de mile depărtare. A urcat în avion radiind, iar eu m- 
am întors acasă cu sentimentul că am crescut enorm ca 
om, căci un asemenea gest inimos mi-ar fi fost foarte greu, 
dacă nu imposibil, să-l fac în urmă cu câţiva ani. 

Apoi Sommer m-a sunat în Maui, câteva luni mai 
târziu, să-mi spună că mi-a trimis un cadou de Ziua Tatălui, 
insistând că era unul foarte, foarte special. Era tabloul pe 
care l-a iubit dintotdeauna, pe care l-a făcut ea însăşi şi îl 
avea agăţat în apartament de mult. Mi-a spus mai târziu: 
„Am învăţat ceva în ziua în care mi-ai dat mie ceasul care 
îţi plăcea atât de mult şi am vrut să îţi ofer, la rândul meu, 


singurul meu lucru iubit. Ţi-l dăruiesc ţie, tată, deşi mi-e 
greu să mă despart de el, pentru că vreau să ai o parte din 
mine acolo, cu tine”. 

Tabloul stă cu mândrie pe peretele meu, ca un simbol 
al frumuseţii şi perfecțiunii de a răspunde cu gesturi 
inimoase atunci când simţi nevoia să faci asta. Această 
poveste personală rezumă şi ilustrează perfect răspunsul 
la cele trei întrebări ale lui Tolstoi: (1) fă un gest de 
bunătate acum, fiindcă e singurul moment pe care îl avem; 
(2) fă-l pentru persoana cu care eşti în clipa asta; (3) fă 
bine, pentru că de asta ai venit pe lumea asta. 

Fiind inimos şi trăind plin de compasiune, îi 
încurajezi şi pe ceilalţi, prin exemplul pe care îl dai, să facă 
la fel. 

Sugestii ca să trăieşti manifestând compasiune 

> Când te trezeşti, lasă cuvântul Mulţumesc să îţi 
fluture pe buze, fiindcă îţi va aminti să îţi începi ziua cu 
recunoştinţă şi compasiune. Fă o regulă din a-ţi începe 
ziua gândindu-te mai întâi la altcineva şi apoi încercând să 
faci ceva, orice, care să îi aducă un zâmbet pe faţă. Când 
vrei în mod conştient să faci ceva bun pentru altcineva, 
începi să trăieşti la un nivel superior. Nu te mai gândeşti la 
tine şi la Ce am de câştigat? ci te întrebi Cum pol să fiu de 
ajutor? adică vei gândi exact cum gândeşte mintea 
universală, căreia îi spunem Tao sau Dumnezeu. Când eşti 
aliniat cu o gândire plină de compasiune, întreaga zi va 
reflecta acest tip de conştiinţă. 

lată câteva sugestii pentru început: trimite un e-mail 
cuiva pe care îl apreciezi, spune-i un cuvânt bun copilului 
pe care l-ai certat, cereţi scuze cuiva cu care ai avut un 
schimb de replici mai dure, ia câteva flori de câmp şi 
dăruieşte-le cuiva, dăruieşte altcuiva un lucru la care ţii, 
spre exemplu o carte sau o bijuterie sau pur şi simplu 
oferă un zâmbet unei persoane care ar avea nevoie de el. 

Nu trebuie să te coste nimic darul tău; tot ce trebuie 
să faci e să te aliniezi cu sentimentul de compasiune şi să 
laşi ziua să se desfăşoare astfel. 

Ori de câte ori simţi nevoia să recurgi la una dintre 


scuzele obişnuite, opreşte-te şi gândeşte-te imediat la 
persoana căreia i-ai arătat bunăvoință. Vei observa cum 
scuzele se dezintegrează atunci când te gândeşti cum să fii 
bun cu ceilalţi. 

Nu trebuie să manifeşti compasiune faţă de un om 
neapărat. Orice gest de bunătate îndreptat asupra oricărei 
fiinţe create de Dumnezeu, chiar dacă nu faci decât să 
aduni un gunoi pe care l-a aruncat cineva nepăsător pe 
stradă, are impact asupra planetei. Cel mai important 
lucru e să-ţi setezi mintea astfel încât să fii de ajutor şi să- 
ţi îndepărtezi gândurile de la cerinţele egoului. 

> în citatul de la începutul acestui capitol, Martin 
Luther King Jr. ne spune că societatea noastră trebuie 
restructurată din temelii şi că numai prin compasiune e 
posibil acest lucru. Te sfătuiesc să votezi oameni în funcţii 
de răspundere - la orice nivel - care arată sensibilitate şi 
bunătate în mesajele lor către public. O atitudine plină de 
compasiune are în vedere problemele pe care le au 
bărbaţii şi femeile legate de imigrare, tortură, orientare 
sexuală, religie şi statut socioeconomic. Nu poate exista 
nicio excepţie în aceste cazuri. Alege-i pe cei cu inima 
plină de compasiune, în locul celor care discriminează, 
pedepsesc, caută răzbunare sau manipulează oamenii prin 
puterea politică pe care o au. Cu cât instituţiile noastre 
reflectă mai mult această atitudine umană, cu atât mai 
puţine scuze colective ne vor fi necesare ca să explicăm de 
ce nu reuşim să creăm raiul pe pământ, care e adevărata 
noastră misiune. 

> Aşa cum am spus în fiecare din cele şapte principii 
din această parte a cărţii, repetarea neobosită a unei 
mantra interioare întăreşte şi creează exact ce îţi spui. De 
aceea, repetă-ţi următoarea mantra timp de cel puţin cinci 
minute: Sunt un om plin de compasiune. Răspândesc 
pretutindeni în jurul meu iubire, pentru că aceasta e firea 
mea. Spune-ţi asta fără întrerupere şi pune mantra aceasta 
într-un loc la vedere acasă, la birou sau în maşină, în 
Predica de pe Munte, lisus ne dezvăluie esenţa 
compasiunii. Dacă societatea noastră de astăzi s-ar apleca 


la aceste cuvinte şi le-ar pune în practică, am trăi cu toţii 
în pace. Dar chiar dacă restul lumii nu le-a pătruns încă, tu 
o poţi face. Te îndemn să pui în practică aceste cuvinte 
începând de-astăzi; când vei face asta, toate scuzele vor 
dispărea, cu siguranţă: 

Aţi auzit că s-a spus: „Să iubeşti pe aproapele tău şi 
să urăşti pe vrăjmaşul tău”. 

Dar Eu vă spun: „lubiţi pe vrăjmaşii voştri, 
binecuvântaţi pe cei ce vă blastămă, faceţi bine celor ce vă 
urăsc şi rugaţi-vă pentru cei ce vă asupresc şi vă 
prigonesc”. 

(Matei, 5: 43 - 44) 

lată ce înseamnă compasiunea adevărată! 

PARTEA A III-A 

FĂRĂ SCUZE! NOUA PARADIGMĂ 

„Dacă îţi corectezi mintea, restul în viaţa ta se va 
aranja de la sine”. Lao Zi 

CAPITOLUL. 11 

O NOUĂ VIZIUNE ASUPRA SCHIMBĂRII 
VECHILOR DEPRINDERI 

„Niciodată să nu-ţi subestimezi puterea de a te 
schimba. Niciodată să nu-ţi supraestimezi puterea de a-i 
schimba pe alţii”. H. Jackson Brown Jr. 

Ştii acum că poţi să schimbi radical felul în care 
funcţionează creierul tău, să schimbi aspecte legate de 
structura lui, astfel încât să elimini viruşii mintali care s-au 
instalat acolo de mult. Ştii că poţi să te transformi într-un 
om care nu mai are nevoie de scuze. 

Eu unul am învăţat că, în procesul de a ne înţelege pe 
noi înşine, tot ce e valabil pentru natură se aplică perfect 
şi la oameni. La fel cum florile cad atunci când fructul 
creşte, şi nevoia noastră de a avea un cât mai bogat buchet 
de realizări se atenuează pe măsură ce Divinul încurajează 
eul autentic să se dezvolte. Cu cât ne lăsăm mai mult 
conduşi de principiile care ne definesc ca fiind spirituali, 
cu atât mai puţin simţim nevoia să ne căutăm scuze. Aşa 
cum spune Carl Jung: 

„Problemele noastre cele mai mari nu pot fi 


rezolvate; ele trebuie depăşite”. 

Depăşeşte nevoia de a te mai folosi vreodată de 
scuze. Chiar înainte să începi să pui în practică paradigma 
din această parte a cărţii, fă tot ce poţi să depăşeşti 
problemele legate de vechile tale deprinderi. Principiile pe 
care le-am enunțat în Partea a Il-a sunt menite să te ajute 
să te transformi dintr-un om care trăieşte o experienţă 
spirituală în opusul acestei noţiuni: o fiinţă spirituală care 
trăieşte o experienţă umană. Asta a vrut să spună Jung 
prin a depăşi - să faci întotdeauna exact ce face natura cu 
problemele ei. 

O ghindă e un bob micut, o biluţă care nu poate să 
producă nimic, şi totuşi, aşa cum îmi place să spun: „O 
pădure fără margini doarme în visurile unei ghinde”. 
Realizări infinite dorm înăuntrul tău, dar trebuie să scapi 
de somnolenţa în care te menţine vechiul mod de gândire. 
Ca să te ajut să faci asta, iată o scurtă recapitulare a celor 
şapte principii ale unei vieţi Fără scuze! despre care ţi-am 
vorbit în Partea a Il-a: 

> Fii conştient de potenţialul de a deveni cineva 
important şi de puterea minţii tale. 

> Aliniază-te, gândind aşa cum gândeşte Dumnezeu. 

> Fii aici şi în prezent atât cu mintea ta, cât şi cu 
corpul tău. 

> Meditează mai degrabă la ce eşti, decât la ce vrei 
să fii. 

> Trebuie să ai voinţa să laşi sănătatea, fericirea şi 
succesul să se reverse în viaţa ta. 

> întâmpină cu pasiune pe oricine sau orice 
întâlneşti în viaţă. 

> Gândeşte-te la alţii mai mult decât la tine; adică 
manifestă compasiune. 

Aceste şapte unelte îţi vor fi de ajutor să depăşeşti 
nevoia de a recurge mereu la scuze şi să îţi 

„Corectezi mintea”. O dată ce vei reuşi să faci asta, 
aşa cum ne spune şi Lao Zi în citatul de la începutul 
capitolului, „restul în viaţa ta se va aranja de la sine”. 

Da, îţi poţi corecta mintea 


În primele două capitole ale cărţii, am vorbit despre 
cât de mult timp s-a pierdut şi cât efort s-a depus pentru a 
te modela după ceilalţi. Acum, la rândul tău, trebuie să 
depui efort ca să scapi de aceste setări. Aşa cum spune 
E.E. Cummings: „Să fii doar tu însuţi - într-o lume care se 
străduieşte din răsputeri să te facă să fii aidoma celorlalţi - 
înseamnă să duci cea mai grea luptă şi niciodată să nu 
capitulezi”. 

Poţi să reuşeşti să fii tu însuţi fără să lupţi propriu- 
zis, deşi poate simţi că lupţi cu ceva dinăuntrul tău. Dar, 
dacă laşi Divinul să crească în interiorul tău, vei cunoaşte 
un sentiment de bucurie, şi vechiul disconfort va începe să 
dispară. 

Când ai fost copil ai fost bombardat cu un întreg 
arsenal de mesaje de genul: „Nu poţi să faci asta!” Şi 
mesajele astea s-au închistat în interiorul tău sub forma a 
numeroase gânduri de tipul Nu pot, care sunt susţinute de 
o serie întreagă de scuze bine intenţionate. Ai închistat în 
mintea ta gândul că Nu poţi să faci ceva, pentru că ţi s-a 
spus în mod repetat: 

> „N-o să reuşeşti niciodată să faci nimic. Toată viaţa 
o să fii un neisprăvit”. 

> „Nu eşti bun de nimic”. 

„Nu eşti destul de deştept”. 

„N-o să reuşeşti niciodată să fii suficient de bun”. 
„Banii nu se obţin uşor”. 

„Nu meriţi să reuşeşti”. 

> „N-o să găseşti niciodată pe cineva care să te 
iubească aşa cum eşti”. 

> „Probabil o să te îmbolnăveşti şi tu de boala mamei 
tale; ţi-a fost transmisă prin gene”. 

> „N-o să reuşeşti niciodată să faci nimic dacă nu 
respecţi regulile”. 

> „Eşti ca taică-tu, şi el a fost un neisprăvit toată 
viaţa”. Aceste gânduri, şi alte mii de variaţiuni pe aceeaşi 
temă, se pare că au ridicat bariere durabile înăuntrul tău. 
Scuzele te apără de astfel de sentimente îngrozitoare, 
precum şi de faptul că eşti dezamăgit de viaţa ta. Deşi 


LILI 


acum eşti un adult care nu mai are nevoie să recurgă la 
meme, acestea încă produc în tine o reacţie familiară când 
crezi că trebuie să explici de ce viaţa ta nu e perfectă, aşa 
cum ţi-ai dori. Şi, cu toate că nu ştii când sau infiltrat în 
mintea ta, aceste meme te influenţează foarte mult. 

Nu-ţi subestima puterea de a te schimba, aşa cun 
spune citatul de la începutul capitolului. Poţi, fără nicio 
îndoială, să transformi convingerea care ţi s-a fixat în 
minte că Nu poţi în una de tipul Pot, spunânducţi: 

> Pot să realizez tot ce îmi propun. 

> Sunt un om capabil şi valoros. 

> Sunt inteligent. 

> Merit tot ce e mai bun, pentru că eu sunt un om 
bun. 

> Atrag bogăţia în toate aspectele din viaţa mea. 

> Merit să fiu sănătos, fericit şi să am succes. 

> Mă iubesc şi sunt iubit de ceilalţi. 

> în viaţă, mă las mai degrabă condus de dorinţa de 
a le fi altora de folos decât de reguli. 

> Sunt unic şi nu mă las influenţat de opiniile 
binevoitoare ale celorlalţi. 

Dacă te uiţi cu atenţie la frazele de mai sus, vei 
observa că nu trebuie decât să faci un pas ca să scapi de 
mentalitatea care recurge la scuze şi să te apropii de 
modul în care, probabil, gândeşte Dumnezeu. 

Şapte idei esenţiale pentru a elimina scuzele înainte 
să-ţi explic paradigma Fără scuze! aş vrea să îţi 
împărtăşesc un mod de gândire pe care l-am adoptat. Te 
sfătuiesc să încerci să fii receptiv la aceste idei, chiar dacă 
la început ţi se va părea că nu se pot aplica în viaţa ta în 
acest moment, pentru că sunt absolut sigur că te vor ajuta 
să începi procesul de renunțare la justificări şi 
autoapărare. 

lată şapte sfaturi care mie mi-au fost de mare folos 
ca să elimin scuzele din viaţa mea. 

1. Nu te mai cataloga 

Dacă vechile deprinderi se ţin după tine, adesea 
toată viaţa, asta e, în mare, din cauză că în mintea ta ai 


creat motive care le întăresc şi le susţin. Motivele astea, 
cărora le spun „scuze”, pot să se încastreze pentru mult 
timp în subconştient - sunt nişte aprecieri pe care ţi le 
asumi şi care în cele din urmă ajung să te definească. 
Renumitul teolog danez Soren 

Kierkegaard spunea: „Când mă cataloghezi, mă 
negi”. Înainte să începi să pui în practică paradigma Fără 
scuze! promite-ţi că nu te vei mai cataloga sau nega de 
acum încolo niciodată. 

Fiica mea Serena de mică s-a catalogat ca „nefiind 
atletică” sau chiar „firavă”, o autocaracterizare care s-a 
transformat într-o scuză confortabilă ori de câte ori trebuia 
să desfăşoare vreo activitate fizică. Autoaprecierile fiicei 
mele o negau pe adevărata Serena, cea care putea să fie 
orice sau oricine îşi dorea. Luând conştient decizia să 
renunţe la aceste autoaprecieri, şi nimic mai mult, Serena 
s-a transformat, treptat, într-o tânără căreia îi place să 
participe la activităţi sportive şi care e încântată de 
schimbările pozitive pe care le aduce asupra corpului ei 
sportul practicat zilnic. 

În loc să îţi pui singur limite făcând aceste aprecieri 
despre tine, spune-ţi mai bine: Sunt capabil să realizez tot 
ce îmi propun, dacă îmi concentrez atenţia asupra acelui 
lucru. Trebuie să îţi fie întotdeauna limpede că nu poţi să 
negi adevăratul eu; tu ai apărut din infinit, iar cu ajutorul 
lui Dumnezeu toate lucrurile sunt posibile. Concluzia e, 
aşadar: prin catalogări, îţi negi majoritatea calităţilor! 

2. Stai de vorbă cu mintea subconştientă 

Mă încăpăţânez să refuz ideea că avem o minte 
inconştientă şi care ne depăşeşte pentru că ne e complet 
inaccesibilă. E ca şi cum am crede că aproape toată viaţa 
suntem controlaţi de nişte forţe nevăzute care sălăşluiesc 
în noi. Recunosc că adesea nu suntem conştienţi de ce ne 
comportăm într-un anumit fel, dar asta ar trebui să 
însemne că nu avem niciun cuvânt de spus în această 
privinţă. lar eu cred că există o cheie care ne permite 
accesul în această parte a minţii, iar aceasta e conştiinţa. 

Stai de vorbă în mod regulat cu subconştientul - 


aminteşte-l că nu vrei să te laşi condus în viaţă de un pilot 
automat. Spune-i că nu vrei să fii o victimă a capriciilor 
acelei „fantome din maşinăria” corpului tău, ale cărei 
ordine sunt dictate de acei viruşi mintali şi deprinderi care 
au fost setate acolo de oameni care sunt fie morţi şi 
îngropaţi de mult, fie nu mai au niciun rol în viaţa ta de 
adult. 

Eu obişnuiesc să-i spun minţii mele deprinse: „Ştiu că 
am nişte obiceiuri de-a dreptul prosteşti care mi-au rămas 
acolo după ce mi-au fost inoculate cu mult timp în urmă, 
dar vreau să ştii că nu mai accept să fac ce îmi dictezi tu. 
Aduc la suprafaţă toate deprinderile astea vechi şi am de 
gând să fac un efort conştient să fiu, de acum înainte, mai 
atent în privinţa tuturor aspectelor vieţii mele”. 

Am avut o discuţie de genul acesta recent, despre 
obiceiul meu de a lăsa mereu cheile la voia întâmplării. Am 
tratat fantoma asta dinăuntrul meu care părea întotdeauna 
să lase cheile maşinii în tot felul de locuri, unde le găseam 
greu pe urmă, de parcă ar fi fost o persoană reală. Deşi 
pare un obicei neînsemnat, pentru mine a fost mare lucru 
să-l schimb. Şi până în ziua de azi nu mi s-a mai întâmplat, 
decât foarte rar, să pun cheile pe unde apuc. 

Incepe să stai de vorbă cu subconştientul/mintea 
subconştientă şi să o lămureşti că nu ai de gând să laşi un 
străin care acţionează şi reacţionează pe baza setărilor 
memetice şi genetice să îţi conducă o parte din viaţă. 
Hotărăşte-te, în schimb, că nu mai ai de gând să laşi să 
existe (sau să justifici) un comportament condus de o parte 
subconştientă a ta. 

3. Incepe să faci totul conştient 

O dată ce pătrunzi cele şapte capitole care stabilesc 
o nouă paradigmă ca să scapi pentru totdeauna de scuze, 
te sfătuiesc să începi să încerci să fii mai atent. Aşa am 
scăpat eu de năravul de-o viaţă de a fi neatent cu lucrurile 
din jur, mai ales cu cheile de la maşină, pe care niciodată 
nu-mi aminteam unde le lăsam. 

Odată, m-am scuzat că nu-mi găseam cheile de la 
maşină spunând: „Sunt un uituc”. Îmi amintesc că atât 


mama, cât şi soţia exclamau adesea: „Of, aşa-i Wayne al 
nostru, un profesor cu capu-n nori!” Şi asta a devenit o 
memă, care s-a instalat în subconştientul meu, ca să se 
transforme apoi într-o scuză numai bună să-mi justifice 
obiceiul de a fi distrat... dar apoi am descoperit cum să fiu 
atent. Am încercat să fac în mod conştient lucrurile pe care 
înainte le făceam mecanic, şi a mers. 

De fiecare dată când intram în casă îmi impuneam să 
fiu atent la cheile pe care le aveam în mână 

— Să simt suprafaţa şi forma fiecăreia dintre ele, să 
le ţin conştient în mână, să ascult zăngănitul pe care îl 
făceau - şi apoi să le pun într-un loc special, rezervat 
numai lor. Şi, ce să vezi, am reuşit să aduc la suprafaţă, în 
mintea conştientă, o veche deprindere inconştientă, şi 
astfel am reuşit să scap de vechea scuză că sunt un uituc. 
lar acum, rarele situaţii în care nu-mi găsesc cheile mă 
ajută să-mi întăresc convingerea că trebuie să fiu mereu cu 
mintea acasă. 

La fel, într-o perioadă, exerciţiile de yoga se 
transformaseră într-o rutină plicticoasă şi am început să 
mă simt dezamăgit de mine. Sau, în timp ce înotam în 
ocean, alergam pe plajă sau chiar şi atunci când stăteam şi 
scriam mă pierdeam uneori în vechea stare de uitare şi 
dispărea sentimentul înălţător pe care ţi-l dă orice 
activitate umană. Am descoperit că mă ajută enorm să fiu 
în multe feluri conştient de ceea ce fac de-a lungul zilei. 

În cartea lui, The Miracle of Mindfulness, Thich Nhat 
Hanh ne sfătuieşte astfel în privinţa acestei practici: 

Sutra despre atenţie spune: „Atunci când merge, 
practicantul trebuie să fie conştient de faptul că merge. 
Când stă, practicantul trebuie să fie conştient de faptul că 
stă. Când se întinde ca să se odihnească, practicantul 
trebuie să ţie conştient că în momentul acela stă întins...” 
Nu e suficient însă să fim conştienţi de poziţiile corpului 
nostru. Trebuie să fim conştienţi de fiecare respiraţie, de 
fiecare mişcare, de fiecare gând şi de fiecare sentiment, de 
tot ce are şi cea mai mică legătură nu noi. 

Astăzi, când înot, îmi simt conştient mişcarea 


braţelor, a picioarele care lovesc apa, îmi simt umerii 
încordându-se, observ senzaţia pe care mi-o dă atingerea 
apei şi gustul ei, îmi simt degetele împingând apa, 
respiraţia, pulsul inimii... tot. 

Practica de a fi permanent conştient de ceea ce fac 
m-a învăţat cum să trăiesc în prezent, cum să mă găsesc 
pe mine şi să-mi găsesc cheile. 

Asta îmi aminteşte ce a spus Mobi Ho, un erudit 
vietnamez care a tradus cartea lui IHanh: 

În timp ce stăteam şi traduceam The Miracle of 
Mindfulness, mi-am amintit episoadele care s-au petrecut 
de-a lungul ultimilor ani şi care mi-au hrănit obiceiul de a 
fi mereu conştient. Odată, în timp ce găteam grăbit, nu 
găseam niciunde o lingură pe care o lăsasem printre o 
grămadă de tigăi şi ingrediente, în timp ce o căutam peste 
tot, Thay [Hanh] a intrat în bucătărie şi a zâmbit. M-a 
întrebat: „Ce caută Mobi?” l-am răspuns: „Lingura! Caut 
lingura!” Thay a răspuns, zâmbind din nou: „Nu, Mobi îl 
caută pe Mobi”. 

4. ia-ţi angajamentul că-ţi învingi inerția 

Scuzele pe care le foloseşti în mod frecvent s-au 
instalat în mintea ta, care e dominată de ego sau eul fals. 
Prin urmare, nu-ţi imagina că vor dispărea fără să opună 
rezistenţă. Scuzele astea au devenit tovarăşi de cataramă 
cu corpul tău şi sunt gata întotdeauna să-ţi întărească 
defensiva. 

Ce m-a ajutat foarte mult în încercarea de a scăpa de 
aceste scuze susţinute de egoul meu a fost să stau de 
vorbă cu mine însumi despre cine vreau să fiu şi ce sunt 
dispus să fac ca să realizez asta. În timpul discuţiei, mi-am 
luat „angajamentul să scap de inerție”. Sunt conştient de 
tendinţa mea de a nu depăşi graniţa familiarului, de a fi 
indolent şi de a mă folosi de scuzele confortabile despre 
care am vorbit în Capitolul 3. Când trebuie să mă ţin de 
promisiunea de a termina o carte la un anumit termen, de 
exemplu, aş putea spune sunt prea obosit... E prea greu... 
O să-mi ia o groază de timp... N-am energie... sau altele. 
Dar discuţia cu mine despre inerție mă ajută să-mi pun la 


punct câteva tehnici ca să renunţ la scuzele astea. 

Primul lucru pe care îl fac e un angajament scris faţă 
de mine însumi, la care mă uit în fiecare zi. După ce discut 
cu mine despre cât de important e să renunţ la inerție, pun 
pe masa de lucru un desen făcut de mine al coperţii cărţi: 
pe care vreau să o termin de scris, astfel încât să scriu din 
perspectiva că ceea ce vreau să fac e deja finalizat. Apoi 
îmi reamintesc că promisiunea pe care am făcut-o eului 
meu superior (Dumnezeu) e sacră. Asta e de ajuns ca să 
mă îndemne în direcţia mesei de scris. O dată ce mă aşez, 
tărăgănarea - pe care se sprijină scuzele - dispare. Înainte 
să încep să-ţi descriu paradigma pe care ţi-o voi explica în 
următoarele capitole, te sfătuiesc să îţi iei şi tu 
angajamentul că vei învinge inerția. Discută cu eul tău 
superior şi încearcă să urmezi viziunea pe care o are el 
despre line, chiar dacă vechile scuze care stau la pândă 
aşteaptă doar un semn de slăbiciune din partea ta să te 
poată trage înapoi. Angajamentul scris o să te ajute să îţi 
aminteşti că eşti într-un proces de redefinire. Acum 
practici o filosofie de viaţă Fără scuze! care te va ajuta să 
îţi reorganizezi şi să îţi controlezi mai bine viaţa. 

5. Foloseşte-te de puterea afirmațiilor 

Poţi să îţi transformi spaţiul în care locuieşti într-o 
afirmaţie, făcându-l să reflecte energia pe care vrei să o 
foloseşti pentru a-ţi îndeplini destinul. 

Spaţiul în care locuiesc eu reflectă ce vreau să am în 
viaţa mea, şi am găsit că această tactică e una extrem de 
folositoare pentru a-mi susţine dorinţa de a înceta să mă 
mai folosesc de vreo scuză de orice fel. Afirm tot ce sunt, 
tot ce îmi doresc să fiu, tot ce preţuiesc mai mult în viaţă, 
folosindu-mă de scrieri, fotografii, opere de artă, obiecte 
din natură sau orice simbol care cred eu că e o sursă de 
energie superioară. 

În felul acesta, rămân aliniat cu acest fel de energie, 
înconjurându-mă de ce vreau să atrag. De exemplu, vreau 
ca în viaţa mea să atrag multă iubire, aşa că am pus în 
jurul meu simboluri care să reprezinte iubirea şi care sunt 
ca nişte afirmaţii că eu sunt aliniat cu ceea ce vreau să 


primesc. Printre aceste simboluri sunt: fotografii care îmi 
sugerează iubirea, flori proaspete, care sunt un dar pe 
care iubirea lui Dumnezeu ni l-a dat sub forma 
frumuseţilor din natură, cărţi despre iubire şi citate pe 
care mi le-am scris pe diverse coli de hârtie, precum 
acestea pe care le privesc în timp ce scriu: „lubirea... 
uneşte totul într-o armonie perfectă” (Saint Paul), „Cel 
care iubeşte atinge, nu bâjbâie prin întuneric” (Platon) sau 
„Cine nu iubeşte n-a cunoscut pe Dumnezeu, pentru că 
Dumnezeu este dragoste” (1 Ioan 4: 8). 

Nu numai că devii aşa cum gândeşti toată ziua că 
eşti, devii ceea ce declari universului. Aşadar, înainte să 
începi să practici paradigma Fără scuze! descrisă în 
capitolele următoare, te îndemn să-ţi transformi mai întâi 
casa şi locul unde munceşti în mărturii ale celor mai 
puternice dorinţe ale tale. Afirmă că meriţi toată bogăţia 
pe care o are de oferit universul. Afirmă că te iubeşti pe 
tine însuţi. Afirmă că eşti o creaţie Divină şi, prin urmare, 
vrei ca această sursă Divină să lucreze pentru tine. 

Să nu subestimezi niciodată puterea pe care o au 
afirmaţiile să te ajute să scapi de scuzele pe care le 
foloseşti adesea ca să-ţi justifici lipsurile din viaţă. 

6. Trăieşte într-un univers benefic, cooperant 

Una dintre cele mai importante decizii pe care le iei 
în viaţă se referă la ce fel de univers vrei să fie universul în 
care trăieşti: unul benefic, care să te sprijine, sau unul 
ostil, care să nu-ţi ofere niciun ajutor. Răspunsul tău la 
această întrebare va face diferenţa în ceea ce priveşte 
modul în care îţi trăieşti viaţa şi tipul de îndrumare Divină 
pe care o atragi. 

Nu uita că primeşti ceea ce gândeşti, fie că-ţi place, 
fie că nu. Aşadar, dacă eşti sigur că universul e 
neprietenos cu tine, vei căuta exemple care să-ţi susţină 
acest punct de vedere. Te aştepţi ca oamenii să încerce să 
te înşele, să te judece, să profite de pe urma ta sau, în 
orice caz, să îţi facă rău. Vei căuta să dai vina pe cosmosul 
potrivnic şi duşmănos pentru că nu te-a ajutat să-ţi 
îndeplineşti visele. Vei spune că lumea în care trăim e plină 


de răufăcători şi de ghinion. Şi această părere o să ţi se 
infiltreze în fiecare gând, până vei deveni un om în căutare 
de ocazii în care ai putea fi rănit, şi astfel un om care 
deţine un întreg arsenal de scuze. 

Te implor să vezi universul ca pe unul primitor şi 
binevoitor înainte să începi să aplici paradigma Fără 
scuze! pentru că aşa vei căuta dovezi care să-ţi susţină 
această viziune. Atunci când crezi că universul e prietenos, 
vezi în jurul tău oameni prietenoşi. Cauţi ocazii care să 
lucreze în favoarea ta. Aştepţi ca norocul să îţi bată la uşă. 
Cu alte cuvinte, nu îţi mai cauţi scuze! 

Afirmația mea preferată când simt că m-am 
împotmolit sau că nu sunt în apele mele e următoarea: Tot 
ce am nevoie e deja aici şi mi-e favorabil. Scrie asta pe o 
coală de hârtie şi apoi afişeaz-o la vedere în mai multe 
locuri în casă, pe tabloul de bord al maşinii, în birou, pe 
cuptorul cu microunde şi chiar în faţa toaletei! Aminteşte- 
ţi: Trăiesc într-un univers binevoitor, care sprijină orice 
lucrare sau dorinţă care e aliniată cu Sursa tuturor 
lucrurilor. O astfel de atitudine va fi un pas uriaş spre o 
viaţă Fără scuze! 

Afirmând că tot ce ai nevoie e deja aici şi că tot ce 
trebuie să faci e să te conectezi îţi reaminteşti că ceea ce 
atragi e în folosul tău şi astfel poate să nu te mai preocupe 
problema planificării timpului. E de ajuns să ştii că e aici şi 
că va ajunge la tine când hotărăşte Dumnezeu - aşa cum se 
întâmplă cu toate lucrurile care străbat drumul de la 
nonexistenţă la existenţă. 

Am observat că dacă îmi schimb părerea despre 
natura universului atrag în viaţa mea ce îmi doresc. Imi 
doresc iubire, îmi doresc pace. Îmi doresc sănătate. Imi 
doresc fericire. Îmi doresc prosperitate. De ce să vreau să 
continui să cred că universul în care trăim nu ne sprijină, e 
rău şi ostil? Cum să aştept ca sfera Divină să mă asculte 
dacă eu îi cer să fie altceva decât este? în felul acesta, îmi 
văd dorinţele într-o relaţie perfectă cu felul în care 
funcţionează universul. A 

Când mă rog, fac precum Sfântul Francisc. În loc să 


ceară de la Dumnezeu pace, acest om cu har, care e un 
model pentru noi toţi, l-a rugat pe Dumnezeu: „fă-mă un 
instrument al păcii”. Cu alte cuvinte „Lasă-mă să fiu 
precum Sursa din care îmi trag originea şi atunci mă voi 
linişti, ştiind că tot ceea ce am nevoie voi găsi aici, pe 
această cale, şi lucrează în folosul meu”. Aşa cum vezi, nu 
mai e loc pentru scuze dacă aplici această tactică în viaţa 
de zi cu zi. 

Aşa cum am scris şi am spus de multe ori: „Când 
schimbi felul în care priveşti lucrurile, lucrurile se 
schimbă”. Iar asta e valabil pentru întreg universul. 

7. Nu te văicări/Nu te justifica 

Să te văicăreşti şi să te justifici în faţa celorlalţi sunt 
cei mai mari aliaţi ai căutatului de scuze. În general, când 
te vaiţi, foloseşti o scuză de un fel sau altul, dând vina 
pentru lucrul care te supără pe ceva din exterior sau pe 
altcineva. A te plânge de felul în care cineva a făcut (sau 
nu) ceva e un alt mod de a-ţi crea o scuză pentru că nu eşti 
mulţumit de ceva sau eşti nefericit. „E vina lor că mi-a 
crescut tensiunea - uite ce prost au jucat” sau „Cum să-mi 
tihnească mâncarea, când toţi din restaurantul ăsta sunt 
nişte incompetenţi?” sunt cele mai grăitoare exemple. Să 
dai vina pe circumstanţe, pe vreme, pe economie, pe alţii 
sau pe orice altceva din jur e un mod de a recurge la 
scuze. 

Te sfătuiesc întâi să termini cu văitatul, şi apoi să nu 
mai încerci niciodată să te justifici. Odată cu o mentalitate 
lipsită de scuze, mi-am făcut o tactică din a lăsa lucrurile 
pe care îmi doresc să le înfăptuiesc să rămână o chestiune 
privată. În felul acesta, nu voi ajunge niciodată în situaţia 
de a fi nevoit să mă justific. Sunt perfect conştient de 
faptul că multe dintre ţelurile pe care mi le-am propus ar 
părea altora ciudate şi exagerate. Prin urmare, am învăţat 
să evit să le împărtăşesc planurile mele, cu excepţia 
câtorva, în care ştiu că pot să am încredere, la nivel 
spiritual. Orice plan le-aş dezvălui acestor oameni, nu m-ar 
obliga, în niciun fel, să mă justific. 

Problema, atunci când trebuie să te justifici, e că, 


inevitabil, invoci ajutorul egoului. Ai tendinţa de a te crede 
îndreptăţit, sensibil şi înţeles, dar în acelaşi timp trebuie 
să faci faţă opoziţiei acelora care nu-ți împărtăşesc 
viziunea sau optimismul. Dar când păstrezi aceste lucruri 
pentru tine, rămâi conectat cu latura ta spirituală sau cu 
partea din tine care nu are nevoie să i se dea dreptate sau 
să spună că toţi ceilalţi se înşală. 

Pentru că toate lucrurile care există vin din lumea 
non-existenţei, dacă vrei să le dai viaţă viselor şi dorințelor 
tale - dacă vrei să îţi împlineşti destinul atunci trebuie să 
te bizui pe marea Sursă a creaţiei, Spiritul. În momentul în 
care îi permiţi egoului să intervină, permiţi scuzelor să 
intervină. Şi, în momentul în care invoci aceste scuze, 
împiedici procesul creativ şi creator să se desfăşoare. 

Aşa cum spunea Lao-Zi: 

Tao dă formă tuturor lucrurilor; cu toate astea el nu 
are o formă proprie... Nu mai tânji după admiraţie. 

Păstrează-ţi consideraţia în Tao Trăieşte în acord cu 
el împărtăşeşte tuturor învăţăturile care te-au condus la el 
şi vor curge spre tine binecuvântările. 

Sau, într-un limbaj mai modern, încetează cu 
văicărelile şi cu justificările, şi scuzele vor dispărea fără 
întârziere. 

lată, aşadar, cele şapte idei preferate ale mele, la 
care te sfătuiesc să meditezi în timp ce te pregăteşti să 
studiezi paradigma Fără scuze! 

Cum foloseşti paradigma Fără scuze! 

Am creat paradigma Fără scuze! pentru că eu cred cu 
convingere în adevărul conţinut din citatul de la începutul 
capitolului „Niciodată să nu îţi subestimezi puterea de a te 
schimba. Niciodată să nu îţi supraestimezi puterea de a-i 
schimba pe alţii”. Cuvântul cheie în acest citat e puterea. 

Ştiu că ai puterea să faci schimbări dramatice într-un 
timp relativ scurt. 

Problema pe care am depistat-o e că majoritatea 
oamenilor se simt lipsiţi de orice putere când e vorba să 
lupte împotriva unei mentalități autodistructive pe care o 
nutresc de-o viaţă. De fapt e destul de uşor să ne 


schimbăm mentalitatea şi reacţiile, indiferent de când le 
avem sau de cât ne-au influenţat felul de a fi. M-am supus 
acestui test de multe ori şi am văzut întotdeauna că e mult 
mai simplu să fac aceste schimbări decât au vrut alţii să 
mă facă să cred că ar fi. Sunt convins că aşa cum corpul 
nostru ştie ce să facă pentru a se menţine sănătos fără să 
intervină cineva din exterior, tot aşa şi mintea noastră e 
astfel setată de energia Sursă, încât să ştie cum şi ce să 
gândească pentru a ne permite o evoluţie emoţională şi 
spirituală optimă. 

Am încetat să subestimez puterea noastră interioară 
de a face schimbări radicale şi am început să aplic 
paradigma Fără scuze! ca să scap de orice fel de 
dependenţă. Am folosit-o, de asemenea, ca să mă ajute să 
atrag oamenii potriviţi, împrejurările favorabile, slujbele 
cele mai bune, banii de care aveam nevoie, sănătatea pe 
care mi-o doream şi aşa mai departe. Am văzut cum mulţi 
oameni au reuşit să renunţe la vechea mentalitate şi la 
vechi deprinderi cu foarte puţin efort şi fără să aloce prea 
mult timp acestui proces. Impactul asupra noastră a 
setărilor din copilărie îl resimţim toată viaţa până când 
încercăm să ne schimbăm, dar niciodată n-am crezut că 
aceste setări din copilărie reprezintă un obstacol 
insurmontabil. Nici nu accept ideea că avem o minte 
subconştientă pe care nu o putem accesa. Să ştii că 
resping până şi ideea că moştenirea genetică sau ADN-ul 
nostru sunt o scuză pentru tot soiul de gânduri şi reacţii 
comportamentale. În schimb, cred în puterea înnăscută a 
fiecăruia dintre noi de a se schimba. 

Capitolele următoare ale acestei ultime părţi se 
prezintă, fiecare, sub forma unei întrebări pe care să ţi-o 
adresezi. Acordă-ţi timpul necesar înainte să răspunzi şi 
citeşte capitolele cu mintea deschisă tuturor posibilităţilor 
şi nu închistată asupra uneia anume. Analizează exemplele 
pe care ţi le prezint, meditează asupra ambelor laturi ale 
lor şi apreciază obiectiv în ce măsură sunt aplicabile în 
viaţa la de acum înainte. Cu alte cuvinte, înseamnă să fii 
deschis - mai ales faţă de acele aspecte despre care îţi 


spui automat că nu se aplică la tine. 

Nu trebuie să faci exerciţii, liste, să urmezi vreo 
regulă sau să memorezi cine ştie ce instrucţiuni 
complicate. Singurul lucru pe care trebuie să-l faci în timp 
ce citeşti paginile următoare e să păstrezi în minte 
cuvintele lui Lao-Zi: „Dacă îţi corectezi mintea, restul în 
viaţa ta se va aranja de la sine”. Paradigma aceasta pentru 
schimbarea vechilor deprinderi nu vrea decât să te ajute 
să îţi corectezi mintea. Bucură-te apoi văzând cum toate 
lucrurile se aranjează de la sine. 

CAPITOLUL. 12 

PRIMA ÎNTREBARE: E ADEVĂRAT? 

„Voi încerca să corectez greşelile, când acestea se 
dovedesc a fi greşeli, şi voi încerca să adopt noi viziuni, 
după ce acestea se vor dovedi adevărate”. 

Abraham Lincoln 

Potrivit estimărilor celor care se ocupă de asta, unui 
adult obişnuit îi trec prin minte aproximativ 60.000 de 
gânduri diferite într-un interval de 24 de ore. Şi mai 
surprinzător e că avem şi astăzi aceleaşi 60.000 de gânduri 
pe care le-am avut ieri şi pe care le vom avea şi mâine. De 
asta, mulţi dintre noi îşi duc viaţa de zi cu zi după acelaşi 
şablon obişnuit, repetând la nesfârşit aceleaşi gânduri. 

Acum dă-mi voie să mai pun nişte paie pe foc. Eu 
cred că marea majoritate a acestor gânduri repetate 
continuu, mai ales cele care intră în categoria scuzelor, 
sunt cât se poate de false. Ne folosim aşadar minţile 
strălucite procesând zilnic, inconştient, gânduri false. E 
oare adevărat? trebuie să fie primul filtru pentru acest 
repetat, deprins şi inconştient obicei de a ne căuta scuze. 

Prima întrebare din paradigma Fără scuze! te va 
ajuta să conştientizezi natura personală a justificărilor tale. 
Când vei descoperi cum selectează mintea ta gânduri false 
ca să te călăuzească, vei simţi şi un impuls puternic să pui 
capăt acestei deprinderi care te-a împiedicat să faci atâtea 
lucruri în viaţă. 

Să căutăm adevărul în patru scuze uzuale 

Dacă ai descoperi că un gând pe care îl foloseşti ca 


să te caracterizezi sau să-i caracterizezi pe alţii e fals, ai 
mai vrea să îl foloseşti? Desigur că e o întrebare retorică, 
fiindcă eu cred că cititorii unei cărţi care se numeşte Fără 
scuze! probabil nu vor să persiste în ceva ce îi împiedică 
să-şi îmbunătăţească viaţa. E mult mai bine şi mai folositor 
să vrei să te laşi condus de învăţătura simplă că adevărul 
te eliberează. Aşadar, fii deschis adevărului în timp ce 
citeşti acest capitol - răspunsurile sincere te vor ajuta 
enorm să scoţi la iveală şabloanele de gândire. 

Intrebarea E adevărat? îţi cere să afli dacă poţi fi 
absolut sigur că acele cârje mintale pe care te-ai sprijinit 
până acum sunt într-adevăr sigure. Dacă nu sunt, atunci 
trebuie să te hotărăşti imediat să le elimini - a folosi aceste 
scuze care nu fac altceva decât să te împiedice să-ţi 
împlineşti destinul e acelaşi lucru cu a-ţi clădi viaţa pe o 
minciună. 

La începuturile democraţiei noastre, Thomas Paine a 
scris: „Dar adevărul este irezistibil prin natura sa, astfel 
încât tot ce cere şi tot ce vrea e libertatea de a ieşi la 
iveală”. Aşadar, adevărul vrea numai să iasă la suprafaţă, 
nu vrea să ne copleşească sau să ne conducă. Hai, deci, să 
lăsăm natura irezistibilă a adevărului să se înfăţişeze chiar 
acum. 

La o examinare minuțioasă, vechile justificări uzuale 
aproape întotdeauna se dovedesc a fi false, aşa că e 
important să le supunem testului adevărului, ca să vedem 
dacă rezistă. Am ales 4 din cele 18 categorii de scuze pe 
care le-am prezentat în Capitolul 3, ca să îţi arăt cum 
trebuie să procedezi în cazul primei întrebări din noua 
noastră paradigmă. 

1. Va fi greu 

Aceasta este, cu siguranţă, una dintre cele mai 
folosite scuze. Mema aceasta te împiedică să îţi împlineşti 
viziunea supremă, dar măcar e adevărată? Eşti sută la sută 
convins că va fi greu să realizezi ce îţi doreşti? Există cea 
mai mică posibilitate ca ceea ce-ţi doreşti să nu fie de fapt 
greu, ci doar să necesite un pic de efort? Deşi poţi simţi că 
e puţin probabil, trebuie să admiţi că există şi posibilitatea 


să fie mai degrabă uşor decât greu. Reţine că întâmplările 
aparent imposibile care se petrec sub pretextul a ceea ce 
Carl Jung numea „sincronism” apar cu uşurinţă dintr-o 
răsturnare de situaţii bizară şi inexplicabilă, care cere 
puţin sau chiar niciun efort. Aceste lucruri ni se întâmplă 
tuturor destul de des, mai ales când suntem mai aliniaţi cu 
Spiritul decât cu lumea materială. Pare să existe o 
colaborare cu destinul şi se stabileşte o legătură magică, 
făcând ca lucrurile ce păreau dificile să devină mai 
degrabă uşoare. 

Dacă gândul că va fi greu se poate să nu fie adevărat, 
atunci s-ar putea foarte bine să se întâmple ceva care să 
facă lucrurile mai puţin dificile, ceea ce înseamnă că mema 
deprinsă e falsă. Aşa că acum poţi să alegi ce faci cu 
această scuză: (a) poţi să continui să crezi într-un gând (Va 
fi greu) care e foarte posibil să fie fals şi care mai mult ca 
sigur te împiedică să realizezi ce îţi doreşti; sau 

(b) poţi să crezi într-un gând opus (Va fi uşor), care 
poate şi el să fie fals, dar te poate ajuta să realizezi ce-ţi 
doreşti. Când ai de ales, gândul că ceva e posibil sau uşor 
e mai la îndemână şi mai atractiv decât cel care insistă că 
e imposibil sau greu. Aşadar, cum alegi să gândeşti? 

Imi amintesc şi acum primul sfat pe care l-am primit 
când am spus că vreau să public o carte, la un an sau cam 
aşa ceva după ce mi-am terminat studiile de doctorat. Mi 
se spunea mereu: „Cu siguranţă va fi greu să reuşeşti să 
publici cartea”, „E imposibil să ţi se publice o carte”, „Eşti 
un necunoscut - cine o să vrea să publice o carte scrisă de 
un novice de 30 de ani?” şi altele asemenea. Cu toate 
acestea, nu am crezut niciodată în acest raţionament; prin 
urmare nu m-am lăsat infestat de mema va fi greu. Am 
trimis o sută de copii ale manuscrisului meu la diverse 
edituri şi, într-o săptămână, am primit 99 de scrisori de 
respingere... şi o ofertă de la o mică editură din New 
Jersey. În esenţă, unde alţii au văzut o provocare, eu nu am 
văzut-o. Instinctul mi-a spus că cineva, undeva, va fi 
interesat de ceea ce aveam de spus, şi totul s-a derulat 
relativ uşor. 


Îmi amintesc, de asemenea, destul de bine, prin ce 
am trecut ca să obţin publicitate la nivel naţional pentru 
Zonele tale eronate, prima carte destinată publicului larg, 
pe care am scris-o în 1976. Experții erau cu toţii de părere 
că era aproape imposibil să fiu invitat la The Tonight Show, 
The Phil Donahue Show, show-ul Today şi aşa mai departe. 
Această scuză gata plămădită ar fi putut fi un motiv la fel 
de bun ca oricare să renunţ. 

S-a întâmplat însă că Howard Papush, un moderator 
talentat al The Tonight Show, a citit cartea Zonele tale 
eronate într-o călătorie cu avionul de la New York la Los 
Angeles. M-a sunat să mă cheme la un interviu de probă şi, 
peste o săptămână, am fost invitat la emisiune. De-a lungul 
următorilor trei ani am apărut de vreo 37 de ori la The 
Tonight Show şi am fost invitat la aproape toate celelalte 
talk-show-uri naţionale, lată că această primă scuză nu s-a 
dovedit deloc adevărată 

— Ba chiar a fost destul de uşor să obţin acoperire la 
nivel naţional. A trebuit numai să răspund la telefon! 

Aşadar, te întreb încă o dată: dacă nu eşti sută la sută 
convins că e adevărat că va fi greu, de ce să alegi să te 
bazezi pe acest gând? Nici măcar o dată nu mi-am spus în 
1976 că va greu să ajung la o emisiune cu audienţă 
naţională. Am avut încredere că universul o să-mi ofere 
împrejurări care să se potrivească dorințelor mele şi că 
totul se va aranja în folosul meu. Cel mai important lucru e 
că, rămânând aliniat cu această gândire, nu a trebuit să 
recurg la nicio scuză (falsă). 

2. Va genera o dramă în familie 

Acesta e unul dintre raţionamentele pe care le 
folosim tot timpul când simţim că ne-am împotmolit sau că 
suntem departe de viaţa pe ne-o dorim. Şi sunt 
nenumărate motivele să nu mişcăm un deget şi să dăm 
vina pe membrii familiei. „Părinţii mei ar face infarct”, 
„Toţi s-ar supăra pe mine”, „Nimeni din toată familia mea 
nu a mai făcut vreodată aşa ceva”, „Aş fi considerat un 
scandalagiu sau un rebel”, „Nimeni nu l-a mai înfruntat pe 
tata - ar fi un coşmar” şi aşa mai departe. 


Dacă eşti tentat să foloseşti scuza asta, punecţi 
întrebarea: Pot să fiu sută la sută sigur că ce-mi doresc să 
fac va genera o dramă sau un conflict în familie? Dacă 
există posibilitatea să nu fie probleme, atunci această 
scuză trebuie să treacă în categoria celor „false”. Gândul 
opus celui că va genera o dramă în familie e acela că Nu va 
fi nicio dramă în familie dacă îmi duc la capăt planurile aşa 
cum mi-aş dori. Probabil crezi că fără scuza asta ai ajunge 
automat pe drumul riscant de a face ceva ce ai încercat să 
eviţi. Dar, ia mai gândeşte-te! Poţi să alegi să crezi sau nu 
că se va isca o ceartă în familie. Din moment ce amândouă 
pot fi la fel de adevărate, de ce să nu optezi pentru gândul 
care ţi-ar aduce rezultatul dorit? 

Rămânând aliniat cu ideea că cei dragi nu doar că te 
vor înţelege, ci te vor sprijini să faci ceea ce îţi doreşti, ai 
putea foarte bine să vezi cu ochii tăi cum chiar se întâmplă 
lucrul ăsta. Sau rudele tale ar putea într-adevăr reacţiona 
rău, aşa cum a anticipat scuza ta. Dar care dintre aceste 
două moduri de gândire crezi că e mai potrivit să dea 
rezultate? Ideea e că nu poţi fi sigur de ceea ce prezice 
această scuză, aşa că te sfătuiesc să nu alegi o justificare 
pentru un comportament deprins, care, mai mult ca sigur, 
nu e adevărată. 

Îţi pot spune cu destulă certitudine că atunci când nu 
te aştepţi să ţi se răspundă negativ ai mult mai multe 
şanse să obţii reacţia pe care o vrei. Ai mai multe şanse ca 
familia să te susţină atunci când şi tu îţi susţii propriile 
idei. Şi fii gata să suporţi chiar şi critica celorlalţi dacă ai 
încredere în țelul tău - criticile acelea se vor transforma, 
mai mult ca sigur, în respect, mulţumire, recunoştinţă şi 
chiar admiraţie. La mine în familie, ştiu că dacă nu reuşesc 
să ajung la nunta vărului meu, la înmormântarea unui 
unchi, la ziua de naştere a unuia dintre nepoți sau la vreo 
altă petrecere din familie nu va fi nicio dramă. Le-am 
arătat rudelor că nu mă interesează deloc să fac faţă 
cenzurii sau cicălelilor, aşa că nu e niciodată nevoie să 
folosesc această a doua scuză. 

Şi tu poţi să-ţi iei adio de la această scuză, punându- 


ţi întrebarea: E sută la sută adevărat că cei dragi mă vor 
condamna dacă eu? Din moment ce nu poţi fi sigur că se va 
isca o dramă în familie, schimbă-ţi gândurile, astfel încât 
să-ţi spui că nu se va întâmpla nimic, şi gata. Desigur, nu 
poţi fi sigur că nu vor fi nişte episoade turbulente sau 
emoţionale, dar cel puţin ţi-ai setat mintea pe ce-ţi doreşti 
şi te-ai aliniat cu ideea unei reacţii paşnice din partea 
familiei. Consolidează-ţi noua realitate afirmând: Ceea ce- 
mi doresc e deja aici şi e în drum spre mine. 

Când elimini complet ideea că va fi o dramă în 
familie, îţi vei reaminti încă o dată ce se întâmplă când eşti 
alin at cu perspectiva unei energii superioare, care oferă 
pace, linişte şi iubire. Vei avea mult mai multe şanse astfel 
să vezi apărând această atitudine pacifică decât dacă eşti 
furios şi rănit din cauză că în familia ta „nimeni nu te 
înţelege niciodată”. 

3. Nu-mi permit întotdeauna am avut o părere 
diferită despre capacitatea mea de a face rost de banii 
necesari ca să finanţez ceea ce-mi doream sau ca să obţin 
ce aveam nevoie. Aşa cum probabil ştii deja, trecutul meu 
a însemnat o serie de orfelinate, lipsuri, criză economică şi 
a trebuit să muncesc pentru tot ce am de la vârsta de 9 
ani, când am obţinut prima mea slujbă, de distribuitor de 
ziare; cu toate astea nici măcar o dată nu am vrut să mă 
folosesc de această a treia scuză. 

Hai să analizăm mema asta frecventă, ca să vedem 
dacă e adevărată: Poţi să fii sută la sută sigur că nu îţi poţi 
permite lucrul pe care ai vrea să-l faci sau să-l cumperi, 
oricare ar fi el? Dacă ai o îndoială cât de mică în privinţa 
asta, oricât de îndepărtată ţi-ar părea acum prosperitatea, 
atunci trebuie să elimini această scuză. Opusul gândului 
Nu-mi permit este îmi permit, chiar dacă încă nu ştiu cum 
voi proceda ca să fac rost de banii ăştia. Importanţa 
acestei întrebări referitoare la capacitatea ta de a face rost 
de bani e, din nou, evidentă. Dacă gândul că Nu îmi permit 
poate fi adevărat sau fals, acelaşi lucru îl putem spune şi 
despre gândul că îmi permit, şi atunci de ce să alegi 
gândul care aproape sigur te va împiedica să îţi 


îndeplineşti țelul? 

Poate eşti convins că eşti falit, că nu ai cum să faci 
rost de bani şi că nu poţi să atragi banii de care ai avea 
nevoie ca să-ţi finanţezi planurile. Unul dintre principiile 
de bază ale unei vieţi fără scuze e că primeşti ce gândeşti, 
fie că-ţi place, fie că nu. De aceea, când te gândeşti că eşti 
sărac, te aliniezi cu ideea de lipsuri. Cu cât te concentrezi 
mai mult pe ceva ce nu ai şi crezi că nu poţi obţine, cu atât 
universul îţi va oferi ocazii care să reflecte aceste gânduri. 
Când susţii că nu îţi perrniţi ceva, confirmi această 
posibilitate (care poate la fel de bine să fie adevărată sau 
falsă). 

Gândul în sine devine sursa a ceea ce atragi - devine 
un obstacol pentru un univers de o bogăţie fără margini. 

Imi pare rău că trebuie să-ţi spun că nu există nicio 
soluţie pentru gândirea concentrată pe lipsuri. Trebuie, 
aşadar, să-ţi schimbi gândirea aceasta imatură amintindu-ţi 
că e mai logic să afirmi că eşti prosper în loc să te 
concentrezi pe ideea că Nu-mi permit. Atrage îndrumarea 
universală, care te va ajuta, în loc să te împiedice. Spune-ţi 
chiar acum: „Nu pot să fiu absolut sigur că banii de care 
am nevoie sau pe care mi-i doresc nu sunt pe cale dea 
apărea. Aşadar gândul că Nu-mi permit e fals şi refuz să 
mă mai folosesc de această scuză”. 

Asta nu te va ajuta să faci mai mulţi bani, deşi e cu 
siguranţă o posibilitate. Te ajută însă să elimini scuza Nu- 
mi permit din viaţa ta, pentru că te aliniază cu sărăcia şi 
durerea. Cheia pentru a obţine ce-ţi doreşti e să-ţi placă, în 
primul rând, ce ai şi să fii într-o stare de mulţumire 
permanentă. De asemenea, trebuie să vrei să te gândeşti 
că, oricare ar fi ajutorul de care ai nevoie, acesta e pe 
drum, chiar dacă nu ştii de unde ar putea să vină. Asta te 
va ajuta să trăieşti aliniat cu legile universului. Din 
moment ce universul acesta e de o bogăţie fără margini, de 
ce gândurile tale să fie în opoziţie? 

Eu întotdeauna mi-am spus că ajutorul financiar de 
care am nevoie nu numai că e pe drum, ci că o să ajungă la 
momentul potrivit şi numai în folosul meu. De fapt, el 


există deja pregătit pentru mine şi tot ce trebuie să fac e 
să mă conectez cu el. Dacă vrei, poţi să crezi că sunt 
nebun, dar gândirea asta m-a ajutat întotdeauna, fără 
excepţie. Acum, la 60 de ani, văd şi mai pronunţat 
neadevărul din gândul Nu-mi permit şi primesc tot ce vine 
spre mine, iar eu, la rândul meu, încerc să le ofer altora 
cât pot de mult. Asta nu înseamnă că deschid fereastra şi 
intră banii pe geam, ci că mă ajută să mă concentrez pe 
gânduri în care nu există loc pentru lipsuri. Atrag asupra 
mea ce cred şi refuz să cred că banii sunt un motiv ca să 
nu faci un lucru. 

De-a lungul vieţii, de multe ori am rămas surprins 
când banii ca să-mi finanţez un proiect au apărut ca din 
senin. Când am fost un marinar tânăr care avea nevoie 
disperată să meargă la facultate, după ce am fost înrolat, 
spre exemplu, nu aveam bani. Cu toate astea, m-am bizuit 
pe ambiția mea de a ajunge student al unei universităţi de 
prestigiu şi am depus 90% din economiile mele într-un 
cont special în Guam. După ce mi-am îndeplinit cu onoare 
cei patru ani de serviciu militar, aveam în bancă suficienţi 
bani ca să-mi plătesc cei patru ani de facultate. 

Ideea e că, dacă alegi să profiţi de o gândire de tipul 
îmi pot permite, ţi se pot întâmpla următoarele două 
lucruri: (1) se activează o cooperare universală, pentru că 
astfel eşti aliniat cu un univers care nu cunoaşte limite sau 
lipsuri, şi (2) începi să acţionezi în sensul în care gândeşti. 

4. Nimeni nu mă va ajuta 

Această scuză intră în categoria aruncatului vinei 
asupra celorlalţi. Să fie oare întotdeauna numai vina altora 
că nu te bucuri de fericirea, sănătatea sau succesul pe 
care ţi l-ai dori? Ceilalţi te dezamăgesc întruna? Crezi că 
este aproape imposibil să obţii lucrurile pe care le doreşti 
pentru că nu găseşti pe nimeni care să-ţi întindă o mână de 
ajutor? Nu vreau să spun că ai putea să-ţi îndeplineşti 
visele fără ajutorul celorlalţi, vreau să te fac să te gândeşti 
la validitatea premisei că nimeni nu te va ajuta. 

Supune această a patra scuză testului adevărului. 
Pune-ţi întrebarea dacă poţi fi sută la sută sigur că nimeni 


din jur nu o să te ajute sau că va trebui să te descurci 
absolut singur. Dacă există o cât de mică posibilitate să 
existe oameni care să te ajute, atunci trebuie să respingi 
acest gând fals pe care l-ai ales să te călăuzească în viaţă. 
Adevărul e că există undeva în lumea asta un număr limitat 
de potenţiali doritori să te ajute, dar pe care îi ţii la 
distanţă, pentru că încerci să dai crezare unui gând fals. 
Verifică scuza aceasta afirmând: Ajutorul de care am 
nevoie o să apară la momentul potrivit şi cred că el există 
deja şi e pe drum şi o să-mi ofere posibilitatea de a-mi 
îndeplini destinul suprem. 

Sunt milioane de oameni pe planetă, şi atunci de ce 
să ajungi la concluzia că nimeni nu te va ajuta să-ţi 
îndeplineşti chemarea? Răspunsul se află în jocul de-a 
aruncatul vinei, care e o memă ce ţi-a fost implantată în 
minte de alţii care, la rândul lor, au fost infestaţi cu viruşi 
mintali. Există aceeaşi probabilitate şi să apară şi să nu 
apară ajutorul atunci când ai nevoie. Şi atunci, de ce să-ţi 
iroseşti bunătate de energie mintală cu o scuză care e mult 
mai probabil capabilă să-ţi aducă un rezultat nedorit? Ai 
opţiunea să-ţi foloseşti această energie ca să produci un 
rezultat dezirabil. 

Nu te mai gândi numai la tine şi la dorinţele egoului 
tău, încearcă să gândeşti Cum pot să ajut eu pe alţii? Când 
le vei dori altora ce-ţi doreşti pentru tine, vei descoperi că 
n-o să mai duci lipsă de oameni dornici să te ajute, 
prietenoşi şi care par să nu mai ştie cum pot mai bine să-ţi 
fie de folos. Pentru fiecare dovadă de răutate, furie, ură 
sau indiferenţă, în lume sunt milioane de dovezi de 
bunătate, ajutorare sau iubire, încearcă să-ţi concentrezi 
atenţia pe lucruri bune şi să renunţi la gândul fals că 
Nimeni nu mă va ajuta. Dacă îţi spui că „nimeni nu te va 
ajuta”, îţi garantez că universul îţi va da împrejurări care 
să oglindească aşteptările tale mărunte. În schimb, dacă 
crezi că eşti aliniat cu energia care te sprijină, asta se va şi 
întâmpla. 

Renunţă la scuza asta, recunoscând şi amintindu-ţi că 
ideea că nimeni nu te va ajuta nu a trecut testul 


adevărului: nimeni nu e vinovat pentru nimic din ce ţi se 
întâmplă şi mii de oameni sunt gata să-ţi ofere ajutorul şi 
îndrumarea de care ai nevoie. Alege să fii conştient că 
trăieşti într-un univers care te sprijină tot timpul. 

* 


Thomas Merton a scris: „Nu putem să deținem 
întregul adevăr, până nu Îl lăsăm să pătrundă în însăşi 
esenţa vieţii noastre, prin obiceiuri bune...” Şi tocmai asta 
vrea să facă prima întrebare a paradigmei Fără scuze! îşi 
propune să te ajute să elimini gândurile sterile care te 
împotmolesc, care sunt false, dar care au devenit esenţa 
existenţei tale. Adevărul are cu adevărat puterea să te 
elibereze. Nu vei mai avea nevoie să-ţi plăsmuieşti scuze 
cu care să justifici de ce viaţa ta nu merge cum trebuie, 
pentru că acestea nu trec testul adevărului. 

Dacă recapitulezi cele 18 scuze din Capitolul 3 (eu 
am reluat doar 4 dintre ele) şi le analizezi pe fiecare cu 
atenţie, vei descoperi că nu poţi răspunde cu un da 
categoric întrebării care constituie subiectul acestui 
capitol: E adevărat? 

Dacă poţi să alegi între a folosi o scuză care poate 
sau nu să fie adevărată şi care te ţine pe loc şi a folosi o 
altă explicaţie, care şi ea poate să fie adevărată sau falsă, 
dar care te ajută să scapi de un mod de gândire 
autodistructiv, ce ar trebui să alegi? Eu cred că răspunsul 
e evident. Trebuie să îţi dezvolţi un mod de gândire care să 
te ajute să îţi măreşti posibilităţile de a obţine succes, 
fericire şi sănătate deplină, iar asta înseamnă să eviţi 
scuzele astea învechite, care nu sunt altceva decât nişte 
minciuni sfruntate. 

Sugestii pentru aplicarea primei întrebări a 
paradigmei 

> Ori de câte ori eşti tentat să recurgi la o scuză ca 
să justifici ceva ce-ţi lipseşte (sau chiar imediat după ce ai 
observat că ai recurs la un alibi uzual), supune în gând 
scuza testului adevărului. Răspunde-ţi simplu şi sincer la 
două întrebări: (1) E adevărat? şi (2) Pot să fiu sută la sută 
sigur că e adevărat? Vei descoperi că nicio scuză nu va 


trece acest test. Chiar dacă nu prea ştii cum o să faci asta, 
spune-ţi că nu vrei să te mai justifici folosindu-te de 
gânduri false. Acest test simplu al adevărului te va ajuta să 
explorezi în viitor cum să renunti la scuze. 

> Creează-ţi o justificare opusă scuzei pe care o 
foloseşti. Poate să se dovedească falsă, dar poate să fie şi 
adevărată, dacă o foloseşti ca pe o cârjă mintală, dar 
diferenţa dintre ea şi scuză este că te îndepărtează de 
deprinderi autodistructive. 

lată un exemplu, ca să înţelegi ce vreau să spun: 
Scuza: Sunt prea bătrân ca să mai urmez o facultate. 
Întrebare: E adevărat? 

Răspuns: Poate să fie adevărat sau poate să nu fie. 
Nu pot să fiu sută la sută sigur că această afirmaţie e bătu- 
tă-n cuie, că e garantat adevărată. 

Ca să elimini această scuză care te-a împiedicat până 
acum să urmezi o facultate, gândeşte invers: Am vârsta 
perfectă ca să urmez o facultate. Cu ajutorul acestui gând 
nou, care, într-adevăr, poate şi el să nu fie sută la sută 
adevărat, deschizi o lume a posibilităţilor. Câştigul e că te 
aliniezi cu câmpul tuturor posibilităţilor şi chemi întăriri. 

Din moment ce nu poţi garanta sută la sută nici 
pentru vechea scuză, nici pentru noul gând şi eşti liber să 
alegi una dintre cele două perspective, de ce să nu optezi 
pentru cea care va lucra în beneficiul tău, în locul celei 
care lucrează împotriva ta? Sursa creatoare care te-a 
transformat din nonfiinţă în fiinţă te sprijină în acest 
demers. Aşa cum scrie şi în Biblie: „Increde-te în Domnul 
din toată inima şi nu te bizui pe înţelepciunea ta! 
Recunoaşte-L. în toate căile tale, şi El îţi va netezi cărările”. 
(Proverbe 3: 5 - 6) 

Mentalitatea de până acum te-a condus la scuzele pe 
care te-ai bizuit o bună parte din viaţă. Acest „,El” din 
Proverbe e Dumnezeu (sau eternul Tao) care deţine 
adevărul suprem. Deschide mintea dorinţei de a-ţi revizui 
scuzele şi poate, într-adevăr, Dumnezeu te va îndruma spre 
adevărul Lui. 

Henry Ward Beecher ne dă o povaţă inteligentă 


despre cum să discernem între fals şi adevărat: 

„Împingând un adevăr foarte departe, întâlneşti un 
revers”. Te sfătuiesc să acorzi acestui „revers” tot atâta 
importanţă câtă le-ai acordat până acum scuzelor pe care 
le-ai considerat adevărate. 

CAPITOLUL 13 

A DOUA ÎNTREBARE: DE UNDE VIN SCUZELE? 

„lrevocabilul trecut nu-i socotit la fără rost, nefolosit 
de fel, Când, dintr-a lui ruine, în sfârşit 

Ne îndreptăm spre - un mult mai nobil ţel”. 

Henry Wadsworth Longfellow 

Când te duci la medic cu o problemă de sănătate, 
mergi pregătii să răspunzi la întrebări destinate să Îl ajute 
să depisteze ce se întâmplă cu tine şi ce tratament să îţi 
prescrie. Un scop important al acestui chestionar e să 
ajute medicul să înţeleagă care este cauza bolii, infecţiei 
sau traumatismului de care suferi. Am să folosesc şi eu, ca 
metaforă, acest model medical, pentru a explora 
întrebarea Cum au apărut scuzele? Pentru ca apoi să le 
putem face să dispară din viaţa ta. 

Să descoperim originea scuzelor tale 

Când vine vorba de acele cârje mintale de care te 
sprijini de atâţia ani, o să-ţi fie de folos să fii propriul 
medic şi să afli originea şi durata acestei „stări” înainte să 
începi tratamentul. La fel ca problemele fizice, gândirea 
deprinsă, care te împiedică să ai viaţa pe care ţi-o doreşti, 
poate să-şi găsească remediu dacă ştii cum şi de ce a 
apărut şi poţi începe un program de profilaxie. 

Aplicând modelul unei „investigaţii generale” pe care 
ar realiza-o medicul, am creat cinci întrebări, care te vor 
ajuta să înţelegi de unde vin scuzele. 

1. Ce simptome ai? 

Imaginează-ţi scuzele pe care le-ai folosit până acum 
ca pe nişte simptome care te-au împiedicat să-ţi optimizezi 
potenţialul de fericire, succes şi sănătate - chiar dacă nu 
sunt la fel de evidente precum febra, nasul înfundat, o 
inflamație în gât sau orice alt simptom fizic care te-ar 
determina să te duci la medic. Descrie ce simţi când ştii că 


suferi de virusul scuzei şi fii cât mai precis. 

Printre simptomele frecvente se află: episoade dese 
de învinuire a altor persoane; transfer de responsabilitate 
asupra oricui pentru faptul că eşti nefericit; crize de ruşine 
subite; furie pe tine sau pe alţii, care izbucneşte la cea mai 
mică iritare; un sentiment de invidie pe care îl simţi când 
te compari cu alţii; lene, indolenţă şi văicăreală. Când 
virusul scuzei prezintă forme acute, observi cum îţi petreci 
mult timp căutând ocazii în care să te simţi prost - 
succesul, fericirea şi sănătatea altora nu fac decât să îţi 
intensifice simptomele. Neîncrederea în sine, 
resentimentul, anxietatea permanentă, îngrijorarea, 
deznădejdea, tristeţea, senzaţia că nu valorezi nimic, 
precum şi multe alte simptome, pot să mai apară. 

2. Când ai avut primele simptome? 

Simptomele tale îşi au probabil originea în amintirile 
din copilărie, care încă persistă, în versiuni adulte. Spre 
exemplu, raţionamentul sunt prea bătrân se poate să fi 
apărut sub forma sunt prea mic, în adolescenţă; scuza de 
la maturitate, Sunt prea ocupat, se poate să se fi 
manifestat iniţial când ai fost la şcoală, sub forma Nu pot 
să mă joc cu prietenii, pentru că trebuie să-mi fac treburile 
în casă, să învăţ şi să mă duc la culcare. Poate că i-ai 
admirat, de asemenea, pe membrii familiei care au fost un 
model comportamental de oameni care-şi căutau scuze, 
aparent cu succes. 

Aceste deprinderi de-o viaţă au devenit atât de 
închistate în fiinţa ta, încât doar acum ai reuşit să le vezi 
ca pe nişte simptome ale unei boli. Deşi nu există niciun 
remediu pentru situaţiile la care ai fost expus şi care au 
contribuit la apariţia acestei „boli a scuzelor” astăzi, poţi 
să vezi în ce mod ai fost infestat când erai copil. Şi cel mai 
bun tratament în acest caz poate fi umorul, aşa cum face 
actriţa Tallulah Bankhead, mai ales în remarca pe care se 
spune că a făcut-o, şi anume că „singurul lucru din trecut 
pe care îl regret e durata trecutului. Dacă aş putea să-mi 
mai trăiesc o dată viaţa, aş face aceleaşi greşeli, dar mai 
devreme”. 


3. Cu cine ai fost? 

Simplul fapt că ştii cu cine ai fost când te-ai 
contaminat cu boala scuzelor, din păcate, nu va schimba 
nimic. Vei aduce numai un crâmpei de lumină, dar 
concluzia va rămâne aceeaşi: trecutul va rămâne pentru 
totdeauna în trecut şi nu îl vei mai putea schimba 
niciodată. Ar trebui să ştii deja cu ce oameni ai fost când 
te-ai pricopsit cu atâtea deprinderi autodistructive. Printre 
ei se numără: membri ai familiei tale, rude mai apropiate 
sau mai îndepărtate, mai ales părinţii şi bunicii, profesori, 
colegi de clasă şi prieteni, membri ai unor organizaţii 
religioase şi chiar oameni care au apărut la vreo emisiune 
de televiziune la care te-ai uitat, în diverse reviste sau 
ziare pe care le-ai citit sau în muzica pe care o ascultai. Şi 
aş putea să continui la nesfârşit să enumăr situaţii în care 
ai fost expus la viruşi mintali. Singurul scop al acestor 
viruşi a fost să se înmulțească, să se infiltreze şi să se 
răspândească peste tot pe unde reuşeau să se instaleze - 
iar mintea ta curioasă, deschisă şi dornică a fost cu 
siguranţă un loc ispititor pentru ca ei să prindă rădăcini. 

Aşadar, când îţi pui întrebarea de la cine te-ai putut 
contamina de boala scuzelor, îţi poţi răspunde în mod 
realist, că ai luat boala asta de la aproape oricine şi orice 
cu care ai venit în mod regulat în contact, începând din 
primele momente ale vieţii. 

4. Oamenii care au fost în preajma ta au simptome 
similare? 

Au fost contagioşi? 

Dacă medicul te-ar trata de o boală, ţi-ar mai spune 
că e important să împiedici răspândirea ei - nu ar trebui ca 
numai tu să fii tratat corespunzător, ci şi aceia sau aceia de 
la care ai luat-o. În afară de asta, medicul ţi-ar spune cum 
să reduci posibilitatea de a-i pune pe alţii în pericol sau ai 
putea fi ţinut în carantină, pentru a opri răspândirea 
epidemiei. 

Oamenii cu care ai intrat în contact de-a lungul vieţii 
au avut boala scuzelor. Evident, nu poate fi vorba de niciun 
medicament, nici de carantină în acest caz, ci trebuie 


singur să iei hotărârea să te reabilitezi, dacă vrei să scapi 
de modul de gândire deprins de-a lungul vieţii. În timpul 
copilăriei, când ai fost expus la boala scuzelor, nu erai 
conştient de ce ţi se întâmpla. Viruşii mintali cu care te-ai 
ales îţi erau transferați, ca prin farmec, de memetică, 
despre care ţi-am vorbit în capitolele de început ale cărţii. 
Aminteşte-ţi că memetică vine de la a mima şi, cu 
siguranţă, ai mimat reacţiile oamenilor infestaţi din jurul 
tău. Erai un locşor primitor şi uşor accesibil, numai bun 
pentru ca memele să se instaleze acolo, să se înmulțească 
şi să se răspândească. Dacă mediul tău nu ar fi fost atât de 
fertil, astăzi nu ai mai avea de-a face cu scuzele. 

Acesta nu-i un motiv să dai vina pe alţii - de multe 
ori, mai ales în adolescenţă şi mai târziu, ai putut să alegi 
dacă să le permiţi sau nu memelor să se instaleze. Îţi spun 
toate astea ca să vezi că, atunci când ai fost copil, ai fost 
ca un magnet pentru energia dirijată spre tine. Şi nici când 
te-ai maturizat nu se poate spune că ai încetat să mai 
atragi scuze spre tine şi că ai încercat să-ţi perfecţionezi 
modalităţi care să-ţi permită să te debarasezi de ele. 

5. Ai fost expus? 

Pe scurt, răspunsul e da. Desigur că ai fost expus, 
pentru că zilnic ai intrat în contact cu purtători de viruşi 
mintali. Paradigma Fără scuze! are însă menirea să-ţi 
întărească sistemul imunitar natural, astfel încât să poţi 
face faţă, de acum înainte, oricărui proces infecțios 
asemănător care te-ar putea pune în pericol, acum sau în 
viitor. 

Asumarea întregii responsabilităţi în ciuda a ceea ce 
crezi, singurul loc în care au apărut aceste scuze eşti tu. 
Indiferent cât ai fost de mic când ţi-au fost implementate 
aceste idei; indiferent cât de contagioasă a fost atmosfera 
din mediul familial; indiferent cât de des ai fost expus şi 
cât de virulent s-a manifestat boala acasă, în şcoală, la 
biserică şi în cultură, tu eşti singurul responsabil. Ca să îţi 
trăieşti viaţa fără scuze, trebuie să vrei să spui: „Eu am 
adoptat aceste comportamente - eu le-am ales pe toate. 
Poate am fost doar un copil, poate nu am avut capacităţile 


sau abilităţile naturale să opun rezistenţă acestor influenţe 
din copilărie, dar tot alegerea mea a fost. Îmi asum acum 
responsabilitatea pentru fiecare scuză pe care am creat-o”. 

Motivul pentru care te-am supus celor cinci întrebări 
în ultima parte a cărţii nu e ca tu să-ţi cauţi noi explicaţii 
pentru deprinderile tale, ci mai degrabă ca să vezi cât de 
puternici au fost aceşti viruşi mintali în timpul anilor în 
care ai fost în formare. Însă la fiecare etapă a expunerii la 
aceşti viruşi mintali, tu ai avut de ales. Poţi să-ţi spui că ai 
fost vulnerabil, credul, inocent, fricos, că voiai să te 
adaptezi sau să faci şi tu ce făceau alţii, dar în spatele 
tuturor acestor lucruri ai fost tu. Nu eşti un scaun care să 
fie reproiectat sau tapisat de alţii, niciun robot creat într- 
un laborator şi uns de proprietarii lui ca să fie perfect... 
nu, eşti o fiinţă omenească, înzestrată cu minte. La urma 
urmei, au fost şi membri ai familiei - poate fraţi sau surori 
de-ale tale - care nu s-au lăsat păcăliţi, ca tine, şi probabil 
ai mai văzut şi prieteni care au rezistat eforturilor altora 
de a-i culturaliza în acest fel. 

Te sfătuiesc să îţi asumi toată responsabilitatea 
pentru oricare din tendinţele tale de a-ţi inventa scuze. 
Eşti perfect capabil acum să hotărăşti să pui capăt acestor 
deprinderi prin care te sabotezi singur, aşa cum ai fost şi 
când erai copil. Dar te rog să nu îţi asumi responsabilitatea 
cu un sentiment de ruşine sau de reproş faţă de tine. Să 
ştii că de-a lungul vieţii ai făcut ce ai ştiut să faci. Şi să nu 
crezi că acum eşti pedepsit sau atragi aceste tendinţe din 
cauză că plăteşti karmei tale vreo datorie pentru ceva ce ai 
făcut într-o viaţă anterioară. Am descris scuzele ca pe nişte 
simptome şi ţi-am vorbit despre caracterul contagios al 
acestor meme din copilărie doar ca să le înţelegi, să le 
îmbrăţişezi cu simpatie şi să îţi iei rămas bun de la ele 
pentru totdeauna. Gândeşte-te la ce a spus Sfântul Apostol 
Pavel în Epistola către Corinteni: „Când eram copil, 
vorbeam ca un copil, simţeam ca un copil, gândeam ca un 
copil; când m-am făcut om mare, am lepădat ce era 
copilăresc”. (1  Cor.13.11)  Gândeşte-te la acest 
comportament pueril de a imita pe alţii şi aminteşte-ţi: Nu 


mai trebuie să mă mai ţin de niciun comportament pe care 
l-am adoptat când am fost copil, indiferent cât de 
puternice au fost aceste influenţe. 

Când îţi pui întrebarea De unde au apărut scuzele 
astea? răspunsul e că au venit de la tine, un individ care a 
fost odată gata să adopte acel mod de gândire. Dar 
recunoaşte că acum vrei să îţi iei la revedere şi să scapi de 
scuzele care te împiedică să te bucuri de fericire, de 
succes şi sănătate deplină. Ideea de bază e că, o dată ce 
începi să înţelegi, începi şi să încetezi să-ţi mai cauţi 
motive şi să te justifici. Trecutul nu e un motiv în plus să îţi 
justifici lipsurile - nu îţi spune în gând că vechile influenţe 
sunt scuza ca să-ţi cauţi scuze! Asumă-ţi responsabilitatea 
pentru viaţa ta şi încetează să mai dai vina pe alţii. 

Hai să luăm ca exemplu 4 din cele 18 scuze 
prezentate în Capitolul 3, ca să vedem cum a apărut 
deprinderea asta de a-ţi căuta scuze: 

1. Nu merit mai mult 

Cum crezi că e posibil ca o creaţie Divină să nu fie 
vrednică de ceva? Eşti şi ai fost dintotdeauna o părticică a 
lui Dumnezeu. Să ştii că tot ce e existenţă a fost la origini 
nonexistenţă. Biblia însăşi ne spune că Spiritul e cel care 
dă viaţă. Şi atunci, unde ai învăţat tu scuza asta? 

Când ai fost în perioada de creştere, ai fost înţărcat 
cu idei cum că vrednicia ta depinde de măsura în care 
răspunzi directivelor egoului, care îţi spun ce să faci, ce să 
ai şi ce cred alţii despre tine. Ceea ce meriţi s-a corelat cu 
aceste directive ale egoului: Dacă fac bine, sunt vrednic, 
dacă nu fac bine, nu sunt vrednic. Dacă adun multe lucruri 
de valoare şi fac bani mulţi, sunt vrednic, dacă nu, nu sunt 
vrednic. Dacă ceilalţi îmi aprobă faptele, sunt vrednic, 
dacă nu mă bucur de simpatia lor, nu sunt vrednic. 

La fel ca majoritatea dintre noi, ai fost cufundat într- 
o cultură care te-a învăţat acest mod de gândire, care e 
rezultatul muncii eului fals. Şi astfel acum, când eşti adult, 
când vezi că alţii au mai mult succes decât tine, că au mai 
multe jucării decât tine, că se bucură de o reputaţie mai 
bună decât a ta, primul impuls e să rupi legătura dintre 


statutul tău social şi ceea ce meriţi tu ca om. Ai fost supus 
ani întregi unui antrenament solid de dezvoltare a egoului, 
care te-a învăţat să te ascunzi în spatele gândului că Nu 
merit mai mult. Întrucât aceste scuze sunt generate de eul 
fals, te vor însoţi până părăseşti această lume, doar dacă 
nu vrei să îţi spui: Bine. Înţeleg cum a apărut acest 
raţionament egocentric - şi îmi dau seama că încă îl 
folosesc - dar, de acum încolo, îmi doresc un alt fel de 
viaţă, Fără scuze! 

În cazul fiecărei scuze din această categorie îţi 
propun să gândeşti aşa: Fiecare om din viaţa mea a 
procedat cum a crezut el de cuviinţă, iar eu am hotărât să 
mă iau după el la momentul respectiv. Dar de astăzi am să 
încetez să mă mai folosesc de modul ăsta perfid şi absurd 
de a gândi şi o să-mi amintesc că sunt o creaţie Divină, o 
replică personalizată a lui Dumnezeu. Prin urmare, nu voi 
mai gândi că nu merit - de prea multă vreme gândesc aşa 
şi nu m-a ajutai deloc să-mi îndeplinesc destinul. 

2. Aşa sunt eu 

Ţi s-a oferit posibilitatea să te dezvolţi ca şi când 
Creatorul tău s-ar fi ocupat de asta? Cochilia ta fizică a 
putut, desigur, să se dezvolte aşa cum i-a dictat natura: ai 
înălţimea, forma corpului, ochii şi culoarea părului, 
precum şi trăsăturile feţei pe care ţi le-a dat natura. Dar 
personalitatea, dezvoltarea emoţională şi intelectuală, 
aspiraţiile, părerea despre tine sau conştiinţa spirituală - 
aceste aspecte au fost şi ele încurajate să se dezvolte 
natural? 

Scuza Aşa sunt eu vine exact din lista lucrurilor pe 
care ai fost învăţat că nu poţi să le faci şi pe care am 
prezentat-o mai înainte în carte. i s-a creat o formulă, 
care apoi s-a materializat în produsul finit pe care l-au vrut 
familia şi cultura. Când ţi se spune: „Nu-i voie să faci asta, 
nu-i voie să faci aialaltă” de multe ori şi tu eşti gata să 
devii produsul aşteptat de cei din jurul tău, ajungi să crezi 
că firea ta e ceea ce ţi s-a permis să faci. Te comporti 
conform cu ce ţi s-a spus despre tine şi ai adoptat. Aşadar, 
dacă ţi se spune de foarte multe ori că eşti leneş, 


nevrednic sau dezorientat, în cele din urmă ajungi să îţi 
însuşeşti această descriere. Dacă ţi se repetă mereu că eşti 
ca taică-tău, care a fost toată viaţa un neisprăvit, vei sfârşi 
prin a crede că tu, din fire, eşti aşa cum îl văd ceilalţi pe 
tatăl tău. 

Pune-ţi din nou întrebarea pe care ţi-am sugerat-o 
mai înainte în carte: Cum ai fi dacă nu ar fi existat nimeni 
să-ţi spună cine eşti? Asumă-ţi întreaga responsabilitate 
pentru tot ce consideri că ţine de firea ta, amintinduc-ţi, în 
acelaşi timp, să priveşti din altă perspectivă ce anume a 
generat această scuză, încearcă să gândeşti, spre exemplu: 
Am ales să consider părerile altora despre cum eram şi ce 
voiam să fiu mai importante decât părerile mele, de om 
lipsit de experienţă. Da, am fost mic şi vulnerabil atunci, 
dar lot eu am fost cel care a ales aşa. O astfel de gândire îi 
dă un bobârnac vechii scuze, ca să o ia la vale pe scări, şi 
te va ajuta să-l iubeşti pe omuleţul care erai atunci şi să 
încerci să repari cu tandreţe ce tu (nimeni altcineva) ai 
făcut. Nu poţi schimba comportamentul altora, dar poţi să 
îţi asumi responsabilitatea pentru faptele tale, şi asta te va 
ajuta să începi o nouă viaţă, Fără scuze! 

3. Nu sunt destul de inteligent 

Unde crezi că ai învăţat că eşti defavorizat la 
capitolul creier? Păi, ai făcut parte dintr-un sistem 
educaţional care a dat valori numerice capacităţii tale 
intelectuale. În urma unui test, ai primit un număr, pe care 
l-ai purtat cu tine toată viaţa. Ai învăţat să asculţi un 
profesor a cărui metodă de predare nu a fost concepută să 
corespundă mai multor moduri de învăţare dintr-o clasă de 
studenţi, aşa că tuturor vi s-a aplicat aceeaşi metodă. La 
sfârşit, primeai un test, şi apoi o notă, prin care 
performanţele tale erau comparate cu ale celorlalţi; 
fiecăruia îi era atribuit un punct pe o curbă de valori în 
formă de clopot, în funcţie de rezultatele din ziua 
respectivă, din săptămâna aceea şi din acel domeniu 
specific. Ţi-ai format despre tine o părere bazată pe ce 
spuneau profesorii, pe notele de la teste şi pe ce arătau 
performanţele ştiinţifice - ai aflat că eşti mediocru la scris, 


peste medie la arte, dar că ai dizabilităţi mintale la 
matematică. In curând, ai avut totul pregătit pentru o 
mare scuză (Nu sunt destul de inteligent), pe care ai 
început să o foloseşti ori de câte ori îţi convenea. 

Ce nu ai aflat încă e că testele de inteligenţă măsoară 
numai cât de bine rezolvi teste de inteligenţă! Se pare că 
performanţele ştiinţifice nu au nimic de-a face cu 
potenţialul tău intelectual. Insă mintea ta tânără a 
înregistrat acele experienţe şcolare şi le-a adăugat 
mesajelor pe care le absorbiseşi deja, cum că nu eşti la fel 
de deştept ca fraţii tăi, n-ai fost niciodată bun la 
matematică sau că nu eşti la fel de talentat cum sunt copiii 
vecinilor. Această avalanşă de critici îndreptate spre 
capacităţile tale intelectuale te pot determina uşor să simţi 
nevoia să parezi aceste lovituri, şi astfel să apelezi la 
scuze. 

Adevărul e că, fiind o creaţie care îşi are originea în 
lumea Spiritului, ai inteligenţă exact atâta câtă îţi trebuie 
ca să duci la bun sfârşit tot ce vei face atât timp cât eşti pe 
această lume. Totul e perfect... la fel şi tu! 

Eu consider că cineva precum ginerele meu Joe, care 
poate să pună o podea laminată minunată şi fără cusur, e 
un geniu. Fie că s-a descurcat sau nu bine la testele de 
aptitudini, geniul lui Joe e dovedit de simţul lui artistic - de 
acea minte grozavă care ştie să aranjeze şi să distribuie 
fibrele lemnului, să le alinieze şi să le etanşeze prin 
nesfârşite măsurători şi calcule. Şi tu ai inteligenţa de care 
ai nevoie pentru orice îţi aprinde o pasiune creatoare sau 
îţi trezeşte interesul pentru a găsi soluţii. Crede asta 
despre tine şi nu vei mai avea nevoie vreodată să apelezi la 
scuza că Nu sunt destul de inteligent. 

4. Nu se cade să fac asta 

Să te supui întotdeauna regulilor e o memă sau un 
virus mintal, care a devenit un indicator acceptabil al 
onestităţii şi integrităţii tale. Dar uite ce spune Martin 
Luther King Jr., într-o epistolă scrisă în închisoarea din 
oraşul Birmingham, în 16 aprilie 1963: „Să nu uităm 
niciodată că tot ce a făcut Hitler în Germania a fost «legal» 


şi tot ce au făcut luptătorii pentru libertate în Ungaria a 
fost «ilegal»”. Imi place foarte mult şi ce spune Ralph 
Waldo Emerson: „Nicio lege nu poate să fie pentru mine 
mai presus de firea mea”. 

Nu susţin că trebuie să fim anarhici şi indiferenți la 
legile care guvernează o societate civilizată. Te sfătuiesc 
însă să apleci urechea la ce au spus unele dintre cele mai 
luminate minţi ale noastre despre faptul de a-ţi lăsa viaţa 
condusă de legi. lată ce spunea marele meu mentor Lao Zi, 
în Tao Te Ching: 

Când măreţia lui Tao este prezentă Faptele răsar din 
inimile noastre. Când măreţia lui Tao lipseşte Faptele se 
fac după reguli. 

Trăieşte-ţi viaţa dintr-o perspectivă focalizată pe Tao 
sau pe convingerea că suntem creaturi ale lui Dumnezeu. 
Ştii că tot ce-ţi spune inima să faci e drept. Ştii că n-ai 
nevoie de reguli împovărătoare făcute de alţii, dintre care 
unora nu are sens să li te supui, să le laşi să-ţi conducă 
viaţa. Această a patra scuză e o eschivare în toată regula. 

Vreau să mai citez un american faimos care a 
exprimat ferm nevoia unei relative independenţe dacă 
vrem să ne trăim viaţa la maxim, să avem o viaţă plină de 
succes şi sănătate. Citeşte cu atenţie aceste cuvinte: „De 
sufletul fiecărui om trebuie să se îngrijească el însuşi. Dar 
dacă ei îl neglijează? Ei bine, dar dacă îşi neglijează 
sănătatea ori condiţia... magistratul va face o lege ca el să 
nu fie sărac sau bolnav? Legile ne feresc de relele pe care 
ni le pot face alţii, dar nu de noi înşine. Nici chiar 
Dumnezeu nu-i poate salva pe oameni împotriva voinţei 
lor”. Cel care a scris aceste cuvinte a fost nimeni altul 
decât Thomas Jefferson. 

Aşadar, iată că unul dintre cei mai admiraţi mentori 
din istorie ne aminteşte că regulile nu ar trebui să fie un 
factor determinant în nicio decizie care te priveşte pe tine. 
Aceşti oameni înţelepţi te sfătuiesc să treci de ele şi să te 
laşi condus de pasiunea ta (bineînţeles, atât timp cât nu 
faci niciun rău altora). 

Dacă ai tendinţa să foloseşti scuza Nu se cade să fac 


asta, să ştii că scuza asta ţi-a fost transmisă şi alimentată 
de cei care au vrut să-ţi controleze comportamentul. Totuşi 
şi în această privinţă e important să-ţi asumi 
responsabilitatea totală a faptelor tale. Nu mai eşti un 
copil care să aibă nevoie de reguli ca să fii sigur că eşti în 
siguranţă, sănătos şi bine integrat în familie, în 
colectivitate. Fii gata să îţi asculţi vocea de adult, care îţi 
spune ce e bine pentru tine. Lasă-te condus de acea 
viziune, fiind atent la pasiunea ta interioară. Renunţă să 
faci lucruri respectând instrucţiuni sau reguli care nu mai 
sunt valabile pentru tine. 

* 

După cum vezi, toate scuzele astea îşi au originea în 
primii ani ai vieţii tale. Chiar dacă îţi asumi 
responsabilitatea pentru rolul pe care l-ai avut în apariţia 
acestor scuze, fii blând cu tine. Să-ţi aminteşti că ai făcut 
ce ai ştiut tu că e bine când ai fost copil. Aşa că vizitează 
acele ruine despre care vorbeşte 

Longfellow în citatul de la începutul capitolului - 
descoperă de unde au apărut şi de ce au persistat atâta 
vreme sub forma unor gânduri deprinse. Fă precum ne 
sugerează poetul şi începe o viaţă Fără scuze! care e mult 
mai nobilă decât o existenţă îmbâcsită de justificări, prin 
care nu faci decât să te sabotezi pe tine însuţi. 

Sugestii pentru aplicarea celei de-a doua întrebări a 
paradigmei 

> Cea mai utilă sugestie pe care ţi-o pot face în 
privinţa întrebării De unde vin scuzele? e să răspunzi la ea 
cu următoarele patru cuvinte: vin de la mine. Asumă-ţi, 
începând de astăzi, toată  responsabilitatea pentru 
gândurile tale prin cuvintele pe care le rosteşti. Încearcă, 
în măsura în care poţi, să analizezi procesele de proliferare 
a viruşilor mintali şi influenţele pe care le-au avut asupra 
ta setările din copilărie. Încearcă, de asemenea, să 
gândeşti şi să-ţi spui: Când am fost copil, am ales să mă 
folosesc de scuze. Atunci nu mi-am dat seama că am şi alte 
opţiuni. Imi dau seama că am continuat până acum să 
persist în alegerea de a mă folosi de acele scuze. 


Consideră-te unicul responsabil - nu ai pe cine să 
învinovăţeşti. Nu trebuie să aştepţi să vină nimeni să 
desfacă ce a făcut, de vreme ce n-ai putut deveni un 
furnizor de scuze fără consimţământul tău. lar dacă ţi-ai 
dat consimţământul, paradigma Fără scuze! îl revocă 
acum. 

> iartă-i pe toţi, inclusiv pe tine. Toţi cei care te-au 
infestat cu viruşi mintali şi te-au setat nu au făcut decât ce 
au ştiut în împrejurările de atunci ale vieţii lor, iar pentru 
acei purtători de viruşi nu a trecut decât o generaţie de 
când şi ei au primit acelaşi mod de gândire deprins. Să-ţi 
aminteşti mereu versetul din rugăciunea Sfântului 
Francisc: „lertând, suntem iertaţi”. Renunţă să mai arunci 
vina asupra altora şi descotoroseşte-te de scuzele care au 
fost o plagă în viaţa ta şi te-au împiedicat să-ţi împlineşti 
destinul. lertându-i pe toţi, te împaci cu ei şi... cu tine. Şi 
nu uita, dacă nu ai fi învinovăţit pe nimeni pentru tendinţa 
ta de a-ţi crea scuze, n-ai avea pe nimeni cu care să te 
împaci! 

CAPITOLUL. 14 

A TREIA ÎNTREBARE: CE CÂŞTIG? 

„Ne minţim singuri, ca să mai avem încă scuza 
ignoranței, alibiul prostiei şi al incapacității de înţelegere, 
cu ajutorul cărora continuăm să comitem cu bună ştiinţă 
cele mai monstruoase crime”. 

Aldous Huxley în citatul de mai sus, din eseul lui 
Huxley „Words and Behavior”, „crimele monstruoase” 
comise de noi şi împotriva noastră ne permit să păstrăm în 
continuare moduri de gândire deprinse - şi dăunătoare - 
folosindu-ne de minciună. Această a treia întrebare te va 
ajuta să-ţi clarifici eşafodajul psihologic pe care se sprijină 
asemenea minciuni. 

De ce să păstrezi un gând deprins care te împiedică 
să ai o viziune superioară despre tine? Soluţia pare destul 
de simplă: încetează pur şi simplu cu scuzele! Dar în mod 
cert e nevoie de mai mult decât atât ca să scapi de aceste 
cârje mintale, altfel le-ai fi abandonat de mult. Şi 
dependentul de droguri şi alcoolicul ştiu că motivele 


pentru care nu se lasă de ele îl trag înapoi, şi cu toate 
astea nu-şi schimbă comportamentul. Probabil că simţi că, 
într-un fel, ai de câştigat de pe urma acestor gânduri prin 
care te sabotezi singur, chiar dacă rezultatele dovedesc 
contrariul. 

Răspunsul tău la Ce câştigi te va lăsa să pătrunzi în 
sistemul de câştig, pe care l-ai construit cu grijă. E motivul 
pentru care poţi să bagi mâna în sacul cu scuze şi să scoţi 
de acolo adevărate nestemate, ori de câte ori îţi convine. 
Iar faptul că aceste gânduri deprinse te-au însoţit o bună 
parte din viaţă, le-a transformat în nişte răspunsuri 
automate. 

Gândeşte-te câteva clipe de ce crezi că gândurile tale 
îţi susţin comportamentul care nu serveşte destinului tău. 
William Wordsworth, pătrunzătorul poet englez, spunea 
odată:  „Obişnuinţele guvernează gloata nechibzuită”, 
gloată fiind folosit în sens peiorativ, ca să descrie un mod 
de gândire comun. Scopul tău e să te rupi de aceste 
gânduri deprinse care te-au transformat în încă un 
membru al turmei obediente, iar pentru asta ai nevoie de 
un mod de înţelegere nou. O asemenea înţelegere îţi e 
probabil mult mai accesibilă acum decât ţi-a fost în prima 
parte a vieţii, când te-ai preocupat să-ţi formezi şi 
acumulezi obiceiurile. Cuvintele lui Thoreau te încurajează 
să faci ca această a doua parte a vieţii tale să fie mai bună, 
schimbând calea pe care o urmezi: 

Aşa cum un singur pas nu va bătători o cărare pe 
pământ, tot aşa un singur gând nu va deschide o cale în 
minte. Ca să se vadă o cărare, trebuie să mergem iar şi iar 
pe acel drum. Ca să facem o cale adâncă în minte, trebuie 
să ne repetăm iar şi iar aceleaşi gânduri care vrem să ne 
călăuzească în viaţă. 

Paradigma Fără scuze! te invită să  explorezi 
raţionamentul care ţi-a creat deprinderea de a te folosi de 
scuze, pentru ca apoi să dezvoltăm o gândire nouă. La fel 
cum un elefant poate fi ţinut cu o sfoară dacă se crede 
captiv, dacă tu crezi că eşti legat cu lanţuri de scuzele tale, 
eşti robul lor. Întrebându-te Ce câştig? reuşeşti să vezi în 


profunzime natura sclaviei tale faţă de vechiul proces de 
gândire şi te va ajuta să îţi formezi o nouă cale în minte, 
care, în curând, va fi foarte umblată. 

De exemplu, a fost o perioadă când beam zilnic peste 
opt băuturi răcoritoare îndulcite artificial. Scuza mea era 
că dintotdeauna am făcut aşa şi mi-ar fi foarte greu să 
renunţ la acest obicei. Apoi s-a întâmplat să citesc cartea 
lui Epictet Handbook of Conscious Living (scrisă de 
discipoli, după prelegerile lui, cu mai bine de 2000 de ani 
în urmă), iar pasajul acesta mi-a atras atenţia: „Nimic nu e, 
de fapt, plăcut sau neplăcut de la natură. Toate lucrurile 
devin una din două din obişnuinţă”. Aceasta mi-a permis o 
înţelegere profundă. Chimicalele pe care le beam zilnic nu 
erau bune la gust pentru că erau ce erau, ci pentru că 
acesta era un obicei atât de vechi, încât a bătătorit o cale 
în mintea mea, pe care eu credeam că nu e cu putinţă săo 
şterg. 

În 1986, înarmat cu această nouă viziune şi cu nimic 
altceva, am început să-mi bătătoresc o nouă cale. Mi-am 
repetat de mai multe ori că această licoare maro îndulcită 
artificial nu era, în sine, bună la gust - obişnuinţa era cea 
care o făcuse să îmi pară aşa. Până astăzi n-am mai luat 
nicio înghiţitură din nicio băutură răcoritoare. Aşadar, 
după cum vezi, poate fi foarte folositor şi ne poate schimba 
viaţa să încercăm să aflăm de ce am bătătorit zi de zi o 
anume potecă. 

Frecvente câştiguri ascunse pentru care ne căutăm 
scuze 

Am folosit cuvântul ascunse ca să te previn asupra 
faptului că eşti adesea complet inconştient de motivele 
pentru care continui să mergi pe aceeaşi cărare şi să te 
sprijini pe aceleaşi scuze. Multe comportamente şi moduri 
de gândire persistă datorită perceperii unor câştiguri, care 
se poate să nu fie chiar atât de folositoare pentru tine. De 
fapt, majoritatea recompenselor psihologice aduse de 
obiceiul de a te folosi de scuze sunt chiar dăunătoare, în 
sensul că te autodistrugi. 

Cele mai frecvente câştiguri psihologice folosite să 


susţină obiceiurile dăunătoare sunt discutate în paginile 
care urmează. Foloseşte înţelegerea pe care o dobândeşti 
citind despre ele ca să-ţi creezi în minte o nouă cale, fără 
scuze: 

1. Eschivarea 

Când te cramponezi de un gând prin care te sabotezi 
singur, nu faci decât să baţi pasul pe loc. Va fi greu... O să- 
mi ia foarte mult timp... Mă copleşeşte... Nu am destui 
bani pentru asta şi aşa mai departe nu fac decât să-ţi 
justifice indolenţa printr-o explicaţie. Şi o dată ce-ai făcut 
asta, eşti liber să te bucuri în voie de răsplata sustragerii. 

Am fost coordonator pentru studenţii doctoranzi la o 
universitate prestigioasă, timp de şase ani, din 1970. Am 
observat că, fără prea multe excepţii, majoritatea 
studenţilor doctoranzi erau capabili să-şi facă lucrările de 
curs - dar când venea vremea să-şi scrie dizertaţia (care e 
un proiect de cercetare foarte complex, ce are, în general, 
lungimea unei cărţi şi trebuie realizat pentru a obţine titlul 
de doctor) şi apoi să o susţină în faţa unei comisii formate 
din profesori ai facultăţii, mulţi dintre ei se simțeau 
incapabili. Işi justificau comportamentul cu motive de 
genul: Sunt prea obosit... Nu sunt destul de inteligent ca 
să scriu şi să susţin o carte... O să-mi ia foarte mult timp... 
N-am destulă energie şi multe altele din catalogul de 
scuze. Asemenea justificări erau pur şi simplu vitale pentru 
cei care încercau să se eschiveze de la ceva. 

Eschivarea e o răsplată frecventă şi uşor de 
identificat, altfel spus, e răsplata psihologică ce îţi permite 
să fii, într-un fel, împăcat cu tine când iei decizii prin care 
îţi pui singur piedici. Scuza devine aliatul tău, chiar dacă e 
un aliat care nu pune la suflet interesele tale. 

2. Siguranţa 

Niciunuia dintre noi nu-i place nesiguranta, astfel că 
ne folosim de scuze ca să evităm situaţiile potenţial 
periculoase, în loc să străbatem un teritoriu neexplorat, 
unde ne poate paşte riscul unei nereuşite, epuizarea, 
necunoscutul, riscul de a fi ridicoli, de a fi răniţi şi alte 
asemenea riscuri, e mai convenabil să ne retragem în 


paradisul familiarului. Problema e că obiceiul de a ne 
inventa scuze ne dă doar o falsă idee de siguranţă, cam tot 
aşa cum protejează o „păturică” un copil speriat. 

În interior simţi o chemare puternică să îţi 
îndeplineşti destinul care îţi clocoteşte în vene, dar faptul 
că alegi calea cea mai sigură te face să eviţi această 
chemare. Pe de-o parte, te simţi atras de țelul tău; pe de 
altă parte, nenumărate scuze îţi răsună în urechi ca un 
cântec de sirenă. Poate să fie riscant... Nu e firea mea... 
Mi-e foarte frică... O să fie o dramă în familie... Sunt prea 
bătrân... E prea copleşitor... şi alte asemenea fraze pot fi 
greu de ignorat. 

Asta îmi aduce aminte de fiica mea Tracy, care şi-a 
ignorat ani în şir chemarea. Avea o slujbă sigură, de 
director, cu foarte multe avantaje, un salariu excelent, 
oameni de treabă cu care să lucreze, o locaţie minunată şi 
multe alte motive care ar fi putut să o facă să rămână 
acolo până s-ar fi pensionat, la un moment dat. 

Totuşi în sinea ei ardea de dorinţa de a fi propriul şef, 
de a se folosi de desenele şi de capacităţile ei de marketing 
ca să-şi creeze propriile produse. Dar când se gândea că 
trebuia să renunţe la slujba sigură, cu toate beneficiile pe 
care le avea, nu putea să facă pasul, iar scuzele i-au 
furnizat explicaţiile raţionale de care avea nevoie. 

După ani în care spunea doar de ce nu îşi putea 
împlini visul, fiica mea s-a hotărât într-un final să încerce 
să pună în aplicare paradigma Fără scuze! Astăzi e 
directorul executiv al propriei companii, Urban Junket. 
Creează poşete de foarte bună calitate pentru femei şi 
genţi pentru laptopuri, călătorind în toată lumea ca să 
procure materiale de cea mai bună calitate. Deşi încă nu a 
ajuns la salariul şi la beneficiile dinainte, se simte fericită, 
împlinită şi foarte mulţumită de ce a făcut. Tracy nu mai e 
sclava câştigului pe care i-l ofereau scuzele. îi poţi vedea 
frumoasele creaţii online (pe www.urbanjunket.com) şi îi 
poţi trimite un mesaj de apreciere, dacă povestea ei despre 
cum a renunţat la scuze te inspiră, aşa cum mă inspiră pe 
mine, foarte mândrul ei tată. 


3. Drumul cel mai scurt spre ieşire 

Fiecare scuză oferă generoasa răsplată a drumului 
cel mai scurt spre ieşire. Hai s-o recunoaştem: când ai de 
făcut o alegere între a face ceva ce îţi solicită un efort şi a 
face ceva ce nu cere niciun efort din partea ta, e simplu, 
eşti gata să alegi a doua variantă, chiar dacă nu e alegerea 
care te va duce, într-adevăr, la îndeplinirea obiectivelor. 

Eul tău superior vrea ca tu să-ţi împlineşti destinul, 
iar asta implică adesea să sacrifici ceva, să-i dedici timp, îţi 
consumă energie mintală şi fizică şi solicită resurse 
financiare. Egoul se opune adesea dorințelor eului superior 
- eul fals te îndeamnă să stai, simțindu-se ameninţat de 
orice încearcă să îl scoată din misiunea lui de a te ţine la 
un loc călduţ şi confortabil, astfel încât să eviţi lucrurile 
dificile. Aşadar, există un mare câştig atunci când te 
foloseşti de scuzele care îţi permit să alegi în viaţă drumul 
cel mai scurt. 

Sunt conştient de efortul şi lupta interioară cotidiană 
care mă pasc o dată ce mă hotărăsc să stau la masă şi să 
scriu zi şi noapte, adesea câte un an întreg, până când 
termin o carte. Dar fac asta de destul de multă vreme şi 
ştiu sigur că îndeplinirea unui astfel de proiect serveşte 
perfect ţelului meu în viaţă. Pentru că a sta aici singur şi a 
face munca asta îmi dă echilibru, adică mă aliniază cu 
chemarea sufletului meu. Cu toate astea, de-a lungul anilor 
am observat că sunt tentat să las scuzele să mă împiedice 
să fac ce-mi spune inima că trebuie să fac. Scuzele insistă: 
Ł prea amplu acest proiect şi nu ai destulă energie. Nu mai 
trebuie să demonstrezi nimic, odihneştete. Eşti obosit. Las- 
o mai moale. Scrisul te ţine departe de familie şi ai de 
îndeplinit multe îndatoriri faţă de ea. 

Aceste îndemnuri şi altele asemănătoare mi-ar da un 
câştig uşor de obţinut, dacă le-aş asculta. M-aş scuti de 
nelinişte, de frământări, de singurătate, de stat toată ziua 
aplecat pe foaia de hârtie, acţiuni inerente procesului de 
creaţie. Dar e mult mai mare bucuria când văd rezultatele 
muncii mele şi tot binele pe care efortul meu îl face lumii, 
decât plăcerea trecătoare pe care aş putea s-o obţin dacă 


aş lua-o pe drumul cel mai scurt şi m-aş sustrage de la ce 
ştiu că trebuie să fac. 

4. Manipularea 

Unul dintre cele mai importante câştiguri pe care 
multe dintre aceste scuze ni le aduc este posibilitatea de a- 
i manipula pe alţii, de a-i determina să facă ceea ce trebuie 
să faci tu. Deşi nu pare să fie unul dintre lucrurile cele mai 
bune, aşa se întâmplă. Când te hotărăşti să foloseşti o 
scuză precum: N-am destulă energie pentru asta... Sunt 
prea obosit... Nu sunt destul de puternic sau de inteligent 
sau alte scuze asemănătoare, pasezi responsabilitatea unei 
alte persoane. O dată ce i-ai explicat acelei persoane de ce 
nu poţi să faci ceva, te poţi aşeza confortabil şi privi cum 
persoana respectivă începe să facă ce trebuie să faci tu. 

Ca tată a opt copii, am văzut strategia asta de mii de 
ori. De exemplu: 

> Sunt prea obosit se traduce prin: Să facă altul 
treaba asta. Câştigul? fu pot să dorm, în timp ce altul preia 
responsabilităţile mele. 

> Nu-mi permit sau Mi-am cheltuit toţi banii se 
traduce prin: Cumpără-mi tu ce vreau sau ce-mi trebuie. 
Câştigul? Te-am manipulat cu o scuză adecvată. 

> Nu merit se traduce prin: Compătimeşte-mă. 
Câştigul? O să-mi dai ce vreau, pentru că îţi pare rău să 
vezi că nu sunt în stare să obţin ceva. 

Desigur că nu trebuie să fii un copil ca să tragi 
foloase de pe urma tuturor acestor scuze, care, într-un fel 
sau altul, îţi permit să-i manipulezi pe alţii să facă ce vrei 
tu. 

5. Aprobarea 

Nimic nu-i place mai mult eului fals decât să i se dea 
dreptate, şi el să spună despre altul că se înşală, iar 
scuzele sunt croite să se adapteze perfect acestui mod de 
gândire. Când foloseşti o scuză, te simţi superior şi îl pui 
pe altul în inferioritate... iar egoului îi place să se simtă un 
învingător, mai ales în defavoarea altuia. 

Scuzele sunt, pur şi simplu, nişte justificări pe care ţi 
le dai, fără ca neapărat să aibă vreo legătură cu adevărul - 


dar, deşi sunt nişte minciuni, tot ai de câştigat de pe urma 
lor. Chiar dacă pentru tine acest mod de gândire deprins 
poate să fie singura certitudine, dacă te convingi singur că 
ai dreptate trăieşti cu iluzia că eşti un învingător. În acest 
caz, scuza e o justificare de care te ajuţi pentru că ai o 
părere proastă despre tine, iar câştigul e că raţionamentul 
ăsta te ajută să trăieşti cu tine însuţi fără să recunoşti că 
te minţi singur. 

De exemplu: 

> Nimeni n-o să mă ajute se traduce prin: Nu merit 
sau nu sunt destul de norocos ca să găsesc ajutor din 
partea cuiva, aşa cum am spus-o întotdeauna. Uite, iar am 
dreptate. 

> Nu se cade să fac asta, pentru că aşa spun regulile 
se traduce prin: Vezi ce deştept sunt? întotdeauna am spus 
că nu se poate altfel, şi toţi care cred că nu e aşa se înşală. 

> Va genera o dramă în familie se traduce prin: 
Dintotdeauna am fost singurul care a înţeles ce petrece în 
familia asta. Nimeni altcineva nu a înţeles la fel de bine ca 
mine. 

Şi exemplele care să susţină acest raţionament 
denaturat pot continua. Când îţi inventezi scuze, simţi 
nevoia să ţi se dea dreptate şi aduci toate argumentele 
posibile ca să demonstrezi cât de mult se înşală ceilalţi şi 
câtă dreptate ai tu! 

6. Dezvinovăţirea 

Când recurgi la o scuză, cel mai important câştig e că 
arunci vina pentru lipsurile tale pe umerii altcuiva. Am mai 
scris în carte despre jocul acesta de-a vina: îţi repet, asta e 
o făcătură a egoului tău, acel fals eu care nu crede în 
natura ta divină infinită, dar ţine evidenţa asupra cât de 
bine ieşi tu în comparaţie cu oamenii şi cu întâmplările din 
lumea materială. 

Dacă nu eşti competitiv, egoul spune că e vina 
altcuiva. Dacă eşti nefericit, bolnav, sărac, ghinionist, 
fricos, sau orice altceva inventează mintea ta, e 
întotdeauna numai vina cuiva sau a ceva ce nu ţine de tine. 
Dacă eul tău superior se hrăneşte cu modestie, egoul este 


extrem de mândru. Astfel, când ceva nu merge bine, egoul 
are tendinţa să învinuiască pe altcineva, ca să-şi păstreze 
mândria intactă. 

Vina plăteşte un tribut imens, astfel că egoul 
inventează ceva ca să o folosească ori de câte ori poate. De 
asta, ori de câte ori dai vina pe economie, pe partidul 
politic aflat la putere, pe şeicii bogaţi în petrol din Arabia 
Saudită, sau pe oricine-ţi trece ţie prin cap, eul tău fals 
obţine un câştig. Nu poţi să economiseşti destui bani, să 
atragi investitori pentru proiectul la care visezi, să îţi 
plăteşti facturile sau să îţi justifici falimentul? Jocul de-a 
vina îţi oferă nu numai un ţap ispăşitor, dar îţi dă şi o 
răsplată substanţială pentru că foloseşti în continuare 
toate scuzele care au devenit un mod de viaţă. 

7. Protecţia 

Când ai fost copil, familia ţi-a oferit protecţie. Tu erai 
Mic, ei erau mari. Tu nu aveai prea mulţi bani, ei deţineau 
toate resursele. Tu trebuia să ceri voie, ei ţineau să-şi 
păstreze autoritatea. Cu alte cuvinte, ai fost protejat. Când 
te-ai maturizat, ţi-a convenit să te mai foloseşti de aceste 
comportamente remanente, deşi a fi matur înseamnă să nu 
mai ceri nimic părinţilor şi nici să nu te mai întreţină ei, 
aşa cum o făceau când tu erai mic. De aici au apărut o 
grămadă de scuze, a căror principală răsplată e că te simţi 
în continuare protejat şi mai poţi să gândeşti şi să te 
comporţi ca un copil. 

Ca să poţi păstra avantajele copilăriei fără să pari 
pueril, ţi-ai creat scuze, care te fac să te refugiezi în 
teritoriul familiar al protecţiei. Justificările că nu ai viaţa 
pe care ţi-o doreşti îţi oferă drept recompensă faptul că 
mai poţi păstra sentimentul că eşti încă un băieţel sau o 
fetiţă. E o răsplată mare, într-adevăr, deşi nu serveşte 
intereselor tale de adult. 

Ca părinte, eu am simţit că datoria mea nu e aceea 
de a fi cineva pe care copiii să se sprijine, ci aceea de a-i 
ajuta să simtă că nu au nevoie să se sprijine pe cineva. 
Când unii dintre copiii mei au ajuns la maturitate însă, am 
observat că au fost  reticenţi în a-şi asuma 


responsabilitatea deplină pentru toate lucrurile. După ce 
au început să iasă la suprafaţă scuzele, am observat că 
încă mai căutau sentimentul de protecţie pe care îl ai 
atunci când altcineva ia deciziile în locul tău. Nu sunt 
destul de puternic se traduce prin: Taţi, fă-o tu în locul 
meu, ca să mă simt din nou protejat. Şi Nu-mi permit se 
traduce prin: Plăteş-te-mi tu, ca să scap de problema asta. 

La fel, multe dintre scuzele pe care le foloseşti au 
încorporat acel câştig că îţi permit să-ţi justifici lipsurile şi 
să te simţi din nou un copil protejat. Deşi faptul că te 
întorci în copilărie te face să te simţi temporar protejat, e 
limpede că o să te ţină pe loc - la urma urmei, aşa e firesc, 
ca mami şi tati să nu te protejeze la nesfârşit. 

8. Sustragerea de la prezent 

Prezentul e tot ce avem. Numai asta am avut şi 
numai asta o să avem toată viaţa. Cu toate astea, la fel 
cum există multe feluri de a trăi glorios şi fericit în 
prezent, există şi multe feluri de a te eschiva de la a trăi în 
prezent. Acum intervin scuzele. 

La fel ca toate celelalte activităţi mintale, şi 
inventarea scuzelor are loc în totalitate în prezent. Când te 
scuzi, aşa îţi foloseşti prezentul. lar dacă foloseşti 
prezentul pentru justificări şi explicaţii, atunci nu-l mai 
poţi folosi ca să faci ceva constructiv, să încerci să te 
schimbi, să faci dragoste, să te bucuri de copiii tăi, de 
fiecare clipă şi aşa mai departe. Câştigul e că faci ceva cu 
timpul tău. Deşi poate să fie de natură nervoasă, 
eschivarea de la a trăi în prezent este un mecanism 
convenabil să te ţină legat de vechile deprinderi. 

Prezentul e tot ce ai, iar fiecare scuză pe care o 
foloseşti te împiedică să trăieşti în prezent. Nu poţi să eviţi 
prezentul, dar scuzele pe care le inventezi transformă în 
certitudine faptul că nu-ți vei schimba vechile deprinderi, 
pentru că vei fi prea ocupat să îţi umpli clipele preţioase 
cu scuze. 

Sugestii pentru a vedea reversul câştigului 

Hai acum să privim din altă perspectivă cele 8 forme 
de câştig şi să vedem cum le putem face să lucreze în 


favoarea, şi nu în defavoarea ta. Citeşte următoarele 
sugestii cu intenţia de a scăpa de vechile deprinderi şi de a 
descoperi fericirea de a trăi la un nivel superior. 

1. Eschivarea 

Hotărăşte-te să renunţi la scuzele care te împiedică 
să faci ce ştii că slujeşte intereselor proprii. Începe de 
astăzi să faci ceva de care până acum te-ai eschivat, 
justificându-te printr-o scuză convenabilă. Dă acel telefon 
pe care ai tot amânat să-l dai, scrie o scrisoare unui 
prieten sau unei rude aflate la distanţă, pune-ţi o pereche 
de pantofi comozi şi străbate un kilometru pe jos, fă ordine 
într-un dulap, fă oricare dintre acele lucruri pe care până 
acum te-ai eschivat să le faci, folosindu-te de scuze. 

Spune-ţi: Pot să fac ce vreau şi nu trebuie să mă 
eschivez de la nimic. Nu voi mai folosi nicio scuză ca să-mi 
justific obiceiul de a mă eschiva. 

2. Siguranţa 

Du-te într-o vacanţă în care nu ţi-ai plănuit nimic 
dinainte. Mergi numai şi lasă-te condus de instincte, şi nu 
de un itinerar planificat anterior. Mergi la un restaurant 
unde se servesc feluri de mâncare pe care nu le cunoşti, 
mergi la un meci de fotbal, vizitează o moschee, mergi la 
un curs de yoga, fă o excursie în natură, orice altceva ce ți- 
a fost frică până atunci să faci. Impune-ţi să renunţi la 
scuzele pe care le-ai folosit până atunci şi adoptă o filosofie 
de viaţă care să-ţi lase mintea deschisă la orice noutate. 

Spune-ţi: Voi alege calea cea mai puţin explorată şi 
voi renunţa să caut familiarul şi iluzia siguranţei. 

3. Drumul cel mai scurt spre ieşire 

Discută cu mintea subconştientă, care s-a obişnuit să 
aleagă calea bătătorită, şi explică-i că nu mai eşti interesat 
de un astfel de mod de viaţă. Incearcă atunci calea inversă. 
În loc să te feliciţi că ai reuşit să te eschivezi de la ceva 
greu, felicită-te pentru că ai avut curajul şi voinţa să 
urmezi o direcţie nouă şi care poate să nu fie prea 
confortabilă. 

Cândva, mă simţeam răsplătit pentru obiceiul 
dăunător de a fuma prin plăcerea pe care credeam că o 


resimt, aşa că nu voiam să renunţ la el. În mod evident, 
mintea mea credea că era mai uşor să păstreze acest 
obicei dăunător, decât să renunţe la el. Dar după multe 
discuţii cu mintea subconştientă a venit şi ziua în care am 
inversat procedeul de a obţine răsplata. Am început să mă 
felicit pentru puterea interioară de a alege calea cea grea, 
în loc s-o aleg pe cea simplă şi bătătorită. 

Spune-ţi: Sunt pregătit să aleg căile dificile, atunci 
când asta e spre binele meu. 

4. Manipularea 

Discută cu tine înainte să vorbeşti sau să te comporţi 
în vreun fel care poate să-ţi servească la a-i manipula pe 
ceilalţi. Un dialog interior e crucial ca să scapi de vechiul 
procedeu de a obţine o răsplată psihologică, pe care l-ai 
inventat fără să-ţi dai seama. Şi când ai de-a face cu 
membri ai familiei sau cu prieteni apropiaţi procedează la 
fel, discută cu tine înainte - nimeni nu trebuie să ştie ce 
faci tu. În privinţa copiilor, încearcă să nu te amesteci în 
treburile lor, aminteşte-ţi că în majoritatea cazurilor ştiu şi 
singuri ce au de făcut. 

Cântăreşte consecinţele posibile înainte să spui un 
anumit lucru. Anticipează reacţiile celorlalţi din încăpere, 
răspunsul tău şi ce anume ar provoca o ceartă. (Toată 
această analiză nu ţi-ar lua mai mult de o secundă sau 
două.) Rezultatul final ar putea fi să taci, oferind egoului o 
binemeritată pauză, în loc să împrăştii cu sfaturi, care nu 
reprezintă decât o formă de manipulare. 

Spune-ţi: 5 unt mulţumit în sinea mea. Nu trebuie să 
controlez şi să manipulez pe nimeni ca să-l determin să 
gândească şi să se comporte cum vreau eu. 

5. Aprobarea 

Egoul petrece foarte mult timp căutând să aibă 
întotdeauna dreptate. Ca să elimini acest concept din 
portofoliul tău psihologic, începe să-i laşi şi pe alţii să aibă 
dreptate. Când cineva spune ceva cu care de obicei n-ai fi 
de acord şi te-ai contrazice doar cu scopul de a le 
demonstra că se înşală, încearcă să spui: „Da, ai dreptate”. 
Acest răspuns va elimina nevoia egoului de a avea 


dreptate. _ 

Dacă cineva îţi spune: „Intotdeauna îmi ignori 
punctul de vedere şi sfârşim prin a face numai cum vrei 
tu”, încearcă să răspunzi astfel: „Să ştii că până acum nu 
m-am gândit la asta. Dacă mă gândesc bine, îmi dau seama 
că ai dreptate”. Voilă - se termină cearta. Ai inversat 
procedeul de a obţine o răsplată psihologică şi începi o 
viaţă fără conflicte. 

Fă din aceste cuvinte o bază pentru noul tău 
comportament, repetându-le faţă de ceilalţi ori de câte ori 
ai ocazia: Ai dreptate. Deşi egoul o să protesteze 
vehement, strategia asta nu îţi va aduce decât linişte şi 
fericire. Preferi să ai dreptate sau să fii fericit? 

Spune-ţi: Renunţ la tendinţa de a le demonstra altora 
că se înşală. 

6. Dezvinovăţirea 

Aminteşte-ţi că nimeni nu te poate face să simţi ceva 
fără voia ta. De aceea nu e nimeni vinovat pentru ce se 
întâmplă în viaţa ta. Pornind de la această noţiune simplă, 
vei elimina pentru totdeauna procedeul de a obţine o 
răsplată învinuindu-i pe alţii pentru lipsurile tale şi vei 
scăpa de tendinţa de a-ţi căuta 

SCU7P. 

Spune-ţi: Viaţa mea e urmarea tuturor deciziilor pe 
care le-am luat singur. Chiar şi a acelora pe care le-am luat 
când am fost copil. Când egoul tău se lansează în jocul de- 
a da vina pe alţii prin Nu e vina mea... N-am putut să fac 
nimic... Ei m-au determinat să fac asta... şi aşa mai 
departe, încearcă să nu renunţi la decizia pe care ai luat-o, 
de a elimina câştigurile cu ajutorul ghidului Fără scuze! 

Spune-ţi: îmi asum responsabilitatea, în loc să-i 
învinovăţesc pe alţii, şi promit să renunţ la tendinţa de a 
arunca vina asupra celorlalţi pentru orice lucru care mi se 
întâmplă. 

7. Protecţia 

Aceste cuvinte ale lui Johann von Goethe te-ar putea 
ajuta să renunţi să mai cauţi sentimentul de protecţie din 
copilărie: „Dacă toţi copiii ar creşte urmând sfaturile pe 


care le primesc, am fi înconjurați de genii”. Sau cum spune 
marele poet indian Rabindranath Tagore: „Fiecare copil e 
un mesaj de la Dumnezeu că încă nu e dezamăgit de 
oameni. Goethe şi Tagore spun că ai venit pe lumea asta să 
îţi îndeplineşti dharma, aşa că permite geniului care ţi-a 
fost dăruit de la Dumnezeu să se trezească. 

Tot de ce ai nevoie ca să-ţi îndeplineşti destinul te-a 
însoţit înainte, în timpul şi după conceperea ta - începe să 
conştientizezi acest lucru. Procedeul de a obţine un câştig 
simţindu-te fragil şi neajutorat dispare de la sine când 
începi să ai încredere în tine. In acelaşi timp, începi să ai 
încredere în înţelepciunea infinită care te-a creat. 

Spune-ţi: Sunt un adult. Şi am ajuns în lumea asta, 
din nonexistenţă, echipat cu tot ce am nevoie ca să-mi 
îndeplinesc glorios destinul. 

8. Sustragerea de la prezent 

Când te simţi descurajat sau abătut, întreabă-te: 
Chiar vreau să-mi cheltuiesc prezentul, moneda prețioasă 
a vieţii mele aşa? Această întrebare te va ajuta să devii 
conştient de importanţa de a trăi în prezent - nu numai cu 
trupul, dar şi cu mintea. Te sfătuiesc să consideri prezentul 
numai aşa: un dar minunat de la Sursa existenţei tale. Ori 
de câte ori îţi iroseşti prezentul gândindu-te la cum erai, la 
rănile pe care ţi le-au provocat alţii sau te îngrijorezi în 
privinţa viitorului, spui „Nu, mulţumesc” Sursei tale, 
refuzând darul minunat. 

Aşa cum am mai spus în această carte, tot ce ţi s-a 
întâmplat, s-a petrecut nu în trecut, ci tot într-un prezent - 
relaţia ta cu viaţa e relaţia cu prezentul. Incepe să 
conştientizezi cât de preţios e prezentul şi renunţă la 
vechea tendinţă de a folosi scuzele cu scopul de a evita 
prezentul. 

Spune-ţi: Refuz să-mi irosesc prezentul preţios în 
vreun fel care să mă îndepărteze de iubirea Divină, 
originea mea. 

x 

Acesta reprezintă răspunsul celei de-a treia întrebări 
a paradigmei Fără scuzei. Vezi acum cât de absurde sunt 


scuzele tale, care te închistează? în încheierea acestui 
capitol şi înainte de a trece la următorul, gândeşte-te la ce 
a scris poetul Walt Whitman, în Leaves of Crass (Fire de 
iarbă): 

A fost odată un copil, care pornea în fiecare zi pe un 
drum. 

Şi primul lucru asupra căruia îşi oprea privirea şi îl 
primea în sufletul lui cu mirare sau compătimire sau iubire 
sau spaimă se transforma şi devenea o parte din el pentru 
ziua aceea sau pentru o parte a acelei zile... sau pentru 
mulţi ani sau nesfârşit de mulţi ani. 

Fii atent la ce priveşti. Şi mai mult decât atât, nu îţi 
crea un sistem de scuze de pe urma cărora să obţii o 
răsplată când simţi nevoia să te aperi, să fii compătimit sau 
când ţi-e teamă. Cred că e un moment potrivit să ne 
reamintim aceste cuvinte, pe care le-am repet adesea: 
Când îţi schimbi felul în care priveşti lucrurile, lucrurile pe 
care le priveşti se schimbă. 

CAPITOLUL 15 

A PATRA ÎNTREBARE: 

CUM AR FI VIAŢA MEA DACĂ NU M-AŞ FOLOSI 
DE SCUZE? 

„Tot ce acum e real, a fost odată imaginar!” William 
Blake 

Cea de-a patra întrebare a paradigmei Fără scuze! te 
face să pătrunzi în lumea puternică a imaginaţiei tale. 
Citatul de mai sus, aparţinând poetului englez William 
Blake, ne dezvăluie un adevăr important: lucrurile pe care 
astăzi le iei aşa cum sunt şi le consideri literă de lege au 
fost odată doar în imaginaţia cuiva. Aşa cum telefonul 
mobil a fost o idee înainte să devină o realitate, acelaşi 
lucru e valabil pentru tot ce ni se întâmplă în viaţă. 
Imaginaţia e crucială pentru a aduce lucrurile din lumea 
nonexistenţei în cea a existenţei, lisus din Nazaret a spus 
că Spiritul e cel care dă viaţă, şi Lao-Zi a spus că tot ce 
există vine din nonexistenţă. Aceste noţiuni, care au fost 
suficient de bune ca să fie îmbrăţişate de aceşti doi giganţi 
spirituali, sunt de o importanţă fără margini pentru tine. 


Calea de la nonexistenţă sau Spirit la lumea unei 
existenţe Fără scuze! îşi are originea în imaginaţia ta. Imi 
place să-mi reamintesc mereu această idee extraordinară, 
pe care am discutat-o în Capitolul 11: O pădure fără 
margini doarme în visurile unei ghinde. Până şi pădurea a 
fost înainte o viziune, un vis, o idee - bineînţeles, a unei 
imaginaţii fertile. 

Acest capitol e menit să te ajute să faci precum 
ghinda care îşi imaginează o întreagă pădure. Şi tu ai în 
interiorul tău puterea să germinezi o serie de idei proprii, 
care vor elimina obstacolele din calea chemării tale. Când 
îţi imaginezi că n-ai nevoie de nicio scuză, în cele din urmă 
vei acţiona aşa cum îţi imaginezi. Aşa că începe să-ţi 
imaginezi cum ar fi viaţa ta fără să existe scuzele pe care 
singur ţi le-ai creat. Poţi să începi prin a te obişnui să te 
vezi exact aşa cum îţi imaginezi că vei fi. 

Cum să crezi că eşti deja aşa cum vrei să fii 

Hai să medităm mai profund la citatul de la începutul 
acestui capitol şi la ce implică renunţarea la obiceiul de a- 
ţi căuta scuze. Prietenul nostru, poetul Blake, spune că noi 
ne-am imaginat aceste idei prin care ne impunem limite, 
înainte ca ele să devină realitate. Memetica, genetica, 
educaţia din copilărie, regulile impuse de cultură şi 
societate şi anii în care am trăit cu gânduri prin care ne- 
am creat limite, toate acestea şi-au unit forţele ca să se 
transforme în scuzele care au devenit realitatea noastră. 

Dacă observaţia lui Blake e valabilă şi în cazul tău, 
atunci e valabil şi corolarul. Cu alte cuvinte, dacă aplici 
paradigma Fără scuze! şi urmezi ideile pe care le conţine, 
atunci îţi poţi dovedi cât de puternică e imaginaţia ta. De 
aceea am folosit cuvântul eşti alături de vrei să fii. In orice 
situaţie în care îţi imaginezi ceva în mod activ, acel ceva 
este ca şi înfăptuit, aşa că poţi, fără nicio îndoială, să îţi 
transformi scuzele în fapte care să servească ţelurilor tale. 
În momentul când ai reuşit să-ţi implementezi acest mod 
de gândire, poţi să realizezi ce-ţi doreşti. 

Când aveam vreo douăzeci de ani, am încercat acest 
exerciţiu de imaginaţie pentru scuza sunt prea obosit. 


Auzeam scuza asta atât de des, încât s-a transformat într- 
un virus mintal, pe care am început să-l mimez şi să-l 
folosesc regulat. Era o scuză confortabilă, dar care îmi 
dăuna, pentru că mă obosea mai tare să mă gândesc şi să 
spun cât sunt de obosit decât eram în realitate. Cu cât 
spuneam mai mult sunt obosit, cu atât mai sleit de puteri 
deveneam, chiar dacă nu depuneam niciun efort fizic. 

Într-o dimineaţă, după ce l-am auzit pe prietenul meu 
spunând că e prea obosit să plece într-o excursie de sfârşit 
de săptămână pe care o plănuise, m-am hotărât să renunţ 
definitiv la această scuză. Mi-am propus să nu mai spun 
niciodată nici mie, nici altora cât sunt de obosit şi am 
început să-mi imaginez că mă bucur de o energie 
nelimitată. Nu mi-am schimbat programul de somn, nu am 
început să iau energizante, nici să-mi schimb stilul de viaţă 
- tot ce am făcut a fost să-mi imaginez că sunt o persoană 
care deţine multă energie. Am reuşit să schimb modul în 
care mă vedeam în relaţia cu oboseala. Şi am început să 
mă consider o persoană care nu oboseşte niciodată. Totul a 
început cu acest mod de gândire nou, pe care l-am plantat 
mai întâi în imaginaţia mea. Şi până în ziua de azi, cu toate 
că au trecut patruzeci de ani de atunci, am refuzat ferm 
chiar şi să gândesc că sunt obosit. 

Într-unul dintre eseurile sale, Ralph Waldo Emerson 
spune următoarea frază, care are un impact puternic 
asupra mea: „Imaginaţia e un mod superior de a vedea”. 
Pentru mine, asta înseamnă a vedea cu „v” mare. 
Considerându-mă în toţi aceşti ani un om cu o energie 
nelimitată, am reuşit să elimin oboseala şi lipsa de energie 
şi m-am remodelat în timpul acestui proces de imaginaţie. 

Cum să-ţi imaginezi calea spre o viaţă fără scuze 

Te încurajez să analizezi conştient întrebarea: Cum ar 
fi viaţa mea dacă nu aş putea să mă folosesc de scuze? 
dând frâu liber imaginaţiei. Imaginează-ţi că există o 
poţiune magică, iar, după ce o bei, aceasta împiedică să se 
nască orice gând care are vreo legătură cu scuzele şi 
urmăreşte cu atenţie ce efect are asupra ta această 
viziune. Cum ar fi viaţa ta? Cum te-ai simţi? Cum ai gândi? 


O să facem împreună acest exerciţiu, plecând de la 
câteva dintre scuzele din catalogul cu 18 categorii, din 
Capitolul 3: 

1. Va fi greu/ O să-mi ia foarte mult timp 

Aceste două scuze asemănătoare se substituie, 
adesea, acţiunii. Imaginează-ţi însă că nu eşti în stare să 
creezi aceste gânduri. Aşa cum nu-ţi poţi imagina 
activitatea mintală a unei meduze fără ochi sau urechi care 
trăieşte pe fundul unui ocean, tot aşa nu-ţi poţi imagina că 
un proiect este dificil sau îţi ia prea mult timp. Şi atunci, 
dacă ar fi imposibil să gândeşti aşa, cum ar fi viaţa ta? 

Indiferent ce vrei să realizezi, fie că vrei să devii un 
artist, să compui o piesă muzicală, să începi o afacere, să 
îţi refaci relaţia cu părinţii, cu soţia sau cu oricine 
altcineva, să îţi construieşti o casă, să-ţi îmbunătăţeşti 
condiţia fizică, indiferent ce altceva îţi doreşti - cum s-ar 
schimba lumea ta dacă nici măcar n-ai putea concepe 
ideea că va fi greu sau că o să-ţi ia mult timp? 

> Fără aceste scuze, cum ar fi viaţa ta? Garantat ai 
începe imediat să treci la fapte, care să te conducă la 
împlinirea visurilor tale. Ai vorbi cu alţii care ar avea 
idealuri asemănătoare şi apoi te-ai pune pe treabă cu 
succes. Ai avea multă energie şi ai trăi activ viaţa pe care 
ţi-o imaginezi. Ai atrage instantaneu ajutor şi ai găsi 
oamenii potriviţi. Ai găsi circumstanţele favorabile tot 
timpul. De ce? Pentru că te-ai comporta exact cum face 
Sursa creatoare. Ai fi aliniat cu un univers care îţi spune 
„Da, poţi” şi care îţi pune la dispoziţie instrumentele 
necesare ca să demonstrezi că poţi. Nu ai ezita şi nu ţi-ar fi 
frică dinainte că ceva ar fi greu sau ţi-ar lua mult timp... Ai 
face fericit acel lucru, în loc să te justifici şi să te plângi. 

> Fără aceste scuze, cum te-ai simţi? Fără aceste 
limite pe care ţi le creezi, lasă-mă să mă hazardez să 
ghicesc că te-ai simţi în extaz şi, în sfârşit, complet util. Te- 
ar încânta să te simţi liber, pentru că nu ar trebui să îţi 
eviţi adevărata dharma. Te-ai simţi enorm de mulţumit şi 
nu te-ai mai preocupa de ce anume trebuie să eviţi şi spre 
ce trebuie să te îndrepţi. Nu te-ai mai concentra asupra 


drumului, de vreme ce nu mai există scuza E prea lung, iar 
momentul prezent al călătoriei ţi-ar oferi succesul şi 
fericirea pe care ţi le doreşti. Te-ai simţi binecuvântat, 
pentru că ai fi călăuzit numai de creativitatea şi de spiritul 
tău de iniţiativă, în loc să fii condus de frica de a fi 
dezamăgit, iar bucuria ţi-ar umple viaţa. 

> Fără aceste scuze, cum ai gândi? Nu te-ai mai 
concentra asupra a ce nu poţi să faci pentru că e prea 
dificil sau ţi-ar lua prea mult timp şi ai gândi astfel: Asta e 
ceva ce pot să fac şi voi face pentru mine. Pot să fac tot ce 
îmi propun. Ştiu că sunt capabil să realizez cu uşurinţă 
acest lucru. Nu mi-e frică, pentru că recunosc că am la 
dispoziţie orice sprijin de care aş putea avea nevoie. Sunt 
încântat, fericit, entuziasmat de posibilitatea de a-mi 
împlini acest vis. Îmi dau seama de faptul că gândurile 
mele sunt pătrunse de entuziasm şi pasiune şi că nimic nu 
mă poate opri. 

De fapt, sunt sigur că vine spre mine orice am nevoie 
ca să-mi îndeplinesc visul. Aştept, mulţumit, ce are să-mi 
trimită universul. 

2. Va genera o dramă în familie 

Din nou am să te rog să te vezi complet incapabil să 
vii cu scuza asta. Imaginează-ţi că nu eşti în stare să 
inventezi nici măcar un gând care să anticipeze o ceartă în 
familie. A gândi în acest mod e echivalent cu a considera 
că rudele tale sunt de acord cu orice decizie ai lua - pur şi 
simplu, nu vei întâmpina critici, ostilităţi, rezistenţă sau 
respingere. Familia ta e, în cel mai rău caz, neutră sau 
poate chiar indiferentă. Nu vor apărea certuri, familia nu 
se va opune şi nu va trebui să faci faţă niciunei drame. 

> Fără această scuză, cum ar fi viaţa ta? Din moment 
ce nu va trebui să te gândeşti la ce vor spune membrii 
familiei când vor descoperi cum eşti cu adevărat, viaţa ta 
va fi exact aşa cum ţi-ai dorit dintotdeauna să fie. Nu va 
trebui să te consulţi cu nimeni a cărui părere nu o 
apreciezi: 

ai lucra în domeniul în care ţi-ai dori, ai studia 
domeniile care te interesează, ai locui unde ţi-ar plăcea, ai 


veni şi ai pleca atunci când ai hotări tu - rudele nu se 
opun, nu-ţi dezaprobă comportamentul. Ai respinge ideea 
că „prietenii reprezintă modul în care Dumnezeu îşi cere 
scuze pentru rudele pe care ni le-a dat” şi ar deveni chiar 
prietenii tăi apropiaţi! 

> Fără această scuză, cum te-ai simţi? Te-ai simţi 
uşurat, pentru că drama nu ar mai fi o consecinţă a 
faptului că ţi-ai urmat visul. 

Timp de o secundă, imaginează-ţi că familia ţi-ar 
încuraja fiecare decizie pe care ai lu-o în privinţa vieţii 
tale... aşa te-ai simţi în fiecare zi dac-ar fi imposibil să ai 
gândurile care să-ţi determine apariţia acestei scuze. Cum 
toată lumea ar fi liniştită în jurul tău, ai simţi efectul 
calmant al unui mediu armonios şi care te susţine. Grija şi 
neliniştea ar dispărea şi ai simţi, poate pentru prima dată, 
că ai controlul asupra vieţii tale. Sentimentul de siguranţă 
ar înlocui complet frica de un posibil reproş, care te-a 
forţat să te comporţi până acum ca un membru al familiei 
insignifiant şi drăgălaş. 

> Fără această scuză, cum ai gândi? Noile gânduri 
ale tale s-ar concentra numai asupra celui mai bun mod de 
a-ţi conduce viaţa, din moment ce nu ai mai putea să 
foloseşti scuza că va fi o dramă în familie. Ai gândi astfel: 
Pot să întreb pe oricare dintre cei pe care îi iubesc ce 
părere are şi pot să accept sau să-i resping sfatul, fără ca 
acest fapt să aibă repercusiuni negative. Sunt liber să 
practic orice religie pe care o vreau sau niciuna. Sunt liber 
să mă întâlnesc, să mă căsătoresc sau să trăiesc cu cine 
vreau, să locuiesc unde vreau şi să-mi trăiesc din plin 
viaţa, iar toţi membrii familiei care mă iubesc îmi sprijină 
deciziile. 

Aceasta nu trebuie să fie doar o fantezie - e mintea ta 
şi eşti liber să o umpli cu gândurile pe care le vrei tu. 
Acest mod de gândire ţi-e la îndemână imediat ce 
transformi Fără scuze! vechiul mod de gândire. 

3. Nu sunt destul de puternic/ Nu sunt suficient de 
inteligent 

Cum ar fi dacă nu te-ai putea folosi de aceste scuze? 


Dacă ai fi incapabil să crezi că ai un handicap fizic sau 
intelectual, te-ai concentra asupra ideii opuse. Ai avea 
gânduri precum cele care urmează, ce reflectă o 
mentalitate nouă: Sunt atât cât trebuie să fiu de inteligent 
ca să fac tot ce îmi propun. Sunt un geniu creator, o parte 
din creatorul Divin; prin urmare deţin toată inteligenţa de 
care aş avea nevoie ca să-mi îndeplinesc orice ţel pe care 
mi-l propun. 

Înainte de a obiecta că aceste afirmaţii sunt prea 
pretenţioase, aminteşte-ţi că scopul exerciţiului e să te 
ajute să îţi imaginezi o existenţă nouă, în care să nu te mai 
foloseşti de vechile cârje mintale. 

> Fără aceste scuze, cum ar fi viaţa ta? Te-ai răsfăţa 
cu gândul minunat că dispui de toate calităţile fizice şi 
intelectuale de care ai putea avea nevoie. Viaţa ta ar curge 
natural, ai avea încredere deplină în tine şi în capacităţile 
naturale date de Dumnezeu. Ai risca şi ai fi în stare să 
încerci orice şi ai fi mulţumit, indiferent de rezultatele 
obţinute. Ai fi curajos, pentru că nu ai mai putea să te 
îndoieşti de tine sau să-ţi creezi scuze. Nu te-ai mai 
compara niciodată cu ceilalţi şi nu ţi-ai mai evalua 
capacităţile din perspectiva a ceea ce fac alţii - n-ar mai 
avea nicio importanţă pentru tine dacă te ridici sau nu la 
nivelul performanţelor celorlalţi. Ai şti că 

Dumnezeu nu greşeşte niciodată şi, prin urmare, 
indiferent ce capacităţi fizice sau intelectuale ai, sunt 
perfecte. Pe scurt, ai fi mulţumit şi recunoscător pentru 
ceea ce eşti şi pentru ceea ce ai primit, atât din punct de 
vedere fizic, cât şi intelectual. 

> Fără aceste scuze, cum te-ai simţi? în primul rând, 
te-ai simţi încrezător şi ai fi mândru de tine. Ai simţi un fel 
de binecuvântare, pentru că ai fi perfect mulţumit de 
persoana ta. Ai simţi respect şi te-ai minuna de miracolele 
pe care le reprezintă mintea şi corpul tău. Nu ţi-ai mai fixa 
privirea în exteriorul tău şi nu te-ai mai simţi inferior în 
comparaţie cu alţii, ci te-ai uita în interiorul tău şi ai simţi 
linişte şi binecuvântare şi nepăsare faţă de opiniile 
celorlalţi. 


> Fără aceste scuze, cum ai gândi? Fără scuza că nu 
eşti suficient de dotat fizic şi intelectual, ţi-ai forma alte 
gânduri, fertile. Primul ar putea să fie: Sunt dotat fizic şi 
intelectual cu tot ce am nevoie ca să-mi îndeplinesc orice 
vis pe care îl am. Singurul lucru pe care trebuie să-l fac e 
să-mi întreţin pasiunea. Şi tot ajutorul de care voi avea 
nevoie, va veni. 

Fără scuze, nu ţi-ai mai crea limite. Pentru că 
gândind sunt puternic sau sunt inteligent înăbuşi din faşă 
procesul de formare al scuzelor. Cu o atitudine pozitivă, de 
genul Pot s-o fac. Am tot ce-mi trebuie aici şi acum, eşti pe 
drumul de a-ţi îndeplini destinul care se afla în acel 
embrion din care ai apărut. Acel embrion nu ştia că există 
limite, slăbiciuni, prostie şi aşa mai departe. Avea o natură 
Divină; era perfect şi conţinea tot ce trebuie din punct de 
vedere mintal şi material ca să-şi ducă la îndeplinire 
destinul dat. 

O dată ce au dispărut scuzele, nimic nu te mai 
împiedică să gândeşti şi să acţionezi în armonie cu darurile 
care ţi-au fost date în momentul transformării tale din 
nonfiinţă în fiinţă, din Spirit în formă, din nicicând, 
niciunde în acum, aici. 

4. Nu am energie/ Sunt prea ocupat 

Aminteşte-ţi din nou să te joci cu imaginaţia. 
Închipuie-ţi despre creierul tău că nu e dotat cu niciun 
mecanism de fabricat scuze. Astfel că, în momentul în care 
începi să faci ceva ce ţi-ai dorit dintotdeauna să faci, 
gândurile tale se concentrează asupra ideii că ai energie 
nelimitată ca să faci orice îţi propui şi că ai timp mai mult 
decât suficient ca să o faci. 

> Fără aceste scuze, cum ar fi viaţa ta? Ar plină de 
energie şi ţi-ar face plăcere să te gândeşti la realizarea 
lucrurilor la care ai visat. Ţi-ai spune: Sunt un om puternic 
şi am toată vitalitatea şi vigoarea necesare să fac tot ce-mi 
propun. Şi cum ar exista numai acest sentiment, te-ai 
apuca de treabă. O asemenea atitudine te-ar impulsiona, ți- 
ar da vigoare şi energie nelimitate. Te-ai bucura că poţi să 
faci lucrurile pe care îţi doreşti să le faci dar nu puteai 


înainte, când pretindeai că nu ai destulă energie şi că eşti 
obosit. 

Fără aceste scuze jalnice, viaţa ta s-ar transforma 
dintr-una lipsită de motivaţie într-una implicată în 
activităţile tale zilnice, care ţi-ar aduce o stare de bine. 
Deşi ai fi mai ocupat ca niciodată, nu te-ai mai gândi la 
faptul că eşti ocupat şi la faptul că ai un orar încărcat ca la 
nişte scuze că nu-ţi poţi trăi viaţa la maxim, în felul tău. Te- 
ai delecta ştiind că ceea ce faci îţi serveşte interesele, 
pentru că sunt aliniate cu aspiraţiile tale cele mai înalte. 

> Fără aceste scuze, cum te-ai simţi? Te-ai simţi cu 
adevărat viu, bucuros, binecuvântat şi aşa mai departe. 
Dar, mai mult decât atât, ai observa o scădere 
semnificativă a senzaţiei de oboseală, o reducere a 
migrenelor, crampelor, tensiunii arteriale, a acceselor de 
tuse, a congestiei, a febrei, a obezității, a senzaţiei de 
sufocare sau a altor simptome. Acest lucru se întâmplă din 
cauză că, atunci când te implici în activităţi care te fac să 
te simţi bine, corpul îţi transmite multe senzaţii de 
bunăstare - din moment ce nu mai poţi folosi o scuză ca să 
te eschivezi sau să-ţi justifici incapacitatea de a-ţi trăi viaţa 
conform idealurilor tale, te bucuri de o sănătate maximă. 
Acesta este echivalentul prezenţei Sursei, care ştie exact 
de ce eşti aici şi cooperează de îndată ce te aliniezi cu 
energia care te-a trimis pe lumea asta de la bun început. 

> Fără aceste scuze, cum ai gândi? Imaginează-ţi că 
nu poţi să inventezi scuzele astea. Cum altfel ai gândi? Ţi- 
ai spune: Am seva şi vitalitatea necesare să-mi îndeplinesc 
dharma; sunt plin de energie. Am încredere în 
înţelepciunea Sursei de unde-mi trag originea că o să-mi 
dea tot ce voi avea nevoie ca să realizez planul măreț al 
vieţii mele. Fie şi numai faptul că mă pasionează ceea ce 
vreau să realizez înseamnă că am acea energie superioară 
de care am nevoie. 

Aşa cum ştim, faptele tale decurg direct din 
gândurile tale. Aşa că, dacă nu ai putut să vii cu o scuză ca 
să-ţi justifici lipsa de energie, gândurile tale se vor 
concentra asupra a ce e posibil, şi nu asupra ace nu e 


posibil. Vei medita la orice îţi aduce bucurie şi te ţine în 
armonie cu destinul tău. Ţi-ar plăcea să ai o viaţă plină, 
dar ai elimina bucuros activităţile din categoria „munci 
istovitoare” - nu ţi-ai umple zilele cu corvezi sau cu 
activităţi neînsemnate. 

Aşa gândeşti când nu poţi să apelezi la scuze. 

* 


Victor Hugo a spus odată ceva care rezumă succint şi 
categoric mesajul pe care vreau să-l transmit prin această 
a patra întrebare a paradigmei Fără scuze!: „Omul poate 
rezista invaziei armatelor, dar nu poate rezista invaziei 
ideilor”. De aceea, consideră acest exerciţiu de imaginaţie 
ca sosirea binevenită a unei idei noi. Pentru mine, 
exerciţiul a avut un impact atât de puternic, încât prin 
câteva aplicaţii am reuşit să elimin pentru totdeauna multe 
scuze pe care mă bazam. 

Dacă tocmai te pregăteai să dai vina pe cineva pentru 
că viaţa ta nu e aşa cum ţi-ai dori, îţi recomand să meditezi 
cum s-ar schimba ea dacă nu ai putea să dai vina pe 
nimeni. Puneţi întrebările din acest capitol: Fără aceste 
scuze, cum ar fi viaţa mea? Cum m-aş simţi? Cum aş gândi 
în situaţia în care creierul meu nu ar putea să inventeze 
nicio scuză prin care să dau vina pe altcineva? 

Da, ai dreptate. Te-ai îndrepta imediat spre tine. Nu 
ai rezolva problema cu care te confrunţi, l-ai închide, pur şi 
simplu, uşa-n nas. lată scopul acestei paradigme, al acestui 
capitol, al întregii cărţi: maturizează-te şi construieşte-ţi o 
viaţă Fără scuze! După ce vei asimila capitol acesta, vei 
saluta intrarea acestor idei noi în viaţa ta. 

CAPITOLUL 16 

A CINCEA ÎNTREBARE: 

AM UN MOTIV RAȚIONAL SĂ MĂ SCHIMB? 

„Să nu accepţi şi să nu respingi nimic din cauza 
vreunei alte persoane sau a unei descrieri a unei persoane 
care a respins sau a crezut un lucru. Rațiunea ta este 
singurul oracol dăruit ţie de ceruri...” 1 

Thomas Jefferson 

Fiul meu Sands, în vârstă de 21 de ani, niciodată nu 


se trezeşte la timp ca să ajungă la cursurile de dimineaţă, 
şi de multe ori, la sfârşit de săptămână, doarme până la 
două după-amiaza. Am discutat de nenumărate ori cu el, 
am încercat să-l fac să renunţe la acest obicei, pentru că 
mereu întârzie la şcoală, se grăbeşte dimineaţa şi e agitat, 
conduce repede, pentru că e în întârziere, şi e obosit toată 
ziua, din cauză că i-au lipsit nişte ore din somnul preţios pe 
care trupul lui pare să i-l ceară cu disperare. Obiceiul 
acesta îi creează probleme la şcoală, îi periclitează 
fericirea şi sănătatea, fiindcă se simte obosit în fiecare zi în 
care se trezeşte înainte de prânz. 

Ori de câte ori discut cu el şi încerc să-l determin să 
renunţe la acest obicei, îmi răspunde: „Nu pot să mă 
schimb dintr-odată şi să sar din pat dimineaţa”, „Aşa am 
fost dintotdeauna; aşa sunt eu”, „Nu am destulă energie 
dimineaţa”, „Sunt tânăr şi aşa trăiesc toţi prietenii mei”, 
„Am încercat, dar niciodată n-am putut să mă schimb” şi 
„E prea greu”. Iți sună cunoscut? Ca majoritatea dintre 
noi, fiul meu s-a lăsat condus în viaţă de scuze. 

Patru criterii după care să fi găseşti motive raţionale 
să te schimbi 

Cele patru întrebări anterioare din paradigma Fără 
scuze! ţi-au cerut să analizezi dacă scuzele tale sunt 
adevărate, de unde vin, ce câştigi de pe urma lor şi apoi 
să-ţi imaginezi cum ar arăta viaţa ta dacă nu ţi-ai impune 
aceste limite. Acum trebuie să înveţi cum să-ţi foloseşti 
raţiunea pentru a-ţi schimba cu adevărat viaţa, iar asta ne 
conduce la a cincea întrebare: Pot să-mi găsesc un motiv 
raţional să mă schimb? 

Dacă dorinţa de a renunţa la un obiceiuri nu este 
însoţită de o analiză raţională a firii tale, acest lucru îţi 
poate afecta toată munca pe care ai depus-o ca să urmezi 
această paradigmă, putând chiar să nu mai obţii niciun 
rezultat. Aşadar, atunci când raţiunea ta va accepta cele 
patru criterii de mai jos, vei avea o bază solidă care să te 
ajute să scapi de năravuri şi vei absolvi cu succes acest 
curs complet Fără scuze! 

Criteriul 1: Trebuie să conteze pentru tine 


Nu vei scăpa de şabloanele de gândire dobândite pe 
parcursul vieţii, dacă aceasta nu contează pentru tine. Nu 
are nicio relevanţă faptul că toată lumea îţi spune cât de 
important e să te schimbi 

— Dacă pentru tine nu contează, vei continua să baţi 
mai departe vechile cărări şi să te justifici cu câte o scuză 
convenabilă din lista de scuze. Dacă răspunsul la 
întrebarea: Vreau într-adevăr să mă schimb? este da, e 
suficient ca să începi să te schimbi şi să reuşeşti. Dar, dacă 
ai chiar şi cea mai mică îndoială, scuzele vor ieşi la 
suprafaţă şi vei reveni la obiceiurile de care vrei să scapi. 

De exemplu, la 30 de ani, m-am hotărât să renunţ la 
obiceiurile nesănătoase care mi-au dominat viaţa până 
atunci. Consumam alimente şi băuturi care nu-mi făceau 
bine şi am văzut că încep să pun în greutate, mai ales în 
jurul mijlocului, şi, în general, nu acordam atenţia cuvenită 
bunăstării acestui templu care temporar este casa 
sufletului meu. Îmi aduc aminte ce gândeam: O să mă 
schimb. Nu ştiu cum, dar ştiu că nu mă pot baza pe nimeni 
altcineva în afară de mine. Nu vreau ca în amurgul vieţii să 
fiu obez, să gâfâi, să fiu un intoxicat. Contează pentru mine 
să mă schimb, aşa că asta o să fac. 

Într-o zi, în 1976, am început să fac exerciţii fizice, să 
consum lichide, suplimente nutritive şi să-mi îmbunătăţesc 
dieta. Deşi nimeni din jurul meu nu a înţeles de ce voiam 
dintr-odată să fiu în formă, pentru mine conta. In 
consecinţă, am început să-mi schimb stilul de viaţă, lucru 
care m-a ajutat să elimin toate scuzele expirate pe care le 
foloseam pentru a justifica de ce nu mă bucur de o viaţă 
plăcută. 

De-a lungul anilor, ori de câte ori cineva îmi spunea 
că nu înţelege de ce sunt atât de „exagerat” cu sănătatea 
mea, mă gândeam: Dacă nu aş fi avut un organism sănătos, 
nu aş fi avut unde să trăiesc. Dacă pentru mine contează 
un astfel de stil de viaţă, nu mă interesează nedumeririle 
altora şi nu mă tentează să renunţ să trăiesc cât mai 
sănătos cu putinţă. Rațiunea mea m-a îndemnat să mă 
schimb, ca să mă bucur de o sănătate deplină. 


Astăzi, sunt încântat de efectele pe termen lung pe 
care le-a avut decizia pe care am luat-o cu mai mult de trei 
decenii în urmă. Faptul că am devenit mai grijuliu în 
privinţa sănătăţii m-a determinat să alerg în fiecare zi, apoi 
să elimin carnea roşie din dietă, apoi să beau apă în loc de 
alcool, apoi să renunţ la băuturile răcoritoare, să înot în 
mod regulat, să mănânc mai des şi mai multe legume 
proaspete, să practic yoga Bikram de patru, cinci ori pe 
săptămână, să studiez şi să experimentez Tao Te Ching... şi 
aşa mai departe. 

Majoritatea persoanelor supraponderale ştiu că 
obiceiurile nesănătoase au atras după ele alte obiceiuri 
proaste (pe care le justifică prin scuze), până când, la un 
moment dat, nu mai pot controla situaţia. Şi dacă toţi cei 
care suferă din cauza unei dependențe au început cu un 
singur obicei prost, care a atras la rândul lui alte obiceiuri 
dezastruoase, tu ai acum posibilitatea să scapi, iată un 
punct de pornire, care îţi va arăta drumul pe care să-l 
urmezi: Lucrul acesta contează pentru mine - chiar dacă 
nimeni nu mă înţelege şi nu ştiu cum să procedez - asta 
am să fac. Fiecare pas de pe acest drum te conduce la altul 
şi apoi la altul, până când, în cele din urmă, obţii libertatea 
care ţi-o oferă o existenţă care nu se împiedică în scuze. 

Criteriul 2: Trebuie să îl poţi face în interiorul tău, se 
găseşte un locşor în care „accesul vizitatorilor nu este 
permis”. Acesta este locul unde eşti sincer cu tine însuţi, 
unde îţi păstrezi visele, dorinţele şi, mai ales, unde ştii ce 
ai de făcut. Este, de asemenea, locul în care se află 
răspunsul la întrebarea: Sunt dispus şi capabil să fac ceea 
ce trebuie ca să-mi schimb modul de gândire şi 
comportamentul, deprinse de mult? 

Dacă răspunsul e că tu chiar nu poţi să te schimbi - 
te cunoşti suficient de bine ca să ştii dinainte că nu poţi 
face ce trebuie ca să te schimbi -, atunci înţelept e să ţii 
seama de acest răspuns. Uită că vrei să-ţi schimbi 
obiceiurile, cel puţin pentru moment. În schimb, dacă nu 
ştii cum vei face, dar simţi că o poţi face, atunci continuă. 
Vei găsi singur răspunsurile, pentru că îţi doreşti cu 


adevărat această schimbare. 

lată câteva întâmplări care s-au petrecut recent în 
viaţa mea, la frageda vârstă de 68 de ani: 

> Am participat la o întâlnire cu directorii executivi 
ai mai multor posturi de televiziune, ca să discut 
posibilitatea de a-mi găzdui un show naţional. Îmi doream 
să pot răspândi ideea de conştiinţă superioară şi să ajut 
oamenii,  insuflându-le sentimentul de iubire şi de 
compasiune. Aveam de câţiva ani o emisiune care se 
transmitea în fiecare luni pe HayHouse Radio.come, şi într- 
adevăr mă tenta gândul să extind audiența la un public mai 
larg. 

Dar, în acel loc în care sunt sincer cu mine însumi, în 
care ACCESUL VIZITATORILOR NU ESTE PERMIS, mi s-a 
părut că pur şi simpnu pot să fac o emisiune la o 
televiziune naţională. Nu îmi căutam scuze; pur şi simplu, 
nu eram dispus să renunţ la scris, la yoga, la înotul în 
ocean, la plimbările lungi, la drumeţiile în pădure sau la 
timpul petrecut cu cei dragi. Pentru că ştiam că nu voi face 
asta, pur şi simplu am lăsat-o baltă, fără să-mi plămădesc 
în minte nicio scuză pentru decizia pe care am luat-o. Nu 
pot să fac asta, punct. Fără lamentări, fără justificări. 

> Al doilea exemplu reprezintă o experienţă cu totul 
nouă, care presupunea să renunţ complet la confortul meu. 
Mi se oferea ocazia să mă testez într-un mod extrem de 
dificil, verificându-mi capacitatea de a renunţa la unele 
obiceiuri susţinute de scuze. Mi s-a cerut să fac un film de 
lung metraj, inspirat din întâmplări pe care le-am întâlnit 
de-a lungul carierei. 

Chiar dacă personajul pe care trebuia să-l interpretez 
eram eu însumi, într-un scenariu cu actori profesionişti, tot 
însemna un efort din partea mea să încep să fac cum spune 
regizorul de film, să învăţ replici, să filmez scene peste 
scene peste scene, din toate unghiurile posibile, şi să 
lucrez timp de o lună pe un platou de filmare. Asta 
însemna 12 ore pe zi; să stau treaz toată noaptea de multe 
ori şi să lucrez afară, precum şi să accept să mi se spună 
întotdeauna ce să fac, unde să stau, cum să reacţionez, ce 


să fac mai departe, ce să port, şi câte şi mai câte. Aceste 
experienţe erau cu siguranţă extrem de diferite de ce 
făceam eu de peste trei decenii... dar mi s-a părut ceva 
posibil, în locul acela liniştit din interiorul meu, eram 
încântat de ideea de a mă pregăti să devin actor într-un 
film inspirat din învăţăturile mele. 

După ce am simţit că proiectul a fost acceptat în 
interior, m-am angrenat complet în acest proces. Ştiam că 
filmul avea să servească unui scop bun, aşa că nu am dat 
ascultare motivelor (scuzelor) de a nu mă implica în 
proiect: Ştiu că o să-mi fie greu. Este o provocare. N-am 
mai jucat niciodată într-un film. Nu îmi place să fac ce 
spun alţii. Fac ce vreau, când vreau, şi spun ce simt că 
trebuie să spun. Nu am talent de actor. Nimeni nu o să mă 
ajute, mă voi simţi complet pierdui. N-am mai făcut aşa 
ceva - Dacă o să par stupid? Sunt prea bătrân ca să învăţ o 
profesie nouă, darămite să o fac şi bine, la vârsta de 68 de 
ani. Un film e un proiect prea amplu. Sunt prea ocupat cu 
scrisul şi am un program mult prea încărcat. Mi-e frică - 
nu vreau să ajung într-o postură proastă dacă nu o să iasă 
bine sau, mai rău, o să fie un mare eşec. 

Şi aşa am ajuns pe platou, cu o nouă atitudine faţă de 
regizor, de actori, de inginerii de sunet şi lumini, precum şi 
de figuranţi. Eram gata să ascult, să învăţ şi să-mi dezvolt 
aptitudinile de care aveam nevoie ca să realizez acest film 
de lung metraj. După ce am fost sigur că filmul contează 
pentru mine şi că sunt în stare să-l fac (chiar dacă nu 
aveam idee cum anume l-aş putea face), am început să 
primesc tot ce aveam nevoie (şi chiar mai mult de-atât). 
Din momentul în care nu am mai fost sceptic, toate scuzele 
de care mă puteam folosi ca să nu mă implic în acest 
proiect au dispărut. 

Trebuie să adaug, de asemenea, că tot cu această 
ocazie am întâlnit câţiva dintre cei mai uimitori oameni pe 
care i-am cunoscut vreodată, şi toţi mi-au devenit prieteni 
apropiaţi. Mi-a plăcut întreaga experienţă, şi pentru 
reuşita filmului trebuie să mulţumesc actorilor, 
directorului, editorilor şi echipei de filmare. Filmul, 


intitulat The Shift, îmi aduce mai multă bucurie şi mândrie 
decât poate încăpea în cuvinte. Criteriul 3: Trebuie să te 
facă să te simţi bine 

Emisfera stângă a creierului se ocupă cu detaliile 
vieţii tale - ei îi datorezi capacitatea de a analiza, de a 
estima, de a-ţi imagina şi de a pune toate lucrurile cap la 
cap - şi ea e răspunzătoare de respectarea primelor două 
principii detaliate mai sus. Când îţi pui întrebarea Am un 
motiv raţional să mă schimbP, aceasta răspunde: Da, într- 
adevăr ar conta pentru mine şi cred că aş putea să fac ce 
trebuie ca să mă schimb. 

Emisfera dreaptă a creierului, pe de altă parte, 
guvernează emoţiile, intuiţia, entuziasmul, conştientul şi 
conştiinţa ta. Aşadar, să vedem dacă partea dreaptă a 
creierului îţi oferă un motiv să te schimbi şi să descoperim 
cum te face să te simţi această schimbare. 

Când m-am gândit că aş putea avea propria emisiune 
TV, nu m-am simţit bine deloc. Eram tensionat, agitat, mi 
se făcuse stomacul ghem şi eram îngrijorat din cauza 
timpului pe care ar fi trebuit să-l aloc pregătirii emisiunii. 
Am început chiar să mă simt rău şi am pus punct. Ce am 
simţit în corp ca urmare a acestor gânduri mi-a dat 
răspunsul. Cu totul altfel s-a întâmplat când am încercat să 
analizez cum m-aş simţi dacă aş accepta să fac filmul: m- 
am simţit ameţit de entuziasm la gândul că voi învăţa 
lucruri noi - ca să nu mai spun cât m-am simţit de 
puternic, mulţumit şi mândru. Sentimentele îmi dădeau, de 
fapt, putere. 

Dacă vrei să scapi de năravuri şi de scuze, fă-ţi timp 
să mergi în locul acela numai al tău. Inchide ochii şi 
imaginează-te complet eliberat... cum reacţionează corpul 
tău? Dacă te simţi bine, e singura dovadă de care ai nevoie 
că există un motiv raţional să te schimbi. 

Dacă năravurile s-au strâns ciorchine, acestea te fac 
să te simţi rău. Vechile cârje mintale te împiedică să te 
simţi într-adevăr bine, dar se poate ca ţie să ţi se pară 
normal să fii falit din punct de vedere emoţional. 

O grămadă de suferinţe ale corpului tău, cum ar fi 


erupțiile, eczemele, palpitaţiile, artrita, durerile de spate, 
durerile de cap, durerile de stomac, diareea, durerile de 
ochi, crampele şi multe altele, mult prea multe ca să le 
menţionăm aici, sunt cauzate de durere, nelinişte, frică, 
furie. Ideea e că aceste reacţii emoţionale care apar în 
corp îţi pot transforma modul de viaţă, ajungând chiar să 
se confunde cu realitatea. Şi când începi să te întrebi de ce 
păţesc cutare lucru, atunci scuza Aşa am fost dintotdeauna 
îşi arată faţa hidoasă. 

Poate să fie mai bine pentru tine: Poţi să te simţi 
sănătos. Poţi să te simţi puternic. Poţi să te simţi 
binecuvântat. Poţi să te simţi fericit. Pe scurt, poţi să te 
simţi minunat! Dacă îţi surâde ideea de a elimina un obicei 
cu care convieţuieşti de mult timp, imaginează-ţi că a 
dispărut. Corpul tău simte această dispariţie ca pe ceva 
pozitiv, sănătos, ai o senzaţie de fericire? Dacă da, atunci 
ai un motiv suficient de întemeiat pentru a te avânta în 
viaţa Fără scuze! prezentată aici. 

Criteriul 4: Trebuie să răspundă chemării tale 
interioare 

Cum îţi dai seama dacă ceva răspunde chemării tale 
interioare? Din felul în care îţi vorbeşte raţiunea în acel loc 
numai al tău. Gândurile şi sentimentele care ajung la 
suprafaţă sunt de genul: Acesta sunt cu adevărat eu. 
Făcând aceste schimbări şi eliminând scuzele, îmi voi trăi 
viaţa astfel încât să-mi ating scopul, îndeplinindu-mi 
destinul pentru care am venit pe lumea asta. 

Aş putea să-ţi înşir la nesfârşit beneficiile de care te 
bucuri când răspunzi chemării tale interioare. Cu toate 
astea, o să-mi reprim dorinţa de a le înşira şi îţi dezvălui 
doar că în capitolul următor, care constituie cea de-a şasea 
întrebare a paradigmei Fără scuze! e atins acest punct. Vei 
face o călătorie în care vei vedea cum universul începe să 
coopereze cu tine prin Legea atracției, atunci când te 
detaşezi de lumea ego-ului şi te alini-ezi, eliberat de scuze, 
cu Sursa existenţei tale. 

Aş dori să revenim la povestea de la începutul 
capitolului, despre fiul meu Sands. Cum ţi-am mai spus, 


acest tânăr a avut toată viaţa o problemă cu trezitul de 
dimineaţă, dar a reuşit, în cele din urmă, să-şi găsească un 
motiv raţional ca să scape de acest obicei prin care îşi 
făcea singur rău şi să elimine scuzele care îl susțineau. 

Lui Sands cel mai mult pe lumea asta îi place să facă 
surf în ocean. A primit o placă de surf când a împlinit patru 
ani şi a navigat imediat până unde s-au spart valurile, apoi 
a sărit pe placă şi a navigat până la țărm. Toţi am rămas 
stupefiaţi văzând băieţelul care plutea pentru prima oară 
pe valuri ca un expert. Cât îl priveşte pe Sands, el a fost 
captivat - de atunci trăieşte şi respiră pentru surf. E ca şi 
cum s-ar fi conectat la scopul existenţei lui în momentul în 
care a sărit pe placa aceea de surf. 

Fiul meu are o colecţie întreagă de înregistrări video 
pe această temă şi în mod regulat urmăreşte ce noutăţi în 
domeniu apar în întreaga lume. Îşi pune un combinezon şi 
se duce în apă cu una din numeroasele lui plăci, indiferent 
în ce loc al lumii s-ar afla şi fără să-i pese de temperatura 
aerului sau a apei. Studiază valurile cum studiază un 
ornitolog păsările. E marea lui pasiune. De fapt, tocmai s-a 
întors dintr-o excursie de 16 zile în insulele din Indonezia, 
pe un vas care duce surferii în locurile cu cele mai înalte 
valuri de pe Pământ. 

În perioada celor 16 zile cât au stat în nişte cabine 
mici, împărțind ambarcaţiunea cu alţi opt surferi, Sands a 
putut să se trezească în fiecare dimineaţă în zori. A stat în 
apă toată ziua, până spre seară; a stat noaptea până târziu 
să discute cu ceilalţi surferi despre valurile pe care le-au 
prins în acea zi; a dormit buştean până la 5 dimineaţa, şi 
aşa timp de două săptămâni... şi nu s-a simţit nicio clipă 
obosit. La fel se întâmplă când mă vizitează pe insula Maui 
- dacă sunt valuri înalte, nu mai doarme până la prânz. 

Pentru fiul meu, motivul raţional ca să se schimbe 
este gândul că poate să trăiască bucurându-se de pasiunea 
lui. Aşadar, să recapitulăm cele patru criterii de eliminare 
a scuzelor, care urmează acelaşi drum ca obiceiul pe care 
l-au susţinut. 

1. Sands are un motiv raţional să renunţe la obiceiul 


lui, care cu siguranţă contează pentru el. Poate ţie sau mie 
ni se pare absurd să-ţi doreşti să stai toată ziua în apă rece 
ca gheaţa, dar pentru fiul meu, acest lucru înseamnă să fie 
într-un loc în care poate să facă ce-şi doreşte cel mai mult. 
Se află acolo unde sunt valuri, adoră să plutească pe 
aceste valuri - aşa că asta e tot ce contează. 

2. Sands are un motiv raţional să-şi schimbe vechile 
obiceiuri şi poate să facă acest lucru. Când e aproape de 
apă şi poate să facă surf, despovărat de responsabilităţile 
reale, niciodată nu spune: 

„Nu pot să mă ridic din pat”; „E prea greu”; „Nu sunt 
obişnuit să mă scol devreme”; „Nu am destulă energie” 
sau oricare dintre celelalte scuze de care îi place să se 
folosească atunci când este departe de ocean. Când 
prietenii îl sună să-i spună că vin să-l ia la 4: 30, răspunde 
imediat: 

„Minunat!” Indiferent când s-a culcat cu o seară 
înainte, la ora stabilită îl găseşti în bucătărie, pregătindu-şi 
un sandviş şi bându-şi sucul, entuziasmat şi gata să facă 
surfing matinal. 

3. Nu există nicio îndoială că, atunci când este în apă 
şi domină valurile, Sands se simte bine, şi cred că asta e 
egal cu Dumnezeu. Aşa cum am scris în Capitolul 9, ori de 
câte ori eşti entuziasmat de ceva, înseamnă că-l asculţi pe 
Dumnezeul din interiorul tău - a te simţi dumnezeieşte 
înseamnă a-l simţi pe Dumnezeu. lar atunci când facem 
ceea ce ne place şi trăim cu pasiune asemenea momente, 
suntem cu adevărat călăuziţi de Sursa noastră. 

Mă uit la fiul meu cum navighează pe placa lui, cum 
îmi spune poveşti despre valurile pe care s-a urcat şi cum 
se uită ceasuri întregi la filmele lui - e un fel de viziune cu 
V mare pe care o trăieşte, pe care nu o mai are în niciun 
alt moment. Se concentrează asupra valului ca să ştie 
exact când să se avânte, ca o pisică ce se concentrează 
asupra unei potenţiale prăzi... pură poezie în mişcare. 

Aceasta este firea lui, şi când îl urmăresc în acele 
momente văd un om diferit. Văd aceeaşi emoție pe care o 
simt şi eu când vorbesc în faţa publicului sau când stau 


aici, în locul meu sacru, şi scriu aceste cuvinte, care sper 
că îţi vor ajunge la suflet, atât ţie cât şi generaţiilor care 
vor veni. 

4. Tot ce am scris mai sus (precum şi ce urmează în 
Capitolul 17) mă conduce la concluzia că pentru Sands 
motivul raţional ca să renunţe la un obicei prost de care nu 
s-a putut dezbăra foarte multă vreme au fost călătoriile 
matinale pe mare, care reprezintă momente în care 
Spiritul l-a îndrumat să se trezească şi să răspundă 
chemării lui interioare. Sunt foarte sigur de această 
concluzie. 

Sugestii pentru a aplica cea de-a cincea întrebare a 
paradigmei 

> Fă-ţi tu singur un inventar, o evaluare onestă a 
gândurilor deprinse de-a lungul vieţii pe care ai dori să le 
schimbi, chiar dacă habar n-ai cum poţi să faci asta. Cu cât 
aceste gânduri îţi sunt mai adânc înrădăcinate în minte, cu 
atât mai bine. 

Acum, fără să te preocupe cum vei face schimbarea, 
urmăreşte primele trei criterii din acest capitol şi elimină 
tot ce nu corespunde acestora: 

1. În cazul în care nu contează pentru tine un lucru, 
dar toată lumea din jur îţi spune să îl faci, şterge-l de pe 
listă. 

2. Fii complet sincer cu tine însuţi şi încearcă să îţi 
dai seama dacă poţi să faci acest lucru în condiţiile din 
viaţa ta şi cunoscându-te bine pe tine însuţi. Poate că nu 
ştii cum îl vei face, dar poţi să-ţi dai seama dacă e ceva ce 
poţi să faci sau nu. Dacă nu, atunci uită de el. 

3. Imaginează-te eliberat de acest obicei, imaginează- 
ţi că ai renunţat complet la el. Dacă această idee nu te face 
să te simţi bine - şi vreau să spun foarte bine -, atunci 
renunţă. 

Fă-ţi ordine în lista cu obiceiurile de care vrei să 
scapi şi scuzele pe care vrei să le elimini, conform 
principiului că trebuie să ai un motiv raţional să te 
schimbi. Vei rămâne numai cu gândurile şi obiceiurile de 
care vrei într-adevăr să scapi, de care poţi să scapi şi după 


ce vei fi scăpat te vei simţi bine. 

Pune la încercare unul dintre obiceiurile din 
inventarul tău utilizând paradigma Fără scuze! După ce vei 
face acest lucru, vei fi de nerecunoscut. Când mă gândesc 
la unele dintre obiceiurile de care am scăpat - consumam 
băuturi carboga-zoase dietetice, grăsimi, nu făceam 
mişcare, amânam mereu termenele de predare a lucrărilor, 
eram într-o permanentă grabă, îmi impuneam punctul de 
vedere fără să îi ascult pe alţii, nu luam suplimente 
nutritive, căutam să am dreptate în loc să fiu bun, şi aşa 
mai departe -, observ că m-am schimbat mult... şi că acele 
obiceiuri dăunătoare nu au mai revenit niciodată. 

> Analizează-ţi cu atenţie deprinderile, precum şi 
toate scuzele pe care le-ai adoptat pentru a te justifica, şi 
apoi pune-ţi întrebarea simplă: Mă fac să mă simt bine? 
Dacă răspunsul e nu, atunci trebuie neapărat să iei nişte 
decizii care să te ajute mai târziu să te simţi bine. Adică 
trebuie să răspunzi chemării tale interioare - fiindcă 
sentimentul că te simţi bine înseamnă că eşti, într-adevăr, 
în armonie cu chemarea sufletului tău. 

Spune cu voce tare: „Vreau să mă simt bine, orice 
gând sau faptă care mă împiedică să mă simt astfel trebuie 
eliminat pentru totdeauna”. Ai dreptul să te simţi bine, e 
un drept cu care te-ai născut. Eşti Binele universal - 
Dumnezeu, dacă vrei -, întrupat într-o experienţă umană. 

În Tao Te Ching scrie că tot ce există îşi are obârşia 
în nonexistenţă. Te sfătuiesc să laşi bunătatea înnăscută să 
te cuprindă, eliminând limitele care te împiedică să simţi 
starea de bine pe care ai avut-o înainte de a deveni ceea ce 
eşti şi pe care o vei avea, de asemenea, după ce nu vei mai 
fi. Gândul: „Vreau să mă simt bine” este un motiv raţional 
şi puternic să încerci să-ţi construieşti o viaţă fără scuze. 

Foloseşte-ţi raţiunea ca să scapi de scuze şi năravuri. 
Benjamin Franklin a scris în Poor Richard's Almanac, în 
1753: „Când raţiunea vorbeşte, dacă nu o asculţi, îţi trage 
una peste urechi”. Asculto cu atenţie sau păzeşte-ţi 
urechile! 

1 


] Fragment clin scrisoarea lui Thomas Jefferson către 
nepotul său, Peter Carr, în 1 787, a cărei traducere 
aparţine Asociaţiei Umaniste Române (n.tr.). 

CAPITOLUL 17 

A ŞASEA ÎNTREBARE: 

UNIVERSUL MA AJUTA SĂ-MI SCHIMB 
OBICEIURILE? 

„Tehnicile mistice prin care se dobândeşte nemurirea 
sunt dezvăluite numai celor care au rupt orice legătură cu 
tărâmul lumesc al dualității, conflictelor, şi dogmelor. Atât 
timp cât în străfundurile fiinţei tale a mai rămas o urmă 
din ambițiile lumeşti, nu se va deschide uşa”. Lao Zi în 
încercarea de a ne depăşi limitele, vom trece acum de la o 
abordare raţională la una spirituală. De ce? Pentru că 
năravurile, împreună cu scuzele care le însoțesc, sunt 
produse ale egoului, o parte din noi care s-a lepădat de 
Dumnezeu. Fiind convinşi că avem numai o identitate 
lumească, majoritatea suntem, de fapt, controlaţi şi 
manipulati de părerile pe care le are egoul despre noi. 

Şi, după cum ne aminteşte Lao Zi în citatul de mai 
sus, atât timp cât suntem legaţi de lumea materială prin 
ambiţii superficiale, vom continua să rămânem sclavii 
deprinderilor. 

Când îţi pui această a şasea întrebare: universul mă 
ajută să-mi schimb obiceiurile? începi să aplici în viaţă 
principiile mistice ale conştiinţei superioare. Pas cu pas, 
vei distruge convingerea că eşti legat exclusiv de această 
lume materială. Chiar şi cu paşi ezitanţi, de bebeluş, vei 
reuşi să deschizi uşa unei uimitoare existenţe noi. 

la-ţi un răgaz şi recapitulează ce ai învăţat din 
paradigma Fără scuze! şi apoi ai încredere că orice ajutor 
de care ai nevoie e pe drum. Când vei renunţa complet la 
ideea că eşti separat de mintea universului - când vei simţi 
că eşti o creaţie a lui Dumnezeu sau exclusiv dominat de 
Tao atunci îţi vei lua rămas bun de la scuze. 

Cum obţii ajutorul Universului 

A sosit momentul să-ţi redobândeşti puritatea minţii, 
curăţenia şi lumina interioară, deoarece acestea au fost 


întotdeauna în tine. Iluminarea înseamnă să găseşti izvorul 
luminii din interiorul tău, unde se află îndrumarea Divină. 
E momentul să renunţi la ambițiile lumeşti şi să-ţi întorci 
privirea spre această îndrumare. 

Sursa tuturor lucrurilor e o energie pură, complet 
lipsită de orice formă materială. Din această sursă îţi ai 
obârşia şi la ea te vei întoarce, aşa cum am scris deseori în 
această carte. Nu trebuie să mori ca să obţii puterea ei 
nelimitată, trebuie doar să te asemeni cu ea. Sursa 
existenţei noastre recunoaşte numai ceva ce seamănă cu 
ea, de aceea atunci când nu suntem asemenea ei (sau lui 
Dumnezeu, Tao, minţii universale sau Spiritului), suntem 
dominați de ego şi credem că avem nevoie de toate scuzele 
lui. Cu toate astea, Lao Zi ne previne la începutul 
capitolului că tehnicile mistice pentru a obţine îndrumarea 
Divină nu vor putea şi nici nu ni se vor dezvălui dacă l-am 
alungat pe Dumnezeu. 

Închipuie-ţi un peşte care trăieşte la o adâncime de 
cinci mile de suprafaţa oceanului: nu a văzut niciodată 
lumina, nu ştie ce e aerul, nu are ochi şi trăieşte într-un 
mediu în care presiunea e atât de mare, încât ar nimici 
orice fiinţă care locuieşte deasupra apei. Acum, 
imaginează-ţi că peştele acela care trăieşte la aşa o 
adâncime comunică cu o pasăre care zboară la cinci mile 
deasupra locului unde trăieşte el. lţi dai seama că ar fi 
imposibil, din moment ce fiinţa aceasta marină nu poate 
recunoaşte un alt mediu decât al ei. 

La fel, Sursa existenţei noastre nu cunoaşte zbaterea, 
ura, răzbunarea, frustrarea, teama, tensiunea sau scuzele - 
toate astea sunt invenţii ale egoului. Când te comporţi 
diferit de Sursă, ea nu poate să comunice cu tine. Întrucât 
conflictele şi scuzele înseamnă dualitate, nu ai acces la 
Sursă atunci când treci prin stări de conflict sau vii cu 
justificări de ce nu eşti aşa cum a vrut ea să fii, deoarece 
ea nu cunoaşte decât unitatea. Ca să poţi să obţii puterea 
infinită a lui Tao, trebuie să fii cât mai asemănător lui 
Dumnezeu. Cu alte cuvinte, trebuie să te duci în locşorul în 
care gândeşti şi te comporţi asemenea lui Dumnezeu, 


procedând aşa cum îţi imaginezi că ar proceda El, şi să îţi 
deconectezi mintea. 

Legea atracției spune că lucrurile care se aseamănă 
se atrag. Astfel, când gândeşti aşa cum gândeşte mintea 
universală, aceasta ţi se va alătura; dimpotrivă, când 
gândeşti opus faţă de cum gândeşte mintea Divină, vei 
atrage şi mai mult ceea ce gândeşti. Cu alte cuvinte, dacă 
îţi axezi gândurile pe lucrurile care nu merg, care îţi 
lipsesc sau pe ce nu poţi să faci sau nu ai mai făcut 
niciodată - adică pe scuze -, vei obţine şi mai mult din 
aceste lucruri. 

Foloseşte Legea atracției ca să-ţi iei rămas bun de la 
scuze. Când vei face acest lucru, universul te va 
recunoaşte şi vei primi ajutorul şi îndrumarea lui. 
Aliniindu-te cu firea ta originară şi nu cu egoul, vei începe 
să simţi cum universul cooperează cu tine. 

Alinierea cu Sursa, în gândire şi faptă 

Dacă încerci să îţi dai seama cum gândeşte Sursa 
existenţei tale, primul lucru pe care trebuie să îl faci e să 
scapi de ego. Dacă observi cum au fost create lucrurile, îţi 
vei da seama că energia Sursă înseamnă a da, iar egoul a 
primi. Aşadar, să te aliniezi cu energia Sursă înseamnă să 
nu te mai concentrezi pe ce ai putea să obţii, ci pe care ai 
putea să ajuţi. 

Când îi spui universului „Dă-mi, dă-mi, dă-mi”, el 
foloseşte legea atracției şi îţi răspunde tot cu 

„Dă-mi, dă-mi, dă-mi”. Drept consecinţă, te simţi 
presat, dezamăgit şi incomod pentru că ţi se cere atât de 
mult. Din cauza acestui torent, începi să-ţi creezi scuze, 
care nu fac decât să te ţină pe loc, iar tu să te chinui să 
îndeplineşti cerinţele egoului: Nu sunt destul de puternic... 
Nu ijierit... N-am destulă energie... Mi-e frică... Mă 
depăşeşte... şi aşa mai departe. Toate astea sunt urmările 
faptului că te-ai identificat cu un eu fals, care l-a 
îndepărtat pe Dumnezeu de tine. 

Realiniază-te acum cu mintea universală creatoare. 
Începe să gândeşti aşa cum gândeşte Dumnezeu şi fă ce 
face îl. Nu mai gândi Dă-mi, dă-mi, dă-mi, ci întreabă-te 


Cum aş putea să ajut? Ce aş putea să ofer? Când vei 
proceda astfel, universul îţi va răspunde în acelaşi mod, 
întrebându-te Cum pot să te ajut? Ce pot să îţi ofer? 

Atunci obiceiurile egoului vor dispărea şi vor fi 
înlocuite de întâmplări neaşteptate pline de semnificaţie, 
fiindcă vor apărea oamenii potriviţi, se vor ivi ocaziile 
aşteptate, banii necesari. Lao Zi spune despre magia 
acestei practici: 

Dacă vrei să fii un înger nemuritor, înapoiază-i fiinţei 
tale calităţile angelice, prin virtute şi servitudine. 

Numai astfel poţi câştiga atenţia nemuritorilor care 
te învaţă metodele de ridicare a nivelului de energie şi de 
integrare necesare pentru a ajunge pe tărâmul divin... 
Aceşti mentori angelici nu pot fi căutaţi, ei sunt cei care îşi 
caută discipolii. 

Poţi să reuşeşti să scapi de năravuri şi de scuze 
cerând să fii pe tărâmul divin şi redând fiinţei tale calităţile 
angelice. Acest lucru e foarte important, pentru că atunci 
când începi să gândeşti asemenea lui Dumnezeu te întorci, 
de fapt, la Sursa existenţei tale, fără să aştepţi moartea 
fizică. 

Aş vrea să pot acum să subliniez îndeajuns 
importanţa faptului că nu atragi ce îţi doreşti; atragi ceea 
ce eşti. Am să-l citez din nou pe Lao Zi, care încheie astfel 
pasajul citat mai sus: 

Când reuşeşti să-ţi conectezi energia cu tărâmul 
divin prin conştiinţă superioară şi făcând dovada unei 
virtuţi nediscriminatorii, îţi vor fi transmise şi adevărurile 
spirituale fundamentale. Această cale trebuie să o urmeze 
toţi îngerii, ca să ajungă pe tărâmul divin. 

Cu alte cuvinte, nu poţi doar să îţi doreşti o 
schimbare sau să aştepţi ca ea să apară numai pentru că 
te-ai gândit la ce îţi doreşti. Ca deprinderile să dispară şi 
să obţii ajutorul Divin şi să ai o viaţă fericită, sănătate şi 
succes, trebuie să uiţi să te mai întrebi: eu ce am de 
câştigat. Incepe să dai dovada unei conştiinţe superioare, 
fiind săritor şi dorindu-le celor din jur chiar mai mult decât 
îţi doreşti pentru tine. Altfel nu vei cunoaşte niciodată 


bucuria spirituală a unei vieţi binecuvântate. 

Aşa cum spune Lao Zi, aceasta e singura cale. Nu 
poţi să ceri îndrumare; va veni singură, când te vei alinia 
cu Sursa ta. Atunci, şi numai atunci, când trăieşti şi faci 
dovada virtuţii, vei câştiga atenţia nemuritorilor. Altfel, 
repet, uşa nu ţi se va deschide. 

Traiul în virtute 

Acum aproximativ 2500 de ani, Lao Zi, vorbind 
despre „cele patru virtuţi cardinale”, a adăugat că, dacă le 
adoptăm ca mod de viaţă, putem afla adevărul universal. 
Aceste patru virtuţi nu sunt dogme impuse din exterior, ci 
fac parte din firea noastră originară - însuşindu-ni-le, ne 
realiniem cu Sursa şi obţinem puterile pe care ni le poate 
da. 

Potrivit învățăturilor lui Lao Zi, cele patru virtuţi 
cardinale reprezintă calea cea mai sigură de a scăpa de 
năravuri şi scuze şi de a te reconecta cu firea originară. 
Adică cu felul în care erai înainte de a te întrupa şi cu felul 
în care vei fi când vei părăsi eul fizic. Cu cât îţi armonizezi 
mai mult viaţa cu cele patru virtuţi, cu atât egoul 
intransigent te va putea controla mai puţin. lar când 
reuşeşti să-ţi supui egoul, descoperi cât de uşor e să obţii 
îndrumarea divină - tu şi Divinul veţ; începe să vibraţi la 
aceeaşi frecvenţă. Când îţi trăieşti viaţa fără scuze, îţi 
distrugi egoul! 

În continuare, am să-ţi prezint cele patru virtuţi şi 
cum se manifestă ele, precum şi o informare scurtă despre 
importanţa lor pentru a-ţi respecta angajamentul de a trăi 
o viaţă Fără scuze! 

Prima virtute cardinală: Respectă tot ce înseamnă 
viaţă 

Aceasta este prima virtute pentru că reprezintă cheia 
pentru slăbirea puterii egoului. Sursa existenţei e sursa 
tuturor lucrurilor, inclusiv a planetei şi a universului 
nostru, şi nu creează ceva pe care nu îl respectă. Dacă Tao 
sau Dumnezeu poate să creeze şi deţine puterea, de ce ar 
crea ceva ce nu e asemenea Lui său, şi mai rău, ceva ce ar 
desconsidera? 


De aceea, prima virtute cardinală se manifestă în 
viaţa ta de zi cu zi sub formă de iubire necondiționată şi 
respect pentru toate fiinţele create. Asta însemnă şi să faci 
un efort conştient să te iubeşti şi să te respecţi pe tine, 
precum şi să înlături orice impuls de a-i judeca pe alţii, 
lucru pe care te-ai obişnuit să-l faci din cauza memelor din 
copilărie şi a viruşilor mintali. Trebuie să înţelegi că eşti o 
parte din Dumnezeu şi, întrucât trebuie să fii precum 
Creatorul tău, eşti iubitor, demn de tot ce e bun şi eşti 
asemenea Lui. Spune-ţi cât mai des lucrurile astea, fiindcă 
atunci când te priveşti cu iubire, iubire oferi şi celor din 
jur. Şi cu cât îi iubeşti mai mult pe ceilalţi, cu atât mai 
puţin vei simţi nevoia să recurgi la scuze, mai ales cele 
care îi învinovăţeau pe alţii. 

Scuzele pornesc de la convingerea falsă că universul 
şi cei care îl populează nu te sprijină. Ideea că sunt nişte 
piedici - care te împiedică să ai o viaţă fericită, sănătoasă 
şi plină de succes - porneşte de la o premisă falsă. 

În timp ce îţi însuşeşti această primă virtute 
cardinală, încearcă să îi vezi pe ceilalţi ca dornici să te 
ajute să îţi maximizezi potenţialul uman. Cu cât te respecţi 
mai mult, cu cât respecţi mai mult tot ce înseamnă viaţă, 
cu atât îi vei vedea pe ceilalţi mai dornici să te ajute, în loc 
să-i vezi ca pe nişte piedici în calea unei vieţi mai bune. 
Pataijali a spus-o foarte simplu acum câteva mii de ani: 

„Când refuzi cu înverşunare să le doreşti răul altora, 
nicio fiinţă nu va mai simţi duşmănie în prezenţa ta”. 
Secretul e să fii ferm, astfel încât rar, sau chiar niciodată, 
să nu te abaţi de la această primă virtute cardinală. 

A doua virtute cardinală: Sinceritatea 

Această virtute înseamnă sinceritate, simplitate şi 
loialitate; înseamnă să fii sincer cu tine însuţi. Când explici 
de ce viaţa ta nu e aşa cum ţi-ai dori-o folosindu-te de 
scuze, nu eşti sincer cu tine însuţi - atunci când eşti cu 
adevărat sincer, scuzele nu au ce căuta în viaţa ta. Această 
a doua virtute înseamnă să-ţi trăieşti viaţa conform 
alegerilor pe care le-ai făcut din respect şi iubire faţă de 
propria-ţi fire. Ralph Waldo Emerson explică importanţa 


sincerităţii într-un eseu din 

1841, The Over-Soul (Suprasufletul): „Fii atât de 
onest cu orice bărbat sau femeie, încât să îi sileşti să îţi 
răspundă cu o sinceritate absolută şi să le spulberi orice 
speranţă că ar putea să te înşele. E complimentul cel mai 
frumos pe care îl poţi face”. Iar marele umanitarist Albert 
Schweitzer a spus odată că „sinceritatea e temelia vieţii 
spirituale”. 

Fă din sinceritate cea mai înaltă calitate a ta. Fă 
precum zici; cu alte cuvinte, fii sincer în tot ce spui şi ce 
faci. Dacă tu consideri lucrul acesta o mare provocare, ia-ţi 
un răgaz şi spune-ţi: Nu mai am nevoie să mint. Asta sunt 
şi asta simt. De azi înainte, când îţi iei un angajament, fă 
tot ce îţi stă în putinţă să îl respecţi. Aminteşte-ţi că atunci 
când îţi trăieşti viaţa aşa cum e firea ta te conectezi cu 
Sursa. Şi, aşa cum a spus Schweitzer, aceasta e piatra de 
temelie a vieţii spirituale. Când vei începe să fii complet 
sincer cu tine şi cu ceilalţi, năravurile nu vor mai exista. 

Când te cunoşti şi ai încredere în tine, cunoşti şi ai 
încredere şi în Divinitatea care te-a creat. Cu alte cuvinte, 
dacă vrei să trăieşti în munţi sau la marginea oceanului, fă- 
o - ştii că sufletul tău te cheamă să trăieşti în armonie cu 
adevărata ta fire. Dacă îţi place să sculptezi, dar nimeni nu 
îţi înţelege sculpturile, sculptează. Dacă vrei să devii atlet, 
balerin, jucător de hochei, trapezist, fă-o. Dacă eşti sincer 
şi loial chemării spiritului tău, nu vei mai avea ocazia să-ţi 
cauţi scuze, lată însemnătatea celei de-a doua virtuţi 
cardinale împărtăşite de Lao Zi, o unealtă formidabilă, pe 
care să o foloseşti ca să-ţi croieşti drum prin paradigma 
Fără scuze! 

A treia virtute cardinală: Bunătatea 

Această virtute întruchipează un exemplu perfect 
pentru una dintre maximele mele favorite şi pe care o spun 
adesea: „Când ai de ales între a fi drept şi a fi bun, alege 
să fii bun”. Foarte mult din modul tău de gândire şi scuzele 
care îl însoțesc vin din nevoia de a demonstra că tu ai 
dreptate şi alţii se înşală. Când îţi însuşeşti această a treia 
virtute, elimini conflictele care rezultă din nevoia de a 


explica de ce ai dreptate. Această virtute înseamnă să fii 
bun şi să îi respecţi pe ceilalţi şi să fii sensibil la adevărul 
spiritual. 

Bunătatea înseamnă, în general, să nu îţi mai doreşti 
cu tărie, împins de ego, să îi domini pe ceilalţi, iar asta îţi 
permite să te mişti în acelaşi ritm cu universul. Cooperezi 
cu el, asemenea unui surfer, care urmează valurile, în loc 
să încerce să le domine. Te sfătuiesc să îţi analizezi cu 
atenţie relaţiile şi să observi cât de multă energie risipeşti 
ca să îi domini pe alţii, în loc să îi accepţi şi să fii tolerant. 

Pe măsură ce îţi însuşeşti această virtute, pronumele 
eu nu va mai fi în centrul afirmațiilor tale. În loc să insişti: 
„i-am spus de atâtea ori cum să te comporţi cu bădăranii 
ăştia frustraţi”, spune mai degrabă „Ai o zi grea. Pot să te 
ajut cu ceva?”. O propoziţie construită în jurul lui „eu” 
arată nevoia de a-i controla pe alţii; o propoziţie construită 
în jurul lui „tu”, în schimb, arată bunătatea şi consideraţia 
pe care le-o porţi celorlalţi. 

Cu cât eşti mai bun şi mai sensibil faţă de ceilalţi, cu 
atât vei fi mai puţin grăbit să îi acuzi că nu sunt aşa cum 
vrei tu. Bunătatea înseamnă să accepţi viaţa şi pe ceilalţi 
aşa cum sunt şi să nu mai insişti să fie cum eşti tu. Când 
vei începe să trăieşti astfel, vei înceta să-i mai acuzi pe 
ceilalţi şi te vei bucura de o viaţă liniştită - nu pentru că s- 
ar fi schimbat, ci pentru că ţi-ai însuşit această a treia 
virtute cardinală, bunătatea. 

A patra virtute cardinală: Solicitudinea 

Această virtute se manifestă în viaţa ta ca o dorinţă 
de a-i ajuta pe ceilalţi, fără să aştepţi nimic în schimb. 
Repet că, atunci când trăieşti dorind să fii generos, să-i 
ajuţi pe ceilalţi sau să le oferi iubire, te comporţi asemenea 
lui Dumnezeu. Dacă analizezi cu atenţie numeroasele 
scuze care ţi-au controlat viaţa, observi că toate pornesc 
de la ego. Nu pot să fac asta. Sunt prea ocupat sau mie 
frică. Nu merit. Nimeni n-o să m-ajule. Sunt prea bătrân. 
Sunt prea obosit. Toate sunt construite în jurul lui eu, eu, 
eu. Acum închipuie-ţi că nu te mai concentrezi asupra ta şi 
întrebi mintea universală: Cum pot să fiu de ajutor? Când 


faci asta, mesajul pe care îl trimiţi e: Nu mă gândesc la 
mine şi la ce pot sau nu pot să am. Te gândeşti la altcineva, 
pe care vrei să îl faci să se simtă mai bine. 

Ori de câte ori îi ajuţi pe alţii, înlături egoul. Şi, fără 
ego, nu îl mai îndepărtezi pe Dumnezeu, ci te asemeni mai 
mult cu El. Când gândeşti şi te comporti astfel, se stinge şi 
nevoia de scuze. Fii darnic şi săritor, fără să aştepţi nimic 
în schimb, niciun cuvânt de mulţumire - fă ca răsplata ta 
să fie împlinirea spirituală. Asta a vrut să spună Khalil 
Gibran, când a scris în Profetul: „Sunt oameni care dau cu 
bucurie, iar bucuria le este răsplata cea mai mare”. 

Cea mai mare bucurie vine din a da şi a ajuta, aşa că 
renunţă la obiceiul de a te gândi numai la tine şi la ce ai 
putea câştiga. Când vei începe să îi ajuţi pe alţii fără să 
ceri nimic în schimb, te vei gândi mai puţin la ce-ţi doreşti 
pentru tine şi vei găsi bucurie şi mulţumire în gestul de a 
oferi şi de a ajuta. E atât de simplu: nu te mai gândi numai 
la tine şi vei scăpa de scuze. 

* 


Cele patru virtuţi cardinale sunt harta care îţi indică 
drumul către adevărul universal. Aminteşte-ţi ce ţi-a 
împărtăşit Lao Zi, cu 500 de ani înainte de Hristos: „Aceste 
patru virtuți nu sunt dogme impuse din exterior, ci o parte 
din firea ta originară”. Să respecţi tot ce înseamnă viață, 
să fii sincer, să fii bun şi să îi ajuţi pe alţii înseamnă să fii o 
replică a câmpului energetic din care te-ai născut. 

Acum am să reiau împreună cu tine cele 18 scuze, ca 
să-ţi atăl cum vor dispărea dacă îţi însuşeşti cele patru 
virtuţi şi, astfel, cum vei obţine ajutorul universului: 


Scuza Obţinerea cooperării uni 


1. Va fi greu. Cu ajutorul lui Dumneze 


2. E riscant. Nu mi se poate întâmpla 


3. O să-mi ia foarte mult Nu există decât prezenti 


timp. 


4. Va genera o dramă în familie. 


5. Nu merit mai mult. 


6. Aşa sunt eu. 


7. Nu-mi permit. 


8. Nimeni nu mă va ajuta. 


9. Niciodată nu s-a întâmplat cum mi-am dorit. 


10. Nu sunt destul de puternic. 


11. Nu sunt destul de inteligent. 


12. Sunt prea Într-un univers infinit, vârs 
bătrân. (Sunt prea tânăr.) 


1 3. Nu se cade să Trăiesc respectând cele pa 
fac asta. 


14. Mă copleşeşte... Dacă sunt capabil să-mi ; 
necesare ca să îl creez. 


15. Nu am destulă Există în univers o energ 
energie. accesibilă. 


16. De vină e Tot ce mi se întâmplă în viaţă e perfe 
trecutul familial.  |astfel perfecționa. 


Cu o răbdare infinită, fac să se vadă re 


Nu am de ce să mă tem. Sunt expresia 


Această a şasea întrebare din paradigma Fără scuze! 
e menită să te îndrepte spre un mod de viaţă focalizat pe 
Tao şi conştient că Dumnezeu a creat toate lucrurile 
asemenea lui. Aşa cum ai văzut în acest capitol, 
deprinderile dispar destul de uşor o dată ce ai scăpat de 
ego şi ţi-ai însuşit cele patru virtuţi cardinale. Fără să 
depui efort, nevoia de a te apăra sau justifica dispare 
imediat ce te preocupă cum poţi să îi ajuţi pe alţii şi îţi 
asumi responsabilitatea pentru tot ce ţi se întâmplă în 
viaţă. 

Sugestii pentru a pune în practică cea de-a şasea 
întrebare a paradigmei 


> Fă zilnic dovada uneia dintre virtuţi şi observă cum 
încetezi să te gândeşti numai la tine. În momentul în care 
simţi că aluneci spre vechea mentalitate, gândeşte-te la 
cineva pe care îl iubeşti necondiţionat. Vei observa că 
vechiul mod de gândire şi scuzele dispar. 

Nu uita că aceste patru virtuţi cardinale reprezintă 
adevărata ta fire, aşa cum erai înainte să laşi să se 
dezvolte eul fals (egoul). Observă cât de bine te simţi când 
îi respecţi pe ceilalţi, când eşti sincer, bun, săritor - te 
simţi astfel pentru că eşti în armonie cu Sursa existenţei. 
Tot ce trebuie să faci ca să scapi de modul de gândire 
deprins e să te întorci acum la firea originară. 

> Rupe orice legătură cu tărâmul lumesc al 
conflictelor şi dogmelor. Aminteşte-ţi ce spunea Lao Zi, că 
dacă faci asta vei vedea cum se deschide uşa prin care 
universul îţi trimite ajutor. Nu te mai judeca în funcţie de 
lucrurile pe care le ai, cui îi eşti superior, ce poziţie ai 
obţinut şi cum te văd ceilalţi. Încearcă să te gândeşti că 
eşti o parte din Dumnezeu, care vrea să se comporte cât 
mai asemănător cu acea conştiinţa universală. Când îţi 
doreşti ceva, încearcă să doreşti acel lucru pentru 
altcineva mai mult decât ţi-l doreşti ţie; mai mult, ajută-l 
să-l realizeze înainte ca măcar să te gândeşti la tine. Dacă 
simţi impulsul să critici sau să fii rău cu cineva, aminteşte- 
ţi că firea ta originară înseamnă bunătate. Inchipuie-ţi că 
eşti într-o lume care nu are o formă precisă, pe cale să se 
transforme în material - acea stare de nonexistenţă ai fost 
de fapt tu înainte să îţi cultivi egoul şi să începi să-l 
îndepărtezi pe Dumnezeu. 

Poţi obţine ajutorul universului ca să-ţi elimini 
deprinderile realiniindu-te cu firea ta originară în fiecare 
gând. Gândeşte asemenea lui Dumnezeu, fă dovada 
virtuţilor prin fiecare gând şi cu fiecare faptă şi încearcă să 
trăieşti mai puţin egoist. Nu vei fi dezamăgit. Modul de 
gândire deprins va dispărea şi vei trăi, cu siguranţă, o 
viaţă Fără scuze! 

CAPITOLUL. 18 

A ŞAPTEA ÎNTREBARE: 


CUM POT SĂ-MI CONSOLIDEZ ÎN CONTINUARE 
NOUL FEL DE A FI? 

„Mintea este într-adevăr nărăvaşă, Arjuna: este într- 
adevăr greu de strunit. Dar, prin exerciţiu continuu... 
poate fi supusă. Când mintea nu e armonioasă, 
comuniunea divină e greu de atins, dar omul a cărui minte 
este armonioasă o atinge, dacă ştie şi dacă se străduieşte”. 
Prinţul Krishna, Bhagavad Gita 

Atunci când sunt alături, numărul 1 şi numărul 8, 
care este simbolul infinitului, înseamnă o Sursă nelimitată. 
Doresc ca acest capitol final al ghidului Fără scuze! să fie 
inspirat de caracterul simbolic al numărului 18, la fel ca 
ultima întrebare a paradigmei noastre. 

În ebraică, numărul 18 semnifică viaţa. De asemenea, 
pe un teren de golf sunt 18 găuri, ceea ce nu poate fi 
întâmplător, nu? Tao Te Ching conţine 81 de capitole, şi 
mulţi cred că a fost scrisă în aceeaşi perioadă cu Bhagavad 
Gită, vechea carte sfântă hindusă, care se întâmplă să 
conţină exact 18 capitole. 

Bhagavad Gită redă conversaţia dintre Krishna, un 
avatar al zeului Vishnu, şi eroul spiritual, Prinţul Arjuna. În 
citatul care deschide acest capitol, Krishna, deghizat în 
vizitiu, îi dă sfaturi lui Arjuna, care se pregăteşte să 
pornească într-o mare bătălie. Într-un alt fragment al 
acestui volum reprezentativ, Krishna îl instruieşte: „Nu-ţi 
irosi iubirea în această lume trecătoare a suferinţei, 
păstrează toată iubirea pentru mine. Dă-mi mintea ta, 
inima ta, venerează-mă din tot sufletul. 

Tânjeşte după mine mereu, trăieşte pentru mine 
mereu şi vom fi mereu uniţi”. Acesta este mesajul principal 
al paradigmei Fără scuze! 

Alătură-te lui Dumnezeu, lui Tao, minţii universale 
sau Sursei; şi ai încredere în această înţelepciune, care 
reprezintă firea ta originară. Cunoaşte-ţi adevărata fire, 
astfel încât să te poţi detaşa conştient de această lume 
trecătoare când e necesar. Astfel, vei renunţa la obiceiurile 
dăunătoare şi nu vei mai avea nevoie de scuze. 

Krishna îţi aminteşte că, prin exerciţiu constant, îţi 


poţi instrui mintea să elimine orice mod de gândire 
deprins. Cheia constă în practică permanentă, iar acesta 
este răspunsul la cea de-a şaptea şi ultima întrebare: Cum 
pot să-mi consolidez în continuare noul mod de a fi? 

Exersează paradigma Fără scuze! zi de zi sau chiar 
oră de oră, punându-ţi în special cele şapte întrebări ale 
acesteia. O să-ţi ia doar câteva clipe să-ţi pui cele şapte 
întrebări în minte - şi vei reuşi să schimbi un obicei vechi 
cu un nou mod de gândire, de comportament şi de a fi. Ca 
să înveţi cum să elimini scuzele trebuie să îţi antrenezi 
mintea, ca să se armonizeze şi să devină una cu Sursa 
existenţei tale. Despre aceasta, Krishna spune: „Când 
mintea nu e armonioasă, comuniunea divină e greu de 
atins, dar omul a cărui minte e armonioasă o atinge, dacă 
ştie şi dacă se străduieşte”. 

Restul acestui capitol se axează pe sugestii pentru a 
rămâne în armonie cu Sursa existenţei tale. Pentru a le 
pune în practică, e esenţial să gândeşti asemenea lui 
Dumnezeu - nu atât pentru a învăţa tehnici noi de 
eliminare a scuzelor, cât, mai ales, pentru a fi conştient 
conectat la Sursă şi detaşat de lumea materială cât mai 
mult posibil. În acest fel, vei primi îndrumare de pe 
tărâmul angelic ca să poţi trece pragul tuturor uşilor care 
ţi se vor deschide de acum încolo. 

Nouă moduri de a-ţi consolida noul fel de a fi în 
paginile acestei cărţi, ai avut posibilitatea să analizezi mai 
multe moduri în care mintea ta a deprins anumite gânduri, 
cu care te sabotezi singur. Ai aflat cum aceste obiceiuri 
proaste au devenit pentru tine un sistem de gândire, 
însoţit de un catalog de scuze, prin care să justifici de ce 
ţi-ai abandonat firea originară, dându-l afară pe 
Dumnezeu. Acum, cu toate acestea, te eliberezi de aceste 
scuze, instruindu-ţi mintea să îmbrăţişeze şi să cultive 
natura spirituală originară. 

Fiecare dintre cele şapte principii pentru a trăi o 
viaţă fără scuze, precum şi cele şapte componente ale noii 
paradigme, se bazează pe mesajul pe care Krishna i-l 
transmite lui Arjuna: Când mintea ta se va armoniza cu 


Sursa, nu vei mai avea niciodată obiceiuri proaste, şi nici 
nevoie de scuze. Aşa cum scrie în Bhagavad Gită: 

Chiar şi cel mai păcătos dintre oameni devine un 
sfânt când mă iubeşte din toată inima. Această dragoste îi 
va schimba în curând firea şi îi va umple inima cu o pace 
profundă. 

O, fiu al lui Kunti, aceasta este promisiunea mea: Cei 
care mă iubesc, nu vor pieri niciodată... 

Purificări mintea prin mine, purifică-te pe tine prin 
mine şi, fără îndoială, tu şi cu mine vom fi uniţi pe vecie... 

lată nouă sugestii pentru a te uni cu Sursa şi a-ţi trăi 
viaţa din acel loc: 

1. Cunoaşte întocmai precum Krishna îi spune lui 
Arjuna, mintea ta poate fi supusă, dacă ştii că tu şi Sursa 
ta nu puteţi fi entităţi separate. Această cunoaştere e atât 
de aproape - e la distanţă de un gând. 

Cunoaşterea înseamnă să ai o cameră unde se află 
toate răspunsurile de care ai nevoie, şi numai tu să ai 
cheia de la intrare. Din moment ce se află în interiorul tău, 
poţi să te duci acolo în orice moment, şi nimeni nu te poate 
împiedica să o vizitezi. În momentul în care dorinţa de 
cunoaştere dispare, te inundă obiceiurile vechi şi o tonă de 
scuze. Când eşti aliniat cu Sursa, binele e cel care te 
călăuzeşte; când nu eşti aliniat, Sursa şi călăuza ta nu se 
mai implică în modul în care vrei să-ţi trăieşti viaţa. 
Creează-ţi propriul spaţiu în care eşti aliniat cu Sursa şi 
unde egoul şi îndoiala să nu poată intra. 

Nu uita că niciun om, niciun loc, niciun lucru nu te 
poate obliga să crezi sau să nu crezi ceva. Poate că aşa era 
când ai fost copil, dar acum nu mai trebuie să fie aşa. 
Acum poţi să alegi ce să crezi. Cunoaşte-te pe tine tu 
însuţi. 

lată cum vorbesc cu mine însumi despre propria 
cunoaştere: 

În mine se află un spaţiu sacru, care conţine 
cunoaşterea. Merg frecvent acolo şi nu permit îndoielii să 
pătrundă în această locuinţă Divină. Aceasta este doar a 
mea şi o împart cu Sursa. Aici îmi găsesc refugiu ori de 


câte ori simt că alunec spre obiceiuri sau scuze vechi. În 
acest spaţiu al cunoaşterii, nu am nicio îndoială cu privire 
la îndrumarea de care dispun când sunt unit cu Sursa mea. 
Ştiu că uşile vor rămâne închise şi mentorii angelici nu mă 
vor căuta dacă rămân ancorat numai în această lume fizică 
a conflictelor, a lucrurilor materiale, în care ne judecăm 
unii pe alţii. Păstrez acest spaţiu sacru al cunoaşterii 
pentru momentele când obiceiurile şi scuzele vechi 
încearcă să-mi influenţeze viaţa. 

Fii conştient de cât de important e să nu ai îndoieli în 
acest proces de cunoaştere pentru a te elibera de scuze. 

2. Acţionează în orice moment cum ar acţiona Sursa 
ta 

Din acest loc al cunoaşterii interioare, în care 
îndoiala nu are ce căuta, întreabă-te: Ce ar face Dumnezeu 
acum? Sau, dacă îl percepi pe Dumnezeu ca iubire, 
întreabă-te: Ce-ar face iubirea acum? Dacă vreodată îţi dă 
târcoale vechiul mod de gândire, această întrebare te va 
ajuta să-ţi consolidezi convingerea că există o alternativă. 
Când te întrebi ce ar face Dumnezeu sau iubirea, atragi 
Sursa de energie pe care ai pierdut-o în călătoria pe care 
egoul tău a făcut-o din copilărie până în prezent. 

Cu câteva ore în urmă, sunetul unui tăiş care 
secţiona un stâlp de ciment a pătruns în spaţiul meu de 
scris şi felul meu vechi de a gândi a început să iasă la 
suprafaţă. Am simţit atâtea resentimente faţă de poluarea 
fonică, încât m-am gândit să renunţ la scris pentru tot 
restul zilei, cu scuza de rigoare: Cum să mai scriu cu toată 
zarva asta? E vina lor, nu a mea. Dar m-am decis să-mi 
consolidez noul fel de a fi Fără scuze! întrebându-mă: Ce 
ar face Dumnezeu? apoi m-am aşezat, am alungat 
gândurile critice şi le-am cerut să mă lase în pace. În 
câteva momente, am reuşit să ignor sunetul şi să scriu, 
imaginându-mi că zgomotul tăişului e o muzică ce mă 
acompaniază. 

Cinci minute mai târziu, zgomotul a încetat - şi am 
scăpat de o scuză prin faptul că m-am refugiat într-un loc 
inundat de spiritul lui Dumnezeu, în loc să mă las antrenat 


într-un dialog interior dominat de ego. 

3. Stai de vorbă cu mintea ta deprinsă 

Când urmăreşti să-ţi depăşeşti limitele pe care ţi le-ai 
creat singur, discută cu subconştientul tău, spune-i că în 
loc să reacţionezi, de acum încolo vei răspunde cu alegeri 
conştiente. Acest lucru se va întâmpla destul de repede 
dacă eşti serios în hotărârea de a distruge un model - 
conştientizarea faptului că eşti blocat în reacţii automate, 
împreună cu un angajament serios că te vei schimba, îţi 
permite să alegi un răspuns nou. 

Aşa s-a întâmplat şi cu obiceiul pe care îl aveam de 
peste 30 de ani, de a bea băuturi carbogazoase dietetice 
cafeinizate. Până în acea zi, în 1985, când am hotărât să 
elimin acest obicei, beam între şase şi opt doze de apă 
carbogazoasă maronie în fiecare zi. Trăiam la ceea ce eu 
numesc „nivel de reacţie” şi aveam scuze pentru a justifica 
şi susţine ceea ce făceam, aşa că mi-am luat angajamentul 
să mă schimb. Ştiam că îmi doream foarte mult să renunţ 
la chimicalele care îmi dominau viaţa atât de mult, încât 
rareori eram fără o doză în mână, iar asta a devenit pentru 
mine mult mai important decât să continui să-mi păstrez 
obiceiul. 

Am început să fiu atent la reacţia subconştientului 
meu: imediat ce mă surprindeam că vreau să iau o 
băutură, mă opream şi înlocuiam reacţia cu un răspuns 
conştient, care se alinia cu angajamentul meu. La fel şi tu, 
dacă doreşti să distrugi un model, trebuie să-ţi iei în serios 
acest angajament, şi apoi să începi să stai de vorbă cu 
mintea ta deprinsă. Vei fi uimit de cât de repede dispar 
scuzele! 

4. Păstrează tăcerea 

Hotărăşte-te să reduci zgomotul din viaţa ta. 
Zgomotul îţi distrage cel mai mult atenţia de la sinele tău 
superior, deoarece îţi menţine egoul în alertă maximă. 
Modalităţile de a renunţa la obiceiurile tale şi la scuzele 
care le însoțesc se găsesc deseori în tăcere, în vidul care 
este Sursa creatoare a tuturor lucrurilor. Mi-a plăcut 
întotdeauna ce a spus Blaise Pascal pe această temă: 


„Am descoperit că toată nefericirea oamenilor 
provine dintr-un singur fapt, şi anume că nu pot sta tăcuţi 
în camerele lor”. Şi asta o spune un om de ştiinţă! 

Un alt om de ştiinţă, Albert Einstein, ne aminteşte de 
importanţa reducerii zgomotului pe măsură ce scăpăm tot 
mai mult de obiceiurile din copilărie: „Eu trăiesc în 
singurătate, care este dureroasă în tinereţe, dar delicioasă 
în anii maturității”. Adoptarea unei atitudini similare te va 
ajuta să-ţi consolidezi noul stil de viaţă Fără scuze! Aşadar, 
învaţă să îţi faci timp în fiecare zi să reflectezi în linişte: de 
exemplu, când eşti singur la volan, împiedică pălăvrăgeala 
să-ţi bombardeze lumea interioară. Când ajungi la 
destinaţie, închide televizorul şi rămâi cu eul tău superior! 

Încearcă să practici meditaţia în fiecare zi, chiar şi 
numai câteva minute. Dacă nu ştii cum să începi, am scris 
o carte numită Getting in the Gap însoţită de un CD, care 
constituie un ghid de învăţare a tehnicii de meditaţie Japa, 
care mie mi-a fost extraordinar de utilă, lată ce descrie 
Carl Jung despre ce a simţit în meditaţie profundă: „Aceste 
locuri interioare au fost atât de fantastic de frumoase, 
încât prin comparaţie această lume mi s-a părut de-a 
dreptul ridicolă... Este imposibil să transmit frumuseţea şi 
intensitatea emoţiei pe care am trăit-o în timpul acestor 
viziuni. Acestea au fost cele mai extraordinare experienţe 
pe care le-am trăit vreodată”. 

În timp ce eşti în această stare de beatitudine 
interioară plină de tăcere, cere pur şi simplu. Un Curs de 
miracole subliniază faptul că nu ceri prea mult; de fapt, 
ceri prea puţin. Şi Biblia spune, desigur: „Cere şi ţi se va 
da” 1 (Marcu 7: 7). Toate câte au fost create s-au născut 
din vid, din marea tăcere - la fel şi crearea unui nou fel de 
a fi lipsit de gândurile şi obiceiurile deprinse şi scuzele 
care le însoțesc. După cum le aminteşte Swami Sivananda 
adepților lui: „Tăcerea e limbajul lui Dumnezeu”. Cere în 
tăcere, ascultă în tăcere, tăcerea să fie punctul de pornire 
pentru a deveni una cu forţa creatoare a universului. 

5. Reenergizează-ţi mediul 

Legea atracției funcţionează atunci când te înconjori 


de oameni care urmează o cale spirituală similară cu a ta. 
Nu uita, această lege spune că se atrag similitudinile, aşa 
că tu vei atrage Sursa de energie asemenea cu ceea ce eşti 
tu. Din contră, când te afli mereu în compania unor oameni 
cu un nivel scăzut de energie, supăraţi, deprimati, care 
critică mereu, care sunt plini de ură, viaţa ţi se va părea 
probabil un pic mai dificil de trăit. 

Se spune despre lisus că, atunci când intra într-un 
sat, toată lumea se simţea înălţată doar prin prezenţa lui, 
nimeni nu ar fi putut să-i schimbe starea de spirit. Încearcă 
să fii mai mult asemenea lui Hristos, gândindu-te că nimeni 
nu poate nici ţie să-ţi schimbe starea de spirit din cauză că 
el sau ea are un nivel de energie scăzut. Dacă oamenii din 
jur sunt supăraţi sau deprimaţi şi te simţi secătuit 
emoţional, e responsabilitatea ta să-ţi creezi un nivel de 
energie potrivit - nu trebuie să fii şi tu un negativist. 
Rămâi în oaza ta de linişte, indiferent cât de mult te-ar 
tenta să răbufneşti şi să te cerţi. 

Insuşeşte-ţi cele patru virtuţi cardinale despre care 
vorbeşte Lao Zi şi păstrează-ţi mediul cât mai pur şi lipsit 
de negativitate cu putinţă: la propriu şi la figurat, evită 
orice emisiune care îţi dă motive să fii deprimat şi speriat. 
Fă-ţi din casă un templu de bunătate şi dragoste. Stai 
departe de locurile poluate de zgomot puternic, de alcool, 
de fumat şi de insensibilitate. Fii atent la muzica pe care o 
asculţi, la operele de artă pe care le priveşti, chiar la 
aranjamentele de mobilier şi flori - la tot! Cu cât mediul şi 
oamenii care te înconjoară transmit linişte şi iubire, cu atât 
trăieşti mai mult într-un loc senin, în care scuzele nu mai 
sunt pe ordinea de zi. Acesta este mediul în care ai cele 
mai multe şanse să elimini din conştiinţa ta obiceiurile 
autodistructive. 

Ca să-ţi consolidezi noul fel de a fi, trebuie ca mediul 
care te înconjoară să reflecte modul în care vrei să arate 
viaţa ta. Această energie face să atragi oameni la fel ca 
tine. Alege compania acelora care au un loc în care să te 
bucuri de posibilitatea de a-ţi utiliza la maxim potenţialul 
uman, în loc să ţi-l reduci la minim. 


6. Întoarce-te la natură 

Când scriu pe Maui, săptămânal străbat jumătate din 
drumul care înconjoară insula ca să ajung într-un loc 
luxuriant, cu o cascadă uimitoare care se revarsă într-un 
bazin răcoritor, unde îmi petrec mai multe ore de înot şi 
meditaţie în timp ce apa cade pe mine. În aceste momente 
mă simt ca şi cum Dumnezeu a intrat în conştiinţa mea şi 
mă copleşeşte un sentiment fermecător, de mulţumire de 
sine. Acesta este un ritual pe care îl fac înainte să încep 
fiecare capitol şi care mă reco-nectează la Sursa mea de 
inspiraţie. Acolo nu mă încearcă nicio confuzie, nicio grijă, 
nicio teamă... nu simt nimic altceva decât extaz şi uşurare. 
In acele momente, pe care le preţuiesc profund, primesc 
răspunsurile pe care le-am căutat, nu numai referitoare la 
ceea ce am să scriu în zilele următoare, dar şi la viaţa mea 
personală. 

Acest peisaj care evidenţiază frumuseţea naturii e 
purul Dumnezeu în acţiune. Stând aşa liniştit şi ascultând, 
e pur şi simplu imposibil să pui vreo barieră gândirii. 
Înţeleg atunci ce a vrut să spună prietenul meu spiritual 
Thoreau atunci când a scris aceste cuvinte în 1854, 
explicând de ce a ales să trăiască în natură, pe malul 
lacului Walden: „M-am retras în pădure, pentru că am vrut 
să trăiesc atent, să aleg faptele esenţiale din viaţă şi să văd 
dacă pot să asimilez învăţămintele pe care mi le poate 
transmite natura, pentru ca atunci când va veni vremea să 
Mor, să nu descopăr că de fapt nu am trăit”. 

La fel şi tu vei găsi răspunsurile în natură, pentru că 
Dumnezeu este natura: nealterată, liberă, vie deşi tăcută, 
fertilă. Când eşti acolo, începi să vezi miraculosul din 
fiecare centimetru cub de spaţiu. Simţi prezenţa unei 
energii cu care ai pierdut contactul în viaţa cotidiană, deşi 
acea energie există în tine, aşa cum există în toată flora şi 
fauna. E atât de uşor să te aliniezi cu spiritul creativ al lui 
Dumnezeu sau Tao când eşti într-un loc atât de natural şi 
de simplu. 

Cu o săptămână înainte să scriu acest capitol, am fost 
la cascadă, la piscina naturală, cu cineva drag, am stat sub 


torentul de apă rece şi am mâncat guava de pe o ramură 
de deasupra apei. Tot ce am simţit în acele momente s-a 
materializat aici. Scuzele au ieşit din discuţie şi am înţeles 
de ce Einstein a scris, în ultimii ani de viaţă: „Am trăit în 
singurătate, la ţară, şi am observat cum o viaţă monotonă 
şi liniştită stimulează creativitatea minţii”. 

7. Practică Yoga 

Aşa cum am mai scris în această carte, cuvântul yoga 
se traduce prin „uniune”. Vechii rishis care ne-au lăsat 
moştenire yoga au considerat exerciţiile de întindere, de 
echilibru şi flexibilitate o cale spre uniunea cu Dumnezeu. 
O astfel de uniune cu Sursa existenţei nu era o experienţă 
dureroasă, de vreme ce Dumnezeu e perceput ca fiind 
natural, liniştit şi blând. 

În lumea noastră vestică, cele mai practicate exerciţii 
sunt grele, presupun forţă, din considerentul că acolo unde 
nu e durere, nu e nici vreun folos. Acestea includ: alergare 
sau jogging, ciclism, aerobic, ridicare de greutăţi, 
utilizându-se aparate complicate pentru a dobândi tonusul 
muscular. Yoga, pe de altă parte „nu e un exerciţiu aspru. 
Cu toate astea, deşi nu ocupi un spaţiu mai mare decât un 
covoraş, obţii aceleaşi beneficii pe care ţi le oferă alte 
exerciţii fizice, dar fără durere sau efort. 

Yoga e un antrenament bun pentru întregul corp - 
pentru articulaţii, musculatură, chiar şi pentru organele 
interne -, dar mai ales pentru minte. Am făcut zilnic 
exerciţii, timp de patru ani, şi m-a ajutat mult să mă vindec 
de o durere cu care m-am ales după trei decenii de alergat 
şi de ridicat zilnic greutăţi, împreună cu nesfârşite mişcări 
de oprire şi pornire din anii de tenis de performanţă. Am 
suferit mulţi ani de durere cronică de spate înainte să 
încep să practic 90 de minute pe zi de yoga Bikram şi pot 
să spun cu bucurie că am scăpat de durere de aproape 
patru ani. 

Una dintre cele mai binefăcătoare caracteristici ale 
yoga e că se practică în tăcere. Mintea se linişteşte şi se 
concentrează pe uniunea cu Dumnezeu, prin asane 
specifice, care sunt gândite pentru a alinia trupul, mintea 


şi spiritul cu Sursa existenţei. De aceea am inclus acest 
scurt fragment despre yoga într-o carte pentru eliminarea 
scuzelor şi a năravurilor - toată munca asta are drept scop 
găsirea unei modalităţi de a ne reconecta cu Tao în toate 
gândurile şi acţiunile noastre. 

Atunci când trăieşti experienţa uniunii, renunţă la 
egoul tău şi nu te mai folosi de scuze. În secolul al II-lea 
î.Hr. Patafjali, care este adesea numit părintele practicii 
yoga, a definit-o astfel: 

„Yoga e abilitatea de a conduce mintea exclusiv către 
un obiect, iar aceasta să urmeze direcţia fără abatere... 
Yoga înseamnă să-ţi controlezi gândurile”. Exact acest 
lucru te învaţă paradigma Fără scuze! Controlează-ţi 
mintea, şi toate lucrurile se vor aşeza la locul lor. 

Încearcă să practici yoga 30 de zile. Observă cum 
începi să te simţi mai bine în tot corpul şi nu te mai 
tentează să recurgi la scuze! 

8. Asigură-te că relaţia cu Domnul este primordială 

Ştiu că există în viaţa ta relaţii importante: cu 
siguranţă copiii, părinţii, soţul sau soţia, iubitul sau iubita, 
partenerul de viaţă, colegii de serviciu, precum şi cei mai 
buni prieteni contează foarte mult pentru tine. Cu toate 
astea, când pui în practică paradigma Fără scuze! te rog să 
pui pe primul loc relaţia cu Sursa. Atunci când faci asta, 
retrage-te în tăcerea din interior şi trimite egoul într-un loc 
din care să nu-ţi poată influenţa deciziile. 

Consideră prioritară relaţia cu Sursa, chiar dacă te 
declari ateu. Când te duci la locul acesta din tine, nu ai 
nevoie de nicio orientare religioasă sau credinţă în 
supranatural. Nu trebuie să-l vezi pe Dumnezeu ca pe un 
bătrân cu barbă albă, plutind în ceruri, aşteptându-te să-i 
ceri ceva. Nu trebuie să crezi că există şerpi care vorbesc; 
nici balene care înghit oameni şi apoi îi scuipă; că unicul 
Fiu al lui Dumnezeu a fost sacrificat de Tatăl Său ca să ne 
salveze pe noi sau că au existat ambarcaţiuni care au avut 
la bord toate speciile de creaturi, inclusiv insecte şi 
dinozauri, pentru că Dumnezeu şi-a potolit mânia cu un 
potop care a acoperit pământul. Eu n-am nimic împotriva 


acestor poveşti, dar am părerile mele referitoare la 
povestirile religioase, cum cred că ai şi tu. 

În schimb, nu-ţi cer decât să percepi conceptul de 
Dumnezeu - sau Tao, sau mintea Divină, Krishna, Sursa, 
sau oricare din miile de nume pentru Dumnezeu - ca 
iubire. Chiar şi în Biblie scrie că „Dumnezeu este 
dragoste” (1 Ioan 4: 8). Când Carl Jung a fost întrebat într- 
un interviu dacă crede în Dumnezeu, a spus aceste 
cuvinte, care exprimă ceea ce vreau şi eu să transmit: „Nu 
pot să spun că cred. Ştiu! Am trăit experienţa de a fi 
dominat de ceva mai puternic decât mine, ceva ce noi, 
oamenii, numim Dumnezeu”; („The Wise Old Man”, Time, 
14 februarie 1955). 

Există o energie iubitoare în univers care creează 
toate fiinţe. Este o nonfiinţă fără formă sau limite, care nu 
face nimic, deşi nu lasă nimic nefăcut! Creează-ţi cu 
această energie cea mai importantărelaţie din viaţa ta, mai 
presus de toate celelalte, consult-o înaintea oricui altcuiva. 
Retrage-te acolo în tăcere, ascult-o şi conştientizează că 
această forţă e în exteriorul şi în interiorul tău. Acolo 
primeşti îndrumare cum să elimini scuzele autodistructive. 

Păstrează prin toate mijloacele dragostea familiei 
tale şi a oricui altcuiva de pe această planetă. Păstrează ca 
pe nişte comori toate relaţiile tale, dar consideră prioritară 
relaţia cu eul superior. Când îl percepi pe Dumnezeu ca 
iubire, nu va mai exista loc pentru scuze şi obiceiuri rele. 
Vei oferi numai dragoste, care este esenţa ta creatoare. 

Imi amintesc un eseu publicat în revista Time scris 
de Patti Davis, fiica fostului preşedinte Ronald Reagan, 
care descria o lungă luptă cu dependenţa de cocaină. A 
scris că, deşi nu mai consumase droguri timp de cinci ani, 
încă simţea dorinţa de a relua acest obicei vechi. Şi-a 
încheiat comentariul spunând că, deşi încă mai simţea 
această dorinţă, iar senzaţia de euforie pe care ţi-o dau 
drogurile şi pe care creierul ei încă o păstrase în memorie 
nu înceta să o ispitească, a continuat să stea departe de 
acest obicei dăunător, fiindcă nu a vrut să-l dezamăgească 
pe Dumnezeu întorcându-se la vechiul obicei. 


Asta înseamnă să faci din relaţia ta cu Dumnezeu o 
relaţie supremă. Se pare că Patti putea să-şi dezamăgească 
părinţii, prietenii, şi chiar şi pe ea însăşi, din moment ce 
făcuse acest lucru de atâtea ori. Dar pur şi simplu nu se 
putea întoarce la vechiul fel de a fi, care era în opoziţie cu 
Sursa de energie, pentru că relaţia ei primordială în viaţă 
era acum cea cu Dumnezeu. Şi cu toată onestitatea trebuie 
să mărturisesc că acesta e motivul pentru care nici eu nu 
m-am mai întors la alcool. 

După cum poţi observa, vechile obiceiuri dispar mult 
mai uşor atunci când faci din relaţia cu Domnul cea mai 
importantă relaţie din viaţa ta. Asta pentru că Domnul 
înseamnă iubire curată, şi dacă recurgi mai întâi la ea, 
primeşti tot ce ai putea avea vreodată nevoie. 

9. Aplică paradigma închei acest capitol, amintindu-ţi 
să faci exerciţiile propuse de paradigma Fără scuze! ori de 
câte ori te împotmoleşti în vechea mentalitate sau în 
vechile obiceiuri. Poţi aplica paradigma în orice moment, 
asupra oricărei limite pe care ţi-ai impus-o de mult şi pe 
care vrei să o înlături. Când vezi că te-ai lăsat tentat de o 
scuză, spune aceste cuvinte: Aplică paradigma. În câteva 
clipe, vechile cârje mintale vor dispărea. 

Poţi să aplici paradigma uşor recapitulând rapid 
fiecare din cele şapte întrebări şi răspunzând scurt în 
linişte. Dacă observi că la o întrebare din paradigmă dai un 
răspuns care păstrează încă vechea scuză, modifică 
răspunsul, astfel încât să se alinieze cu dorinţa ta cea mai 
mare. Poţi să faci schimbări importante în modul tău de 
gândire deprins, doar dacă eşti sincer cu tine, cinstit şi ce 
faci rămâne o chestiune ştiută numai de tine şi eul tău 
superior. 

Nu simt că mai e cazul să insist asupra celor şapte 
întrebări pe care le-am discutat atât de amănunţit. Aş vrea 
să fac totuşi o scurtă recapitulare a esenței paradigmei 
Fără scuze! prezentându-ţi un răspuns scurt la fiecare din 
cele şapte întrebări: 

1. E adevărat? Probabil că nu. 

2. De unde vin scuzele? Eu le-am permis să apară. 


3. Ce câştig? Evit riscurile dacă nu mă schimb. 

4. Cum ar fi viaţa mea dacă nu m-aş folosi de scuze? 
Aş putea fi eu însumi. 

5. Pot să-mi găsesc un motiv raţional să mă schimb? 
Cu uşurinţă. 

6. Voi putea coopera cu universul ca să-mi schimb 
vechile obiceiuri? Da, simplu, aliniindu-mă cu Sursa mea. 

7. Cum pot să continui să-mi consolidez noul fel de a 
fi? Fiind atent. 

Dacă exersezi paradigma de mai multe ori, vei vedea 
în curând că nu toate gândurile după care te ghidezi în 
viaţă sunt neapărat adevărate. Vei putea să-ţi dai seama de 
unde au apărut acele gânduri şi să-ţi imaginezi cum ar fi 
viaţa ta fără ele, şi apoi îţi vei găsi un motiv raţional să le 
schimbi cu ajutorul îndrumării Divine, unindu-te cu Sursa 
existenţei tale. Să fii conştient implicat într-o uniune 
perfectă cu Dumnezeu este un sentiment greu de explicat, 
dar care îl face pe ego să dea înapoi. Eşti conştient de 
faptul că te laşi călăuzit de o forţă mai puternică decât 
tine, iar dacă vrei acest lucru, poţi rămâne la infinit 
conectat cu ea. În această stare de conştiinţă, scuzele au 
devin un lucru de domeniul trecutului. 

În 1851, Thoreau a descris în jurnalul său extazul 
copilăriei, iar cuvintele sale m-au făcut să retrăiesc extazul 
propriei copilării. Închei această carte foarte personală cu 
spusele lui, pentru că la acele momente te îndemn şi pe 
tine să te întorci: Percep în minte o plăcere de nedescris, 
infinită, atotcuprinzătoare, divină, cerească, un sentiment 
de elevaţie şi înălţare, fără ca eu să fi făcut ceva anume. 
Îmi dau seama că sunt călăuzit de puteri superioare. Că 
aceasta este o plăcere, o bucurie, o experienţă la care eu 
nu am contribuit cu nimic. Vorbesc despre ea ca un martor 
care povesteşte ce a văzut. 

Şi eu simt că sunt călăuzit de puteri superioare. Şi eu 
îţi vorbesc ca un martor care îţi spune ce a perceput. Şi eu 
am trăit sentimentul de elevaţie, Divin, atotcuprinzător pe 
care ţi-l dă convingerea că-ţi trăieşti viaţa apelând la cât 
mai puţine scuze. La finalul acestei lucrări de iubire, îţi 


doresc să cunoşti plăcerea cerească de a trăi în fiecare zi 
aliniat cu Sursa existenţei tale, astfel încât să poţi spune: 
„Nu mai am nevoie de voi în viaţa mea, aşa că... Fără 
scuze!” 

Cu toţii posedăm o putere unică: autostăpânirea. 
Este puterea de a face ceea ce vrem şi de a acţiona aşa 
cum vrem. Dar în acelaşi timp, cu toţii avem îndoieli şi 
temeri, iar acestea se transformă în obstacole, 
împiedicându-ne să ne împlinim visele şi să realizăm ceea 
ce negru propus. 

În paginile acestei cărţi transformaţionale, dr. Wayne 
W. Dyer ne arată cum să ne schimbăm stereotipurile de 
gândire negative care ne-au împiedicat să ne trăim viaţa la 
cele mai înalte niveluri de succes, fericire şi sănătate. 
Chiar dacă s-ar putea să ştii ce să gândeşti, schimbarea 
efectivă a acelor tendinţe de gândire s-ar putea să fie 
întrucâtva dificilă. 

„Dacă m-aş schimba, aş provoca drame familiale... 
sunt prea bătrân sau prea tânăr... sunt mult prea ocupat şi 
obosit... Nu-mi pot permite lucrurile pe care mi le doresc 
cu adevărat... Ar fi foarte dificil pentru mine să fac 
lucrurile în mod diferit... şi, de când mă ştiu am fost aşa”. 
Toate aceste gânduri pot părea adevărate, dar, de fapt, 
sunt doar nişte pretexte. Aşa încât modificarea 
stereotipurilor înrădăcinate de gândire se reduce la 
renunţarea la aceleaşi scuze vechi şi obosite şi la 
examinarea convingerilor într-o lumină nouă şi sinceră. 

În această operă inovatoare, celebrul autor Wayne W. 
Dyer ne prezintă un compendiu al 


„Cârjelor” conştiente sau inconştiente folosite practic 
de noi toţi, alături de modalităţi prin care putem să 
renunţăm la ele o dată pentru totdeauna. Vom învăţa cum 
să aplicăm întrebări specifice fiecărei scuze şi apoi să 
trecem mai departe prin treptele unei noi paradigme. 

În ultimă instanţă ne vom da seama că nu există 
scuze pe care să merită să le apărăm, chiar dacă au făcut 
parte dintotdeauna din viaţa noastră. Iar bucuria de a fi 
scăpat de ele va rezona în întreaga ta fiinţă. Când vei 
elimina nevoia de a-ţi explica neajunsurile sau eşecurile, te 
vei trezi la viaţa visurilor tale. 

Dr. Wayne W. Dyer este unul dintre cei mai cunoscuţi 
şi mai respectaţi profesori de self-help. Autor a peste 30 de 
titluri, activitatea sa desfăşurată pe plan mondial şi 
povestea evoluţiei sale de la orfan la doctor i-a ajutat pe 
zeci de mii de oameni să-şi schimbe viaţa în mai bine. 

1 

De fapt, în Evanghelia după Matei (7.7) scrie: „Cereţi 
şi vi se va da; căutaţi şi veţi găsi; bateţi şi vi se va 
deschide”. În Evanghelia după Marcu (11.24), scrie: „orice 
lucru veţi cere, când vă rugaţi, să credeţi că l-aţi şi primit, 
şi-l veţi avea”. (n.tr.). 


